
Mircea COLOSENCO 


Poezia axiomă a lui Alexei Mateevici 

I 


Comemorarea unui secol de la trecerea în nefi- 
intá a lui Alexei Mateevici (16 martie 1888 — 24 
august 1917) constituie recunoaşterea de onoa- 
re a valorii operei sale ca patrimoniu cultural 
substanţial naţional, cu alte cuvinte, contactul 
cu eternitatea este conștiința prezentă sau citân- 
du-l ne filosoful Ludwig Wittgenstein: „Dacă 
nu se înțelege eternitatea (Ewigheit) ca o dura- 
tă infinită, ci ca atemporalitate (Uzeitlichkeit), 
atunci trăieşte veşnic acela care trăiește în pre- 
zent” (apud: Anton Dumitriu, Homo universalis, 
București, Editura Eminescu, 1990, p. 180). 


Este atributul distinct al omului de talent omo- 
logat. 


Creaţia intelectuală a lui Alexei Mateevici este 
opera unui cărturar bivalent, în limbile română gi 
rusă, deasupra căreia strălucește axiomatic poe- 
mul Limba noastră — împlinire genuină a spiritu- 
lui românesc. A sfârșit tragic, pe un pat de spital, 
la vreme de război, înainte de a atinge vârsta cris- 
tică de 33 de ani! Aura lucrărilor sale, finalizate 
într-un stil propriu inconfundabil, reprezintă un 
prezent perpetuu ca tematică, gândire critică şi 
idealism pentru identitate culturală în genere. 


În activitatea lui social-politică-teologică înde- 
plineste destinul izvorât din geneza unor întregi 
generaţii de preoți din propriul arbore genealo- 


DIMENSIUNI ALE UNITĂŢII NOASTRE 


gic, ca fiu/nepot/strănepot de clerici ortodocși basarabeni, fiind racordată 
la cerintele/comentzile timpului său, 1905-1917, marcat de războaie, revo- 
lutii şi impedante naţionale. 


A ştiut să le facă faţă cu subtilitate și discernământ patriotic, ca un drept 
credincios creştin ortodox. 


Aşa se şi explică manifestările oficiale de înaltă ținută nobilă destinate co- 
memorării centenarului trecerii lui în eternitate, fie la Chişinău, în oraş-ca- 
pitală a Moldovei de la Nistru, fie la Movileni, jud. Galaţi, în Moldova de 
la Siret, unde a slujit în biserica localităţii ca preot militar, când era pe front 
în 1917, iar sătenii nu l-au uitat gi i-au dat numele său Școlii Gimnaziale 
comunale. 


Ceremonialul ce se face cinstirii memoriei lui este de aceeaşi dimensiune 
carismatică, indiferent de nivelurile de desfăşurare. 


II. 


Rămas orfan de tată în plină tinereţe, pierdere care a ținut de „botezul ma- 
turitátii”, şi-a făcut studiile în învățământul de toate gradele în limba ocu- 
pantului temporar, începute la Zaim, continuate la Chişinău, încheiate cu 
o licenţă de prestigiu că preot (1914) la Academia Teologica kieveană, 
întemeiată de Mitropolitul român Petru Movilă — fiu și frate de Voievod 
român, însușindu-și, deopotrivă de bine, atât limbile clasice greaca și lati- 
na, cât și cele moderne — rusa și germana, fără a neglija pe cea maternă în 
care va excela. 


În acest răstimp, scrie si publică pe teme diverse cu perseverență și acui- 
tate, debutând, mai întâi, în 1906, cu un articol de atitudine cetáteneascã, 
apoi cu traduceri din limba rusă (A. P. Cehov), și, în toamnă, cu materiale 
de inspiraţie folclorică, toate în periodicul ,Basarabia”, prefigurând liniile 
principale ale preocupărilor sale intelectuale de mai târziu, un „târziu” care 
va dura zece ani... 


De abia în anul următor va debuta cu creaţii lirice ca poet! 


Precizăm că el se încadrează într-un curent spiritual pe care o galerie de- 
osebit de remarcabilă de înalți prelați ai bisericii ortodoxe l-au creat gi în- 
tretinut de-a lungul a câtorva secole pline de vicisitudini în întregul spaţiu 

european („de la Nistru pân la Tisa”), locuit de români supuși celor trei 
imperii expansioniste mereu în gâlceavă, puse pe jafuri, respectiv, tarist-os- 
manlâu și austro-ungar. 


Când Alexei Mateevici i-a prezentat viața şi activitatea lui Gavriil Bănules- 
cu-Bodoni (1746-1821), Mitropolitul Ortodox al Moldovei, de Ekateri- 
noslav și Herson-Tavriceski, al Kievului și ulterior al Basarabiei (înscăunat 
la 10 februarie 1792 — retras după 1912, canonizat la 3 septembrie 2016), 
şi publicat în periodicul „Luminătoriul” (aug.-nov. 1913, Chişinău), cu- 
nostea contribuţia în acest scop a marilor prelați ai Moldovei, respectiv, 
Mitropolitul Varlaam (1590-1657), autorul binecunoscutei cazanii Carte 
românească de învăţătura Duminicilor preste an (laşi, 1643), şi Mitropolitul 
Dosoftei (1624-1693), autorul Psaltirei în versuri (Uniev, 1673), dar si de 
corifeii Școlii Ardelene, de la cumpăna sec. 18-19, Samuil Micu, Petru Ma- 
ior şi Gheorghe Şincai. 


Era contemporan, dar nu ştia de ei, cu preotii-scriitori români Gala Ga- 
laction (1879-1961), Ion Agârbiceanu (1882-1963), Nichifor Crainic 
(1889-1972) ş.a, cu contribuţii meritorii în literatură ca romancieri, pu- 
blicişti etc., iar cu propriii colegi de breaslă — Ion Buzdugan (1887-1967) 
şi Pan Halippa (1883-1979), excelentii români, distinși militanti pentru 
afirmarea spiritului national, deopotrivă de talentaţi în planul literar — a 
fost împreună, gândind/luptând pentru independenţa Moldovei de sub 
imperiul țarist. 


III. 


Scrierile în limba română ale lui Alexei Mateevici reprezintă partea cunos- 
cută în prezent de marele public, în vreme ce scrierile în limba rusă stau 
în aşteptare... Așa se explică de ce partea cea mai productivă a referintelor 
critice publicate au ca subiect exegetic numai scrierile în limba română, 
contribuţii eseistice care i-au statuat un loc distinct în istoria literaturii ca 
homo religiosus în binomul preot — poet. 


Sunt remarcabile atât versurile originale, cât gi cele traduse din creați- 
ile unor poeţi ruși (în număr de 23), dar și ale lui Fr. Schiller, din care 
de notorietate sunt M. Lermontov, A. S. Puşkin, M. Gorki. A colportat/ 
localizat și câteva texte mai puţin reușite, falsificând. În genere, versurile 

originale/traduse sunt cu conţinut religios sau de inspiraţie folclorică și 
care, de altfel, constituie începutul carierei poetice: Cântecul zorilor, Tá- 
ranii, Tara, Eu cânt ş.a. 


Proza lui are mai multe direcţii. Original este un singur text. Traducerile 
sunt din A. P. Cehov (trei titluri) și o prelucrare din rusă a unei povestiri de 
S. Lagerlof. Culegerile de folclor și comentariile sunt din sfera obiceiurilor 
de Crăciun și de Nuntă. Studiile docte au caracter teologal, iar publicistica 
este de atitudine cetățenească, cu aspect de predică de amvon. 


Autorii tratatelor de istorii ale literaturii române l-au inclus în filele acestor 
lucrări în raport cu percepția fiecăruia în parte. 


În ordine cronologică, P. V. Hanes (1879-1966) — editorul întâiului volum 
de poezii al lui Alexei Mateevici (București, 1926) — îi dedică un medalion 
de sine stătător de câteva pagini, în Istoria literaturii române, ediţia română 
(Bucureşti, 1930) şi franceză (Paris, 1934), în contextul capitolului titrat 
„Poezia de după Coşbuc” (cap. XXX, p. 299-306), in care se regăsesc gru- 
pati cu medalioane personalizate: St. O. Iosif (1877-1913), Dimitrie An- 
ghel (1872-1914), Panait Cerna (1881-1903), J. B. Hetrat (1851-1911), 
fapt care nu se va repeta la niciunul dintre ceilalți istorici literari interbe- 
lici, care vor proceda doar la trecerea în revistă a grupului de poeți Ion 
Buzdugan, Pan Halippa şi Alexei Mateevici („cu o poezie citabilă, Limba 
noastră”), de către E. Lovinescu în Istoria literaturii române contemporane 
(Bucureşti, 1937), ca „dovezi de continuitate culturală românească într-o 
epocă de înstrăinare”; Const. Loghin, Istoria literaturii române (ediţia a 
X-a, 1941, Bucureşti), incluzându-i in corpore pe cei trei poeţi în capitolul 
„Curentul Semănătorului”, fără nicio altă precizare; G. Călinescu, Istoria li- 
teraturii române. Compendiu (Bucureşti, 1945), in capitolul „Poeți provin- 
ciali «tineri>, dintre basarabeni”, pe Pan Halippa, Bogdan Istru, cu o mică 
notitá personală, pe Alexei Mateevici, căruia „i se datorește, pe lângă alte 
versuri care promiteau o nouă definiție poetică a limbii române, cu imagini 
superioare celor ale lui Sion”, fiind citate v.13-16. 


În zilele noastre, îi sunt rezervate lui Alexei Mateevici rânduri sugestive de 
către istorici literari la fel de avizaţi: 


Dumitru Micu, Istoria literaturii române de la creația populară la postmo- 
dernism (Bucureşti, 2000), include opera lui Alexei Mateevici în capi- 
tolul „Scriitori de orientare tradițională”, alături de Șt. O. Iosif, O. Goga, 

G. Topârceanu ş.a., considerând poema Limba noastră, astăzi imn de stat 
al Republicii Moldova, Marsilieza Basarabiei, replica de peste Prut la „Deş- 
teaptă-te, române”, din care citează v. 29-32 (p. 180), menţionând ediţia 
critică Opere (vol. I-II, Chișinău, Editura Ştiinţa, 1993), cu lucrările sale în 
limbile română și rusă. 

Ion Rotaru, O istorie a literaturii române de la origini până în prezent 
(Bucureşti, ed. a II-a, 2009), medalionul titrat Un poet emblematic: Al. Ma- 
teevici (p. 565-566), continuat cu capitolul „Poeți basarabeni din România 
înainte de război” (Pan Halippa, Ion Buzdugan, Petru Stati, VI. Cavarnali, 
Teodor Nencev, Al. Robot, Emilian Radu Bucov, Nicolai Costenco, Bog- 
dan Istru şi George Meniuc, p. 566-572), integrați organic fenomenului 
literar naţional, cu menţiunea specială că Alexei Mateevici este un poet- 
emblemă nu numai pentru Basarabia, dar şi al României întregi cu al său 

„cântec de lebădă”, care este Limba noastră (p. 565). 


Marian Popa, Istoria literaturii de azi pe mâine. 23 august 1944 — 22 decem- 
brie 1989 (Bucureşti, 2009, versiune revizuită şi augumentată, vol. IHI), se 
dedică caracterizării frugale, dar pertinente, pe diverse pagini, în corpusul 
volumelor, lui: Ion Buzdugan (vol. I, p.91), Pan Halippa (I, p. 86, 91-93; II, 
126, 244, 966), Alexei Mateevici (I, 90-93, 127-128; II, 132, 1096, 1099, 
1113), dar si lui Vasile Tepordei (I, 93), rânduri pline de obidá cum co- 
munistii de pe ambele maluri ale Prutului i-au falsificat prin interpretarea 
creaţiilor marxist-leninist-staliniste. 


Tar dacă este să ne referim la istoriografia locală a lui Mihai Cimpoi, O is- 
torie deschisă a literaturii române din Basarabia (Chişinău, Editura ARC, 
1997, ed. a II-a, revizuită și adăugită, p. 432), medalionul Alexei Mateevici, 
homo christianus (p. 85-89) se concentrează în jurul poeziei mistice origi- 
nale sau traduse, de unde apelativul din titlu, repetat de cinci ori în textul 
prezentării, ca singurul sigiliu definitoriu pe motivul că „prorocul pe care 
îl visa Al. Mateevici să-l ridice basarabenii a fost chiar el însuși” (p. 89), de 
ca gi cum în acest fapt ar consta contribuţia poetului Limbii noastre la des- 
tinele literaturii române. 


Altfel vede traiectoria lui Alexei Mateevici în istoria literaturii române în 
genere Ana Bantos, Deschidere spre universalism. Literatura româna din 
Basarabia postbelică (Chişinău, Casa Limbii Române „Nichita Stănescu”, 
2010, p. 344), capitolul ,Constiinta valorii imense a limbii române — Ma- 

teevici, Vieru, Coșeriu” (p. 153-157), în care autoarea constată faptul că 
„Alexei Mateevici face un fel de fenomenologie a memoriei pe care o desco- 
peră în adâncuri înfundată”, după care, peste alte pasaje concludente, pre- 
cizează că Al. Mateevici „este deschizătorul drumului spre demnitatea gi 
independenţa pe care basarabeanul și le-a manifestat plenar în anii '80-90 
ai secolului trecut” (p. 154). Este o cu totul altă viziune asupra omului şi 
operei lui Al. Mateevici în contextul contemporan spiritual românesc. 


IV. 


Scrierile în limba rusă ale lui Alexei Mateevici au fost ignorate de exegetii 
literari, deși nu sunt mai prejos de cele în limba română, ba chiar sunt ge- 
mene ca valoare intrinsecă, făcând parte din opera și personalitatea lui. În 
prezenta expunere, ne vom referi doar la teza de licenţă a preotului-poet- 


filosof. 


La sfârşitul lunii septembrie 1913, fiind începutul ultimului an ca student 
al Academiei Teologice kievene, i se propune ca subiect de teză de licen- 
tá „Concepţia religioasă-filosofică a lui Gustav Theodor Fechner” de către 
prof. P. P. Kudreaţev, fiind cea de-a 132-a temă din lista de 134 întocmită 
de conducerea Academiei pentru cei 48 de viitori absolvenţi, ştiindu-se că 
Al. Mateevici stăpânea ca un nativ limba germană. 


Pană la 14 iunie 1914, când își susține examenul de licență, Al. Mateevici 
este absorbit total de elaborarea tezei și nu mai publică în presă, la „Lumi- 
nătoriul', decât traducerea poemului Păcătoasa de A. K. Tolstoi şi o serie 
de articole pe diverse teme. 


Gânditorul Fechner (1801-1887), fizician, psiholog şi filosof german, ală- 
turi de Rudolf Herman Lotze (1817-1881), filosof, iniţiatorul idealismu- 
lui neoromantic în formula „metafizicii inductive”, Eduard Von Hartmann 
(1842-1906), cunoscut prin lucrarea Filosofia inconştientului (1869), şi de 
Wilhelm Wundt (1832-1900), creatorul primului laborator de psihologie 
experimentală (Leipzig, 1879), studiind limbajul, mitul şi religia mora- 
vurilor în cadrul psihologiei sociale, au reprezentat, împreună, idealismul 
neoromantic al „metafizicii inductive”, iar G. Fechner a dat o expresie ma- 
tematică raportului dintre intensitatea senzatiei și intensitatea stimulului 
fizic, care o provoacă, cunoscută sub numele de Legea lui Weber-Fechner. 

Întreaga bibliografie a lui G. Fechner a fost consultată în originalul german, 
fiind vorba de opt lucrări distincte/deosebite pentru întocmirea tezei de 
licență. Elaborată în manuscris (peste 800 de pagini autografe), teza este 
depistată de Sava Pânzaru. Împreună cu Efim Levit o prezintă în „Revista 
de istorie a Moldovei” (nr. 4, oct. - dec. 1992, p. 21-27), pentru prima dată, 
la aproape opt decenii de la susținerea ei și editată integral in vol. II, Opere 
(1993, p.382 -641, 710-714), cu comentariile editorilor. 


Lucrarea este structurată în două părți, respectiv şapte capitole în prima, 
şi unul, ca final/concluzie, în ultima parte: 1. Bazele filosofiei lui Fechner; 
2. Probleme cosmologico-psihologice; 3. Animismul universal; 4. Învăţă- 
tura despre Dumnezeu; 5. Binele suprem și moralitatea; 6. Nemurirea su- 
fletului; 7. Concepţia luminoasă; 8. Aprecierea istorico-critică a concepției 
religioase și filosofice a lui G. Fechner. 


Teza a fost apreciată cu magna cum laudae de profesorii recenzenti, consi- 
derând că autorul ei este un talent adevărat și cu convingeri teologice or- 
todoxe ferme. 


Asemenea aprecieri favorabile ar fi trebuit luate în seamă în vederea tradu- 
cerii integrale din limba rusă în cea română și tipărită, difuzată, pentru a nu 
fi un autor bicefal!... 


E demn de menţionat că este prima şi singura lucrare până în prezent rea- 
lizată despre filosofia lui G. Fechner în cele două culturi: rusă și, dacă va fi 
tradusă/tipărită, română... 


În cadrul creatiei/operei integrale a lui Al. Mateevici, româno-rusă, teza 
respectivă constituie aportul său fundamental în domeniul spiritual, altul 
decât cel literar/clerical, în calitate de cugetător/gânditor. Subliniem fap- 
tul că după finalizarea lucrării opera sa poetică şi-a schimbat tematica: nu a 
mai creat niciun text cu subiect mistic/teologal, fiind un vector occidental 
spre universalitate, considerente pe care nu le găsim menţionate/dezvol- 
tate în nicio exegeză privind poematica sa în vreun articol/eseu/ tratat de 
istorie literară dedicate autorului Limbii noastre, care rămâne să domine ca 
un Everest prin această creaţie de lux spiritual românesc, precum o axiomă 
(axiom în limba greacă însemnând ,demnitate”), respectiv, un adevăr care 
nu trebuie demonstrat... matematic ori în alt fel! 


Quod erat demonstrandum. 

Eugeniu COSERIU 


„Limba moldovenească” - 
o fantomă lingvistică 


Statele plurilingve sunt aglomerări de colectivi- 
táti etnice și lingvistice mai mult sau mai puțin 
diferite. Între aceste colectivități există relații de 
colaborare, dar şi relaţii conflictuale, relaţii care 
se reflectă și în planul lingvistic. În privința rela- 
tiilor dintre limba proprie, a colectivitátii căreia 


individul îi aparţine istoric, gi o altă limbă, mai 
EC. — (sau Eugenio Coseriu, ales în cazul limbilor majoritare și al limbilor mi- 
n. 27 iulie 1921, comuna 
Mihăileni, judeţul Bălţi, azi 
în Republica Moldova — 

d. 7 septembrie 2002, 
Tubingen, Germania 
lingvist român din 
exil, membru de onoare al pune această limbă şi altora; minoritățile pot 
Academiei Române (din sã aibă şcoli în limba lor, să comunice în limba 
1991). Este fondatoru 
primei școli lingvistice 

din America de sud și A doua atitudine ag numi-o șovinismul lingvis- 

- al şcolii lingvistice dela ic, al celor care vor sã impună limba majorita- 
Tübingen. Părinte a ceeace <. n 
a ag minorităților. 

u 


noritare, se pot distinge trei atitudini. 


Prima este cea pe care o numesc naționalismul 
sănătos, care înseamnă să îţi asumi limba ta 
pentru tine si pentru comunitatea ta fără a im- 


lor, să-şi dezvolte cultura proprie. 


azi se numește lingvistic 
integrală, Eugeniu Coșeri 
este unul dintre cei mai 
importanţi lingviști ai 
secolului XX, doctor pună limba lor majoritátilor cucerite. 


În sfârşit, cea de a treia este colonialismul sau 


imperialismul lingvistic, al celor care vor să im- 


honoris causa al aproape 


50 de universităţi din n 
întreaga lume. mul sănătos. 


Singura atitudine rezonabilă este nationalis- 


De-a lungul istoriei s-au manifestat toate cele 
trei atitudini, în ultimele secole govinismul lin- 
gvistic si imperialismul lingvistic luând înfățișări 


EET PT ROMIÂINIĂ 


dintre cele mai diverse. Comunismul, ca doctrină, era într-adevăr interna- 
tionalist şi nu s-a pretins, în realitate, deznationalizarea. Dimpotrivă, lin- 
gvistul Marr — cu toate greșelile sale de concepție despre care nu vorbim 
aici — voia să afirme toate limbile naționale și a creat chiar alfabete pentru 
foarte multe limbi, nu pe baza celui chirilic, ci bazate în general pe alfabetul 
latin. Limbii române folosite în republica autonomă de la est de Nistru i se 
recunoștea atunci identitatea, în scris folosindu-se și alfabetul latin. Apoi 
a început reacţiunea. A fost chiar și o reacțiune împotriva doctrinei lin- 
gvistice a lui Marr din cauză că nu a făcut politică în faptul lingvistic, mai 
exact nu a făcut politică lingvistică rusească. Dimpotrivă, Marr, care era un 
comunist foarte naiv, credea într-adevăr într-un fel de comunism interna- 
tionalist, supernationalist gi îşi închipuia că limba finală a comunismului 
international va fi o altă limbă, o limbă nouă, care nu va fi — spunea el — nici 
rusa (spunând „nici rusa” înseamnă că înțelegea că tocmai rusa va deveni 
această limbă!), nici engleza, nici germana. 


Or, ce s-a produs în comunismul sovietic a fost până acum o reacțiune 
împotriva internationalismului din partea imperialismului rus. S-a afir- 
mat de aceea că în politica generală și, prin urmare, si în politica cultu- 
ral-lingvistică, imperialismul rusesc şi comunismul sovietic au devenit 
imperialism sovietic. Această reacțiune s-a manifestat în sensul cel mai 
evident în cazul așa-numitei doctrine a bilingvismului armonios, ceea ce 
însemna ca toată lumea să știe limba comunismului, limba imperiului, 
adică rusește, și, în afară de asta, să fie și bilingvi. 


Ce s-a întâmplat cu această doctrină cu totul absurdă? Se înţelege că ruso- 
fonii din toate regiunile ocupate cu populaţie majoritară nerusă înțelegeau 
că nu trebuie să înveţe ei limba locală, deci adoptau o atitudine colonialis- 
tă, curentă și în alte cazuri, fiindcă ei vorbeau deja limba imperiului, limba 
generală a comunismului. Așadar, cei ce trebuia să fie bilingvi si să accepte 
„bilingvismul armonios” erau, se înţelege, localnicii, adică cei care erau ma- 
joritari în fiecare regiune. Niciodată rusofonii nu s-au gândit că și ei, trăind 
în aceste regiuni, ar trebui să fie bilingvi. Și rezultatul a fost că foarte multi 
rusofoni, veniți de mult sau veniți de curând, pur şi simplu n-au învăţat, de 
exemplu, limba română și nici alte limbi din alte țări ocupate. 


Au rezistat foarte puţine țări, din punct de vedere lingvistic. Au rezistat 
admirabil Georgia şi Armenia; au rezistat, de asemenea, Ţările Baltice, 
care şi-au păstrat limba, deși acolo imigrația rusească a fost mai nu- 

meroasă decât în Republica Moldova. Îmi permit să amintesc aici o 
întâmplare petrecută într-o universitate georgiană. Aveam de ţinut o 
conferinţă — care era tradusă în rusește —, și bătrânul Cicobava, un pro- 
fesor de lingvistică de acolo, mi-a spus că într-o universitate georgiană 
pot vorbi în georgiană sau în orice altă limbă, dar nu rusește. Fără indo- 
ială, așa ceva nu s-a întâmplat niciodată, și nu s-ar fi putut întâmpla, din 
nefericire, în Republica Moldova: să se spună că asta e o universitate 
românească și că aici se vorbeşte românește, iar dacă nu ştiţi limba ro- 
mână, vorbiti altă limbă, dar nu limba imperiului! Și Cicobava nu era 
deloc anticomunist și nu era nici dușman al rușilor. Deci se înțelegea că 
la acea universitate se vorbește limba naţională și se afirmă astfel iden- 
titatea culturală și identitatea tradiţiilor culturale ale Georgiei. Pe câtă 
vreme în Republica Moldova, până şi numele Georgiei a fost adoptat 
în forma rusească: se spune Gruzia si gruzin, pe când în limba română 
s-a spus întotdeauna Georgia si georgian. 


Cazul limbii române de dincolo de Prut e mult mai grav decât al ce- 
lorlalte limbi din ţările foste sovietice (ţările ocupate de sovietici). 
Aceasta pentru că acolo s-a afirmat numai doctrina absurdă a „bilin- 
gvismului armonios”, pe când în Republica Moldova s-a făcut și altce- 
va: s-a pretins că această limbă nu e aceeași limbă cu limba română, și 
deci nici cultura nu este aceeași cu cultura românească. Prin urmare, ar 
fi vorba de altă cultură. Am povestit de multe ori şi am să amintesc gi 
aici că până şi pe Sadoveanu (când a fost la Chișinău) au pretins să-l tra- 
ducă în limba moldovenească. Se spune că Sadoveanu ar fi răspuns cu 
rostirea lui moldavă: „Auzi, mişăii, si mă traduci pi mini în limba me!” 
Acest lucru s-a întâmplat numai în două țări: în Republica Moldova 
și în Tadjikistan. S-a creat, așadar, o fantomă în lingvistică: s-a pretins 
că e o altă limbă și o altă cultură, iar această cultură începe cu regimul 
sovietic. Aceasta s-a întâmplat în cele două țări amintite, unde s-a pre- 
tins să se construiască o limbă locală, alta decât româna sau persana. 
Această fază a imperialismului lingvistic a fost faza cea mai gravă. 


După această fază s-a înţeles, cel puţin anumiţi lingviști au înțeles, că 
nu se poate susține această aberaţie și până și anumiţi politicieni au 
înţeles că nu se poate susține, că cel mult se poate spune că e aceeași 
limbă, dar că are două nume diferite. Se numește limba moldoveneas- 
că şi limba română, însă limba este aceeași. Când am vorbit la Chișinău 

împotriva acestei idei, cineva mi-a spus că doar sunt atâtea limbi care 
au două nume, prin urmare, de ce nu ar fi posibil acest lucru și pentru 
limba vorbită în Republica Moldova? Faptul nu e adevărat sau nu e 
adevărat în acest sens. În acest sens nu există limbi care să aibă două 
nume. Când au două nume, aceste nume se aplică la toată limba. Sau 
un nume care se aplică unei anumite variante a limbii. De exemplu, 
când spaniolul Hervás (care scria gi italieneste) spunea la lengua mol- 
dava o valaca, el înţelegea aceeași limbă, care în întregime putea fi nu- 
mită sau moldovenească, sau valahă. Și tot aşa, Cantemir. În cazurile în 
care există, într-adevăr, două nume, se numesc variante ale unei limbi: 
când se spune catalană, valenciană, se înţelege norma, limba exemplară 
din Cataluña, Valencia, care nu este cu totul identică și are chiar alt 
sistem fonologic, deși în fond este aceeași limbă. Când se spune limba 
sârbă sau croată, se înţelege că e vorba de limba comună sârbo-croată, 
in forma ei sârbă, adică în forma Stókavo, şi că limba croată este aceeași 
limbă stókavo, însă in forma ei ijékavo. Şi se mai înțelege că dialectele 
kájkavo si cákavo sunt dialecte croate, nu sârbe, deci nici într-un sens nu 
se aplică exact la aceeași limbă. 


De aceea faptul de a menţine două nume duce la situaţii cu totul absur- 
de. În statisticile ucrainene — de exemplu, o statistică pe care am găsit-o 
într-o revistă germană — se spunea că în Ucraina locuiesc 180 000 de 
români și 550 000 de moldoveni. Reiese deci din discuţie faptul că ei 
s-ar fi identificat prin limbă. Când am fost în regiunea Cernăuţi am au- 
zit că cei de la Boian vorbesc românește, vorbesc limba română și sunt, 
prin urmare, români, iar cei de la Noua Suliţă vorbesc moldoveneste 
şi sunt moldoveni. Iar ei vorbesc la fel! Iată cum două nume diferite 
pentru aceeași limbă înseamnă dezbinarea, despărțirea comunităţii 
lingvistice. 


Fragment din textul conferinței „Politici lingvistice” 
susținută de Eugeniu Coșeriu 

la Colocviul International de Ştiinţe ale Limbajului, 
ediția a VI-a, Suceava, 20 octombrie 2001. 

Revista „Limba Română” nr. 10, 2002, pag. 6-16. 

Petru URSACHE 
l Maiorescu şi cultura europeană 


\ 


ESES 


P U. — etnolog, estetician şi 
istoric literar (15.05.1931- 
07.08.2013). Professor Emeritus 
al Universităţii „Al. |. Cuza”. 
Autor al mai multor volume, 
între care: Înamoraţi întru 
moarte. ErosPoesis la Cezar 
Ivănescu (2006), Antropologia, 
o ştiinţă neocolonială (2006), 
Etnosofia (2006), Camera 
Sambô. Introducere în opera 

lui Mircea Eliade, ediţia a 

doua, revăzută şi dezvoltată 
(2008), Istorie, etnocid, genocid 
(2010), Erosthanatos la Cezar 
Ivănescu (2010), Miorița. 
Dosarul mitologic al unei 
Capodopere (2013, 2015), 
Etnosofia (2013), Etnoestetica 
(2014), Etnofrumosul sau cazul 
Mărie (2014), Moartea formei 
(2014), Antropologia, o ştiinţă 
neocolonială (2014), Mic tratat 
de estetică teologică, ediţia a 
treia (2016), Omul din Calidor, 
ediţia a doua (2016). Îngrijitor a 
peste douăzeci de antologii şi 
ediţii critice, unele în colaborare 
cu Magda Ursache. 


Titu Maiorescu ne-a arătat cum să „reintrăm” 
şi să ne menţinem în Europa, cu demnitate, 
cu gravă răspundere, prin noi înșine. Este cea 
mai înaltă lecție de crez rămasă de la marele 
cărturar şi om politic din a doua jumătate a 
secolului trecut. Această dimensiune a acti- 
vitátii sale se conturează energic şi concer- 
tat în toate activităţile desfăşurate neobosit, 
mai bine de jumătate de secol, la catedră, în 
presă ori în Cameră. Şi niciodată nu a apărut 
mai clară această direcţie decât astăzi, când 
momentul pe care îl trăim, epoca pe care am 
parcurs-o prezintă asemănări frapante, chiar 
paralelisme, cu cele petrecute sub ochii lui. 
Vechea și cunoscuta formulă „înapoi la Maio- 
rescu” poate fi din nou, cu succes, invocată, cu 
condiţia să acordăm cuvântului întoarcere, ca 
în mitul resurectiei, sensul necesar creator, şi 
nu repetitiv pur şi simplu. 


Fireşte, Titu Maiorescu nu trebuie privit izo- 
lat. Sunt şi alți cărturari, chiar numeroşi, care 
l-au precedat sau urmat în pledoaria integrării 
românilor în spaţiul spiritual european. Dife- 
ră modalităţile de lucru, de stil, de viziune. Pa- 
truzecioptistii erau familiarizați cu viaţa cul- 
turală si politică a Apusului, făceau parte din 
asociaţii ştiinţifice, colaborau la diferite pu- 
blicatii, tratau cu colegii lor, adesea mari per- 
sonalitáti, probleme ale vieţii contemporane, 
fără complexe, ca de la egal la egal. Generaţia 

lui Alecsandri se arăta încântată de marile capitale, elogia moravurile 
si instituţiile publice. Multă energie s-a consumat pentru ca acestea să 
fie introduse la noi. În epocă, se manifesta cultul instituţiei, privită ca o 
binefacere pentru societatea luată în totalitate, individul reprezentând, 
deocamdată, o cantitate neglijabilă. El era chemat să venereze institu- 
tia ca pe o realitate preexistentă gi suprafirească gi nu ca pe un instru- 
ment, un bun comun pentru propria-i dezvoltare. Credinţa că institu- 
tiile sunt daruri divine nu se întemeia numai pe o metaforă poetică. 
„V-am dat teatru, mi-l páziti ca pe un locaş de muze”, se spunea într-un 
celebru Prolog scris în pragul acestor vremuri; cât despre geneza limbii, 
a ordinii sociale etc., ele îşi aveau legendele lor și treceau drept creații 
întemeiate încă din epoca mitică a omenirii. 


De aceea Titu Maiorescu a respins vechea concepţie privind caracterul 
oarecum decorativ al formelor moderne introduse de patruzecioptisti, 
deși este greu de crezut că în locul lor nu ar fi procedat la fel. Să nu 
uităm că ei veneau după o lungă noapte fanariotă, după o dramatică 
pulverizare a tuturor forțelor creatoare autohtone, când țările române 
s-au aflat sub influenţa orientului turco-fanariot, străin sensibilităţii şi 
tendinţelor noastre naturale de dezvoltare. Aşa cum pe timpul lui He- 
liade era suficient îndemnul ,Scrieti!” ca să apară literatura, şi la mijlo- 
cul secolului a copia un sistem instituțional, gata elaborat în altă parte, 
echivala cu actul cultural însuși. Greşeală? Greu de precizat. Astăzi, la 
sfârșit de mileniu, știm sigur — si, din păcate, din proprie experiență — 
că instituţiile pot forma, dar și distruge spiritul unei națiuni. La începu- 
tul funcţionării nu apare nimănui limpede dacă ele însele urmează să 
se adapteze ori dacă materialul uman e chemat să beneficieze datorită 
activităţii lor. De aceea Maiorescu recomandă prudenţă conationalilor 
în selectarea formelor gata elaborate. Nici patruzecioptiștii nu credeau 
altfel. În orice caz, nu trebuie să-i judecăm în bloc. Si mai știm sigur că 
structurile, odată instaurate, nu rămân nici pe departe „forme goale”, ci 
mecanisme intens productive. 


Dar spuneam că timpul lui Maiorescu se aseamănă cu al nostru, cel de 
după 1990. Si el a venit după o revoluţie care nu a radicalizat viața so- 
cială, politică gi culturală a țărilor române; s-au menţionat contradicții, 
forme de opoziţie mai mult sau numai puţin violente, ce nu erau des- 
tinate să ducă la stabilizarea vieţii interne; după prima etapă de avânt 

revoluţionar de la mijlocul secolului a urmat alta, de marasm și de ste- 
rilitate în planul creaţiei, de unde și neincrederea față de instituţiile 
moștenite. S-a născut astfel teoria culturală a „formelor fără fond”, care 
prezintă unele asemănări cu ceea ce numim astăzi „limba de lemn” Nu 
întâmplător a fost lărgit câmpul de aplicaţie al teoriei „formelor fără 
fond”, de la instituţiile care, contrar primelor începuturi. Ne referim 
la anii '40; teatrul naţional, presa, școala etc. funcționau după o logică 
aparte, la creația poetică (O cercetare critică...), la presa curentă (Limba 
română în jurnalele din Austria, Betia de cuvinte), la problemele limbii 
(În contra neologismelor), ori la rostirea parlamentară (Oratori, retori şi 
limbuti). În toate aceste variate cazuri, problema deturnării limbajului 
de la funcţiile sale fundamentale (stocarea de informaţie, comunicarea 
şi crearea de sensuri) constituie adevăratul mobil al întregii activități 
critice. Când rostirea începea să se deterioreze — iar acest risc există 
în orice societate, nu și posibilitatea intervențiilor libere gi corective — 
autorul se pronunţa cu severitate, propunând soluţii de fiecare dată 
pertinente. 


Pentru generaţia lui Maiorescu (şi pentru cea de astăzi) esenţială nu 
era introducerea noilor instituţii, ci critica lor, începând cu scrierea, 
continuând cu şcoala și cu academia. Era vorba de restaurarea forme- 
lor de comunicare, de readucerea lor la viaţa normală, în așa fel încât 
să poată fi resimţit „progresul adevărului” în toate planurile vieții spiri- 
tuale. Făcând referire la „limba de lemn”, nu am dori să se creadă că am 
pleda pentru idei protocroniste la Titu Maiorescu. Ar fi și împotriva 
gândirii sale; el era convins că singura rațiune de a exista a omului de 
valoare este de a fi întru totul dăruit timpului său. Dacă a ştiut să re- 
prezinte cu strălucire segmentul de timp care i-a fost dat pentru expe- 
rimentare, viitorul îl va reține. Nu pe Marr l-a citit el pentru a înțelege 
necesitatea restaurării limbajului în societatea modernă, ci pe Herbart. 
De la filozoful german, lucru cunoscut, autorul român a reținut, încă 
din anii de la Theresianum, că orice cercetare ştiinţifică sau filozofică 
trebuie să înceapă cu critica noțiunilor gi a conceptelor. 


Faptul că Titu Maiorescu a „văzut” calea ce trebuia urmată în direc- 
tia curátirii limbajului, ca o condiţie a europenizării, a contactelor, a 
schimburilor de idei, spre deosebire de experimentatii săi contempo- 
rani mai în vârstă, unii aureolati de anii revoluţiei patruzecioptiste, nu 

trebuie să credem că ar fi vorba de precocitate. Asemenea cazuri s-au 
mai întâlnit în istoria noastră: tinerii au fost aceia care au „văzut” fără 
drept de apel că singura soluţie pentru salvarea ţării din lunga noapte 
comunistă (care ne-a afectat din nou conștiința, cu siguranţă într-un 
mod mult mai dramatic decât cealaltă noapte, fanariotă) este revolu- 
tia. Şi tot ei sunt aceia care continuă să vadă mai bine, în perspectivă, 
de unde rezultă că tinerețea este condiţia oricărei revoluţii cu adevărat 
reale, și tot ea rămâne singura capabilă s-o apere până la capăt. 


La începutul carierei lui Titu Maiorescu, s-au produs gi alte modificări 
de structură şi de mentalitate care pot, de asemenea, ilustra paralelis- 
mul în planul temporal amintit: au început să apară elemente de gândi- 
re tipice individualismului și liberalismului burghezo-democrat; într-o 
variantă pragmatică, ca urmare a convietuirii europene și a dezvoltării 
lente a formelor culturale institutionalizate. S-a schimbat raportul din- 
tre instituţie gi individ. Acesta deţine primatul în relaţie, devine consti- 
ent de rolul său de creator — nu numai de beneficiar al instituţiei — şi o 
legitimează în funcție de oportunitatea ei. Nu instituţia precedă indivi- 
dul (sau grupul), ci invers. Se cunoaşte polemica junimistului cu publi- 
ciştii ardeleni de la, Familia”, care anunțau înființarea unei societăți (cu 
statute, programe de activitate, cotizatii), fără să existe deja o activitate 
teatrală propriu-zisă gi fără un public, nu neapărat format, dar măcar 
conștient de necesitatea înființării teatrului sau a societății. 


De regulă, trebuie create cadrele (Eugen Lovinescu spune „formele”) 
care devin forte active, institutionalizând și dezvoltând activităţile spi- 
rituale și culturale. Nici criticul junimist nu gândea, de fapt, altfel, dar 
era preocupat cu deosebire de oportunitatea momentului introducerii 
lor. Înțelegerea acestui fapt ţine de o anume intuiție socială, de previ- 
ziune și de estimare a elementului uman apt să adere la noile forme. 
Titu Maiorescu a dat dovadă de mai multe ori de intuiție (de pildă, 
atunci când a înțeles că societatea românească avea nevoie de o anume 
definiție a frumosului în receptarea artelor, în general, și a poeziei, în 
special) și s-a afirmat cu ingeniozitate, în planul speculatiei teoretice. 
În legătură cu primul aspect stă mărturie întreaga sa viață de elev de la 
Theresianum. A fost răstălmăcită în diverse chipuri această perioadă 
biografică. S-a insistat asupra ,ambitiosului”, ,rigidului”, „silitorului', 
„arogantului”, „carieristului” etc., toate pe cât de exacte luate în parte, 

pe atât de false în cuprinderea vieții autorului. Căci Jurnalul său dublat 
de Epistolar, fie şi numai pentru epoca vieneză, dezvăluie în amănunt 
modul cum lua naștere un nou tip de intelectual în consens cu insti- 
tutiile în dezvoltare din a doua jumătate a secolului trecut. Tânărul a 
exersat pe cont propriu acest model, cu o îndârjire care a contrariat 
si pe care o găsim mai târziu doar la Mircea Eliade. Nu întâmplător, 
amândoi au fost şi autori de jurnale gi au nutrit o vie dorință de euro- 
penizare, fiecare într-un stil propriu: primul făcând să se afirme litera- 
tura şi cultura română (prin ce are ea „specific etnic”), el păstrându-și 
rolul de simplu slujitor; celălalt folosindu-se de tradiția românească 
(integrată în universalitate), pentru a-și reliefa propria-i personalitate 
de creator și mai ales de savant, reprezentativ pentru o întreagă familie 
de spirite româneşti. 


Două observaţii se impun în acest moment al discuţiei: de fiecare 
dată, în momente conjuncturale, de mare încordare pentru existența 
întregii națiuni, apare în mod firesc un nou tip de intelectual. Istoria 
noastră culturală poate înfățișa astfel, în serie diacronică, o adevărată 
tipologie foarte bine conturată. Acest fapt a apărut atât de evident la un 
moment dat, încât, imediat după cel de-al Doilea Război Mondial, s-a 
desfăşurat în paginile mai multor publicaţii o amplă discuţie pe tema 
pronosticării apariţiei noului tip de intelectual, la aceasta participând 
personalități de vârste si profesiuni diverse. După numai un deceniu, 
Mircea Eliade avea să identifice imaginea intelectualului constituită 
deja în două ipostaze bine distincte, dar consonante, în spiritul acelei 
„coincidentia oppositorum”: cea a ,huliganului” răzvrătit „pașnic” si 
cea a „savantului total”, reprezentat, printre altele, de generaţia de la 
„Criterion”. Ca pe timpul criticului de la , Junimea”, si astăzi, sub ochii 
noştri, poate fi presimţită apariţia unei noi conștiințe cárturáresti. Nu 
ne aflăm oare după un prea lung război, urmat de o revoluţie? Se anun- 
tá prin stilul agitat de întrebări fundamentale și vizionar al tinerilor, 
în curajul iarăși „huliganic” al acestora de a restaura prin jertfă sensul 
revoluţiei, în perseverenta și disperarea cu care îi îndeamnă pe părinţii 
lor si pe bătrânii profesori să-și „vadă” propriile greșeli şi calea unică de 
îndreptare: instaurarea adevărului în toate compartimentele existenței 
noastre. Descoperim la Titu Maiorescu pagini care par scrise ieri: „Ti- 
nerimea de astăzi, de la care atârnă îndreptarea în viitor, trebuie să inte- 
leagă o dată unde este adevărul și unde este eroarea în această luptă de 

idei; înaintea ei trebuie dovedită acuzarea ce am adus-o în contra celor 
mai multi dintre publicistii noştri literari și ştiinţifici, acuzarea lipsei de 
conștiință atât în privirea cunostintei de cauză, cât gi în privirea voinţei 
de a spune adevărul în chestiile de care se ocupă” (Directia...). 


În al doilea rând, ce putea însemna un nou tip de intelectual pentru ge- 
neratia lui Titu Maiorescu? Așa cum rezultă din Jurnal şi din Epistolar, 
tânărul se dăruiește unei munci sistematice și titanice. Nu este vorba de 
o simplă competiţie şcolară, cum s-a crezut adesea. Individul cuprins 
de spiritul liberalismului dorea imperios (ca și tânărul de astăzi, care 
nu se mai mulțumește cu memorarea fidelă a cursurilor universitare) 
să-şi formeze din timp o judecată matură, independentă; ştia că socie- 
tatea rationalistã și pragmatică avea nevoie de personalități bine inzes- 
trate intelectual. Și mai ştia că omul modern, postbonjurist, era chemat 
să schimbe rolul de ,monden”, pe care îl juca în societate, cu acela de 
savant. (Câte complexe de inferioritate la elevul Titu Maiorescu, aflăm 
din Însemnări zilnice, pentru că nu ştia să danseze, să vorbească fetelor 
în fraze aprinse, pentru că nu avea o înfățișare atrăgătoare! Mai târziu, 
când încerca aventura mondenă, nu făcea altceva decât să transforme 
jocul de societate în prelegeri despre artă și morală, în limbajul accesi- 
bil oamenilor. Convingătoare ni se pare însemnarea din Jurnal, datată 
4-16 octombrie 1873: „În timpul din urmă mă izbeşte din ce în ce mai 
mult ce tari piese de rezistenţă și ce tari coeficienţi de frictiune sunt oa- 
menii..” etc.). Dar se poate şi una, și alta, adică nu este exclus ca savan- 
tul să fie totodată si om de lume. Baudelaire ar vedea în asta o tipologie 
bine constituită caracterologic. „Oameni de lume” s-au dovedit a fi, la 
vremea lor, din pură curiozitate, Rembrandt sau Im. Kant. Însă genera- 
tia lui Maiorescu a dorit să transfere convorbirea ştiinţifică din salonul 
monden în cadrul reuniunilor savante, dându-i o utilitate practică, de 
specialitate. Nu simpla conversaţie pentru plăcere intelectuală, ci în- 
fruntarea de idei la cel mai înalt nivel teoretic, în scopul dezvoltării şti- 
intei, era rațiunea de a fi a noului tip de intelectual. Maiorescu însuși a 
experimentat această nouă modalitate de afirmare a omului de știință, 
ca membru al Societăţii hegelienilor, ţinând conferinţe pe teme inedite 
la data respectivă, in mari capitale europene, Berlin gi Paris. 


Prin urmare, studiul sistematic, cufundarea în materii aride pentru for- 
tificarea spiritului si disciplinarea gândirii. Nu se destăinuia autorul în 

Jurnal că studiul logicii l-a făcut să devină ,rece”, si că-l împiedica să 
potrivească rimele? Erau exerciții pregătitoare pentru înfruntări eleva- 
te. Numai așa vom înţelege pasiunea tânărului Maiorescu pentru con- 
troversă, dorința de a epata abordând teme filozofice la o vârstă „pre- 
matură”, efortul suprafiresc de a „sistematiza” logica lui Herbart ori al 
lui Drobisch, desfăşurarea unor epistole adesea kilometrice, adresate 
cunoştinţelor din țară sau din străinătate. Astfel vom spune, cum s-a 
mai întâmplat, că Jurnalul şi Epistolarul (documente de primă impor- 
tantá pentru cercetarea personalităţii criticului, ce trebuie exploatate 
cu prudenţă) cuprind notatiile unui individ mărunt şi ambițios, pus pe 
artag si obsedat de patimi mărunte. Și vom gresi profund. 


Titu Maiorescu nu s-a mărginit numai la critica instituţiilor (în aga fel 
încât sá i se atribuie în exclusivitate calitatea de îndrumător cultural), şi 
nici la a lămuri o serie de concepte ori definiții pentru uzul invátáceilor. 
Deviza sa, ca „sinteză teoretică în atac”, era să promoveze, în perspec- 
tiva „treptelor de ináltare”, toate compartimentele vieţii spirituale. Cri- 
tica (altfel spus, restaurarea conceptelor în sens herbartian) „formelor 
fără fond”, deci a instituţiilor, a limbajului poetic, a stilului oratoric, a 
principiilor juridice, a mentalităților era un mijloc, şi nu un scop. Toate 
aceste activități separate ne dau o sumă, nu și imaginea sintetică a per- 
sonalitátii criticului. Dacă organizăm scrierile sale după criterii tema- 
tice, putem vorbi cu aceeași indreptátire despre Maiorescu esteticianul 
sau, după caz, lingvistul, criticul literar, îndrumătorul cultural, politologul 
etc. În afară de aceste imagini fragmentare, autorul trebuie reconstituit 
în totalitatea sectoarelor teoretice si pragmatice. Este o concepţie inte- 
gratoare, hermeneutică, bazată pe un sistem de texte și simboluri (scri- 
eri gi instituţii) transparente si corespondente semantic, în așa fel încât 
fiecare își găseşte un corelat sau o serie de corelate în marea unitate. 
Drumul către estetic trece prin cultură şi morală sau invers; criticul se 
raportează la poet invocând o lege psihologică, ceea ce fundamentează 
o dublă unitate tipologică; sublimul se asociază cu modernitatea, poe- 
zia cu frumosul, spiritul etnic se definește caracterologic și fiziognomic 
în funcţie de afinitátile de gintă și de cultură. 


Astfel, din orice parte am aborda opera lui Titu Maiorescu, din direcția 
esteticului, a culturalului ori a fenomenelor de limbă, ne vom afla per- 
manent în miezul unui complex de valori. Desele interferenţe creează 

dificultăți în stabilirea unor limite tranșante între domenii specifice 
îndrumătorului cultural și esteticianului; unde lingvistul devine critic 
literar; unde psihologul se transformă în moralist. Pentru a evita riscul 
unei înțelegeri fragmentare, criticul s-a văzut nevoit să intervină în mai 
multe rânduri. A făcut-o într-o scrisoare adresată Emiliei (în legătură 
cu Poeți si critici) sau în alta, către Ioan Petrovici. Marele junimist îi ex- 
plica tânărului discipol aflat la studii în spaţiul germanic, deci în contact 
cu o mentalitate inedită pentru cel din urmă, în ce măsură elementul 
civilizaţie constituie un suport şi un stimulent pentru viața estetică: „E 
caracteristică impresia ce ţi-a lăsat-o Viena și e bine că ţi-a lăsat-o aşa: 
veselie cu toată vremea urâtă. Să încerc o explicare. Orice civilizație su- 
perioară scoate la iveală arta frumoasă şi meseria artistică. Arhitectura 
si statuile de pe străzi, pictura în galerii, desenurile la atelaje, muzica 
la teatru, fie şi strălucirea elegantă a unui balet, apoi micile comoditáti 
ale traiului de toate zilele: pavajul mai neted, iluminatul mai viu, ușa şi 
fereastra mai ușor deschise și închise, scaunul mai potrivit, patul mai 
elastic, toileta mai curată; toate lingușesc impresionabilitatea omului. 
Iar unde este mai multă artă, e mai multă veselie. Vorba lui Schiller: 
ernst ist das Leben, heiter ist die Kunst!”. Este o teorie de proveniență 
tipic germană. Criticul a reținut esentialul, „micile comoditáti”, de care 
s-a râs în trecut, pentru că, minimalizând, s-a văzut aici așa-zisa încli- 
nare a autorului spre huzurul burghez. În realitate, „micile comoditáti” 
condiționează fenomenul, deloc neglijabil, al receptării artei. Ceea ce 
în epistolă e o modestă ,explicare”, a căpătat mai târziu amploarea unei 
adevărate direcții moderne: estetica ambientală. 


Altădată, autorul a intervenit cu mai multă fermitate împotriva acestei 
înțelegeri simplificatoare sau fragmentariste: „precum se vede, acele 
câteva fraze presărate în articolele noastre, scrise de altminteri în ter- 
meni mai populari, erau numai niște semne de recunoaștere pentru o 
teorie estetică completă şi sistematizată; sau, dacă într-un articol de 
strategie, nu ni se ia în nume de rău o comparare militară, niște soldați 
trimiși înainte, nu ca slaba putere a unor indivizi rázleti, ci ca avant- 
garda unei întregi armate, cu care stau în legătură bine disciplinată”. 
Este reformularea uneia şi aceleași idei din conferinţa Socialismul si co- 
munismul, unde criticul se exprimă în perspectiva integratoare de tip 
hermeneutic: „Pe câmpul spiritual, nicio aparitiune nu stă izolată. O 
legătură internă le uneşte una cu alta, adesea cea mai însemnată par- 

te a cunoștinței oricărui obiect e câștigată dacă cunoaștem relatiunea 
între el și izvoarele lui spirituale” Goethe credea că existența în natură 
este legitimată de conditionarea apariţiei (la Hegel, a pariție, întrucât 
esența și aparenta coexistă si se manifestă) de esenţă: „Ce este aparenta 
dacă-i lipseşte esența? Ce ar fi oare esenţa dacă nu ar apărea?”. Pentru 
Maiorescu existența, cunoaşterea, adevărul, frumosul nu înseamnă tot- 
deauna a paritie (Hegel) ori condiționare (Goethe). Este vorba de rela- 
ţii pe mai multe planuri de adâncime, cu funcții integratoare. Criticul 
român defineşte poezia nu numai în spirit hegelian, ci şi aristotelic: 
„Adevărata poezie este, după cum se ştie, nedespártitã de filozofie, căci 
poezia este încercarea făcută de om de a turna singularul într-un tot”. 


Concludent pentru receptarea limitativă a junimistului ni se pare mo- 
dul în care presa de specialitate, cu puţine excepţii, a înfățișat publicu- 
lui studiul O cercetare critică asupra poeziei române de la 1867. S-a mers 
până acolo încât un editor l-a eliminat pur şi simplu din seria de Critice. 
Exegeza a fost atrasă îndeosebi de două mari teme ale studiului amintit: 
autonomia artei gi definiția frumosului. În legătură cu prima, părerile au 
fost împărțite, iar înfruntările au căpătat când note dramatice, când pline 
de ridicol. Eugen Lovinescu, apoi Tudor Vianu, Liviu Rusu, Eugen To- 
doran au observat pe bună dreptate că, operând distincția axiologică ne- 
cesară, criticul junimist a introdus pentru prima dată la noi, şi în consens 
cu gândirea filozofică europeană, criteriul estetic în judecarea operelor 
literare gi artistice. Autorul se inscria pe linia unei mari tradiţii europe- 
ne, îndeosebi germane, reușind să asigure un fundament teoretic vigu- 
ros și stimulativ pentru întreaga mișcare artistică din a doua jumătate a 
secolului trecut. Tinerii junimisti, colaboratorii criticului, au întâmpinat 
cu mare entuziasm O cercetare critică..., lucrarea fiind imediat adoptată 
drept programul teoretic al societăţii. Alți cercetători au fost de părere 
că O cercetare critică... a avut o influenţă nefastă asupra gândirii noastre 
estetice și, în practica artistică, prin caracterul idealist și retrograd al diso- 
cierilor axiologice. Spiritul pozitivist şi materialist al vremii n-ar fi permis 
speculaţii în favoarea autonomiei și a purismului. Că asemenea acuzaţii 
nu au avut gi nu au nici astăzi un temei serios nu credem că e cazul s-o 
mai spunem. Această extremă, susținută cu îndârjire îndeosebi în epoca 
dogmatică, nu putea să cunoască decât eșecul, ca oricare orientare pro- 
letcultistă gi antiintelectualistă cu care ne-au fericit mai multe decenii 
socialismul şi comunismul. 

Cealaltă temă, definiția frumosului, a angajat și ea într-un mod des- 
tul de dramatic presa de specialitate, reprezentată de condeieri dintre 
cei mai prestigioși. Întreaga problematică a studiului a fost canalizată 
restrictiv în această direcţie: s-a crezut că titlul de estetician i se poa- 
te acorda lui Titu Maiorescu numai dacă se dovedeşte că definiţia îi 
aparţine ca idee gi formulare. Aici părerile s-au împărțit din nou: i s-au 
găsit definiției, si nu fără probe, fie izvoare hegeliene, fie herbartiene 
ori schopenhauriene, însușite prin intermediari sau direct de la sursă. 
Şi astfel o chestiune de influenţă — care nu trebuie neglijată în aseme- 
nea situații, este adevărat — a captat atenţia în mod unilateral, fără să se 
ajungă la rezultate absolut convingătoare şi decisive. 


Este bine să reținem și părerea criticului în problemele de sursologie. El 
însuși a afirmat adesea că ideile sunt universale, că n-au patrie. Kantian 
vorbind, ştiinţei nu trebuie să i se pretindă ,originalitate”, întrucât nu 
este creaţie sensibilă, judecată de gust, ci elaborare a minţii. Dacă s-ar 
face un studiu paralel între tratatul despre sublim al anticului Pseudo- 
Longin și cel similar al luministului englez Burke s-ar putea constata 
existența unor concepte, definiţii și demonstraţii atât de înrudite, încât 
„originalitatea” ultimului ar apărea mai mult diminuată. Şi mai frapante 
apar raporturile dintre Ed. Burke şi Kant, atât în privinţa sublimului, 
a gustului, cât și a geniului, exact ca în acele sectoare care constituie 
noutatea și modernitatea gânditorului din Königsberg. 


Adevărul este că, înainte de a regândi datele tradiției, avem datoria să 
interogăm mentalitatea epocii așa cum ni se prezintă ea în sine, ne- 
destructurată. Cum se ştie, în vreme se credea că ideile sunt expresia 
reflexivitátii, a gândirii reci, abstracte. Datorită acestei universalitáti, 
originalitatea nu poate fi probată în mod matematic. Mai devreme ori 
mai târziu (Despre progresul adevărului...) orice idee se generalizează, 
devenind un bun comun, un adevăr științific de utilitate practică, la în- 
demâna oricui. Actul formulării, în schimb, capătă un sens de-a drep- 
tul creator, pentru că se înscrie printre formulele sensibile de comu- 
nicare. „Ideea îşi are sorocul ei imprevizibil şi se zâmisleste de fiecare 
dată în mintea unui individ luminat. Dar riscă să rămână literă moartă 
dacă nu i se găsește o formulare vie, capabilă să sensibilizeze conștiin- 
tele, ca să devină astfel forță activă în practica socială. Multe idei, crede 
autorul junimist, au murit pentru că nu li s-au găsit forme adecvate de 

comunicare. Aceeaşi pare a fi situaţia şi în cazul definiției în discuţie. 
Modelul hegelian, de unde provine, ar putea fi următorul: „Întrucât 
adevărul în această existență exterioară a lui există nemijlocit pentru 
conştiinţă, iar conceptul rămâne nemijlocit în unitate în fenomenul lui 
exterior; ideea nu e numai adecvată, ci este frumoasă. Astfel frumosul se 
determină pe sine ca răsfrângere sau reflectare sensibilă a ideii”. 


Formularea germană este amplă si greoaie, răspunzând unor scopuri ce 
tin de economia întregului sistem estetic hegelian. Pe Titu Maiorescu 
nu l-a interesat istoria ideii în transformarea ei dinamică. Ela decupat 
o singură propoziţie ce definește direct și clar calitatea frumosului, cu 
aplicaţie specială — și nu generală — la poezie. În tinerețe, a ilustrat-o 
pe terenul teatrului și al dramei muzicale. Formularea maioresciană s-a 
bucurat de succes, pentru că în mediile intelectuale berlineze și pari- 
ziene în care s-a exprimat autorul (conferința Vechea tragedie franceză 
şi muzica lui Wagner), artele respective se bucurau de mare audienţă. 
Repetarea acelorași experiente în ţară, cum s-a şi dovedit, nu putea să 
ducă la rezultate multumitoare, întrucât nu exista încă la noi o tradiție 
artistică ce putea fi valorificată teoretic în aceiași termeni. Criticul a 
intuit (ori a înţeles la timp) că la noi numai poezia se dovedește aptă 
pentru verificarea definiţiei. Şi a avut dreptate. Era vremea când fru- 
mosul începea să fie luat drept criteriu decisiv în valorizarea, dar şi în 
ierarhizarea artelor. Poezia, ne spune Hegel, „este totalitatea care unes- 
te în sine cele două extreme, adică artele plastice şi muzica, pe un plan 
superior, în domeniul interioritátii spirituale înseși” Cu alte cuvinte, ea 
întruchipează în modul cel mai adecvat ideea abstractă, sensibilizând-o 
în interioritatea ei materială și asigurându-i statutul frumuseţii. Dife- 
rentiind arhitectura de muzică, după ritm gi simetrie, Schopenhauer 
o califica pe prima drept „cea mai mărginită și mai inexpresivă dintre 
arte”, iar pe a doua „cea mai cuprinzătoare gi mai plină de efect” sau 
„cea mai răscolitoare dintre arte”. 


Definiţia frumosului a mai fost utilizată şi pentru valorificarea altor 
arte, teatrul clasic și muzica modernă, iar prin recursul la categoria pa- 
teticului de tip schillerian s-a pus în evidenţă, în spirit estetic, un nou 
gen poetic ce se contura în scrisul european: romanul. Frumosul, subli- 
mul si pateticul (în muzică armonicul şi melodicul) disting si unesc arte 
diverse. Spre deosebire de O cercetare critică..., unde autorul propune o 

clasificare corectată a artelor, pornind de la tradiţie, în Vechea tragedie 
franceză şi muzica lui Wagner (împreună cu scrisorile care dezbat ace- 
eaşi tematică încă din anii gimnaziali), se schiteazã o teorie originală 
privind relaţiile dintre arte pe baza categoriilor estetice. Vechile con- 
ceptii pornind de la număr, simetrie, proporţie, ritm, armonie sau de la 
invenţie gi receptare nici nu sunt pomenite, deși Titu Maiorescu avea 
perfectă cunoştinţă de ele. Autorul era preocupat de fenomenele de 
conceptualizare ale impresiilor estetice, indiferent de sursele lor artis- 
tice. Astfel, arta era înțeleasă ca un domeniu de aplicare sau ca un „su- 
port” al valorilor, aspecte teoretice inedite în epocă. Hegel își începea 
monumentala sa Estetică printr-o celebră definiție (obiectul esteticii 
este „întinsa împărăție a frumosului”), însă trata arta şi categoriile în 
capitole separate. La Titu Maiorescu nu vom întâlni asemenea indivi- 
dualizări. La el arta prevalează asupra categoriilor, ele fiind elemente 
de relație. Dacă afirmă că frumosul nu este decât deplina pătrunde- 
re a ideii cu aparența sensibilă (Vechea tragedie franceză și muzica lui 
Wagner) sau „o idee învălită şi încorporată în materie sensibilă” (O cer- 
cetare critică asupra poeziei române de la 1867), nu ni se dau lămuriri 
asupra genezei, evoluţiei si structurii frumosului in acceptie hegeliană, 
cum ne-am fi aşteptat. Pentru autorul român, frumosul își are originea, 
asemenea oricărei experienţe artistice, într-un complex de impulsuri 
ideoafective difuze, care se configurează într-o imagine sintetică, sen- 
sibilă: la gânditorul german, ideea pură precedă orice apariție, cea din 
urmă fiind o devenire. La Maiorescu, geneza și apariția nu sunt procese 
net distincte. 


Că junimistul urmărea cu cel mai viu interes mișcarea de idei (și asta 
nu în chip formal, ci în spirit activ) ne stă mărturie, printre altele, te- 
oria personală privind relaţia dintre arte gi estetica romanului, ultima 
aproape neobservată la noi. Noutatea criticului apare în evidență dacă 
cercetările sale din Vechea tragedie franceză, din Consideraţii filozofice 
(cap. IV, Chestiuni psihologice) şi din Aforisme sunt privite paralel cu 
cele ale lui Baudelaire gi Nietzsche. Dintr-o asemenea paralelă pot re- 
zulta, succint, următoarele: 1. Maiorescu se află printre primii autori 
care au atras atenţia, pe plan european, asupra fenomenului wagnerian, 
reliefând argumentat și în mai multe rânduri modernitatea compozi- 
torului, în cadrul unor societăți savante ori în cercuri de simpatizanți 
berlinezi sau bucureșteni. 2. Căderea nemeritată a operei Tannhäuser, 

la prima ei montare pe scena Parisului, l-a determinat pe Baudelaire să 
intervină patetic gi acuzator, în presă, în sprijinul confratelui său, exilat 
pentru moment de lumea muzicală, în general, si de cea germană, in 
special. Poetul, urmărindu-l pe compozitor, a avut revelaţia unui nou 
limbaj muzical, încărcat de sensuri și valori cromatice stranii, căruia 
i-a descoperit corespondențe și asociaţii în pictură, deci într-o artă vi- 
zuală. Un asemenea transfer de simboluri intra în dezacord cu viziu- 
nea estetică a lui Lessing, dominantă în epocă. Tânărul Maiorescu, la 
rândul său, releva alt tip de relaţii care vizau nu formele materiale ale 
limbajelor corespondente, ci calitatea emoţiilor. În felul acesta, discu- 
tia era transferată din domeniul criticii de artă (Baudelaire) în cel al 
esteticii generale. 3. Nietzsche a demonstrat „decadentismul” muzicii 
lui Wagner (cuvântul fiind luat în sens pozitiv, din perspectiva artei şi 
negativ sub raport psihologic şi comportamental), puterea ei de vrajă 
şi narcotizare, în deplin acord cu atmosfera angoasată a sfârşitului de 
secol. Se pare că Maiorescu folosește termenul de sublim în acceptie 
de decadent. În orice caz, nu-i acordă un sens negativ. Preferă noțiunea 
sublim pentru a-și permite raportări la alte categorii: frumosul, pateti- 
cul (patosul), fermecătorul, melodicul, armonicul. Pornind de la ele, 
a schițat o tipologie a creatorilor clasici moderni, din diferite compar- 
timente ale artelor. Să nu uităm o frază celebră a lui Nietzsche: „Cine 
l-a ascultat o singură dată pe Wagner devine bolnav și nebun, dar nu se 
mai poate întoarce la altă muzică” Toată viaţa criticul a fost bolnav de 
Wagner, despre care vorbeşte și în conferințele din tinerețe, şi în Însem- 
nări zilnice de mai târziu, gi în scrisori, până gi în cursurile universitare. 


În Eminescu și poeziile lui, autorul îşi exprimă deplina convingere și în- 
credere în posibilităţile de europenizare ale românilor. Până la această 
dată, spera într-o alienare formală, de gintă (stil Alecsandri) si de pozi- 
tie geografică (Kogălniceanu), de recunoaştere binevoitoare în marea 
familie a popoarelor civilizate. Sansa noastră era asigurată de aderarea 
la un model cultural prestigios. Să ne amintim cât de mult a perseverat 
în a-şi face cunoscut volumul de tinerețe, Einiges Philosophische, distri- 
buindu-l cu dedicatii elogioase multor personalități științifice din lu- 
mea germană. Vanitate de autor? Foarte probabil. Dar, înainte de toate, 
să nu uităm ce-i scria unuia dintre profesorii săi preferaţi, care-i recen- 
zase cartea: „Pentru un pasaj însă trebuie să vă mulțumesc în mod deo- 
sebit: anume pentru că, în fruntea unei remarcabile recenzii, ati indicat 

faptul că autorul respectiv este un român. Aceasta m-a bucurat foarte 
mult. Patriotismul mărginit este, desigur, un lucru respingător; din 
contra, este plăcut ca, în timp ce studiezi în străinătate, printre abstrac- 
tiunile cosmopolite să fi păstrat conștiința clară a unei totalitáti într- 
adevăr superioare, dar strict individualizate gi unitare; asta înseamnă 
să fi rămas național. Dar tocmai despre români puţine ştiri favorabile 
au răzbătut în Occident; de aceea bucuria pe care mi-o face recenzia 
publicată de dumneavoastră este multiplă și capătă o direcţie spre ge- 
neral”. Cu alți termeni, ar spune că în acest mod se constituie „sinteza 
teoretică în atac”, una dintre marile strategii ale criticului. 


Epoca Eminescu reprezintă alt nivel de spiritualitate, o treaptă superi- 
oară a valorilor estetice. De data aceasta, nu mai era vorba de o simplă 
„aliniere, de o recunoaștere binevoitoare într-o familie cu rude bogate 
şi sărace. Originalitatea etnică se subordona altui tip de originalitate: 
individuală şi genială. Individul, şi nu masa amorfă, reprezintă etnia în 
toată măreţia gi eternitatea ei. Secolul naționalităților era, totodată, și al 
geniilor. Eminescu însemna în epocă — și așa va fi de-a pururi, gândea 
criticul — „semnul celor aleși”, adică al geniilor universale. 

Istoria literară. 
Dileme, provocări, (in)certitudini 


Preliminarii 


Istoria literaturii e o disciplină cu o fizionomie 
distinctă, cu instrumentar metodologic propriu, 
cu obiective și finalitáti specifice. Istoria literară, 
ca disciplină ce măsoară devenirea unei literaturi 
Pe A în toate articulațiile si componentele ei (curen- 
LB. prof.univ.dr.la te, orientări, structuri, personalități) are o lon- 
„Universitatea, Petru Maior’ gevitate considerabilă la noi, dacă ne gândim că 
din Târgu-Mureş. A colaborat, i i site x E Es 
primele noastre istorii literare au apărut în anii 

cu mai multe articole, la À E a 
Kindlers Literatur Lexikon” 1885 (Aron Densusianu) si 1886 (I. Nădejde). 
(Metzler, Stuttgart / Weimar, Cu toate acestea, fizionomia teoretică a concep- 
2009). Ordinul, Meritul tului gi statutul disciplinei ca atare nu au încetat 
pentru învățământ, în să fie puse gi repuse în discuţie, separându-se, 
grad de Ofiţer, 2004. Este 
conducător de doctorat, . = i . 
redactor-șef al revistei,studia Densusianu, G. Ibrăileanu gi E. Lovinescu), dar, 
Universitatis «Petru Maior». pe de altă parte, într-o altă fază a evoluţiei con- 
Philologia, redactor la revista ceptului, stabilindu-se, de către G. Călinescu, 


Natra’, membru m colegi ul legătura indisolubilă dintre cele două discipline. 
de redacţie al mai multor 


reviste de cultură. Dintre a e 
volumele publicate: Scriitori realitate, critică gi istorie sunt două înfățișări ale 


români contemporani (2002), criticii în înţelesul cel mai larg” sau „nu e cu pu- 
Poezia neomodernistă (2005),  tință să faci istorie literară fără examen critic”), 


RO „cae stipulează o nouă valorizare a conceptului 
didactică a poeziei româneşti 


(2005), Poeți români 
postmoderni (2006), Teme și O dimensiune cu totul nouă, o anvergură de 


variatiuni (2008). excepție. Mai trebuie precizat că istoria literară 
presupune, cum se ştie, acribie a documentării, 


pe de o parte, istoria literară de critică (Ovid 


Cine nu cunoaște asertiunile călinesciene („În 


de istorie literară, imprimând disciplinei în sine 

vocatie a sintezei si rigoare, situare promptá intr-un anumit context isto- 
ric, stabilirea, atunci când e cazul, a surselor, influențelor si filiatiilor, după 
cum presupune, în egală măsură, spirit analitic, simţ al nuantei, investigație 
minuțioasă a operelor literare reprezentative ale unei perioade. Câte dintre 
aceste calități se regăsesc în cercetarea literară actuală? Într-un editorial din 
1999, reluat în Inutile silogisme de morală practică, Nicolae Manolescu își 
exprimă, fără rezerve, scepticismul și dezamăgirea cu privire la stadiul in- 
cursiunilor istorico-literare, din ce în ce mai puţine, mai improvizate, mai 
lipsite de organicitate și coerență metodologică: ,Precaritatea informaţiei 
istorice transformă multe lucrări — de la prefețe la cărți — în instrumente 
inutilizabile. Erorile de tot soiul proliferează ca ciupercile după ploaie, tre- 
când de la un studiu la altul, încât li se pierde până la urmă sursa primară. 
Un regim păgubitor si insalubru de vag si aproximaţie pare a se fi instalat 
la putere în republica literelor. Nicio gafă nu mai compromite, nicio exac- 
titate nu mai descalifică. Pur și simplu, nu sunt băgate în seamă. Iar de co- 
rectat, cine s-o facă? Rigoarea a pierit aproape cu desăvârșire. Nu te mai 
aştepţi ca o bibliografie să fie completă. Contribuțiile anterioare sunt cita- 
te, cel mult, din politețe, fără sentimentul că istoriografia literară e o ștafetă 
obligatorie”. Sunt cuvinte, fără îndoială, drastice, dar ele acoperă o anume 
realitate, pe care o cunoaștem cu toții, a studiilor literare superficiale, im- 
provizate și lipsite de o perspectivă diacronică și axiologică necesară. Ce se 
întâmplă cu istoria literară românească azi, care sunt șansele de dezvoltare 
ale acestei discipline în viitor, care e ponderea investigațiilor de istorie li- 
terară în ansamblul demersurilor de studiu al literaturii — sunt doar câteva 
întrebări, pe jumătate retorice, care se află în căutarea răspunsului lor, pe ju- 
mătate implicit. Încercăm să sistematizăm aceste posibile răspunsuri prin 
două exemple de tratare distinctă a demersului istorico-literar: Nicolae 
Manolescu, prin Istoria critică a literaturii române, şi Cornel Ungureanu, 
autorul unor cărți ce îmbină geografia literară cu investigarea diacronică a 
unor aspecte mai puţin evidente, mai neclare sau confuze ale literaturii sau 
ale contextului istoric gi social. 


Istoria critică a literaturii române 


Istoria critică a literaturii române e o carte incomodă. Incomodă prin 
dimensiuni, incomodă prin opțiunile valorice, de selecție, de accent 
axiologic asumate de autor. Precedatá de o Introducere (Istoria litera- 

turii la două mâini), se încheie cu o Postfaţă (Nostalgia esteticului). E, 
în titlul şi în conţinutul postfetei, dar și în cuprinsul întregii cărţi, o 
situare polemică față de Călinescu, a cărui Istorie se încheia cu capito- 
lul Specificul național. E cât se poate de evident, astfel, accentul pe care 
autorul Istoriei din 2008 îl aşază, apăsat ori subtextual, ori de câte ori 
e nevoie, asupra criteriului estetic, asupra ideii de valoare artistică, sus- 
trăgând opera literară de sub imperiul oricărei influenţe străine de ea. 
După cum e la fel de limpede pledoaria sa pentru „estetismul criticii” şi 
pentru şansele diferenţei de a oferi un orizont adecvat, propice recep- 
tării operei literare: „Exact din acest motiv pledez pentru estetismul 
criticii: doar o astfel de lectură ne poate face să vedem că diferenţa este 
aceea care ne îmbogățește cu adevărat și că încercând să-i cunoaștem 
pe alţii, diferiți de noi, reuşim să ne cunoaştem mai bine pe noi înşine. 
Şansa diferenţei este aceea că ne solicită să apreciem, să comparăm, 
să ne exersăm spiritul critic. Identificarea este sentimentală, diferența 
este intelectuală şi morală”. Esteticul e privit ca „o punte de trecere în- 
tre epoci oricât de diferite”, după cum istoria literaturii „reface, verigă 
cu verigă, lanţul de autori, deopotrivă diferiți de mine și aidoma mie, 
ale căror opere în proză sau în versuri, lirice sau romantice, realiste sau 
fantastice, comice sau tragice, au hrănit spiritul milioanelor de cititori 
şi au furnizat criticilor literari interpretări profunde sau sclipitoare” În 
acest mod, conchide autorul, „istoria literaturii reprezintă cel mai pu- 
ternic liant al comunităţii oamenilor care nu se mulțumesc a-și trăi via- 
ta doar în realitate («trăind în cercul vostru strâmt», vorba poetului), 
ci râvnesc și la una în imaginaţie, fantasmatică sau eroică”. 


În Introducere, Nicolae Manolescu e interesat, de la bun început, de 
aporiile care (sub)minează conformatia conceptuală a istoriei litera- 
re, pornind de la aprecierile, „pesimiste”, ale lui Wellek, cu privire la 
„posibilitatea însăși a istoriei literare ca disciplină”. Paradoxul stă in 
disjunctia între valoare şi diacronie, în statutul imperturbabil, abso- 
lut, al valorilor, sau, dimpotrivă, în configuraţia coruptibilă a acesto- 
ra, supusă ,contextului”, minată de derizoriul degradării temporale. 
Criticul român trece în revistă o sumă de posibilități de rezolvare a 
acestei aporii, prin exploatarea sugestiilor conceptuale ale unor teore- 
ticieni precum Jauss, pentru care instanța receptării e cea care poate 
media raportul paradoxal, dihotomic dintre diacronic si estetic. De 
asemenea, pornind de la tezele lui Braudel, de la celebra distincție a 

perspectivelor temporale (timp geografic, timp social, timp individu- 
al), Nicolae Manolescu semnalează, într-o incursiune teoretică demnă 
de toată atenţia, relaţiile ce se stabilesc între temporalitátile literaturii: 
timpul extern, evenimential, al istoriei generale, prizat de istoricii lite- 
rari pozitivisti, timpul intern, al tipurilor, genurilor, speciilor şi structu- 
rilor literare gi celălalt timp intern, al individualitátii operelor literare. 
Aceste dimensiuni temporale ale literaturii au, cum precizează autorul, 
ritmuri şi corelaţii diferite, dimensiuni și conotaţii distincte. Nu intâm- 
plător Istoria lui Nicolae Manolescu este, încă din titlu, una critică. E 
o istorie ce face din criteriul selecţiei axiologice un criteriu prioritar. 
Istoricul literar exclude, din configurările sale, biografismul, excursul 
factologic, contextualizarea istorică prea apăsată, asezând, în locul 
acestor accesorii, literatura cu aură axiologică, validată de interpretări 
minutioase ale unor fapte de limbaj învestit cu literaritate. De altfel, au- 
torul subliniază faptul că interpretarea şi valorizarea reprezintă „unicul 
mod de a ne apropia de texte și de valori nerepetabile”, dar notează, în 
același timp, şi paradoxul că „toate istoriile literare visează să fie pure 
prin definiţie şi sunt impure prin natură”. 


În aceeași Introducere, Nicolae Manolescu trece în revistă aporiile con- 
ditiei istoriei literaturii ca disciplină, enunțate de Wellek, cu încercă- 
rile de rezolvare a lor datorate lui Gadamer și Jauss. Istoricul literar se 
dovedește inseparabil de critic, în măsura în care reprezentarea unei 
literaturi în desfășurare diacronică nu poate face abstracție de descri- 
erea, comentarea, interpretarea operelor. Nicolae Manolescu nu pri- 
veşte operele literare ca instanţe atemporale ori ca alcătuiri monadice, 
incapabile de a dialoga, de a se situa în raport cu alte texte din alte 
epoci sau ambiante culturale. Dimpotrivă, istoricul literar consideră 
că literatura română își datorează conformatia unei rețele de relaţii şi 
interdependente intertextuale, adânci, implicite sau, dimpotrivă, ma- 
nifeste, prin care opere, autori şi texte se regăsesc într-un spațiu al co- 
municării şi comuniunii, al schimbului necontenit de revelații estetice, 
al reformulărilor şi remodelărilor perpetue: „Istoria literaturii este şi 
istoria acestei ştafete intertextuale prin care axa diacronică se proiec- 
tează pe axa sincronică. Fiecare operă modifică (fie si imperceptibil) 
ansamblul de opere”. Memorabile și perfect articulate, profilul per- 
sonalitátilor literaturii române reiese cu plasticitate din caracterizări 
deopotrivă sintetice și sugestiv individualizatoare. lată cum e surprins 

portretul moral şi intelectual al lui Hasdeu: „Când întreprinde istoria 
unui cuvânt, Hasdeu procedează ca un om de știință, dar care are pe 
umeri capul, delirant si mitologic, al unui romantic. Este la el o lipsă de 
măsură care pare să contrazică moderatia romantismului nostru şi cu 
atât mai paradoxală cu cât se însoţeşte de un progres absolut evident 
în materie de cunoștințe si de metodă”, În seria numeroaselor aprecieri 
cu un relief critic, dacă nu definitiv, măcar impecabil frazat, trebuie să 
plasám si enunturile ce îl privesc pe Ion Ghica, a cărui memorialistică 
epistolară e definită cu precizie, nu doar din perspectiva textului pro- 
priu-zis, circumscris în imanenta sa, ci gi din unghiul unor racorduri cu 
scriitorii ce i-au succedat lui Ghica și care se regăsesc într-o evidentă 
relație de convergență, tematică, stilistică și ideatică cu acesta: „Ghica 
a fixat la noi modelul prozei pitorești şi descriptive, cu pigment bal- 
canic oriental gi ilar peninsular, pe care o vom descoperi apoi la cei 
doi Caragiale, la Panait Istrati, Dinu Nicodim, lon Marin Sadoveanu, 
G. Călinescu, Paul Georgescu, Ştefan Agopian și alţii, in care exultanta 
ochiului și a urechii o ia înaintea observaţiei psihologice și limba se 
umple de savoarea unor cuvinte rare”. Nu de puţine ori, enunturile lui 
Nicolae Manolescu capătă o turnură polemică, din dorinţa autorului 
de a scoate o operă sau un autor din încremenirea unor tipare ale re- 
ceptării, din inerția unor prejudecăţi ale analizei. Raportările cele mai 
numeroase se fac la Istoria lui G. Călinescu, ale cărui asertiuni sunt, 
atunci când e cazul, nuantate sau chiar amendate în mod deschis. Pe de 
altă parte, polemizând cu mai vechile sau mai noile interpretări com- 
paratiste, care făceau din Tiganiada mai mult o anexă a influențelor și 
a modelelor decât o operă literară cu valenţe estetice precis delimitate, 
Nicolae Manolescu relevă disponibilitátile stilistice şi ideatice ale epo- 
peii, reliefându-i individualitatea artistică ireductibilă. 


Spre deosebire de Istoria lui Călinescu, Istoria critică lasă la o parte „ca- 
drul extern”, eludează biografia scriitorilor, înlocuind „narativitatea” cu 
interpretarea şi valorizarea textelor literare, în virtutea concepției con- 
form căreia „operele artistice se cuvin citite (şi recitite) înainte de orice 
pentru arta lor” Nu întâmplător Istoria lui Nicolae Manolescu este, încă 
din titlu, una critică. E, mai întâi, o istorie ce face din criteriul selecției 
axiologice un criteriu prioritar. Istoricul literar exclude, din configurări- 
le sale, biografismul, excursul factologic, contextualizarea istorică prea 
apăsată, așezând, în locul acestor accesorii, literatura cu aură axiologică, 

validată de interpretări minutioase ale unor fapte de limbaj învestit cu 
literaritate. În al doilea rând, spre deosebire de G. Călinescu, autorul 
Istoriei critice acordă un spaţiu considerabil în structura propriei cărți re- 
ceptării critice, dialogului critic provocat de evoluţia unor valori literare, 
de bătăliile „canonice” care s-au purtat în devenirea literaturii române. 
Principiul cronologicului este, în aceste pagini, relativizat la maximum, 
elementul cel mai important al demonstraţiei fiind, mai degrabă, sta- 
bilirea unor categorii, modele, paradigme în care opere literare, autori 
si grupări să se regăsească în mod deplin. Actul de valorizare pe care îl 
întreprinde Nicolae Manolescu presupune, desigur, înainte de toate, o 
selecție riguroasă a textelor, în funcţie de reflexele esteticului pe care 
le poartă încrustate în filigranul lor. Analizele sunt minutioase, precise 
şi sobre, fără a absenta însă, din structura lor, timbrul atât de personal 
al criticului şi istoricului literar. Formulările memorabile, închizând în 
cercul asertiunii spirit sintetic şi lapidaritate, au o certă plasticitate a 
enuntului, precum si o rezonanţă a lucrurilor parcă stiute dintotdeau- 
na, pe care textul critic nu face decât să le reamintească. Capitolul des- 
pre Dosoftei (Primul poet: Dosoftei) e un exemplu al metodei si stilului 
critic al lui Nicolae Manolescu. Constiinta poetică a lui Dosoftei, „care 
secătuieşte toate izvoarele vii ale limbii spre a obține o echivalență ro- 
mânească demnă de originalul biblic”, este argumentată și demonstrată 
printr-o analiză stilistică şi prozodică amănunțită, în care repere funda- 
mentale rămân litera și spiritul textului. Subliniind meritul esenţial al 
lui Dosoftei, criticul nuanteazá contribuţia acestuia la edificarea unui 
limbaj poetic românesc: „Cel mai mare merit al lui Dosoftei acesta și 
este: de a fi oferit în Psaltire, pe neaşteptate, întâiul monument de limbă 
poetică românească. În acest scop, el a uzat de toată cultura lui lingvis- 
tică, împrumutând și calchiind termeni din cinci sau șase limbi; a cre- 
at, totodată, alții nemaiauziti, apelând la vorbirea şi, poate, şi la poezia 
poporului, a silit cuvintele să primească accentul trebuitor prozodiei 
lui pe cât de naive, pe atât de sofisticate; a supus topica unor distorsi- 
uni care ne duc cu gândul la unii poeți din secolul XX; a organizat, în 
fine, un adevărat sistem de rime și a încercat mai multe cadente și mai 
multi metri decât găsim în toată poezia noastră de până la romantism . 
Asertiunile istoricului literar sunt lapidare si plastice totodată. Astfel, în 
contextul literaturii vechi, Costin este „prozator de idei”, portretul lui 
Dimitrie Cantemir realizat de Neculce e ,exceptional”, în timp ce auto- 

rul Istoriei ieroglifice ilustrează, de asemenea, „proza de idei”. La Budai- 
Deleanu e surprins, pe urmele altor exegeti, „jocul de-a literatura”, 
Nicolae Manolescu observând că ,Tiganiada e Don Quijote al nostru, 
glumă și satiră, fantasmagorie şi scriere înalt simbolică, ficțiune și critică 
a ei”. Ceilalţi corifei ai Şcolii Ardelene (Samuil Micu, Gheorghe Şincai, 
Petru Maior) sunt redati sumar, sub semnul „mentalităților noi” (ideo- 
logia iluministã) care se prezintă însă în haine vechi (factologie istorio- 
grafică). Paşoptismul romantic românesc e comentat în grila impusă de 
Nemoianu, a celor două romantisme. La Alecsandri e definitoriu „epi- 
cul spectacol”, în opera bardului de la Mircești putând fi regăsite multe 
trăsături ale romantismului Biedermeier. Odobescu e definit prin „stilul 
clasic impecabil”. Proza sa e „solemnă și impersonală”. Mai mult credit 
pare a fi acordat corespondenţei lui Odobescu (comentată pe cinci pa- 
gini) decât operei literare (trei pagini). În portretul sintetic și credibil 
al lui Eminescu, considerat un postromantic, Nicolae Manolescu pune 
la contribuţie lecturile critice anterioare (trei i se par deschizătoare de 
drumuri: a lui Maiorescu, a lui Călinescu și a lui Negoitescu), subli- 
niind că „nu există un singur Eminescu”, opera acestuia alcătuindu-se 
dintr-un „pot-pourri de viziuni, de motive, de stiluri” În comentariul 
poeziei lui Eminescu, Luceafărul este diminuat, considerându-se că 
poemului i „s-a dat mai multă importanţă decât merita”. La fel, Oda 
(în metru antic), considerată a fi din speța poeziei „de concepte goa- 
le”. Proza eminesciană a fost, în viziunea lui Manolescu, pe de o parte, 
„supraapreciată”, iar pe de altă parte a intrat „în malaxorul unei exegeze 
pe cât de erudite, pe atât de lipsite de spirit critic”. Spre deosebire de 
Noica, fascinat de Caiete, N. Manolescu e drastic cu acestea: „literar, 
niciun rând din acestea nu prezintă interes”. Capitolul despre Caragiale, 
extrem de bine documentat (e pusă în valoare și exegeza, de la Șerban 
Cioculescu la Al. George, la Florin Manolescu și Al. Călinescu) ne 
oferă analize atente ale operelor celor mai importante, observându-se 
că, în multe privinţe, prozatorul şi dramaturgul (din Năpasta) este „o 
victimă a zolismului” În legătură cu Creangă, să reținem aprecierea con- 
form căreia geniul humulesteanului „a funcţionat doar în registrul naiv 
şi vesel al copilăriei” Celelalte opere (în afară de Amintiri) sunt, se sub- 
înțelege, mult mai puţin valide estetic. 


Capitolele consacrate începutului de secol XX și perioadei interbelice 
sunt extrem de dense și de pertinente în judecăţi, cu aprecieri defini- 

tive, unele, sau plastice, inconfundabile, altele. Ar putea mira prezen- 
ta în prim-plan a unor autori ca Ronetti-Roman (care are cam același 
spațiu ca si Agârbiceanu) sau Topârceanu (același spaţiu ca şi Goga), 
în timp ce Vlahuţă e plasat în categoria „autorilor de dicționar”, la fel 
ca Brátescu-Voinesti, Caracostea, Pavel Dan, Dragomirescu, Istrati, D. 
Popovici. Dacă Arghezi e considerat cel mai important poet român al 
secolului XX, lui Bacovia i se acordă mai puţin de patru pagini (ori- 
cum, mai puțin decât spaţiul acordat lui Voiculescu, să zicem), după 
cum Tudor Vianu beneficiază de un spaţiu mai restrâns decât Vladimir 
Streinu. Capitolul dedicat lui Marin Preda e situat sub semnul „revizu- 
irii” (care nu face, observă pe bună dreptate istoricul literar, decât să 
„aşeze pe o temelie solidă o operă impunătoare şi inegală, victimă în 
mai mare măsură erodării inerente a timpului decât propriilor limite 
artistice şi morale”). Moromeţii e considerat capodopera lui Preda, ce- 
lelalte romane (Marele singuratic, Delirul, Risipitorii, Intrusul şi chiar Cel 
mai iubit dintre pământeni) fiind mult mai puţin realizate. Deși apre- 
ciază că Nicolae Breban este „cel mai original și puternic romancier 
postbelic”, N. Manolescu obiectează: „Romanele sunt, mai ales după 
1989, tot mai dezlânate, mai greoaie, mai sclerotice. Ideile parano- 
ice ale autorului se depun peste tot..”, În cazul lui Nichita Stănescu, 
autorul caută să ţină cumpăna dreaptă între adulatorii poetului şi de- 
tractorii lui, subliniind că autorul Necuvintelor e, deopotrivă, excep- 
tional si inegal. Sentința istoricului literar clatină, si de această dată, 
ierarhiile prestabilite ale celor care îl vedeau pe Nichita drept cel mai 
important poet de după război: „Nichita Stănescu nu este nici atât de 
verbios precum socotesc contestatarii săi (Gh. Grigurcu, M. Nitescu, 
Marin Mincu), nici atât de profund precum îl cred adulatorii. Dar 
este, probabil, cel mai original poet român de după al Doilea Război”. 
Între ceilalți poeţi neomodernisti, uşor nedreptăţit, față de colegii săi 
de generaţie, mi se pare Mircea Ivănescu, după cum Emil Brumaru e 
considerat un „poet minor”. Dintre prozatori, se pot menţiona două 
absente notabile: Eugen Uricaru și Mihai Sin. Capitolul despre Critica, 
eseul și istoria literară începe cu Cornel Regman și se încheie cu Petru 
Cretia. Multi s-ar putea întreba de ce ocupă Ion Pop, de pildă, un spa- 
tiu atât de restrâns (accentul e pus pe opera sa poetică!) sau de ce lip- 
sesc Mircea Iorgulescu, Adrian Marino, Ion Vlad, Marin Mincu, loana 
Em. Petrescu, Liviu Petrescu, Mircea Muthu sau Laurenţiu Ulici. 

Postmodernismul. Generaţia '80 e capitolul ce se încheie cu câteva cu- 
vinte profetice: „Postmodernismul însuși începe să aparțină trecutu- 
lui” Portretele optzecistilor, mai succinte (Nichita Danilov e prezentat 
aproape exclusiv prin citate), sunt credibile gi exacte. Actul critic are 
accente, uneori, justitiare („Marta Petreu este o poetă excepțională, 
nepretuitá la justa ei valoare de o critică închinată adesea unor idoli 
mult mai modesti”). Mircea Cărtărescu beneficiază de un spaţiu mai 
extins. El este „un profesionist al literaturii” si, adaugă N. Manolescu, 
„unul din rarii mari scriitori din ultimele decenii ale secolului XX și 
din primele ale secolului XXI”. Şi capitolul despre optzecism are câțiva 
absenţi de marcă: Aurel Pantea, Romulus Bucur, în poezie, Alexandru 
Vlad, la proză, Ştefan Borbely, în critica literară. 


Ultimul capitol al Istoriei critice e consacrat memorialisticii (Memorialişti 
de ieri si de azi). Cărţi de memorii (Virgil Ierunca, Ion loanid, 
N. Steinhardt, Petru Comarnescu, Lena Constante, I. D. Sirbu, Norman 
Manea, Paul Goma etc.) găsesc în N. Manolescu un excelent analist al 
stilului memorialistic și al relatării autobiografice în general. Istoria criti- 
că a lui Nicolae Manolescu se situează, cum observă chiar autorul, într-o 
poziţie privilegiată și ingrată totodată, între idealul purității și impurita- 
tea fecundă care e pecetea personalităţii autorului: „Toate istoriile lite- 
rare visează să fie pure prin definiție şi sunt impure prin natură. Există 
destule impurități și în cea de față. Nu le-am eliminat fiindcă nu am vrut 
să scriu o operă perfectă din acest punct de vedere și stearpă, ci una vie 
şi chiar contradictorie, în măsura în care nu exprimă un autor abstract, 
intemporal, ci pe mine cel de acum și de aici, cu lecturile, competenţa, 
temperamentul, gustul si capriciile mele”. 


Asta gi este Istoria critică, oricâte reproşuri i s-ar aduce: o carte vie, cre- 
dibilă, autentică, prin care istoricul literar efectuează o lectură critică 
atentă şi eficientă a literaturii române, cu toate complexele și iluziile 
sale. „Cartograf” de certă sensibilitate și expresivitate ideatică, al litera- 
turii române, Nicolae Manolescu legitimează, prin cartea sa, un efort 
critic şi istorico-literar remarcabil. Istoria lui Nicolae Manolescu e, îna- 
inte de toate, o istorie a valorilor literaturii române. Valori prezentate, 
desigur, în contextul și în timpul lor, renuntându-se, însă, la anecdotică 
şi biografism, în beneficiul surprinderii operei în imanenta alcătuirii 
sale individuale. 


EEE? ROMANIA 
De la geografia literară la istoria secretă 


Prima carte a lui Cornel Ungureanu, cu titlul de rezonanţă proustiană La 
umbra cărților în floare (1975), a fost considerată de critica de întâmpina- 
re ca „un debut mai mult decât promiţător” (N. Manolescu). În această 
carte, autorul comentează, cu fină intuiţie gi într-o tonalitate dezinvoltă, 
profiluri critice sau culegeri de cronici literare, tentat de ideea identifică- 
rii unei dinamici structurale, în măsura in care, aşa cum precizează auto- 
rul, fiecare foiletonist „are în fața sa, pe masa de lucru, o ipotetică istorie 
a literaturii, căreia i se supune”. Proză și reflexivitate (1977), a doua carte 
a lui Cornel Ungureanu, se situează, în viziunea criticului, „la mijlocul 
drumului între lectura imediată și exegeza pluralã”, miza fiind „o analiză a 
structurilor romanelor, nuvelelor unui timp clar determinat” Analize ri- 
guroase, puncte de vedere incitante, aprecieri solid argumentate sunt de- 
dicate prozei lui Vasile Voiculescu, Ștefan Bănulescu, Marin Preda, D. R. 
Popescu, Al. Ivasiuc, sau M. H. Simionescu. În Contextul operei (1978), 
textul critic relevă, dincolo de precizia interpretărilor, un contur mai 
articulat al reflectiei programatice asupra demersului critic. Discursul 
critic nu mai este, acum, ,impresionist”, saturat de volute stilistice, cu 
exces de metafore, ci mai degrabă neutru, sobru, consistent, cu substrat 
informativ si bibliografic solid. Fără să fetișizeze anecdotica sau biogra- 
fismul, Cornel Ungureanu situează opera în context social și istoric, de- 
taşându-se de actualitatea literară strictă şi comentând scriitori din epo- 
ca interbelică (Ion Pillat, Lucian Blaga, Hortensia Papadat-Bengescu), 
prilej de a amplifica orizontul lecturilor, într-o tentativă de articulare a 
unei viziuni comprehensive, prin asumarea și valorizarea unor metode 
critice diverse, complementare. O astfel de atitudine, de lărgire a ariei 
de investigaţie critică se regăseşte în Imediata noastră apropiere (1980), 
carte cu caracter documentar mai pronunțat, articulată din diverse do- 
cumente, mărturii, confesiuni, ce-și anexează, fără inhibitii, procedee 
reportericesti. Specificul bănăţean este explorat în aceste pagini in toa- 
te dimensiunile sale, relevându-se date, aspecte, dimensiuni și laturi ale 
creaţiei spirituale din acest spațiu geografic mai puţin cunoscut. Scriitorii 
analizati, indiferent de valoare, anvergură sau importanţă estetică, pose- 
dă o valoare exponențială, find emblematici pentru un anumit context, 
în acest caz, contextul ,bánátean”. În volumul al doilea al cărții (1990), 
criticul are ambiția de a configura relieful complet al specificului cultural 

al Banatului, evocând figuri de jurnaliști și de poeţi bănăţeni mai puțin 
cunoscuţi, sau valorificând fragmente de jurnal și pagini memorialisti- 
ce, reportaje, transcrieri de casete, interviuri. Mitul Provinciei se trans- 
formă, în mod gradat, într-o proiecție simbolică și livrescă, devenind o 
Provincie a lecturilor gi a cărţii, în care autorul își caută rădăcinile iden- 
titare. Escursiuni literare, secţiunea finală, e o redimensionare a literaturii 
române prin plasarea ei în spaţiul cultural Central şi Sud-Est-european, 
pentru că, în viziunea lui Cornel Ungureanu, explorarea originilor tre- 
buie să fie însoţită de un impuls de identificare a interferentelor, dintre 
culturi, literaturi şi mentalități, prin care se sugerează „uimitoare jocuri 
ale vecinatátilor și întâlnirilor literare”: Apostol Bologa si personajele 
Kakaniei lui Musil, tradiţia eroi-comico-satirică, de la Budai-Deleanu la 
Hašek, apropieri între Sadoveanu și Ivo Andrič etc. 


O carte masivă, ce reflectă voinţa de sinteză a lui Cornel Ungureanu, 
este Proza românească de azi (1985), din care criticul a publicat nu- 
mai primul volum, intitulat Cucerirea tradiției. În prima parte, sunt 
prezentaţi prozatorii „deceniului unu” (de la Sadoveanu la Marin 
Preda și Vasile Voiculescu cu proza publicată postum), în timp ce a 
doua secțiune e consacrată prozatorilor generaţiei '60. Dacă prozatorii 
„deceniului unu” sunt interpretati în funcție de reperele unui context 
istoric și ideologic, ceilalți scriitori au drept grilă esenţială de apre- 
ciere criteriul estetic, literaritatea, fără să fie eludate aici excursurile 
comparatiste, analogiile si corespondentele cu textele unor clasici ai 
prozei europene (Th. Mann, Kafka, Musil, H. Hesse, H. Böll, Camus, 
Sartre), Sud-Americane, sau Est-Europene. Pregnante și eficiente, din 
această perspectivă a comparatismului, sunt analogiile între Duios 
Anastasia trecea, de D. R. Popescu, si Mistretii erau blânzi, de Stefan 
Bănulescu, sau Animale bolnave, de Nicolae Breban, cu Maica Ioana a 
Îngerilor, de Iwaszkiewicz, Dervișul si moartea de Mega Selimovici cu 
Excomunicatorul de Dery Tibor. Mai sunt amintiţi, în acest registru 
al analogiilor si corespondentelor, Cseslav Milosz, Mrozek, Kundera 
(„cu inocenți sacrificați brutei dictatoriale”). Ideea integratoare a căr- 
ţii, cucerirea tradiţiei reflectă, în viziunea autorului, dinamica prozei 
românești, sensul procesual al devenirii sale. 


După anul 1989, criticul se concentrează asupra istoriei şi geografiei 
literare. Geografia literară e percepută ca redefinire a relației dintre 

Centru gi periferie, prin explorarea unor noţiuni ca provincie litera- 
ră, Mitteleuropa, exil, dar gi prin revalorizarea centrului „prin echiva- 
lentele cu periferia”. Istoria literară presupune, în viziunea lui Cornel 
Ungureanu, rediscutarea unor „dosare privitoare la opere uitate, pier- 
dute ori ignorate” (Nicolae Manolescu). Intenţia totalizantă a criticu- 
lui răzbate gi din cele două cărţi despre literatura exilului, publicate in 
anul 1995: La vest de Eden şi Mircea Eliade si literatura exilului, cărți ce 
par etape sau momente pregătitoare pentru configurarea unor sinteze 
mai ample. La vest de Eden este „o introducere în literatura exilului”, 
prea puţin cunoscută la acea dată, marginalizată, ignorată sau boico- 
tată („la vest de Edenul comunist”). Pledoaria pentru „un echilibru al 
judecăților şi reevaluărilor”, care să excludă derapajele de atitudine, de 
la entuziasmul nefundat la negarea vehementă, conduce la o contextu- 
alizare a fenomenului literar al exilului, criticul precizând că, de fapt, 
„cartea nu încheie, ci deschide o cale de cercetare”, prin interpretări ale 
unor opere diverse ca formă și anvergură, de la Panait Istrati, Eliade, 
Cioran, Ionescu, Monica Lovinescu, Virgil lerunca la Paul Goma, 
Negoitescu, Matei Călinescu etc. Cartea despre Mircea Eliade explo- 
rează aspecte diverse ale operei şi biografiei eliadiene, iar secțiunea 
Conexiuni inverse investighează „cazul Mircea Eliade”, autorul căutând 
să dezamorseze „jocurile unei cabale malefice” impotriva istoricului re- 
ligiilor, într-un stil polemic, viu, incitant. Geografia literaturii române, 
azi (vol. I, Muntenia) e punctul de plecare al unui proiect vast prin care 
se încearcă o „redeschidere a granițelor, dar si o cartografiere firească a 
spaţiilor culturale românești”, în care literatura e judecată prin afiliere 
la un criteriu spaţial, geografic, idealul criticului fiind configurarea unei 
„topografii a literaturii române”, cu anexarea principiului fundamental 
al descentralizării culturale. Definitorii sunt, în această perspectivă, si 
preocupările pentru problematica Europei Centrale (Mitteleuropa pe- 
riferiilor, dar gi cărțile coordonate cu Adriana Babeti, Europa Centrală. 
Nevroze, dileme utopii si Europa Centrală. Memorie, paradis, apo- 
calipsă), în care sunt studiati scriitori legaţi de acest spațiu cultural 
(Sacher-Masoch, Gombrowicz, Krleza, Broch, Kundera, Kis, Konrad, 
Magris, dar și Slavici sau Cioran). 


Istoria secretă a literaturii române (2007) are meritul de a încerca să schim- 
be unghiul de percepţie a fenomenului literar, de a pune între paranteze 
poncife ale receptării, de a recupera feţe inedite ale textelor literare, de a 

revela dedesubturi si de a dezamorsa ambiguitáti, prin percepția dinami- 
Că, vie, proaspătă a unei opere, a unui scriitor, sau a unei epoci literare. 
Revalorizare, reevaluare, restituire — acestea sunt mecanismele care susțin 
demersul lui Cornel Ungureanu. Titlurile capitolelor sunt, în sine, revela- 
torii si incitante, fie că ne gândim la V. Voiculescu — viața și supraviețuirea, 
N. Steinhardt, între ispitele literaturii gi cele ale credinței, Jurnale, jurnale, jur- 
nale, Generaţia ezoterică, Ieşirea din subterană, G. Călinescu în „era nouă”, Un 
profesor pentru toate anotimpurile sau la Bacovia: ofertele subteranei si Arta 
paricidului la români. Pe de altă parte, în Istoria secretă a literaturii româ- 
ne, Cornel Ungureanu întreprinde si un efort de restituire a valorilor, din 
perspectiva geopoliticii literare, trasând o hartă coerentă a raporturilor 
dintre Centru gi Provincie și, implicit, reevaluând potentialitátile şi şansele 
estetice ale „marginalității . Dan C. Mihăilescu are dreptate când afirmă că 
„rostul acestui ametitor amalgam de nume, titluri, epoci, stiluri și informa- 
ţii cvasiconfidentiale este de a cotrobăi în zonele de penumbră ale istoriei 
literare, de a risipi ceturile ce acoperă anumite zone, idei și destine scri- 
itoricesti, fie că este vorba de tabuuri etnopsihologice ori sexuale, fie de 
resentimente religioase, jocuri strategice la două capete, puseuri xenofobe, 
rasiale sau paricide (în efigie)” Tehnica la care recurge adesea istoricul li- 
terar e aceea a corelatiilor, a asocierilor, a recontextualizărilor și situărilor 
„faţă în faţă” a unor scriitori (Eliade și Mihail Sebastian, de pildă). Toate 
acestea ne conduc la imaginea unei literaturi cu un relief contorsionat, în 
care luminile și umbrele, zonele de mister gi cele de apolinism se întretaie, 
iar cuvintele-cheie, sugestiv reiterate, sunt dezrădăcinare, drum, răscruce, 
întâlnire, hotare. Cornel Ungureanu ne oferă, în fond, o relectură credibilă 
şi incitantă a literaturii române, din perspectiva unor chei de analiză critică 
inedite, ce caută să recupereze, cum scrie autorul „opere uitate, abando- 
nate din întâmplare sau din graba cercetătorilor improvizati, din absența 
mesajului epidermic, atât de necesar lumii noastre postmoderne, postco- 
loniale, postcomuniste ş.a.m.d.. 


Parcurgând Istoria secretă a literaturii române de Cornel Ungureanu, ci- 
titorul grăbit ar putea fi dezamăgit. Secretele anunţate în titlu nu sunt 
chiar atât de spectaculoase și nici din cale afară de multe. Dar despre ce 
fel de secrete e vorba? Nu latura de senzaţional pe care o adăposteşte 
făptura scriitorilor e în prim-plan, chiar dacă istoricul literar așază un 
accent apăsat asupra eului diurn (fără să-l defavorizeze însă pe cel pro- 
fund). Din acest unghi, criticul desenează, cu adevărat, un contur nou 


EET PT ROMIÂINIĂ 


si credibil al geografiei literare româneşti, reliefând influente și conflu- 
ente, conjunctii si disjunctii, demontând prestigii, luminând penum- 
bre gi reinterpretând relieful unor opere literare stiute dintotdeauna. 
Cornel Ungureanu recurge însă, în cartea sa, și la o repunere în discuţie 
a canonului literar. Revelează, adică, dimensiuni noi ale unor scriitori 
de rang secund („Nu ne-am ocupat, în această carte, de momentele, 
autorii, cărțile aflate mai tot timpul sub reflectoarele istoricilor, ale cri- 
ticilor, ale cărţilor de învățătură: manuale, compendii, istorii literare”). 
Cornel Ungureanu ne oferă, în fond, o recitire credibilă şi incitantă a 
literaturii române din perspectiva unor chei și oferte de lectură critică 
inedite, ce caută să recupereze, cum scrie autorul, opere uitate, aban- 
donate din întâmplare sau din graba cercetătorilor improvizati, din ab- 
senta mesajului epidermic, atât de necesar lumii noastre postmoderne, 
postcoloniale, postcomuniste g. a. m. d”. Rezultatul unei astfel de re- 
lecturi e o carte vie şi dinamică, densă şi delectabilă, în care pasiunea 
detaliului intens focalizat şi vocaţia sintezei fac, într-un fel, corp comun 
cu o curiozitate inepuizabilă. 


Aşa cum am putut vedea din interpretarea celor două modalităţi de 
investigare istorico-literară, ilustrate de Nicolae Manolescu și Cornel 
Ungureanu, istoria literaturii depăşeşte, astăzi, în manifestările sale de 
excelență epistemologică, abordarea pur factologică, cu caracter strict 
documentar sau biografist, încadrându-se, mai curând, în perimetrul 
unei abordări antropologice, prin voinţa sa de a reconstitui premisele 
istorice, culturale, biografice ale textului literar, dar şi prin încadrarea 
operei în contextul mai larg al unui timp anumit, al evoluţiei științelor, 
filosofiei, psihologiei sau sociologiei. În altă ordine de idei, o istorie a 
literaturii este, sau trebuie să fie, în primul rând, o istorie a formelor 
literare, în permanentă evoluţie și prefacere. 

Având „vocaţia măreției”, cheltuind — fără eco- 
nomie — o retorică pe măsură, în lungi si stu- 
foase monologuri, Nicolae Breban, animat de 
voința de putere şi visând la o literatură mare, 
a reușit, în anii postdecembristi, să scindeze 
lumea literară. Dacă tinerelul Breban, afisând, 
recunoștea, un orgoliu „fără acoperire”, trăia 
în vara asteptárii (la Lugoj, în '65) între nerăb- 
dare şi spaimă, ieșirea din „bâlbâiala socială”, 
odată cu găsirea „frazei”, însemna intrarea tri- 
umfală într-o nouă existență. Viaţa mea (Poli- 
rom, 2017), chiar dacă nu oferă multe noutăţi, 
reconstituie eforturile decolării și ne propune 
un Breban văzut de la distanţă; si, desigur, o 
bucată de istorie convulsivă. „Năpârlirea” ce- 
lui ce scrisese Francisca, singurul său roman 
cu variante, ajuns pe lista de tipărire prin stă- 
ruintele lui Geo Bogza, dar la rugâmintile lui 
Nichita, singurul care a crezut în potentiali- 
tatea brebaniană, marca însă o nouă naștere; 
însemna o a doua viaţă, cea de creator. Acum, 
ajuns la o „bătrâneţe înaltă”, vital, expansiv, 
nostalgic, traversând decenii dificile, confis- 
cat de o „halucinație tematică”, constatăm că 
Nicolae Breban şi-a urmărit, cu tenacitate ar- 
delenească, „nordică”, proiectul destinal. Doar 
entuziastul Nichita, spuneam, împărțind, cu 
stiuta-i generozitate, „binecuvântări”, întrevă- 
zuse („o nimerise”, cum zicea G. Dimisianu) 
marele destin de romancier al acelui ins cu 

alură atletică, sigur pe el, autoritar, rob al unor lecturi esenţiale, având 
ca „învăţători” pe Nietzsche, Dostoievski, Thomas Mann s. a. Totuși, 
cu o mărturisită „spaimă de viitor” (v. Confesiuni violente, 1994), do- 
bândind iute un statut canonic, cu dificultăți de adaptare însă în „era 
postdecembristă”. Ca dovadă, recente ieșiri în arenă, acuzând orches- 
trat molozul lingvistic, „verbiajul incontinent”, discursul megaloman, 
„drumul la zid” etc., V. Popovici vede aici un caz de patologie literară, 
condamnându-l pe prozator unei „indiferenţe generale”. Iar Mircea Mi- 
hăieș, în violente tuşe pamfletare, constată că Breban „se simte bine 
doar în preajma morţilor”! 


Sfătos, locvace, oferind din belşug „lămuriri”, încercând un bilanţ (su- 
biectiv, fireşte) al „înţelegerii critice” de care s-a bucurat opera sa, Ni- 
colae Breban polarizase şi înainte recepţia, fluctuând, crede prozatorul, 
între cecitate şi calomnie, alunecând chiar în denunt politic (v. Răspuns 
criticilor mei). Evident, lucrurile nu stau așa, cărțile brebaniene au avut 
succes, iar autorul n-a fost nicidecum ,ignorat”. E drept, si din alte pri- 
cini. Dacă orice tânăr talentat, orgolios, ambițios este, necesarmente, 
un paranoid (recunoștea însuși Breban), scriitorul a avut răbdare cu sine. 
După ani de așteptare, a părăsit, fără regrete, acel caiet albastru și scrisul 
„plat, fals, şcolăresc”, a vrut „să spargă închisoarea” (cum s-a exprimat, în 
1968, la o întrevedere cu Nicolae Ceaușescu), a urcat rapid în ierarhia 
literară (redactor-șef la „România literară”) și politică (membru supleant 
al CC al PCR, timp de doi ani). Şi a urmat gestul „necugetat” al demisiei, 
trimisă prin poștă, de la Paris, sfidând dictatura ceausistá, atunci incipi- 
entă, oricum edulcorată faţă de anii stalinişti, cu ecouri în presa momen- 
tului („Le Monde”, „La quinzaine littéraire”), denuntând ,minirevolutia 
culturală”. Poziţia sa frontală contra Tezelor din iulie (1971) l-a „despo- 
vărat” de funcţii si privilegii, condamnându-l însă la ani de marginalitate. 
Asumându-si riscurile carierei gi eliberându-se moral, în contextul unei 
schizofrenii sociale în galop. Revenind intempestiv în ţară, cu șansa unei 
duble cetățenii, scriind masiv, publicând cu dificultăți, făcând figura unui 
harnic și influent „lepros social” [1, p. 87]. 


Dacă trecem în revistă anii tineri și colegii de „timp literar”, se cuvine 
să insistăm asupra spiritului de grup şi a rolului decisiv al „vieţii corali- 
ere”. Substantiv-dinamită [1, p. 8], cu o existenţă „neoficială”, agitând 
subteranele vieţii literare, grupul/grupurile literare, reale, productive, 

formate prin auto-selectie, îngăduie o reconstituire fidelă a climatului, 
„înviind” epoca și pătrunzând în „hăţișurile creaţiei vii”; motiv, pen- 
tru N. Breban, de a respinge ferm conceptul de generaţie (,fals”!), un 
instrument-impediment. ,Transfug” din grupul lui Mugur, primul pri- 
eten bucureştean, în cel al lui Matei Călinescu și Nichita Stănescu, Bre- 
ban scrie cu recunoștință despre rolul formator, contagios, fluturând 
idei instinctive in nesfârșitele dezbateri și libatii. Mai ales că se înstă- 
pânise, printre congeneri, neîncrederea în roman, după ce proletcul- 
tul, prin modelul sovietic, impunând fresca socială, rebutase genul. Or, 
Breban intelesese, după repetate și fragile încercări (proză scurtă, tea- 
tru), că drumul spre roman este singura cale. Francisca (1965), roman 
sensibil la pedagogia proletară!, propunând reciclarea „foştilor” (sau 
descendenților lor), atrăgea atenţia asupra noului nume, ivit impetuos, 
dornic de glorie. Dacă În absenţa stăpânilor (1966), într-o lume scin- 
dată, populată de loctiitori, relaţiile de forță se manifestă la nivel biolo- 
gic, politizarea va urma; nietzscheanismul își taie vad. Animale bolnave 
(1968) era doar o compoziţie de factură polițistă, testând patologicul. 
Abia Îngerul de ghips (1973), scris febril în satul „2 Mai”, după „primul 
exil”, venind după „ruptură, atacă o temă majoră, abisală. Scoasă cu 
ajutorul lui Marin Preda, cartea se voia una „de reintegrare”; dizgra- 
tiatul Breban vorbea însă despre declasare, cercetând romanesc cazul 
doctorului Minda, un om puternic, atras de „o femeiuscã” vulgară, o 
oglindă falsă (Mia Fabian). Decăderea sa consfințea, sub ambalajul 
unei metafore erotice, o deconstructie, un „transfer de personalitate”; 
sau, cum ni s-a spus explicit de către autor, o adaptare prin dezadaptare. 
Atrăgând, explicabil, un cor de critici. Bineînţeles, Bunavestire, roman 
plimbat si „îngropat” pe la diverse edituri, apărut, în fine, la Junimea, 
în 1977, cu ajutorul lui Cornel Burtică, rămâne pivotul creaţiei breba- 
niene. O „grotescă coincidenţă” [1, p. 260] face ca el să fie atacat şi la 
Plenara CC al PCR din 26-28 iunie 1977, dar şi de la microfonul Euro- 
pei libere. Lăudat de N. Manolescu ca „roman excepțional”, în cronica 
sa din „România literară” (16 iunie 1977), şi hulit de Titus Popovici 
la amintita Plenară (articolul manolescian fiind taxat drept „o apolo- 
gie deşănțată”), romanul brebanian valoriza „pe dos” mitul modern al 
politicului. În Istorie, N. Manolescu, deși recunoaşte că avem de-a face 
cu o capodoperă, „unica” în palmaresul lui Breban, cum adăuga mali- 
tios [2, p. 1133], îşi temperează elogiile când discută despre „romanul 

lui Grobei”, neplauzibil, ilogic. Oximoronic ca intentionalitate, propu- 
nând un personaj discontinuu [2, p. 1127], romanul dezvoltá o per- 
spectivă dublă. Anostului merceolog Traian-Liviu Grobei i se revelă 
destinul, cunoaşte metamorfoza; omul cu tranzistorul devine puternic, 
cu apetit metafizic, însoțit de comentariul complice, familiar, ambiguu 
al naratorului. Şi de represaliile care l-au vizat pe autor, la un pas de în- 
ceperea urmăririi penale, implicându-l și pe ambasadorul vest-german 
Erwin Wickert (manuscrisul fiind transmis peste hotare). Cu un unghi 
de atac „puţin fals”, după părerea lui Paul Georgescu, cu un protagonist 
„fracturat”, acuzând „ruptura de caracter”, renăscut grație unei remar- 
cabile voințe, Bunavestire încerca, prin Grobei, si un pariu tipologic, 
mărturisea Breban, ca „sursă a epicului” [1, p. 153]. Or, „distorsiunea 
caracterială” sfidează logica tipologiei clasice. Romanul postrealist, 
centrifugal nu se mai vrea oglindă socială, iar Grobei, omorându-și eul 
genetic [1, p. 146], nu asigură axa epicului. Vechea ispită brebaniană, 
de a sonda politicul ca abisalitate, „încorporând” metafizica (observa 
N. Manolescu), rămâne străină mântuirii, în pofida cultului pentru 
Farca, marele dispărut. Ceea ce nu se va mai întâmpla în Singura cale 
(2011), tot romanul unei deveniri. Calistrat, ca observator, se autocon- 
templă din perspectiva evenimentelor care vor urma, nedorind funcţii. 
Nici oportunist, nici arivist, el acuză o „lene de destin”, indiferent la 
reuşita socială. Totuşi vrea să salveze umanitatea (valorile ei), vădind 
forță interioară și stângăcie. Nu va trăi revelaţia lui Grobei, ci cu o re- 
marcabilă siguranță de sine, capabil de supunere, răbduriu, aşteaptă 
prilejul unor întâlniri esențiale, modelatoare, simțindu-se obligat doar 
faţă de potențialul său. Încât, descoperind că adevărul e, de fapt, calea, 
vrea să se salveze coborând. Eșecul ca reușită, lecţia suferinței, margi- 
nalizarea îl păstrează viu în spirit într-o epocă dogmatică, impunând 
„raiul clişeelor” şi o nouă morală. Suntem în deceniul stalinist, în plină 
teroare. Meritul lui Breban e că nu uită omenescul, bucuriile simple și 
fericirea banală, refuzând comunismul schematizat, pe tipar maniheic, 
cu bufeuri justitiare. Adică, acel „terorism intelectual soft” în istoria 
noastră recentă, făcând din retorica anticomunistă un discurs propa- 
gandistic obligatoriu, „oficializat”, fără obiect, căzând în registrul bu- 
taforiei, cum nota Bianca Burta-Cernat [3, p. 7]. De unde și puzderia 
de suspiciuni, insotindu-i cariera. „Ba nedreptăţit, ba prea promovat” 
(cf. C. Rogozanu), Breban — incomod, imprevizibil — a fost tinta unor 

dezinformări. „Irădător de patrie”, cum au clamat unii, „colonel”, agent 
de influenţă sau victimă, supus unui val de calomnii controlate? Ori- 
cum, „măreţia îl va împiedica să-și asume, plângăcios, statutul de victi- 
mă, flatat că, în epocă, a fost un aranjor, arogându-si merite și interven- 
ţii, comentând acid, cu superbie, confrații. De unde prezumția colabo- 
rationismului si „legenda” megalomaniei. Toate, cu scopul (mărturisit, 
deseori) de a-și promova opera, de la convorbirile cu generalul Pleşită 
la întâlnirile cu secretarul C. Burtică. Breban, dovedesc materialele ar- 
hivate, a fost o preocupare constantă pentru organele de Securitate, 
construind, în timp, „o gândire strategică”. Mai mult, relaţia lui Breban 
cu organele este cea dintre „doi manipulatori”, sublinia Gabriel Andre- 
escu [4, p. 257], pe baza unor expertize de o stiintificitate indubitabilă. 
Cu o neclintită încredere de sine, consecvent vocației prime, vădind 
o remarcabilă „încăpățânare de destin”, Breban nu concepe existența 
în afara creaţiei, iubind singurătatea tare; cea a creatorilor, desigur. În- 
cât, intetindu-si ritmul scrisului, digresiv, de un debit impresionant, 
atacând teme majore, incomode, controversate, iscând nedumeriri, 
prozatorul îşi pune în dificultate comentatorii. Totusi, la scara operei, 
descoperim, observa Bogdan Creţu, cercetând integrala Breban, „o or- 
donare silogistică a cărților”. 


Fraza-incipit, lansată cu superbie de tânărul funcționar Calistrat B. 
Dumitrescu, un biet „vierme de provincie” care, învățând exersarea pu- 
terii, vrea să schimbe lumea, protagonistul romanului Singura cale, ra- 
diografiind anii stalinismului, se potriveşte de minune autorului însuși. 
Lumea — constată acest Calistrat (sfios, docil, năuc, neajutorat, ușor 
insolent, vădind stângăcie și forță, visător cu stofă de sofist, crezând 
în hazard, urcând impetuos, făcând o carieră fulgerătoare) — „se învâr- 
tea încet în jurul meu”. Cu inconstienta vârstei, acest „june înflăcărat”, 
vorbáret, cunoaște barbaria stalinismului, suișul social într-un „regim 
năvalnic” si grabnica dizgratiere într-o epocă a „vânătorii multiple”; 
are nevoie de magistru, atras de stafiditul gi reticentul dr. Templi (un 
„sculptor moral”), dar crede în teoria salvatoare a întâmplării. Se lasă, 
aşadar, mânat de instinct, dus de val, „ascultând întâmplarea”, dar face 
pe filosoful, oferindu-si o baie de autodispret. Pare un oportunist înfo- 
cat; ştie însă că „orice realitate are limbajul ei” și că noua eră propune, 
cu entuziasm și brutalitate, basme sociale, fiind urmărit obsesiv de frica 
de ratare. În fine, sesizând „reala falsitate a noii lumi”, clădită pe princi- 

piul minciunii, descoperă provizoratul puterii și află că adevărul e chiar 
calea. Se vrea, plonjând în turbionul Istoriei, singur si liber; ştie însă că 
realitatea e chiar viitorul destinului şi, în consecinţă, e curios să înțeleagă 
„ce va face întâmplarea”, încercând să atingă o altă treaptă: nu cariera, ci 
veritabila viață, trecând prin suferință. 


Sunt aici, însumate, temele obsesive pe care N. Breban le frecventează cu 
obstinatie, reluate și luminate mereu din alte unghiuri, lăsând senzația 
unei scriituri tautologice, narcisiace, cercetând, de fapt, oglinda sine- 
lui. Un voluntarism aprig, chiar pigmentat cu umilință ironică sau am- 
balat de un demon al farsei face din literatură un scop în sine, blamând 
slăbiciunea vocației. Structural un autodidact, N. Breban, o prezenţă im- 
pozantă, copleșitoare, digresivă, debordând eseistic, cultivă monolo- 
gul; iar fanatismul său literar recomandă o prezență neclintită la masa 
de scris. Asta e de fapt singura cale de urmat pentru cel ce trăiește cu 
„himera marii literaturi”. 


Romanul, aproape autobiografic (pe alocuri), merită o discuţie amplă. 
Până atunci, o scurtă recapitulare a temelor şi motivelor brebaniene, 
aparținând unui scriitor „făcut din excese”, se cuvine întreprinsă, foca- 
lizată pe literatura mizelor mari, cum observa Eugen Negrici. Spirit or- 
golios, cu pulsiuni paranoide, contrariant prin masivitatea operei şi, nu 
mai puţin, prin spectaculosul biografic, aluvionar și faimos, intrând in 
„seria rásfátatilor” (Al. George), sedus de meseria „de a descrie”, mânat 
de plăcerea vicioasă de a experimenta impostura, plonjând în psihis- 
mul abisal, Nicolae Breban trăieşte sub fascinația romanului. El este, 
indiscutabil, un prozator puternic, de cursă lungă, propunând cezura, 
un pariu tipologic (acele „rupturi” caracterologice, deturnând „eul ge- 
netic”, sfidând logica internă a romanului), si crezând, nedezmintit, în 
viitorul genului tărăgănat, chiar dacă multe Casandre de serviciu anun- 
tá tunător, cu o bucurie răutăcioasă, moartea romanului. 


Mai mult, orgoliosul Breban vede în lacomul roman o știință vie. „Gen 
enorm si labil”, romanul - în viziune brebaniană — pare un uriaș aspira- 
tor, înghițind orice. El se află neobosit în căutarea formei; atunci când 
o găseşte, fireşte, nu acceptă „patul formei”. Fanatismul brebanian pri- 
veste tocmai ambițiile nedomolite, de „mare reformator”, ale roman- 
cierului, interesat să zdruncine tipologia admisă, despártindu-se de 
»chichitele” balzaciene gi moftul analizei. Asumându-si libertatea sub 

aparenta neglijentei stilului (dar la un cert nivel profesionist), Breban 
cultivă o proză „fluidă”, de colocvialitate ironică, în pofida „nostalgiilor 
clasice” (Eugen Simion). Acest epic magmatic, luând ,startul” în ma- 
niera romanului realist şi sfârșind prin a-l persifla, atentează la iluzia 
romanescă, discreditând — cu simpatie ironică — lumea ficțională prin 
contestare parabolică. Prozatorul scrie „la vedere” (cazul lui Don Juan), 
naratorul se mișcă familiar printre personaje, destrămând iluzia roma- 
nescă şi câștigând complicitatea cititorului. Anarhic, spontan, relati- 
vist, ingáduindu-si intervenţii în răspăr, Breban înconjoară cu simpatie 
(complice) destinul eroilor săi, prinde pulsatia lor afectivă, impune o 
manieră. Brebanizarea prozei noastre nu este o vorbă goală. Mai ales 
că, dincolo de acest magnetism, sub senzația copleșitoare a fluiditátii, 
epicul brebanian (apăsând pe vizualizare gi descoperind insignifianta) 
îşi dezvăluie tezismul. 


Aparent un creator frust, Breban se dovedeşte, în egală măsură, un co- 
mentator lucid, dublând actul ,instinctiv” De multe ori parantezele 
eseistice maschează un „gol de naraţiune”, cum s-a observat. Invitând 
în scenă oameni comuni, descoperind în concretul existenței împreju- 
rări banale, aglomerând detalii, autorul dezvoltă epic o teză: corpora- 
litatea realului. Nicolae Breban încorporează totul: dialogul, metafizica 
(eroii săi transportă totuși idei); discursul lor nu este eseistic, ca la Ale- 
xandru Ivasiuc, dar nici subordonat demonului povestirii. La Breban 
ideile se ,lipesc” de purtătorii lor, sudura e fiziologică, abstractiunile 
se corporalizează. Povestirea la Breban este de tip ideologic; ea propu- 
ne, așadar, corporalizarea abstractiunilor. Breban e departe, în pofida 
nostalgiilor, de realismul clasic și nu face figură de scriitor cuminte; 
verosimilitatea e subminată, traseele epice duc spre nefiresc, se înscriu 
în patologic. Suveran, scriitorul manipulează personajele, salvând Per- 
sonajul. 'Trupul devine purtător de limbaj, „scriitura corpului” — fără a 
urma neapărat mareele modei — pare să satisfacă neliniștita căutare a 
romanescului pur, interesat de miracolul enorm al viului. De om ca în- 
treg. Ochiul romancierului lunecă fără oboseală, simfonia corporalului 
eliberează vocea imperativă a instinctelor. Personajele sale își cuceresc 
credibilitatea, creează iluzia existenţei. Universul lui romanesc e o rea- 
litate puternică care sfârşeşte prin a confisca cititorul. Nicolae Breban 
„foloseşte” eroii străzii; aceștia ies din rama cărții, migrează din spațiul 
literaturii în cel social, sunt omeneste convingători. Cărţile lui, greoaie, 

nu cunosc suferinţa incomunicării. La Breban, Provincia rămâne ma- 
tricea creatoare, definind — asaltată de „boli provinciale” — o tipologie. 
Ea, invadată de kitsch, ca ţinut grotesc, bântuit de ridicole mituri cultu- 
rale, îngăduie „mica curte”, comedia anonimitátii, o bădărănie „recon- 
fortantă”, devoalând foamea de stăpân, ferocitatea, în contextul „feuda- 
lizárii”; si, în același timp, ca inegalabil descriptor al Provinciei, Breban 
instituie distantarea de „miile de grobei” ce mişună „în juru-i”, e drept, 
manevrând o strategie ambiguă, ca maestru al echivocului, fără a lua 
distanță și față de ,ideile” creaturilor sale. Dacă Provincia imaginară 
oferă acest nemilos tablou şarjat, anii lujojeni (reconstituiti, cu migală, 
de Mihaela Roșu Biná) i-au asigurat incubatia, lângă „maeştrii de hâr- 
tie” veghind dascăli providentiali (Maria Pop, Aurel Pitu). 


Paradoxul e că un romancier în care, aparent, gâlgâie spontaneitatea 
dezvoltă o literatură cu program, interesată de străfundurile insonda- 
bile. Din fericire, tezismul e slujit de un uriaș talent și, astfel, corectat 
tacit. Dar Breban nu cultivă scrisul frumos; încercarea de totalitate — 
utopia tangibilă asupra căreia gândește — presupune riscul greoiului, 
prolixitatea, redundanta. Pe aceste considerente, Nicolae Breban a gi 
fost anexat listei literatorilor de influență germanică. Or, prozatorul, 
chiar dacă produce cărți aluvionare, romane obeze, cu pagini inutile si 
demaraj greoi, are obsesia reumanizării; a restaurării omului prin sinte- 
ză. Prin tipologie, dialog (încorporat, reflectând fizic persoanele care-l 
poartă) si — îndeosebi — prin atmosferă, Breban e îndatorat marilor 
ruși. E drept, fluxul de detalii centripete îneacă epica în prolixitate si o 
aruncă în relativism; certitudinile sunt abandonate, scriitorul intră în 
realitatea ficțională gi solicită coparticiparea lectorului, ficţiunea con- 
curează realitatea. Acestea sunt însă achiziții moderne și folosirea lor — 
necesară actualelor strategii narative — e aproape inevitabilă. 


Să notăm că aspiraţia totalitátii nu se proiectează la Breban într-o in- 
tentie caleidoscopică. Tezismul său nu e sociologic. Nicolae Breban 
aduce în cărţile sale individul prismatic şi controlează tensiunea indivi- 
dualului; personajele sale (cum s-a spus demult) intră în pielea arheti- 
purilor. Dorinţa de a cuprinde totul îl stăpânea, ca să dăm un exemplu, 
şi pe Cezar Petrescu; mânat de mari proiecte gi cu facilitate de ziarist, 
romancierul interbelic era un extravertit; gusta spectacolul social, vâna 
evenimentul. Or, Breban nu suportă maniera jurnalieră. 

Se poate spune că Breban, cel care a „crescut” greu, are silă de precoci- 
tate; că, înainte de a se închina talentului, crede în muncă. Că este un 
fanatic al talentului muncit, chinuit, înrobit scrisului. Breban coboară 
în infernul fiinţei, în lumea existentelor damnate și a fanatismelor de 
tot soiul, se cufundă în abisurile celor slabi și nehotărâţi, în rezervatiile 
patologicului. El vânează autenticismul, conflictul dintre pasionalitate 
şi personalitate, febra problematizantă a specimenelor ce populează o 
umanitate joasă, responsabile de împlinirea propriului destin. Prozato- 
rul evită mediile septice fiindcă pare interesat, cu precădere, de atipic. 
Lumea sa cunoaște iluminări morale și civice, dar și fascinația degradă- 
rii, nostalgia unor stări josnice. Ambitiosul Breban construiește lumi al 
căror ax e problema voinţei și a puterii. Acest exercițiu tipologic creio- 
nează suflete elementare, dorind accesul la marile idei; înecate într-un 
haos problematic, în disolutie sufletească, personajele lui Breban ca- 
pătă o notă caricaturală, eliberând sentimente abisale, spărgând crusta 
automatismelor. Umplând cu energie balzaciană un univers dostoiev- 
skian, Nicolae Breban decupează curajos o felie de viață, acolo unde, 
de regulă, talentele firave ratează, iar spiritele pudibonde ocolesc con- 
fruntarea. 


Convins că nu există roman în afara personajului (firește, nu în sens 
canonic), Nicolae Breban caută — în pofida erodării poziției persona- 
jului — tocmai marile personaje. Chiar dacă s-a prăbușit concepţia na- 
ratorului omniscient și creația „obiectivă” e privită suspicios în numele 
autenticismului, demiurgia — ca mare privilegiu al romancierului — își 
conservă putinţa de a concura starea civilă. Or, eroii lui Breban se miş- 
că la limita câmpului vizual al conștiinței naratoare; sunt marginalizati, 
dar concreti, cotrobăind prin cotloanele vieţii biologice, răscolind te- 
ritorii necercetate, fixati în barocul întâmplărilor existenţei, în amorful 
care vegetează. Țesutul epic creşte la intersecţia fatalitátii si cauzalitátii, 
prin subiectivizarea viziunii. Rătăcim în „insula” Provinciei, într-un 
univers migrator supus spiritualizării și degradării, pe orbite conven- 
tionale, cu acutul presentiment al catastrofei, printre bărbaţi „de vâr- 
stă virilă”, trăind cu un violent cult al trecutului şi femei care vor călăi 
sau victime. Încăpăţânat reprezentant al tradiţiei falocrate, cum s-a tot 
spus, Breban pledează pentru „femeia uriașă”; nu e doar o hachitá per- 
sonală aici. Dacă o iubire plăsmuită năștea eroismul lui Don Quijote 
(nu observa Unamuno că întreg eroismul celebrului hidalgo pleacă de 

la o femeie?), Breban vede în prezența femeii uriașe un ax al operei, 
chiar posibilitatea re-fecundării lumii. 


Tema-obsesie este deci Cuplul. Tezismul forţei îşi face loc, Breban este 
un fin psihanalist, atent la manipularea erotică a partenerilor, sondând 
zonele abisalitátii. Eroii lui Breban par născuţi sub zodia victimei; ei 
fug de o singurătate imposibilă si găsesc contradictoriul inevitabil. O 
viziune feudală ordonează aceste cupluri asimetrice. Abstragerea în cu- 
plu dezvăluie tocmai rolul celuilalt: ,creatia” în celălalt. Atras de ma- 
niheismul tipologic, Breban divulgă aceste raporturi dintre tare și slab, 
călău și victimă, stăpân si slugă. Puterea funcționează ca instinct erotic; 
erosul se politizează, îndrăgostiţii lui — s-a observat — necăutând feri- 
cirea, ci căutându-se pentru a-şi demonstra puterea, prinși în această 
reţea relațională. Dacă toată proza brebaniană stă sub fascinația forței, 
e cazul să notăm — pe urmele altora — că nu e vorba de o distribuţie 
univocă a rolurilor. Raportul de forte nu se exercită unilateral, reducti- 
unile stârnesc revolta romancierului. Erotismul devorant îşi află finali- 
tatea în luptă, supunere, dominare, aservire, pornind de la constatarea 
împerecherilor nepotrivite: „Ce greșit sunt făcute cuplurile”, citim în 
Don Juan. Urmărind mişcările obscure, luând probe ale sedimentărilor 
abisale, Breban violentează experiența aperceptivă; frenezia vitalistă, 
incizia realistă şi obscurizarea existentelor coabitează în numele po- 
menitului tezism al forței. Luarea în posesie a semenului — iată deviza 
lui Breban; metamorfoza — iată soluţia eroilor săi. Din nevolnicul și 
cenușiul Grobei (Bunavestire) se naşte „un tare”; prestigiul tipului tare 
e însoţit de sarcasmul auctorial, dar, să nu uităm, în primul Grobei se 
deşteaptă stăpânul. Provincia elitară este un univers feudal; stăpânii 
si slugile obediente închipuie o lume dictatorială, populată de roboți 
spirituali, o utopie negativă și o religie totalitară, feudalizând opozi- 
tiile. Bogata producţie de tipuri e reductibilă la o ecuaţie proprie; iar 
fascinația forţei e biciuită cu un cinism plebeian. Breban discută, cu 
o vervoasă capacitate de observaţie, forța celor mici, acea forță „mă- 
runtă, consecventă, inepuizabilă”. Scriitorul urmăreşte ipostaza umilă, 
anonimă a puterii, decelând „urmele” în ceilalți. Eroii fascinează, fac 
prozeliti, dezvoltă o forță iradiantă. Dezinvoltura, spontaneitatea, im- 
previzibilitatea, ambiguizarea — toate slujesc respectării schemei: inver- 
sarea rolurilor. Martiri ai unor cauze obscure, eroii lui Breban sfârșesc 
în impostură. Cu o remarcabilă știință a detaliului, imaginativ şi con- 

cret, prozatorul repovesteste lumea; e atent și grijuliu cu „ofertele” ro- 
manesti. Oferta vieții este însă anarhia vieții. De aici vorbária, verbiajul 
năclăit, redundanta, nerespectarea normelor tradiționale. Nicolae Bre- 
ban sfidează, spuneam, logica narativă în numele haosului vieţii. Viul, 
fiinţa, ontologicul, „ceea ce ne înconjoară de peste tot”, această mare și 
imprevizibilă mișcare ar fi substanța odiseicului roman Drumul la zid 
(1984). Un roman total, în accepţia unui aspirator Breban care absoar- 
be orice (totul) pentru a desacraliza eposul și a reinventa realitatea prin 
mitizare. Drumul la zid, s-a spus, poate fi citit ca o epopee a dereificárii, 
descoperind exceptionalitatea omului comun; adică exceptionalitatea 
ascunsă în banalitate, aflând puterea de a renaşte prin cucerirea spațiu- 
lui interior. Aflând şi reaflând miracolul de a fi, recuperând — sub dimen- 
siune alegorică — umanul, în care intră, desigur, şi subumanul. 


Un Castor lonescu trăiește o revelaţie, se retrage din lume pentru a re- 
veni, menit și el unui „rol sacral” [$, p. 851], cu influență modelatoare, 
nedorită chiar. În enigmaticul K. (Pândă și seducţie, 1991) ,lucreazã” un 
demon al farsei. Domnul K., eroul acestei naratiuni, este un scriitor co- 
rupt de glorie; interviurile acordate ziarelor „burgheze, în numele unei 
dubioase revolte, îl aruncă în vidul social. Profesiunea de a fi celebru, 
megalomania (deși trăieşte „în afara socialului”) cochetând cu ritualul 
seducţiei (erotică şi politică, deopotrivă) îl definesc drept un politician al 
amorului; un mic Dumnezeu — constructor de farse. Descoperim aici, în 
embrion, tema creaţiei (posesiei), testată prin invocarea unui Don Juan 
creator (un Romeo ,máruntel”, deșteptând feminitatea) sau prin citarea 
„găliganului de Rogulski”, un memorabil și grobian viitor erou de roman. 
Să ne amintim că în Don Juan, Tonia, ,fixatia” lui Rogulski, va lupta pen- 
tru „apărarea cuplului”: o viață mecanică ascunsă într-o familie afisând 
masca respectabilității. Micuța Tonia, crispată, pare intangibilă, dar Ro- 
gulski o va trezi la o nouă viață; o va remodela. Rigiditatea contrariată, 
alarma de animal vânat, teama de vulgaritate se risipesc; Tonia, cu ale 
ei efluvii enigmatice, devine autentică, supusă unui ritual coruptiv. Ni- 
colae Breban demolează mitul fericirii erotice, trecând prin filtrul ironic 
discursul romanesc. Don Juan este o ,epopee” în registru parodic, scrii- 
torul „jucându-se” cu metafora vânătorii. În spatele lui Rogulski, cel pen- 
tru care a poseda înseamnă a descrie (a crea), stau interogatiile asupra 
actului creator; „boala lui Rogulski” este boala creației. Demiurgismul 
e drapat în faldurile agresiunii donjuanesti; cel care posedă descriind, 

împărtășește soarta scriitorului. Palavragiul Rogulski, dincolo de poezia 
trivialității, dincolo de efectele fals-pedagogice pe care romanul le evi- 
dentiazã, accede la libertatea de a rămâne ceea ce este. 


Orgoliul creator, mizând pe supremaţia romanului, a învins; în con- 
textul exploziei gaizeciste, N. Breban a urcat impetuos spre statutul de 
„romancier al generaţiei”. Nichita, în anii de început, paria pe acel june 
atletic, fără volum încă, negrăbit, afișând, imperativ, o siguranță nutri- 
tă de un imens orgoliu. Care, iată, peste ani, a rodit. Breban a visat să 
ajungă romancier şi această fascinatie, „tulbure și precoce”, l-a însoțit 
mereu. Romancier „instinctual”, cu lăcomie de lume, încercând să cu- 
prindă existența totală, palpând „fundul” existenţei, Nicolae Breban a 
impus o formulă, asumându-și riscul greoiului. Proza sa nu desfășoară 
un interes localist, nu cade în cazuistică minoră, ci tinde spre general- 
uman, reproblematizând. Chiar si când ratează, Breban rămâne inte- 
resant. lar vegetaţia interpretativă poate creşte luxuriant pe acest sol. 
Cum realitatea dilematică provoacă „animalul interior” şi spaţiul roma- 
nesc este confortabil-duplicitar, invazia personajelor oximoronice pare 
firească, prelungind o ambiguitate salvatoare. 


Previzibil, orice roman brebanian, masiv, dificil, confesiv etc., nu se dezi- 
ce de buchetul tematic îndelung testat de prozator. Singura cale se vrea, 
deopotrivă, reconstituirea unei epoci (acele „incredibile vremuri” ale 
primului deceniu comunist) şi o lungă retrospectie a sinelui, ca singu- 
ra cale de a-și înţelege destinul. Ultimele pagini ale romanului precipită 
„evenimentele”: o informaţie şoptită, neverosimilă, un zvon neverificat 
(pe filiera tovarăşului Vitregu) funcționează ca declic. Petrecáretul Const 
Buzilă, înalt activist şi „prieten de ultimă oră” al lui Calistrat, un impos- 
tor jovial, are o idee „năstrușnică”: dispare, se dă drept altul și aterizează 
„acolo”, „la fund”, experimentând universul carceral. Iar naratorul ne asi- 
gură: trebuia să fie asa. Începe detracarea / degradarea lui Cali, deja om 
aşezat, prins într-o „căsnicie tovărășească” (cu Valentina). Cu stiutu-i ari- 
vism ,anemic” în plasa micilor lasitáti şi ipocrizii, vizitat de iluzii parano- 
ice gi fantasme indigeste. Şi care, brusc, ascultând vocile inconştientului, 
revine în „propria-i temniță” (nemulțumirea de sine), realizând că acel 
Const ar fi maestrul visat, pierdut. Încât, etalându-si defectele, coborând 
în rătăcire şi, „scrânteală”, subjugat de obsesia de a-l căuta (aşteptându-l), 
îşi propune să rămână viu, trăind „aidoma lui”, să-i ducă „propria lui via- 

tá” Se reface, în absenţă, cuplul ucenic — maestru. Dar, s-a observat, e 
vorba de o convertire prin delegaţie. Revelația lui Calistrat, după o astep- 
tare intensă, anunțând ,invierea”, o parafează. Cinicul Const Buzilă ale- 
sese puscária pentru salvarea sufletului după ce gustase, în plin stalinism, 
misterul puterii si „reala falsitate a noii lumi”, intronând - sub genilele 
Istoriei — minciuna existenţială, sub un „regim năvalnic” Confruntat cu 
„măştile răului”, va căuta măreția suferinței. Iar Calistrat, înşurubat în an- 
grenaj, nu vrea să ajungă si să reziste ,sus”, desigur într-un timp lacom 
al Revoluţiei, devorator, cu eroi gi victime; nu vrea să parvină, ci să de- 
vină, întâlnindu-şi / contemplându-si destinul. Asteptându-si timpul, 
lunecând în detracare ca într-un coșmar melodios. O devenire ţinută sub 
observaţie, o ratare planificată, conjugând „lenea de destin” pe fundalul 
„basmului negru” al Istoriei, stângăcia (de mare „adâncime”) si forţa in- 
terioară, dorind a rămâne viu, salvând umanitatea. După ce, sub semnul 
provizoratului, întâlnise atâția maeștri de împrumut, acei falși maeștri, re- 
pudiati. Descoperind, apoi, salvator, că această obsesivă căutare a magis- 
trului este o cale de a afla umilința. 


În fond, la ora bilanţului, autorul Franciscăi recapitulează, cu farmec epic 
si portretistică suculentă, divulgând și informaţii de culise, credinţele ti- 
neretii. Acele seri aprinse gi nopți albe, când foştii prieteni, aspiranti la 
glorie, mânati de o impulsivitate paranoidă, schitau utopii tangibile. Or- 
tacii de atunci, euforizati, cu o beligerantá mascată, înfrângând vitregiile 
timpului social, credeau neclintit în viitorul lor, dovedind o infailibilă 
încredere. Trăind, altfel spus, „în cuşca propriei obsesii de destin” si apă- 
rând, cât se putea, microcosmosul literar. Iată pilda celui înrobit de proza 
abisală, consacrat definitiv utopiei romaneşti. Și care, având — arhitectu- 
ral — viziunea Operei, impunând prin ritm si debit, forând abisalitatea, 
refuzând maniheismul, nu dezvoltă o perspectivă justitiará, ci o gândire 
vie, contradictorie, protejând si pregătind explozia virtualitátilor; adică, 
salvând „adevărul spermatic” (cioranian). 


Ca „descriptor” infatigabil, Nicolae Breban ne propune o poetică ex- 
plicită. Evident, realismul tradițional e neîncăpător pentru un prozator 
care, insinuat în text, îşi rostește infatuat megadiscursul, transferând 

protagonistilor, într-un limbaj nediferentiat, propriile teorii. Marile 
teme, dobândind carnatie epică și vitalitate, se desfăşoară repetitiv, alu- 
vionar, descentrat, urmând o schemă bătătorită, fără economie de mij- 
loace, alunecând în eseism. Bolnav de grandoare, fără rigoare narativă, 
Breban preferă distribuţia dihotomică; plonjează în concretul existen- 
tial oferind romane ,ideologice”, cu lungi discuţii şi febrile dezbateri 
„de idei”; manevrează insi stersi, puşi în situaţii excepţionale, deschi- 
zând un destin înalt sau, dimpotrivă, cheamă la rampă inși magnetici, 
sadici, asumându-și mentoratul, cu schimbări de rol în ecuaţia călău / 
victimă; în fine, rămâne „un maestru al ambiguității” [2, p. 1131], 
dezvoltând un tezism diluat, „de dincolo de timp”, cu o halucinantă 
indentificare de roluri (personaj, narator, autor). Catapultat în prima 
linie, cu o carieră rapidă, dobândind funcţii înalte, chiar în nomen- 
clatura de partid, alertat de mini-revolutia culturală (iulie 1971), el va 
reacționa paradoxal: va demisiona, va denunța „pericolul unui nou 
stalinism” (Die Welt) şi „amenințarea unei întoarceri la dogmatism” 
(v. „Le Monde”, 22 septembrie 1971), va reveni în țară stârnind nedu- 
meriri şi suspiciuni. Dubla cetăţenie îi va permite sá penduleze între 
frondă şi colaborare. Agent al Securităţii în ochii exilului, proscris în 
propria-i țară, va fi supravegheat, monitorizat; deoarece pune proble- 
me, se va încerca, punând la lucru și cercurile adverse din lumea litera- 
tilor, compromiterea. Cum Breban nu ataca politica internă a regimu- 
lui, ci doar cea culturală, energia sa recalcitrantă trebuia domolită. I 
s-au satisfăcut poftele, scria Gabriel Andreescu, pentru a nu deveni un 
„adversar activ” [4, p. 255]. Supus unui linșaj mediatic, a fost decla- 
rat, prin direcţia de investigație a CNSAS, la 6 aprilie 2011, cu statut 
de colaborator. Acelaşi Gabriel Andreescu era îndreptăţit să reclame 
„anarhia jurisprudenţială” în materie de colaborationism, definit lax, 
sub cupola serviciilor aduse regimului. Cu ascensiune bruscă, dar fără 
„merite activistice” [5, p. 849], cu o disidentá estompată [6, p. 94], 
privit mefient, amărât si bârfit după „trădare”, considerat un element 
„net duşmănos” (sursa Costea), cazul Breban a ţinut afişul lungă vre- 
me. Dificil, dar nu ostil, fanatizat pentru cauza literaturii (salvarea pro- 
priei opere), flirtând cu autorităţile, independent, dar și oportunist, 
orgoliosul Breban era, de fapt, imprevizibil. „Nerealizat” în vest, idee 
de circulaţie în mediile literare, „Baltag” (numele de cod) ar fi revenit 
în ţară, încheindu-și, s-a spus în aceleași cercuri, misiunea securistică. 

Apolitic, obsedat de sine, Breban ar fi deceptionat; în consecinţă, nu 
s-a bucurat de grațiile Cabinetului parizian, simetrizabil cu cel din ţară. 
„Cancelaria pariziană” [1, p. 188], cu nostalgia cenzurii și imixtiunii, 
predica, se ştie, est-etica, „gustul arbitrar al unei morale” [1, p. 94], 
colorată totuși politic. Un „anticomunism primitiv”, după gustul lui 
Breban, impunând, după 1989, direcția de dreapta în cultura noastră 
şi o ierarhie confecționată pe acest calapod. Dacă în anii dictaturii, în 
cele trei decenii de cronică radiofonică, Monica Lovinescu, ascultată 
„cu sfințenie”, ne reamintește N. Manolescu [2, p. 1206], acţiona com- 
plementar, printr-un efort conjugat, cu cei din ţară, salvând - în coli- 
ziunea cu cenzura — cărţile valabile, e total nedrept să acceptăm ideea, 
vehiculată cu hărnicie de unele voci, că adevărata literatură s-ar fi scris 
în exil. Ori că acolo s-a purtat bătălia canonică. Indiscutabil, ierarhiza- 
rea este „operă de interior”, sublinia ferm Al. Cistelecan [7, p. 6], chiar 
dacă nucleul parizian, fanatizat politic, trasa linia ideologico-literară, 
cerând alinierea. Nesupus comandamentelor externe și considerat, de 
vârfurile emigrației reacționare, drept „omul Securităţii”, cu „sarcini 
speciale”, fireşte, lapidat, izolat, refuzat de editori, Breban a suportat 
o intensă campanie de intoxicare gi incitare, stimulând disensiunile. 
Egocentrismul „patologic”, denunţat de un Dorin Tudoran (v. Adio, 
Grobeimea Voastră), îl conducea spre concluzia că autorul Îngerului de 
gips ar fi „un perfect agent de influenţă”; taxat ca agent al Securităţii, 
într-un material destinat CIA, de către Emil Hurezeanu, controversa- 
tul Breban, incomod, volubil, notoriu, stârnind invidie etc,. se preta 
„exploatării informative”. ,Máretia” afișată, megalomania, disidenta 
vizibilă (cf. Eugen Simion) au întreținut pe piața publică un şir de le- 
gende brebaniene. Ca să nu mai vorbim de luptele intestine din saloa- 
nele emigrației culturale, acolo unde virusul suspiciunii făcea ravagii. 
Personalitate egolatră, emfatică, antipatizată, invidiată, copios bârfită, 
supus „birocraţiei de publicare”, chemat pentru lungi discuţii la CCES 
(coniventele politice fiind inevitabile), sfidând prin importanța de 
sine, provocând — ca figură publică — viesparul literatilor, „obiectivul” 
Breban cerea, din partea organelor, o strategie prudentă. Fiindcă nu- 
şi dorea explicit statut de opozant, strecurând, de pildă, în „Scânteia”, 
câte un articol „pentru a-și putea face liniștit de cap”, prozatorul trebu- 
ia neutralizat, exploatându-se ,particularitátile temperamentale”. Bre- 
ban însuşi se iluziona că mascarada naționalistă, redogmatizarea, adi- 

ind a realism-socialist, cum observase Nicoleta Sălcudeanu [6, p. 92], 
puteau fi stopate prin rezistenţa culturală, limitând efectele. 


Am putea, desigur, eseiza îndelung pe marginea asumării acestui tre- 
cut convulsionat, angajând pasional taberele. Ultimul Manolescu, fos- 
tul prieten, notează, de pildă, în Istorie, că Breban a fost demis și că sub 
directoratul său „România literară” se ideologizase; Breban, în replică, 
precizează corectiv că şi-a dat demisia, în plic, din Franţa, printr-un 
„protest explicit” [1, p. 257], fiind exclus din Biroul Uniunii Scriitorilor 
(las, nepăsător, răspunzând docil comenzii de partid). Tot Manolescu e 
de părere că memorialistica brebaniană ar fi tendentioasá [2, p. 1133], 
acumulând frustrări şi inexactitáti, cu fulgere polemice pentru a-şi croi 
„o imagine avantajoasă”; că romancierul, evident provocator, original, 
digresiv, cultivă un stil „plin de greșeli” [2, p. 1121], vehiculând idei 
paranoice şi stereotipii morale. Nici Alex Ştefănescu nu e mai blând, 
obiecțiile sale vizând proza tautologică și „surditatea” autorului, imun la 
observaţii, făcând din literatură un scop în sine. Cert e că măreţia leoni- 
nă a lui Breban, sâcâit de roiuri de muște, nu poate accepta condiţia de 
victimă. Cu origine „nesănătoasă” (tatăl său fiind preot greco-catolic), cu 
o viaţă aventuroasă, cititor bulimic, el face din scris, cu îndărătnicie, o ire- 
presibilă vocaţie, lansând, cu aplomb, proiecte impunătoare. Un eroism 
teance îi întreține pulsiunea creaţiei şi credinţa în scris. Această mistică 
a literaturii, afișată orgolios, care, să observăm, precede si anunţă opera, 
exhibă o „plăcere vicioasă” [8, p. 538]; ferment cultural, animat de ideea 
(nepoetică) de construcție masivă, Breban nu poate uita — în nicio îm- 
prejurare — de sine. Acceptă „impostura” poetică (Paris, 1986), scrie, tot 
acolo, despre Spiritul românesc în fața unei dictaturi, dar, printre rânduri, 
se iteste, maiestuoasă, figura sa mustrătoare, indemnându-ne somativ să 
fim, ieşind din tunelul dictaturii, „adulți și responsabili” [9, p. 99]. Socul 
libertăţii a tulburat multe spirite, intretinând, doar aparent, „o răfuială 
colegială” [1, p. 242]. Apriga falangă politică postdecembristă, sub fla- 
mura unei moralitáti severe, a iscat, discretionar, răstălmăciri, amânând 
reala normalitate. Vizati erau corifeii GDS. Încât, bântuiti de „stafia pre- 
zentului”, după lungile decenii comuniste, riscăm să nu ne putem bucura 
de prezentul nostru. ,Surparea” decembristă ne-a adus libertatea, un „dar 
otrăvit”, scrie Breban. „Veşnicul provincial” încă se mai mângâie cu spe- 
ranta re-unirii spiritelor creatoare [1, p. 280], încă mai crede (himeric) că 
intelectualii de vârf vor abandona scenariile veninoase, „mincinoase cu 

program”, conlucrând. Deși el, un „nordic” coborât la București, un arde- 
lean rigid, bătându-se îndărătnic pentru cărțile sale, voiajând în comu- 
nism, fără slujbă, strâmtorat, dar cu cetățenie germană (din 1972), obosit 
după atâtea lupte, stânjenit să răspundă la acuze („tovărășia” cu Burtică, 
„prietenia” cu Pleşită, scriitor al Ministerului de Interne, cu sarcina de „a 
sparge” exilul etc.) alesese tăcerea. Având însă mirajul literaturii și cultul 
cantitativului, atacând teme ,imposibile”, de mare întindere, construind 
romane-catedrală. Fiindcă, recunoscându-si stilul „dezordonat”, riscând, 
Breban afirma tăios: „stilistica este gâfâitul autorului” [9, p. 291]. 


Acum, respirând în libertate, ieşind din cogmarul totalitarismului roşu, 
îşi poate contempla truda, convins că teza deşertificării este falsă. Că 
rezistența prin cultură a îngăduit supraviețuirea în esențial, câtă vre- 
me, la noi, într-un regim discretionar, opoziția fátisá a fost „exotică” 
[1, p. 147], multumindu-ne cu „revolta în oglindă”. „Păcălit” de primul 
Ceaușescu, Breban a luptat să rămână scriitor. Şi e convins că, în pofi- 
da ingerintelor, s-au ivit opere valabile în acel „exil estetic”, chiar dacă 
fenomenologia revizionistă de azi, reexaminând, în regim de urgenţă, 
literatura postbelică, îmbrățișează justitiar criteriul moral-politic, de- 
venind o „procuratură literatã”, în numele unui militantism pasional. 


Scriitor vizionar, autoritar, imperativ, ,nebun”, fără „tact social”, totuşi 
„descurcăreţ” (cum a fost suspectat), vizitat de spaimele ratării, astep- 
tând — într-o tinerețe căutătoare, nesigură — o glorie incertă, anunțând 
proiecte ,bombastice”, Nicolae Breban s-a confruntat cu o benefică 
întârziere de destin. Un adolescent ezitant, întârziat, deci terorizat de 
gândul de a nu avea talent, un „ratat potenţial”, crescând sub protecția 
grupului, ca „atelier de lucru şi de formaţie” [10, p. 316], un scrib epic, 
retras într-o „marginalitate activă” [10, p. 63]. Revanşându-se spec- 
taculos, sedus și la bătrâneţe de vechea „fervoare scripturistică”, cre- 
dincios temelor obsesive, slujind utopia romanescă, desfăşurată amplu, 
problematic, inconfundabil. Pentru Nicolae Breban, ispășind o vină 
inefabilă, marele roman rămâne o „utopie tangibilã”.. 


În numeroase împrejurări, Nicolae Breban și-a mărturisit „oarba cre- 
dință în literatură, mai ales în subspecia numită roman”. Ambitiile 
sale, impresionante prin amplitudine și reflexivitate, beneficiind și de 
un lung timp „de germinatie” (implicit, de formare), au rodit în vaste 
panorame epice, despre care, chiar la începuturi, Valeriu Cristea nota 

că se trag „din pasta aceleiaşi obsesii”, Într-adevăr, Breban, deja clasi- 
cizat, pare că se repetă, deși fiecare nou titlu, gravitând în jurul teme- 
lor favorite (obsesive), aduce unghiuri noi de „atac”. Credincios unei 
formule (indiferentă la meteorologia politică), Nicolae Breban pare a 
fi în contratimp cu așteptările publicului și cu „spiritul momentului”, 
observa Nicolae Bârna [11,p. 11]. Chiar întâmpinat cu rezerve, în „re- 
flux de popularitate”, „penalizat” ne-literar, cândva admirat aproape 
unanim, Breban rămâne, indiscutabil, în galeria marilor noștri proza- 
tori. Îndărătnic, pretins infailibil, neclintit în certitudinile sale, pășind 
pe „o cale atemporală”, cum observa loan Dorel Todea [12, p. 256], 
crezând — aproape fanatic — în vitalitatea și necesitatea romanului, de- 
bordând eseistic, dovedindu-si, prin ritmicitatea aparitiilor, „voința de 
putere” creatoare (cf. Marian Victor Buciu), N. Breban este, inevitabil, 
suprapersonajul propriilor romane (cf. Laura Pavel). S-a încetățenit 
afirmatia cá incomodul Breban, cu impresionant tonus creator gi evi- 
dent gust pentru risc, căzând in autopastișă, n-ar mai fi urmărit de cri- 
tică, ignorat, depreciat etc., după 1989. Volumele semnate de Marian 
Victor Buciu, Laura Pavel, Liviu Malița, loan Dorel Todea, Mihaela 
Roşu Binã ar proba contrariul. Iar discuţiile reiau, firesc, observaţii 
mai vechi, sesizând recurenta temelor, motivelor, tipurilor, risipite 
într-o bogăţie de variante. Actantii brebanieni încarnează tezele auto- 
rului, gata, oricând, a oferi preţioase indicaţii de lectură; vocea aucto- 
rială e pulverizată, condiţia amfitrionică e respectată, revoluţia tipolo- 
gică e la mare cinste, ruptura fiind, suntem asiguraţi, „epică în sine”, re- 
suscitând personajul (cazul acelui faimos Grobei, „fracturat”). În fine, 
se ştie prea bine că, dincolo de monomania epică, Breban „desfide” 
legile organizării romaneşti, constata I. Negoitescu, dezvăluindu-și 
„înclinațiile lirice funciare”, interesat de sondarea abisalului, a abjecti- 
ei, surprinzând — prin revelații spirituale — dramatismul interioritátii. 
„Ideologizând”, astfel, literatura sa. Cu oarece indreptátire, s-a spus 
că Breban ar frecventa o unică temă. 'Totuşi, în captivitatea unui cerc 
obsesional, personajele sale, fără a fi noi „în întregime”, confruntate 
cu imprevizibile situaţii şi itinerarii, cunosc metamorfoza; încât, ob- 
serva Cornel Ungureanu, „toate continuările sunt posibile”. Mare cre- 
ator de personaje, asigurându-le o stare civilă literară, Nicolae Breban 
forțează noutatea tipologică. Insistând pe „arta creării personajului”, 
prozatorul explorează psihologia abisală, își încarcă eroii cu noi dra- 

me spirituale, conciliind pornirile contrarii. Marginalii, anarhiștii săi 
tulbură habitudinile și încearcă să-și înțeleagă imaturitatea. Breban, se 
ştie, are atracția adâncurilor, refuzând maniheismul. Cercetează tena- 
ce, cu senzaţia acută a viului, zonele obscure, abisalitatea, stările tul- 
buri, ţinând de „un fond biologic primar dictatorial”, impunându-se 
ca imperativ interior, nota S. Damian [13, p. 58]. Acelaşi critic vorbea 
despre prezenţa unor eroi infirmi, ,amputati”, străini de etică, bântuiti 
de idei demoniace, făcând apologia amoralismului (un Jiquidi, de pil- 
dă), necunoscând cáinta, sfâşierile conştiinţei, criza morală. Din tag- 
ma aleşilor, aceşti cinici stilati refuză cu seninătate orice interdicţie, 
sfidează frânele sociale, dezechilibrează tabloul. Dar tot S. Damian va 
recunoaște că romanele nu își propun „să împartă maniheist persona- 
jele” [ 13, p. 75], literatura nefiind un tratat de morală. 


Cu orgoliu „nemăsurat” (cf. Eugen Negrici), nepăsător la convenții și ob- 
servatii, cu „o juisare scripturală” în afara controlului (cf. Marin Mincu), 
Breban încalcă sfidător rigoarea narativă; ar fi un izbitor caz de „autism 
literar”, zice Bianca Burta-Cernat și i s-a recomandat, pedagogic, de că- 
tre N. Manolescu, un mai bun self control. Bineînţeles, productivismul 
său, animat de o vitalitate debordantă, cu întinderi digresive, aluvionare, 
cu pasaje monologate și analize conversationale, cu inovații (tematice 
şi tipologice) primite obtuz, îndeamnă la o lectură postmodernă, plon- 
jând într-un larg orizont cultural. Începând și sfârșind, desigur, cu zeii săi 
tutelari (Nietzsche, Dostoievski). Primul Breban, bâjbâind în labirintul 
tinereţii, era, în pofida ego-ului hipertrofiat, incoltit de spaimele rată- 
rii. Dar pentru N. Breban, oferindu-si un lung timp de formare, traver- 
sând, cum spune, „ani mizerabili şi splendizi”, înconjurat de atâţia ingi 
risipitori, „oameni de vorbe”, capabil, în 1971, de un „gest neverosimil” 
(cf. V. Ierunca), a exista înseamnă a fi apt de creație. O creaţie recunoscută 
socialmente, precizează romancierul prin excelență, un „pașoptist etern”, 
dedulcit, mai încoace, la memorialistică, îmbrăcând armura polemistu- 
lui, uneori nedrept în judecăţi, dar ferm în a respinge proza ,digestivá”. Se 
înțelege, posibilităţile epicului nu-l satisfac, romanul, în sens clasic, nu-l 
încape. Chiar mizând pe echivoc și indecizie, pe o ambiguitate progra- 
matică, contrariantă, nefolosind „suficiente efecte estetice distantatoa- 
re”, constata reprobator Ovid S. Crohmălniceanu [ 14, p. 204], vom recu- 
noaste, alături de S. Damian, că N. Breban, odată cu Francisca, a înfiinţat 
„un cosmos literar” 

Notă | ! Observând că, prin Francisca, Breban ne-a dat „pagini 
antologice de literatură a industrializării”, Mircea Platon 
propunea o lectură parelelă a romanului cu nuvela Booz 
(publicată patru decenii mai târziu), semnalând „clare si- 
militudini” între Paul Booz, ţăranul bănăţean care se opu- 
ne colectivizării, şi Ion Cupşa, motul sărac proletarizat 
într-o mare uzină bucureşteană. 

1 


Căzut oarecum în desuetudine în spaţiul oc- 
cidental, postmodernismul, acest concept 
de o labilitate evidentă, este în măsură să în- 
lesnească înțelegerea mai clară a mutatiilor şi 
contradictiilor care au loc nu doar în cultura 
occidentală de la sfârșitul secolului al XX-lea, 
dar și în cea posttotalitará din care face parte pei- 
sajul literar românesc de la est de Prut. Depășind 
cu mult cadrul discursului poetic, situându-se la 
interferența filozoficului cu politicul, problema- 
tica postmodernă are o dimensiune istorică gi 
necesită o abordare interdisciplinară și transcul- 
turală. Astfel, punând la dispoziția cititorului 
anumite coduri, chei de ordin istoric şi politic, 
literatura postmodernă devine mai accesibilă 
acestuia. Să nu uităm că, în perspectivă istori- 
că, postmodernismul este corelat cu modernis- 
mul, însemnând, după Max Weber, „dezincân- 
tarea lumii” (,desenchantement du monde”) 
[apud:1, p. 26]. Demn de retinut este si faptul 
cá autorul francez Alain-Marc Rieu, bunãoa- 
rá, priveste postmodernitatea ca pe o versiune 
a modernităţii datând din anii 1970-80, du- 
rând până în zilele noastre și având o ideologie 
dominantă bazată pe următoarele momente: 
„l. Atomizarea societăţii conduce spre ano- 
nimatul crescând al vieţii în marile orașe: 
această pierdere a individualitátii generează 
sporirea incomunicabilitátii între indivizi; 2. 

Incomunicabilitatea între indivizi, grupuri si generaţii generează ascensi- 
unea incivilizatiei și apariţiei unor forme noi de violenţă si de delicventá; 
3. Ruptura între instituţiile politice si preocupările cotidiene ale indivizi- 
lor generează pierderea sensului spațiului public și comercializarea sa în 
creştere: cultura devine o marfă, o industrie; S. Urbanizarea extremă con- 
duce la pierderea raportului normativ cu natura, ceea ce atrage după sine, 
dincolo de degradarea mediului înconjurător, pierderea unui reper comun, 
anistoric, care transcende culturile, societățile, religiile” [1, p. 26]. 


Pe de altă parte, postmodernitatea, potrivit lui Jean-Francois Lyotard, se 
caracterizează, mai întâi de toate, prin degradarea „marilor naratiuni”, fon- 
datoare şi tradiționale sau clasice în avantajul noului discurs, care este sim- 
plu și în același timp eteroclit. Cu alte cuvinte, deschiderea spre un orizont 
mai amplu, multicultural face ca să nu mai existe doar un singur adevăr 
pentru a înţelege realitatea, ci mai multe adevăruri compatibile între ele, 
astăzi indivizii optând pentru valori care corespund mai curând stilului lor 
individual de viață decât unui adevăr absolut. În aceste condiţii se impune 
valorificarea scrierilor literare, ținând cont de alegerea individuală făcută 
de către autori, fiecare dintre aceștia asumându-și preferința. 


Vom mai preciza că grilele de lectură aplicate literaturii române din 
Basarabia postbelică sunt, uneori, exclusiviste, accentul punându-se 
pe relaţia cu folclorul sau pe anumite aspecte sociale legate în speci- 
al de lupta de emancipare a românilor basarabeni. Aceasta dovedeşte 
cunoașterea insufucientă a stării de lucruri și a faptului că recuperarea 
lacunelor în cunoașterea reciprocă a românilor de o parte și de alta a 
Prutului este un proces mai complicat decât pare la prima vedere şi de 
mai lungă durată. 


Lucrurile ar putea deveni mai clare, abordate fiind, pe de o parte, din 
perspectiva întrebărilor legate de societatea postindustrială, iar, pe de 
altă parte, din perspectiva traumelor postcomuniste. Poate că, orientate 
astfel, investigaţiile ar fi în stare să elucideze mai mult criza culturală și 
cea socială nemăsurată, a căror victimă suntem atât cei din est, cât și cei 
din vest, şocul traumatic cultural şi psihologic lăsând amprente vizibile 
asupra literaturii contemporane în general. 


În acest sens, cu referință la peisajul literar actual din Basarabia, sunt de 
remarcat fenomene precum denuntarea naturii deviate de realitățile co- 

muniste și parodierea clişeelor vide de sens, a ,grandorii”, a „perfecțiunii 
eterne” a omului sovietic, ilustrarea distrugerii fizice a subiectului. 
Autorii care nu mai sunt orientati să caute un adevăr unic și exclusivist 
caută o manieră originală de a spune, de a exprima sensurile vieţii gi ale 
lumii. În această ecuaţie se înscriu şi micromiturile create de către autori, 
care le permit acestora din urmă să continue să creadă fără a cădea în 
dogmatismul instaurat odinioară de ideologiile dominante. 


De menţionat că, în general, poeţii de la est de Prut practică aceeași 
autoreferentialitate ca gi cei de oriunde altundeva, având același inte- 
res pentru experimente și pentru jocul lingvistic, proclamând sfârșitul 
realității fenomenologice în profitul unei realități multidimensionale. 
Legătura cu realitatea păstrându-se, textul literar nu este opac și ermetic, 
închis, însă la mijloc se află o altă manieră de a dialoga, neconvențional, 
în contrapunct cu surplusul de realitate, care obstructioneazá vederea. În 
aceste condiţii, poemul postmodern tinde să aibă valoare documentară. 
Însă, departe de a fi coreferential, el aduce mărturia sa despre trista noas- 
tră epocă a rupturii cu generaţiile precedente. 


O tensiune particulară este determinată de o nouă vizibilitate a marginii, 
a unui spaţiu care se vrea descoperit altfel. Aici își spun cuvântul multi 
dintre scriitorii de la Chişinău. Reprezentarea trecutului şi a istoriei este, 
în particular, una bogată și revelatorie şi în cazul autorilor bucovineni, 
elementul esenţial de ordin istoric constând, ca şi în cazul celor din 
Basarabia, în izolarea de contextul cultural general românesc. Precizăm 
că pentru peisajul literar bucovinean a avut o deosebită imporantá for- 
marea unui grup de tineri scriitori sub îndrumarea lui Vasile Levitchi, 
redactorul-şef al publicaţiei cernâutene „Zorile Bucovinei” si că, în 
condiţiile promovării anevoioase a valorilor culturale românești în 
Ucraina de la acea vreme, cunoaşterea literaturii române se datora asi- 
gurării cu carte românească, prin intermediul librăriei „Drujba” din 
Cernăuţi, studenţii cernăuţeni pe cale de a se afirma în literatură, între 
care Arcadie Suceveanu, Ilie Zegrea, Vasile Tărâţeanu Ştefan Hostiuc, 
fiind avantajati, în comparaţie cu basarabenii. Vom mai spune că și le- 
gătura cu tinerii condeieri din Chișinău se realiza, cel puţin parțial, tot 
datorită cărții românești puse în vânzare la Cernăuţi, unde multi basara- 
beni veneau special pentru a face rost de carte românească, după 1968 la 
Chișinău aceasta fiind interzisă. 

Originar din spaţiul bucovinean, poetul Ion Vatamanu, într-un poem, 
„Matern la Bucovina”, face ca acel loc de referință să acceadă spre o 
prezenţă particulară în poezia ultimelor decenii, ca un spaţiu care ne- 
cesită a fi descoperit altfel. Locurile parcurse de personajul liric sunt 
poetizate, însă poetizarea lor e încărcată de sensuri dramatice adânci 
care se vor descifrate. Pe aceeași linie își va face drum în literatură şi con- 
fratele său bucovinean mai tânăr, Arcadie Suceveanu, care, la rândul său, 
va poetiza şi el locurile natale, cu deosebirea că le va restitui peisajului, 
chipurilor umane, vocilor, într-o măsură mai mare, partea lor de mister. 
La Arcadie Suceveanu este mai vizibilă trauma despărțirii de locurile 
natale, relaţia sa cu bastina fiind mediatizată, mai cu seamă, în volumul 
Ferestre stinse de îngeri (2014), de imaginea máicutei imbátrânind sub 
ochii poetului, de cea a tatălui său rămas doar în amintire, la mijloc însă 
fiind şi percepţia postmodernă, în care cele două domenii deschise către 
existența misterului, cultura și religia, sunt legate între ele. Firele de legă- 
tură fiind de o consistenţă religioasă majoră, personajul liric aderă la mis- 
terul de natură transcendentă: La masa cártifei ai prânzit pe sub pomi / o 
zi ai stăpânit tot aurul păpădiilor / ai fost mai aproape ca niciodată de Cel 
care stă în mijlocul fiinţei, / printre mátisori de salcie si mușuroaie magnetice. 


Noaptea răpăitul ploii pe acoperișul de tablă / începe să te înspăimânte / 
ca un text tulbure, cu subintelesuri / La 82 de ani mama doarme în acelaşi 
pat / în care tata a cunoscut-o mireasă // Stai treaz în lumina fulgerelor. În 
gangul de lemn / ca şi acum o jumătate de veac același greier ecumenic tárâie / 
incoruptibil. În fața acestei mărunte eminente / speriat, ţii în pumn sensu- 
rile adunate din cărți / să nu se împrăștie / (ah, bătrâne monah, / vino să 
salvăm frágezimile!... ) // Tunetul negru a trecut peste casă / dimineața, ca 
o taină limpede, răsare soarele / la marginea Siretului Mic ziua cea nouă / 
bea cercuri (Poezia Suceveni). 


E prezentă aici experienţa misterului imanent care face parte din struc- 
tura ființei poetului ca și din structura ontologică a lumii. Precizăm că 
atunci când vorbim despre misterul imanent structurii gândirii poetice 
si cel al structurii ontologice a lumii trebuie să ținem cont că la mijloc 
e dificultatea care, potrivit lui Wojciech Niemczewski, autorul lucrării 
Cultura ca religie. Interpretarea postmodernă a relaţiei între cultură gi religie 
(2014), „rezidă în faptul că nici definiţia religiei, nici cea a culturii, cu 
atât mai mult a relaţiei dintre ele, nu sunt date o dată pentru totdeauna. 

Fiecare generaţie trebuie să procedeze la analiza critică a acestor noțiuni, 
pentru a îmbogăţi ceea ce generaţiile trecute au elaborat, și a menţine un 
teren precum e cel neîmblânzit al misterului” [2, p. 6]. Această tendință 
de repunere în drepturi a misterului existenţei se leagă într-un mod cu- 
rios de estetica postmodernismului și demonstrează că au loc anumite 
mutații pe traseul discursului postmodern în raport cu spaţiul, reconfi- 
gurându-se o nouă „politică” a locului, care acum se vrea identificat ca 
spaţiu al unei religiozitáti dispuse să schimbe discursul poetului despre 
viaţă, în general: Cobor în lucruri adânc / cobor până la marginea materiei / 
mă las încorporat în ordinea secretă a universului/ în ritmul sevelor / mă 
lovesc de limite si / sufletul mi se-ntoarce ecou îndărăt: / Nimic şi Totul, Totul 
şi Nimic! // Eşti transparent, Doamne, în nemărginire, / pitagoreicul Unu, 
cel care există / fără să fie // De pun oglinzi în lucruri le sporesc misterul 
(Poezia Psalm). 


Misterul, în care e învăluită viaţa ca „lucru în sine”, ca o „îngrămădire de 
lucruri eclectice”, şi moartea se compun, în poezia Bufnița Poetului, din 
noaptea misterioasă, electrizată, din vorbele ce se contopesc cu fulge- 
rele, din tentatia revenirii la feericele grădini prenatale, deasupra cărora 
planează „pasărea vidului”, „pasărea limitei” „Micul tratat despre sensul 
vieţii” include următorul traseu: Ai căutat sensul vieții prin toate tratatele 
ai cotrobăit prin sertarele filozofilor greci ai umblat cu cheita silogismelor pe 
la Nietzsche (de la păpădie la supraom) si Kierkegaard (trecând prin toate 
cercurile existenţei) îmbătrânind printre sisteme si definiţii — Si abia acum, 
într-un târziu, ai putut avea revelația răspunsului, urmărind acest plăpând 
fluture roșu ce dimineața se naşte şi seara moare ademenit de focul albastru 
din lampă // Iată-l: fragilă anatomie pictată — viaţa ta, viața ta imită flutu- 
rele roșu ce zboară și cântă apoi se îngroapă-n cenuşă. // Atât. 


Ținând cont de faptul că, după cum arată şi Hans Robert Jauss, recep- 
tarea unei opere este în funcție de contextul sociocultural, istoric, rup- 
tura de generaţiile precedente se cere și ea contextualizată condiţiilor în 
care creează scriitorii postmoderni. Să nu neglijăm faptul că ei vin din- 
tr-o anumită perioadă, în care literatura poartă amprenta unui anumit 
regim politic gi ideologic. Amintim, bunăoară, că satul in care s-a năs- 
cut Arcadie Suceveanu se numea Suceveni și a devenit, după ocuparea 
Bucovinei, Sirokaia poleana, iar județul Adâncata a devenit Hliboka. 
Aceste coordonate varsă lumină asupra noţiunii de istorie şi de memo- 

rie şi asupra relaţiei dintre ele. Pornind de aici, raportul discursului cu 
istoria şi cu memoria, aşa cum acesta se profilează în creaţia lui Arcadie 
Suceveanu, este pe cât de fundamental, pe atât de complex: Am văzut 
umbra lui Grigore Ghica Voievod / rătăcind noaptea pe străzi // Într-o 
mână ținea două jumătăți de sferă/ în cealaltă ducea o trâmbitá. / La doi- 
trei metri în urmă îi venea / capul // Era într-o vineri dinaintea Pastelui / şi 
bisericile aveau ușile larg deschise (Poezia Alte viziuni la Cernăuţi). 


Pe de altă parte, considerăm că nu e lipsit de importanță să amintim 
faptul că memoria este plasată de către interpreţii fenomenului post- 
modernist în centrul dinamicii textuale a universului ficțional de factu- 
ră postmodernă. O memorie în dezagregare, îngemănată cu singurătatea 
născând umbre vagi prin unghere, se revarsă tăcut în versurile lui Arcadie 
Suceveanu peste marginile întunericului, încercând să vindece protagonis- 
tul de urâțenia lumii. Memoria organizează într-un fel anume universul 
fragmentat aflat sub semnul amintirilor eterogene, care formează o rețea 
rizomică a discursului postmodern. Însă autorul ţine să facă o anumită 
ordine în acest labirint al memoriei, reperând anumite date cronologice 
concrete, firul amintirilor fiind condus de către autor prin labirintul co- 
pilăriei și al adolescenţei pentru a-și regăsi eul poetic identitar. Refacerea 
traseului copilăriei și al adolescenţei coincide cu regăsirea de sine, cău- 
tarea identităţii făcând parte din tematica preponderent postmodernă. 
Să ne amintim că în volumul său de versuri apărut în 1982, Tármul de 
echilibru, precum şi în cele care au urmat (Mesaje la sfârșit de mileniu, 
(1987), Arhivele Golgotei, (1990), Secunda care sunt eu (1993), Eterna 
Danemarcă (1995), Înfruntarea lui Heraclit (1998), Mărul îndrăgostit de 
vierme (1999), Cavalerul Înzadar (2001), Fiinte, umbre, epifanii (2011), 
Ferestre stinse de îngeri (2014)), Arcadie Suceveanu își afla reperele într- 
un spaţiu estetic și literar vast, definindu-se din perspectiva sa de ucenic 
al lui Homer, multiplele identități lăsându-se mai greu surprinse într-o 
imagine identitară fixă, enigma identitară a personajului liric plasându-l 
sub semnul complexității omului postmodern, care, de fapt, refuză ori- 
ce forme de identificare sau de determinare stabile. Aflat oarecum sub 
semnul labirinticului, personajul liric din creaţia autorului bucovinean 
se remarcă prin caracterul ambiguu. Angoasa unei dedublări între ego 
si alter-ego funcționează ca un vector discursiv ce pune în valoare iden- 
titatea labirinticá a personajului. În lumea în care nu există scăpare, pro- 
tagonistul cu sufletul uzat, creierul pervertit, gândirea figurativă se lasă pe 


EREZIE PT ROMANIA 


mâna Lui pentru a fi cuplat la starea de dinaintea cuvintelor. Înfrăgezit, 
spiritul substituie carnea profană și, depășind materialitatea, scrutează 
spațiul dindărătul oglinzii şi de la marginea nopții. Transmis magistral citi- 
torului volumului de versuri Ferestre stinse de îngeri, sentimentul drama- 
tic al vieții care ni s-a dat doar împreună cu moartea, precum şi ruptura de 
generaţiile precedente desemnează aici o epocă a timpului istoric oprit, 
un cadru spatio-temporal mai mult sau mai puţin determinat: cel marcat 
de prezenţa ca atare sau de prezenţa in absentio a ființelor celor mai dragi: 
părinţii şi toți membrii familei. Nu cunosc o carte apărută în ultima vre- 
me marcată de un dramatism atât de pronunţat. E adevărat că Grigore 
Vieru, după trecerea máicutei sale în lumea celor drepți, a lăsat un ciclu 
de versuri, Litanii pentru mama, care, după cum a recunoscut Arcadie 
Suceveanu, l-au influențat. Mai amintim un exemplu din literatura uni- 
versală: Roland Barthes în al său Jurnal de doliu echivalează dragostea 
pentru mamă cu starea de îndrăgostit de literatură, înnobilându-le pe 
amândouă deopotrivă, doliul interiorizat fiind conceput ca împlinire a 
interioritátii absolute, deși autorul francez recunoștea că neajunsul so- 
cietátii noastre constă în faptul că neagă doliul. Revendicându-si me- 
moria, personajul liric din poezia lui Arcadie Suceveanu este tentat să își 
asume starea de doliu. 


Perspectiva postmodernă, fiind una care nu suportă ceea ce e stabil, 
imuabil și etern, favorizează ceea ce se caracterizează prin așa-numita 
de către sociologul și filozoful de origine poloneză Zygmund Bauman 
(1925-2017) lichiditate, schimbare și temporalitate. Această stare, la 
baza căreia se află ruptura între prezent gi trecut, e trăită de către per- 
sonajul din creația poetului originar din Bucovina la modul dramatic, 
spiritul postmodern nomad aflându-se într-o permanentă căutare a unei 
stabilități pe care o reperează datorită elementului religios infiltrat în 
structura gândirii sale poetice. 

Mariana CÍLT 
Biserica Albă de Ion Drutá. 

Relatia dintre simbolistica titlului, 
moto şi planurile romanului 


Ceea ceputem remarca încă de la început este faptul 
că Biserica Albă are corespondenţa unui simbol dual 
(biserica — sacralitate gi albă — puritate), mergând 
pe linia consonantei depline și devenind reperul 
celor trei virtuţi teologice (Credința, Nădejdea, 
Dragostea) si al conturării unei identități: „Având 


biserică în sat, cu candelă aprinsă în fața Preacuratei, 
M. C. — profesor titular de nu mai lăsați groaza și disperarea să pună stăpânire 


limba și literatura română la ae dă Ega A dă : 
. E aa pe inimile voastre, căci de azi înainte nu mai suntem 
Liceul Teoretic „Aurel Vlaicu”, 


judeţul Prahova. UP sat oarecare, pierdut în văile nistrene”. 


La nivelul semnificației, primul cuvânt al titlului 
se reflectă în termeni cu o încărcătură complexă, 
în viziunea lui Pierre Damien, a lui Durand și 
a lui Aelred Rievaulx: „(...) imaginea lumii (...) 
Ierusalimul, împărăția aleşilor, biserica paradisiacă, 
microcosmosul și sufletul omenesc (...) poporul 
lui Dumnezeu (...) Mireasa lui Hristos şi Mama 
creștinilor”. 


The most notable thing about the Ion Drutas novel, Bi- 
serica Albă (The White Church) is the fact that the title 
is a twofold symbol, the church represents the sacred- 
ness, and the colour white stands for purity. Another 
important aspect that is worth to be mentioned is 
that the subject of the novel is shaped by three main 
levels:aspects of the russo-turkish war, the struggle lead 
by one woman, Ecaterina, for keeping alive the faith in 
God of the dwellers of Ocolina, and elements which 
make up the hagiography of father Paisie Velicikovski. 

Pentru a surprinde mai bine profunzimea Bisericii, credem că ar fi potrivit 
să aducem în discuţie câteva aspecte ce tin de sfera religioasă, fiindcă 
acestea se regăsesc, fără îndoială, în substratul operei lui Ion Druţă si, 
bineînţeles, în simbolistica deschisă de titlu. Aici, evidentiem faptul că 
„Biserica este tocmai extinderea lui Hristos în oameni”, adică „nu este, 
prin urmare, o instituţie în sensul unui sistem de norme lipsit de Hristos și 
supravegheat de o autoritate impersonală, nu este o instituţie ce îi desparte 
pe oameni de Hristos, ci o instituţie plină de Hristos Cel iubitor, care îi 
priveste şi îi ascultă pe toti, dar, în același timp, o instituţie plină de Hristos 
Cel neschimbat în bunurile pe care le oferă și în poruncile pe care le cere 
împlinite de la oameni ca mijloc de desăvârșire a lor'*. 


Din această strânsă legătură cu Mântuitorul provin însușirile Bisericii: unitatea 
(cu înţeles dual, de unică şi de unitară, pentru că „este un singur trup şi un 
singur duh, după cum ati fost chemaţi la o singură nădejde... Este un singur 
Domn, o credință, un botez, un Dumnezeu și Tată al tuturor”), sfintenia 
(dată de Iisus, Întemeietorul, și împlinită de Duhul Sfânt, „care locuieşte în 
ea”), universalitatea (care implică atât deschiderea sa spre toate popoarele, 
cât şi caracterul permanent al instituției „de peste tot și de totdeauna”) și 
apostolicitatea (ceea ce arată că învățăturile drepte sunt acelea propovăduite de 
către Sfinţii Apostoli, fără a-şi pierde sensul initial odată cu trecerea timpului). 


Totodată, rămâne important de ştiut că „prin Biserică, pătrundem în 
înțelesurile mereu noi şi esenţiale ale rostirilor scripturistice””, adică în 
profunzimea Cuvântului, am putea spune. 


În continuare, după ce am făcut referire la aceste câteva elemente din sfera 
religioasă, credem că este potrivit a evidenția importanţa celui de-al doilea 
cuvânt al titlului. Prin urmare, de luat în seamă, în această privință, este 
concepţia pictorului W. Kandinsky: „Albul, care este considerat adesea o 
non-culoare (...) constituie un simbol al unei lumi în care toate culorile, în 
calitatea lor de proprietăţi ale substanţelor materiale, s-au evaporat... Albul 
acționează asupra sufletului nostru precum liniştea absolută (...) Această 
linişte nu e totuna cu moartea, ea abundă de posibilități vii (...) Este un 
nimic plin de veselie juvenilă sau, mai bine spus, un nimic de dinaintea 
oricărei naşteri, a oricărui început”. 


De asemenea, nu putem trece cu vederea nici aspectul de „culoare a 
teofaniei”'º, ea ivindu-se în triumful înălțimilor, conform consemnárilor 

biblice: „Și după şase zile a luat Iisus cu Sine pe Petru si pe Iacov şi pe 
Ioan și i-a dus într-un munte înalt, deosebi, pe ei singuri, si S-a schimbat 
la faţă înaintea lor. Și veșmintele Lui s-au făcut strălucitoare, albe foarte, ca 
zăpada, cum nu poate înăbuși așa pe pământ înălbitorul. Și li s-a arătat Ilie 
cu Moise și vorbeau împreună cu lisus”. 


Asociate, cele două cuvinte care compun titlul constituie, de fapt, pe lângă 
toată simbolistica pe care o îndeplinesc în mod individual, identitatea 
moral-religioasă a locuitorilor din Ocolina, identitate aproape pierdută 
în urma asupririlor şi a înăspririlor survenite din cauza războaielor, când 
doar instinctul primar al supravieţuirii le mai anima fiinţele, însă regăsită 
datorită harului sacralitátii: „Dar, cu toată sărăcia și necazurile, decázuti nu 
ne putem socoti, căci Domnul s-a întors iar cu fața către noi, dáruindu-ne 
acest sfânt lăcaș, iar acolo unde coboară binecuvântarea Domnului, acolo, 
fireşte, începe a incolti nădejdea în ziua de mâine. (...) Suntem un popor 
aşezat pe pământurile sale, moştenite din bătrâni, suntem adunaţi în jurul 
credinţei noastre, sub ocrotirea Sfântului Duh”. 


Această latură a identităţii ocolinenilor se armonizează perfect prin combinaţia 
alb-sacru, albul devenind amprenta înveşnicirii gi a mântuirii, precum si a 
permanentei, strâns legate de însușirea universalitátii Bisericii, de care am 
amintit mai devreme, ea succedând anotimpuri, evenimente și chiar generații: 
„Şi albă a tot fost şi fost biserica din Ocolina. Albea iarna (...) albea în toiul verii 
(...) albea la răscrucea anotimpurilor (...) Albă era biserica din Ocolina în zilele 
de sărbătoare, albă pe vremea aratului, pe vremea semănatului (...) albă stătea 
la căpătâiul mirenilor, petrecându-i în lumea celor drepți, şi albă stătea în ochii 
micilor ocolineni, ce vedeau pentru prima oară lumea” 


În acest fel, datorită caracterului emblematic, se produce firesc schimbarea 
numelui satului, ca o metamorfoză din impur în pur, din păcat în virtute şi 
ca un triumf al mântuirii chiar: „Au biruit credința, hărnicia gospodinelor 
noastre, şi străvechiul vis al neamului de a se arăta lumii în toată curăţenia şi 
frumuseţea sa”. 


Așa cum titlul reprezintă un mod-simbol al operei, centrându-i şi sintetizându-i 
aspectele și înțelesurile, la fel şi institutia-cládire este esenţa satului, a oamenilor, 
a mentalitátii, puntea către comuniunea cu Divinitatea, culoarea fiind aceea a 
unor destine reîntoarse din ugoara rătăcire pe calea hărăzită de tradiție și sacru: 
„Fireşte (...) Cum alta mai poate fi, de nu va fi albă?” 

Strâns legat de acesta, putem percepe semnificația motoului romanului: 
„Cu cât mai greu apasă soarta, cu atât mai sus se-naltá duhul”. Este vorba, de 
fapt, de o referire la situaţia românilor din Moldova (la nivel general) si a 
locuitorilor din Ocolina (dacă restrângem sfera, la nivel particular). 


În afară de aceasta, de evenimentele istorice şi de întâmplările relatate în 
roman (războaiele aproape nesfârşite, lipsurile materiale, pierderea legăturii 
cu viaţa spirituală), dacă ne gândim la atâtea pilde biblice, ne dăm seama că 
este prezentat un adevăr universal, adeseori întâlnit, acela că, în vreme de 
grea încercare, omul se întoarce la Dumnezeu, cu rugăciunea, punându-și 
toată speranţa în ajutorul divin şi ajungând la una dintre virtuțile teologice, 
anume nădejdea. 


De altfel, trebuie să specificăm faptul că subiectul romanului se conturează pe 
trei planuri principale (ale căror evenimente sunt intretesute pe tot parcursul 
operei, observându-se astfel măiestria narativă a scriitorului): aspectele 
războiului ruso-turc, lupta unei femei, Ecaterina, ajutate mai apoi de către 
preotul Ioan, de a insufla şi păstra credinţa în sufletele oamenilor, inchistate de 
duritatea vremurilor, dintr-un sat din Moldova, numit Ocolina (precizăm, aici, 
că impactul titlului și cel al motoului este evidenţiat cel mai bine pentru acest 
plan) şi elementele care compun hagiografia părintelui Paisie Velicikovski. 


Dintre evenimentele reprezentative, amintim câteva pentru primul plan: 
uciderea lui Grigore Ghica de către otomani, atrăgând după sine, implicit, 
nerespectarea Tratatului de la Kuciuk-Kainargi; confruntările armate 
dintre cele două mari forte, legătura dintre conducătoarea Ecaterina cea 
Mare şi Potiomkin, aflat în fruntea trupelor rusești, alegerea favoritilor 
împărătesei, victoria asupra turcilor. 


Pentru al doilea plan putem nota: dragostea totală cu care Ecaterina, tânăra 
din Ocolina, ține la un sfânt locaş părăsit până și de preot, mila gi dăruirea 
ei de a îngriji nişte copii orfani, ironiile sătenilor față de femeie, căsătoria ei 
cu părintele Ioan, întâlnit la pelerinajul de la Mănăstirea Neamţ, ridicarea 
noii biserici în Ocolina. 


Planul al treilea aduce în atenție aspecte precum: viața monahală sub 
îndrumarea starețului Paisie, legătura sa cu poslușnicul Ioan, viitorul preot 
al ocolinenilor, credința lui nestrămutată de nicio grijă lumească, lipsa 
interesului său pentru onoruri ierarhice, precum si continua lui luptă între 
boala care îl macină trupeste și vrednicia spirituală. 

Observăm o interesantă dispunere cu nuanță antonimică incipit — final. 
Dacă romanul debutează cu prezentarea cruzimii păgâne față de români 
(Nimic sfânt), încheierea constituie recăpătarea speranței (Alb-albastru). 
Uciderea domnului moldovean (ale cărui ultime cuvinte au fost „chiar că 
nimic sfânt..”) o putem percepe cumva contrabalansată, ca pe o purificare 
oarecum a actului în sine, măcar la nivel particular, prin sfințirea noii 
biserici a ocolinenilor (legătura dintre albul sacrei clădiri și albastrul 
cerului nu poate fi trecută cu vederea), observată în adevăratul sens de 
către soldați („lo-te, dom'le, cum se ridică moldovenii!”), în timp ce „râul 
ostirilor creştine curge domol, spre răsărit, polc după polc, vuieşte podul 
de lemn sub ciubotele lor colbăite, iar peste văile nistrene, pe sus, pe sus de 
tot, trec veacuri, milenii, vegnicii..”. 


În concluzie, ceea ce putem afirma, după evidenţierea acestor trăsături, 
este că, în cazul romanului scris de Ion Druţă, la fel ca în cazul atâtor lucrări 
literare epice, titlul reprezintă simbolul conţinutului (împărțit pe cele trei 
planuri) şi se află în strânsă legătură cu ideea operei, ilustrată prin moto. 


Note | ! Ion Drutã, Biserica Albă, Editura Universul, Chişinău, 
2006, p. 414. Toate citatele din opera lui Ion Drutã 
aparţin acestei ediţii. 

?Jean Chevalier, Alain Gheerbrant, Dicţionar de simboluri, 
vol. I, Editura Artemis, Bucureşti, 1993, p. 196-197. 

3 Dumitru Stăniloae, Teologia Dogmatică Ortodoxă, vol. 
III, Editura Institutului Biblic şi de Misiune al Bisericii 
Ortodoxe Române, Bucureşti, 1996, p. 150. 

* Ibidem. 

s Biblia, Epistola lui Pavel către Efeseni, IV, 4-6. 

“Dumitru Stăniloae, op.cit., p. 152. 

” Ibidem. 

“Ibidem. 

?Jean Chevalier, Alain Gheerbrant, op. cit., p. 73-74. 

10 Ibidem. 

“ Biblia, Evanghelia după Marcu, IX, 2-4. 

Limba româna posedá diverse mijloace de ex- 
primare a aspectualitátii, care, deopotrivă cu 
temporalitatea şi modalitatea, este o categorie 
functional-semanticã. Categoriile functional- 
semantice se deosebesc de cele morfologice 
prin faptul că ele acoperă o sferă mai largă, 
pe când cele din urmă se referă doar la nive- 
lul morfologic al limbii. Nucleul categoriei 
functional-semantice este o anumită catego- 
rie morfologică, cum ar fi timpul — în cazul 
temporalitátii, modul — în cazul modalităţii şi 
aspectul verbal — în cazul aspectualitátii, care 
conține mijloace specializate pentru redarea 
valorilor categoriei respective (de exemplu, 
opoziţia perfectiv-imperfectiv pentru aspec- 
tul verbal). La periferia categoriei functional- 
semantice apar elemente secundare, ce apar- 


Repetition is one of the syntactic means of expre- 
ssing the aspectuality in the Romanian language. 
From the semantic points of view, repetition expre- 
sses different characteristics of the action such as du- 
ration, intensity, frequency, etc. Repetition can be of 
three types, depending on the language that occurs: 
phonetic, lexical and grammatical. The repetition of 
the verb exteriorizes the ideea of limited or delimi- 
ted duration of the action that is achieved through 
repetitive structures based on coordination and sub- 
ordination. Certain aspectual values, including the 
intensity of the action, are expressed through the 
resumption of the nouns, interjections. 

tin altor niveluri ale limbii. Aceste elemente pot fi de ordin semantic, 
lexical, sintactic etc. şi, de asemenea, contribuie la exprimarea valorilor 
pe care le redă și categoria gramaticală nucleu. 


Lingvistul A.V. Bondarko relevă următoarele elemente sine qua non ale 
aspectualitátii: 

— îmbinările cu verbe aspectuale (cu valoare incoativă, durativă și fini- 
tivă) si alte construcţii analitice; 

— diverse mijloace sintactice cu funcţii aspectuale suplimentare; 

— modul acţiunii (Aktionsart); 

— opoziţia dintre lexemele verbale limitative / nonlimitative; 

— indici lexicali circumstantiali [1, p. 76]. 


Mijloacele lexicale ce denotă aspectualitatea în limba română cuprind 
diverse adverbe, locuţiuni adverbiale, numerale adverbiale, prepozitii, 
locuţiuni prepozitionale etc., ce imprimă verbului pe care îl însoțesc 
variate nuanţe aspectuale, cum ar fi: repetarea acţiunii, durata, carac- 
terul continuu sau discontinuu, caracterul momentan al acțiunii, tem- 
poul desfăşurării acțiunii etc. sau anumite locuţiuni verbale, ce desem- 
nează diverse tipuri de Aktionsart. 


Mijloacele semantice de redare a aspectualitátii includ verbe sau lo- 
cutiuni verbale care, prin conţinutul lor semantic, pot sugera diferite 
tipuri de Aktionsart. Astfel, verbele indică acţiuni cu semantică incoa- 
tivă, ingresivă, durativă, momentană, iterativă, terminativă, eventivă 
etc., locutiunile verbale românești la fel exprimă acțiuni iterative, stati- 
ce, incoative, finitive, durative, orientate, ingresive etc. Reflectând asu- 
pra semanticii verbului si a noţiunii de temporalitate internă, lingvista 
Elena Constantinovici observă că: „În limba română, noţiunea de timp 
intern se referă la posibilitatea de a caracteriza modul sau felul desfágu- 
rării acțiunii prin conţinutul semantic al verbelor. E vorba de verbe ca: 
a aprinde — a arde, a adormi — a dormi, a căuta — a găsi etc. [2, p. 392]. 


Mijloace morfologice ale aspectualitátii în limba română sunt consi- 
derate timpurile verbelor, întrucât în paradigma verbală opozitiile au, 
în primul rând, rol aspectual. Lingvisti de notorietate, printre care 
I. Iordan, V. Gutu-Romalo, Gh. Ivănescu, A. Niculescu, cercetătoarele 
H. Mirska-Lasota, D. Stoianova, Cr. Călărașu ș. a. au examinat sistemul 
temporal românesc din punctul de vedere al semnificatiilor aspectuale 

pe care le comportă. Astfel, imperfectul indică fie aspectul durativ, fie 
pe cel iterativ, deci este imperfectiv. Perfectul simplu, perfectul com- 
pus şi mai-mult-ca-perfectul sunt apte a desemna aspectul perfectiv. 
Prezentul dezvăluie ambele aspecte: atât aspectul durativ și imperfec- 
tiv, cât şi pe cel momentan și perfectiv. 


La mijloacele morfematice de exprimare a aspectualitátii în limba ro- 
mână se referă unele prefixe: re-, răs- / răz- (cu valoare frecventativã), 
-, în- / îm- (cu valoare incoativă), supra- (cu valoare de intensitate) 
etc., care formează verbe ce exprimă diverse caracteristici ale desfágu- 
rárii acțiunii. 
Mijloacele sintactice ale aspectualitátii în limba română corespund 
unor forme verbale alcătuite din verbe aspectuale (incoative, du- 
rative şi finitive) şi repetitiei, care are o tipologie variată. Conform 
Dicţionarului general de ştiinţe, repertitia este definită ca „figură sintacti- 
că (de construcție) care constă în reluarea de două sau mai multe ori a 
aceluiași sunet, radical, cuvânt ori grup de cuvinte” [3, p. 413]. Aşadar, 
în funcţie de nivelul limbii la care se manifestă, repetiţia este de trei 
tipuri: fonetică (realizată la nivel sonor), lexicală și gramaticală. 


Potrivit autorilor Gramaticii limbii române, repetițiile pot fi clasificate 
după diverse criterii, printre care: ,...realizarea lingvistică, distanţa din- 
tre termenii repetitiei, fixitatea structurii repetitive, intentionalitatea, 
rolul vorbitorului în cursul interacțiunii verbale ( locutor sau alocu- 
tor)” [4, p. 778). 


Din punct de vedere semantic, repetitia evidenţiază diverse caracteris- 
tici ale acţiunii, cum ar fi „... durata, intensitatea, distribuţia, progresia, 
succesiunea, periodicitatea..” [5, p.916]. 


În plan structural, pot fi delimitate mai multe tipuri de repetiţie lexi- 
cală: a adjectivelor, adverbelor, verbelor, substantivelor, interjectiilor, 
pronumelor. Cercetând fenomenul în cauză, lingvista din România V. 
Gutu-Romalo [6] a observat că repetiţia cuprinde 17 tipuri, dintre care 
numai şase vizează repetiţia verbului, şi anume în construcțiile ce mar- 
chează intensitatea, durata, frecvenţa, progresia, narațiunea sau des- 
criptia rezumată și imprecizia. 


În accepţia autorilor Gramaticii limbii române, repetițiile prezintă „...un 

anumit nivel de gramaticalizare, manifestat prin folosirea unui tipar struc- 
tural care poate fi actualizat de la caz la caz cu diverse elemente lexicale. 
Dintre acestea fac parte structurile repetitive unitare şi cele neunitare” 
[4, p. 780]. În articolul de faţă analizăm doar structuri repetitive unita- 
re ce constituie „...ansambluri unitare din punct de vedere sintactic și 
semantic; ele pot fi formate prin reluare identică sau modificată a unui 
element...” [4, p. 780] şi conţin, în afară de elementele repetate, prepozi- 
ţii şi conjunctii. 


În funcţie de structura repetitiei, construcţiile repetitive unitare po- 
sedă diverse valori semantice. Astfel, repetiţia verbului exteriorizează 
ideea de durată a acţiunii ce se desfășoară o perioadă lungă de timp si 
se realizează prin structuri repetitive bazate pe coordonare sau subor- 
donare. De exemplu: 


1. reluarea verbului direct, elementele repetate fiind juxtapuse, sau pre- 
cedat de conjunctia copulativă și: 


„Şi merge, şi merge, până ce înnoptează bine. ” (Creangă, p. 149); 
„lar colo bătrânul dascăl, cu-a lui haină roasă-n coate, 
Într-un calcul fără capăt tot socoate gi socoate..” (Eminescu, I, p. 130). 


Din punctul de vedere al realizării lingvistice, asemenea tipuri de repe- 
titie se numesc identice, cele modificate conţinând o altă formă gramati- 
cală a primului termen. Totodată, examinând aceste exemple conform 
criteriului distanţei dintre termenii repetitiei, observăm că sunt repe- 
titii la distanță. 


De remarcat că repetiţia verbului amplifică semnificația de durată a 
acțiunii, acesta utilizându-se frecvent la timpul prezent, mai ales cel 
istoric: 


„Baba, când vede că s-a bătut găina joc de dânsa, o prinde ş-o bate, ş-o 
bate pân-o omoară în bătaie” (Creangă, p. 95). 


Uneori, în componenţa unor structuri repetitive sunt intercalate anu- 
mite elemente lexicale nonrepetitive (adverbele tot, iar). De exemplu: 


2. reluarea verbului precedat de adverbul tot cu valoare iterativă (une- 
ori de conjunctia copulativă si + adverbul tot): 

„Şi ne coborâm noi, si ne tot coborâm, cu mare greutate, pe niște po- 
A . . . . e » v 
vârnişuri primejdioase... (Creangă, p. 235); 


3. reluarea verbului însoțit de conjunctia copulativă si + adverbul iar cu 
valoare iterativă: 


„Zice şi iar zice.... 


Structurile repetitive formate prin coordonare, care au fost exemplifi- 
cate supra, exprimă, potrivit gramaticienilor, „durata nedelimitată” [4, 
p. 783], iar cele prin subordonare — „o durată delimitată” [4, p. 783]. În 
structurile ce au la bază subordonarea, termenul repetat este precedat 
de elementele lexicale ce sau cât. De exemplu: 


4. reluarea verbului precedat de adverbul cât: 


„Mai șede el cât sede de cască gura prin târg, s-apoi îşi ie tálpásita spre 
casă.” (Creangă, p. 100); 


„Fug ei cât fug şi, de la o vreme, dracul pierde urma iepurelui” (Creangă, 
p. 104); 


„Şi merse ea cât merse pe-un drum, până ce, din întâmplare, ii ieşi înain- 
te o cățeluşă..” (Creangă, p. 198); 


„Uite-l, zburdă, zburdă cât zburdă, pe urmă vine, se lipeşte de mă-sa și 
tese máruntel pe lângă caii bătrâni” (Drutá, p. 341); 


S. reluarea verbului anticipat de pronumele relativ ce: 


„Făt-Frumos ospătă ce ospătă, dar apoi, luându-și buzduganul de-a 
umăr, merse mereu pe dâra trasă de piuă..” (Eminescu, II, p. 186). 


Într-adevăr, structurile repetitive bazate pe subordonare diferă de cele 
ce au la bază coordonarea prin faptul că, în primele trei tipuri analizate 
supra, întreaga construcție serveşte pentru a marca o acțiune durativă, 
dar cu o durată mai mică decât a acțiunilor redate de ultimele două 
tipuri. Totodată, remarcăm că varianta de repetiție caracterizată prin 
separarea elementelor care se repetă în text prin introducerea altor cu- 
vinte este numită epanalepsá [3, p. 414]. 


Tipurile de repetiție de mai sus reprezintă, în plan sintactic, o unita- 
te, constituind, în marea majoritate a cazurilor, un predicat format din 

verbe, de obicei, la modul indicativ, timpul prezent sau perfectul sim- 
plu, deși pot fi si la viitor sau perfectul compus; la modul conjunctiv 
sau conditional, timpul prezent; gerunziu sau infinitiv, constituind o 
caracteristică a stilului narativ. 


Pentru a ilustra cele expuse supra, vom cita câteva exemple relevate de 
lingvista Valeria Gutu-Romalo: 


„Va lucra, va lucra până totul va fi gata” (indicativ, viitor); 
„Să lucrezi, să lucrezi, până ce totul va fi gata” (conjunctiv, prezent ); 


„Dacă ar merge si ar merge, ar ajunge pe țărmul celălalt” (conditional, 
prezent) ; 


„Şi mergând, mergând, ies din lumea cu oamenii și intru în lumea cu 
şoarecii.” (gerunziu); 


„A lucra, a lucra fără întrerupere e datoria noastră” (infinitiv) [6, p. 486]. 


Cercetătoarea din România Florenţa Sădeanu, comparând sintaxa ver- 
bului românesc cu cea a verbului în limba spaniolă, a stabilit că aspec- 
tul durativ, îmbinat cu ideea de intensitate a acţiunii, este desemnat 
în limbile menţionate, mai ales în vorbirea familiară şi populară, prin 
imperativul singular al verbului a da (care îşi pierde valoarea propriu- 
zisă), repetat şi succedat adesea de pronumele personal neaccentuat cu 
valoare neutră -i: 


„Se pun dracii la lucru și dă-i gi dă-i”; 
„Dă-i şi dă-i cu ciupitul”; 
„Dă-i cu bere, dă-i cu vin” [7, p. 205]. 


Anumite valori aspectuale, inclusiv intensitatea acțiunii, sunt redate 
si prin reluarea unor lexeme ce aparțin altor clase gramaticale. De 
exemplu: 


6. repetarea imediată a interjectiei: 


„Ne întovărășim cu dânșii, de frica lăieșilor din Ruginoasa, si hai-hai, 
hai-hai, până-n ziuă, iacă-tă-ne in Târgul-Frumos..” (Creangă, p. 290). 


7. repetarea imediată a substantivului: fuga-fuga. 

După cum remarcă L. Zbant în studiul dedicat cercetării intensității 
absolute a calităţii și a acţiunii, „Modelele tautologice întemeiate pe 
repetiţia substantivului comportă indiciile unui limbaj popular, marcat 
de afectivitate, caracteristic registrului vorbit al limbii române sau al 
celei franceze”[8, p. 91]. 


Alt tip de repetiție, cea gramaticală, este caracterizat, conform 
Dicţionarului general de ştiinţe, ca „...reluarea aceluiaşi radical în cuvinte 
diverse sau a aceluiași cuvânt în forme gramaticale diferite” [3, p. 414]. 
Autorii Gramaticii limbii române încadrează acest tip în repetiţii modi- 
ficate. De exemplu: 


8. reluarea verbului prin derivatul său prefixal, format cu afixul răs-: s-a 
sucit, s-a răsucit. Considerăm că şi această construcţie repetitivă denotă 
intensitatea acțiunii. 


În concluzie, menţionăm că repetiţia reprezintă unul dintre mijloace- 
le sintactice de redare a aspectualitátii în limba română. În funcţie de 
structura repetitiei, construcţiile repetitive exprimă diverse valori se- 
mantice. Astfel, repetiţia verbului exteriorizează, de cele mai multe ori, 
durata delimitată / nedelimitată sau intensitatea acțiunii. Din punctul 
de vedere al realizării lingvistice, cele mai frecvente tipuri de repetiție 
sunt cele identice, cele modificate având o utilizare mai rară. 

În ultimul timp cercetările lingvistice se 
axează pe individul vorbitor sau pe cel care 
utilizează limba ca instrument de exprimare 
a gândurilor și a stărilor sale psihologice, iar 
centrul percepţiei se concentrează pe legătura 
dintre individ şi limbă, ideea antropocentrică 
profilându-se ca cea de bază. Încă multi ani în 
urmă, renumitul lingvist polonez Baudouin 
de Courtenay a accentuat că limba există în 
„minţi individuale”, numai în psihicul indi- 
vizilor care fac parte din această comunitate 
lingvistică [apud: 1, p. 247]. 


Antropocentrismul a orientat lingvistica spre 
individ și cultură, astfel limba (sau mijloace- 
le acesteia) utilizată(e) de un reprezentant al 
unei anumite culturi exprimă viziunea acestu- 
ia despre lume: existenţa lumii se egalează cu 
cea a limbii [2, p. 512). 


Noile direcţii în cercetarea limbii necesită şi me- 
todologii noi de studiere a acesteia. Atenţia lin- 
gvistilor este concentrată asupra legăturii limbii 
cu cultura și cu mentalitatea națională, a limbii 
şi a conştiinţei naționale, a specificului național. 
O. M. Smirnova accentuează acest fapt şi declară 
că limba, cultura și etnia sunt interdependente 
şi formează centrul personalităţii: „Eu-l fizic, cel 
spiritual şi cel social” [1, p. 247]. 

Un pas în direcția paradigmei antropocentrice a cunoașterii lingvistice 
este studiul conceptului ca fenomen format mintal ce comportă carac- 
teristici lingvo-culturale. Conceptul ca un fenomen social este studiat 
în multiple domenii ale ştiinţei, iar metodele de cercetare variază de la 
un domeniu la altul, uneori intercalându-se în cele adiacente. În lin- 
gvistica cognitivă apar metode interdisciplinare din psihologie și soci- 
ologie, fapt care trezeşte nemulțumirea printre lingviștii functionalisti. 


Conform opiniei lui V. N. Nemcenko, metoda de cercetare este un 
mijloc de cunoaștere științifică, o anumită abordare față de materialul 
studiat, o complexitate a modalitátilor de cercetare a căror aplicare ne 
permite să studiem fenomenul cercetat [3, p. 278-281]. 


Paradigma antropocentrică de studiere a limbii a generat multiple cer- 
cetări interdisciplinare ale conceptelor în plan contrastiv, astfel meto- 
dele de cercetare aplicate la elaborarea studiilor sunt atât funcționale, 
cât şi cognitive, daca ne referim la principalele direcții în lingvistică 
[4]. Mai mult decât atât, cercetările limbii în strânsă legătură cu cultura 
acesteia au favorizat apariţia unor studii lingvistice care includ metode 
din culturologie şi psihologie, din antropologie și sociologie, ce pot fi 
aplicate, după părerea noastră, ca elemente secundare într-o cercetare 
lingvistică a unui concept. 


Studiile lingvistice elaborate reprezintă, de regulă, ideile unei anumite 
şcoli. Mai multe lucrări referitoare la acest subiect au scos în eviden- 
tá metodologia de cercetare aplicată de şcoala lingvistică respectivă. 
O. M. Smirnova în lucrarea sa K sonpocy o memodonozuu onucanua 
xonyenmos [1, p. 248] susține că o metodă de analiză a unui concept 
este cea din domeniul lingvo-culturologiei, numindu-se metoda ana- 
lizei conceptuale, si presupune toate acţiunile cercetătorului pe care 
acesta le întreprinde pentru a studia conceptul cu ajutorul materialul 
lingvistic. 


O varietate a analizei conceptuale este cea a structurii semantice și a 
pragmaticii cuvântului cercetat ca fenomen cultural însoţit de o dez- 
voltare istorică specifică. Diferenţa dintre analiza structurii semantice 
a cuvântului şi analiza conceptuală a acestuia diferă prin faptul că se- 
mantica lexicală porneşte de la unitatea lexicală spre conţinutul seman- 
tic, iar analiza conceptuală are o direcţie inversă: de la unitatea de sens 

spre mijloacele de exprimare. Însă, după părerea cercetătoarei O. M. 
Smirnova, analiza conceptuală nu are succes printre savanţi, deoarece 
aceasta nu include o metodologie clară şi bine structurată [1, p. 249]. 


Savanta consideră că lingvistica cognitivă reprezintă o direcție nouă în 
studiul relaţiei limbii cu gândirea, fiind o metodă productivă de cerce- 
tare a sferei conceptuale naţionale în cadrul cercetărilor umanistice. O. 
M. Smirnova include în abordarea lingvo-cognitivă a limbii studierea 
semnificației tuturor cuvintelor şi a expresiilor care se asociază cu un 
anumit concept în idiomul naţional şi include sistematizarea acesto- 
ra. Astfel, cercetătoarea se axează pe analiza semică a cuvintelor și pe 
combinatorica acestora, pe studierea dezvoltării sensului cuvântului, 
pe construirea câmpului lexico-frazeologic al cuvântului-cheie, pe 
construirea gi studierea câmpului derivational etc. [1, p. 250], ceea ce 
e legat de analiza componentialá a cuvântului si semantica acestuia, 
dar nu de lingvistica cognitivă, care utilizează scheme imagistice sau 
scenarii cognitive prototipice ca metodă de determinare a conceptului. 


Cercetătorul N. A. Krasavskiy [5, p. 4-7] determină grupuri semantice 
în cadrul câmpului cognitiv al conceptului de bucurie în limba rusă, 
însă nu este clar ce are în vedere acesta prin termenul câmpul cognitiv 
al conceptului. Totodată, savantul face analiza 1) utilizării metaforice 
a lexemului ,pasocrb” și conceptul acestuia în îmbinări cu 2) lexeme 
cu sens antonimic precum „rope”, bunăoară: 1) 3040mas padocmv, 
2) Mex padocmbro u 20pem noayceem. Conceptul de bucurie din rusă 
e supus unei interpretări sociale gi a celei despre valența lexicală a cu- 
vântului, astfel îmbinând metode de cercetare din mai multe domenii, 
axându-se în special pe cele din lexicologie. 


În lucrarea autoarei N. A. Presneakova [6, p. 62-64], cercetătoare din 
școala lingvistică rusă, atestăm examinarea metaforelor somatice — 
mijloace de exprimare a conceptelor emotive. Cercetătoarea prezintă 
câteva metode din lingvistica cognitivă: determină conceptul denumit 
de expresiile somatice din limbile engleză si rusă care includ lexemele 
inimă şi cap după definițiile acestora și după alte teorii despre localiza- 
rea emoțiilor în anumite părţi ale corpului omenesc, compară modul 
de localizare a emoțiilor gi asocierea lor cu anumite concepte emotive 
în cultura și mentalitatea rusă și engleză si propune o analiză statis- 
tică a expresiilor frazeologice somatice care redau concepte emotive. 

În studiul prezentat, cercetătoarea aplică metoda localizării emoții- 
lor şi a asocierii lor cu anumite părți ale corpului propusă de savanta 
A. Wierzbicka [7, p. 54-56] şi, tangential, se referă la clasificarea me- 
taforei conceptuale introdusă de psiholingvistul american G. Lakoff 
[8, p. 195-208]. Lipsa analizei semice a expresiilor lingvistice propuse 
spre cercetare indică un grad de neclaritate și, pe alocuri, interpretări 
eronate ale specificului cultural de percepere a conceptului de dragoste 
în engleză redat prin expresia to be head over ears in love în comparaţie 
cu cea rusească vimo no yuu 6 no66u. N. A. Presneakova susține că 
expresia din engleză ilustrează echivalenta dintre cap si inimă, organe 
în care se localizează conceptul de dragoste (capul iniţial asociindu-se 


cu rationalul) [6, p. 63]. 


După părerea noastră, capul este organul suprem din corpul omenesc, 
iar sentimentul de dragoste sau, mai bine zis, starea de îndrăgostit este 
incontrolabilă de cel care o poartă, ea se localizează în inimă şi expresia 
to be head over ears in love din engleză doar indică superioritatea simtu- 
lui asupra raţiunii și nicidecum faptul că capul e organul de localizare 
a conceptului de dragoste în engleză, iar corpul servește în calitate de 
Container, sentimentul de dragoste revărsându-se din inimă prin tot 
corpul și ajungând si la cap, unde e localizată rațiunea. În rusă ne amin- 
tim expresia nomepamb 20408y (OT Ato6BH). 


Şcolile lingvistice americană și cea australiană, reprezentate de savan- 
ţii G. Lakoff, M. Johnson si A. Wierzbicka, cu orientare în lingvistica 
cognitivă, susțin că specificul conceptului este de natură culturală, iar 
termenii care denumesc, bunăoară, emoţiile depind nemijlocit de cul- 
tura în care s-au format și nu pot fi universali [7, p. 23-69]. Aceştia 
demonstrează legătura dintre concepte prin teoria schemei imagistice 
(Image Schema Theory) propusă de M. Johnson [apud: 9, p. 10], care 
sustine cá o modalitate de manifestare a experientei memoriei biologi- 
ce la nivel cognitiv ar fi forma schemei imagistice. Ea include concepte 
rudimentare, precum Contactul, Containerul si Echilibrul. Aceste ele- 
mente sunt semnificative, deoarece ele sunt legate de experienta pre- 
conceptuală a individului. Savantii G. Lakoff si M. Johnson [apud: 9, 
p. 10] pun la îndoială ideea despre conceptele rudimentare din memo- 
ria biologică care oferă blocuri constructive conceptuale pentru con- 
cepte mai complexe. În opinia lor, motivul că vorbim despre aflarea 

în stare de dragoste și necaz pornește de la structurarea conceptului 
abstract de dragoste şi înţelegerea lui prin prisma Containerului con- 
ceptului fundamental. Astfel, conceptele schematic-imaginare servesc 
pentru a structura concepte și idei mai complexe, de exemplu: 1) James 
is in love. 2) Susan is in trouble. 


Cercetările cognitive de tipologizare a emoțiilor, în baza cunoștințelor 
despre ele și în baza asemănării lor, au arătat că împărțirea emoţiilor în 
categorii orientate spre cunoștințe este mai reuşită, deoarece principiul 
de asemănare și diferenţiere a emoţiilor este neclar si multe dintre ele 
trec una în alta sau chiar într-o stare opusă, reflectată, de exemplu, în 
expresia din limba rusă: om n1066u do nenasucmu odun wae [ 10, p. 54]. 


Diversele studii lingvistice despe emoţii acreditează ideea că acestea se 
formează prin cultură, însă teoriile despre universaliile lingvistice și cele 
conceptuale demonstrează altceva. Teoria universaliilor conceptuale, 
ca metodă de studiere a semnificației cuvintelor în diferite limbi, a fost 
introdusă în circuitul științific de G. W. Leibniz [11, p. 326]. Fiind un 
adept convins al unităţii psihice a oamenilor, G. W. Leibniz recomanda 
studierea comparativă a limbilor lumii, pentru a descoperi esenţa internă 
a individului şi, în special, baza universală a cunoașterii. La fel ca E. Sapir 
şi B. L. Whorf, criticati pentru scoaterea în evidenţă a diferențelor esenti- 
ale dintre limbi şi sistemele conceptuale asociate lor, G. W. Leibniz a fost 
criticat pentru accentuarea trăsăturilor comune ale acestora. 


A. Wierzbicka observă că niciun grup de savanţi nu este gata să accep- 
te ideea că limbile și modul de gândire reflectat în ele manifestă atât 
diferenţe, cât şi asemănări esenţiale; iar studiul diversităţii poate duce 
la descoperirea caracteristicilor universale gi invers [7, p. 22-23], fapt 
susţinut de D. Matsumoto [12] şi la care ne raliem în această lucrare. 


Astfel, A. Wierzbicka folosește metodologia metalimbajului semantic 
natural pentru a descrie termenii ce denumesc concepte, care poare fi 
aplicat atât la nivel national, cât si intercultural. Un exemplu de analiză 
îl găsim în lucrarea savantului C. Goddard: Cum se deosebește conceptul 
de unhappiness de cel de sadness? De la bun început, acesta presupune 
că individul care simte unhappiness (nefericire) se gândeşte la ceva. În 
al doilea rând, din punct de vedere logic, enunţul „Sunt nefericiti si 
nu știu de ce” este incorect. Unhappiness presupune un sentiment mai 

profund şi o evaluare negativă mai intensă, care nu se îmbină cu califi- 
cative precum little sau slightly, de exemplu: She felt a little (slightly) sad. 
*She felt a little (slightly) unhappy (Ea s-a simţit un pic tristă. *Ea era un 
pic fericită [traducere — V. L.]) [13, p. 27]. 


În al treilea rând, unhappy are un caracter mai personal decât sad: un 
oarecare individ poate fi întristat de lucruri rele, care li se întâmplă al- 
tor oameni, dar, dacă cineva e nefericit, el / ea simte această stare din 
cauza lucrurilor rele care i s-au întâmplat personal. 


În al patrulea rând, unhappy, în comparaţie cu sad, nu sugerează o stare 
resemnată a individului. Când este copleșit de sentimentul de tristețe, 
acesta îşi spune: „Nu pot schimba nimic”, pe când simțindu-se neferi- 
cit, îşi reproşează nechibzuinta „Mi-am dorit ca aşa ceva să nu mi se 
întâmple”. 


În cele din urmă, concluzionăm că elementul verbal unhappy semnifică 
o stare intensă în timp, iar sadness presupune o emoție de moment, sce- 
nariul cognitiv prototipic pentru conceptul unhappy fiind reprezentat 
în felul următor: 


Unhappy (X era nefericit) 

(a) X a simţit ceva, pentru că s-a gândit la ceva. 

(b) Uneori individul se gândeşte la ceva. 

(c) Nişte lucruri rele mi se întâmplă. 

(d) Nu am dorit să se întâmple așa ceva. 

(e) Nu pot să nu mă gândesc la aceasta. 

(£) Când X se gândeşte, el / ea simte ceva rău pe parcursul unei durate 
de timp. 

(g) X a simţit ceva de acest gen, deoarece X s-a gândit la aşa ceva. 


După cum vedem, pe lângă metoda scenariului cognitiv prototipic si 
cea a analizei componentiale, savanții au pus în aplicare şi metoda va- 
lentei lexicale a adjectivelor care denumesc concepte emotive, abor- 
dări funcționale alături de cea cognitivă. 


Profesorul V. Shakhovsky, cercetător care aderă concomitent la teoria 
socioconstructivistă și la cea cognitivă, nu este de acord cu afirmatii- 
le că toate emoțiile sunt modelate de cultură. Savantul rus declară că 
emoțiile fundamentale (numărul cărora variază de la o şcoală la alta) 

sunt universale şi recunoscute în toate culturile, deoarece ele reprezin- 
tă o parte din dezvoltarea speciei umane. În continuare, V. Shakhovsky 
admite că emoţiile sunt construite de parametrii socioculturali, de ace- 
ea, pe lângă emoții universale, mai putem distinge emoții specifice unei 
anumite culturi, iar limba reflectă cultura dată [14, p. 17-18]. Pentru a 
argumenta cele spuse, vom recurge la câteva exemple din limbile engle- 
ză, română gi rusă, aplicând metoda analizei metalimbajului semantic 
natural, preluată de la A. Wierzbicka, care explică diferenţele dintre cu- 
vântul polonez tęsknota (în rusă — mocka, în română — dor, în engleză — 
fără echivalent (adăugat de VL.)) si tesknic (în rusă — rockoBar», in ro- 
mână — a(-ti) fi dor, si în engleză — to miss (adăugat de VL.)). 


Dacă descompunem cuvintele în componente mai mici (primitive 
semantice, considerate universale pentru orice limbă), care au echiva- 
lente în engleză, observăm că X teskni /'teskni/ faţă de Y= ( (a) X simte 
‘tesknota / tesk'nota / pentru Y. (b) X este departe de Y. X se gândește la 
Y. (c) X simte ceva frumos faţă de Y. (d) X vrea să fie împreună cu Y. (e) 
X ştie că nu poate fi împreună cu Y. (f) X se simte prost din cauza aceas- 
tá). În același timp, to miss din engleză nu implică nici [+Suferintá], nici 
[+ Distanţă] în semnificaţia sa [15, p. 587]. Vom pune la îndoială această 
concluzie, deoarece dicționarul Collins Cobuild oferă următoarea expli- 
catie pentru cuvântul to miss: 1) cineva regretă că altcineva nu mai este 
cu el / ea, deoarece ei se plac sau se simt singuri unul fără altul (you regret 
that they are no longer with you because you like them very much or feel 
lonely without them). De exemplu: The two boys miss their father a great 
deal. Observăm „lipsa tatălui”, ceea ce implică sentimentul de distanță şi 
„dorul băieţilor”, altfel spus, indică [+Suferință]. A doua semnificație a 
cuvântului to miss este to notice that they are not present (a observa lipsa 
cuiva) [16, p. 924], ceea ce înseamnă că A. Wierzbicka folosește doar 
cea de a doua semnificaţie în analiza sensului verbului to miss, excluzând 
astfel o parte importantă a semnificatiilor posibile ale verbului analizat. 
Un exemplu reuşit pentru a arăta diferenţa dintre cele două sensuri ale 
verbului to miss este oferită de verbele din rusă mockoeam» şi ckyuamv. 
Primul este foarte aproape de lexemul polonez tesknic şi implică faptul că 
X ştie că nu poate fi cu Y, în timp ce al doilea sens este unul mai optimist 
şi nu presupune imposibilitatea realizării acţiunii, fiind mai aproape ca 
sens de termenul englez to miss, concluzie făcută de A. Wierzbicka [15, 
p. 587). 

A fi dor din română poate fi descompus în următoarele seme: 1) o dorin- 
tá puternică de a vedea pe cineva din nou, nostalgie; 2) suferinţă în urma 
dragostei pentru cineva care este departe, termenul român implicând 
[+Distanţă] si [+Suferință], la fel ca în lexemele din limbile poloneză și 
rusă. Termenul englez cuprinde doar [+Regretul] față de o situaţie im- 
posibilă, sentimentul de suferință fiind optional [17, p. 105-110]. 


În urma acestei sinteze am observat o claritate în metodologia de cer- 
cetare a conceptelor denumite de lexeme separate, cea de cercetare a 
frazeolgismelor fiind încă neclară, însă anume aceste mijloace verbale 
reprezintă mentalitatea cultural-specifică a indivizilor dintr-o etnie gi 
servesc în calitate de material pertinent pentru paradigma antropocen- 
trică de studiere a conceptelor din categoria emotivitátii. 


Din observaţiile făcute am dedus că terminologia pentru denumirea 
metodelor de cercetare în plan cognitivist este neuniformă, astfel ca- 
uzând unele neînțelegeri pentru cercetători, ne referim aici la scheme 
imagistice, scenarii cognitiv prototipice şi câmp cognitiv. 


Considerăm că, alături de aplicarea scenariului cognitiv prototipic, un 
studiu al conceptului trebuie să includă și analiza semică a lexemului ce 
denumește conceptul, valența lui lexicală, analiza etimologică a lexemu- 
lui şi schimbarea de sens al acestuia prezentată în ordine cronologică. 


În cazul expresiilor frazeologice somatice analiza etimologică este și 
mai pertinentă, deoarece aceste mijloace sunt specifice unei culturi și 
sunt legate de anumite situaţii sau scenarii din etnia de unde provin 
(numai dacă nu sunt împrumutate din alte idiomuri). 


Astfel, ajungem la concluzia că studiul unui concept nu poate fi ela- 
borat doar din perspectiva cognitivă a limbii, deoarece metodologia 
existentă este incapabilă de a oferi rezultate clare și convingătoare. 
Introducerea analizei semice, a celei etimologice și de identificare a va- 
lentei lexicale a cuvântului ce denumește un concept aduce claritate și 
corectitudine într-o cercetare de acest gen. 


Rezumat | Modern linguists consider that the science about the lan- 
guage is concentrated onto two main perspectives: the 
functional linguistics and the cognitive linguistics. The 
two perspectives combine when we conduct a contrasti- 
ve research of various languages. The linguists dealing in 

În literatura de specialitate este abordată 
tipologia textelor religioase, reliefându-se as- 
pectul dogmatic al acestora, conţinutul, func- 
tiile, particularitátile lingvistice [1]. În opinia 
cercetătorului Gh. Chivu, „departe de a fi un 
simplu stil al limbii române literare, limbajul 
bisericesc reprezintă o variantă funcțională pa- 
ralelă și echivalentă cu ceea ce am putea numi 
«limbaj laic>” [2, p.15]. Având un rol impor- 
tant în formarea morală a oamenilor, scrierile 
religioase dezvăluie un amplu conţinut cog- 
nitiv, înglobând mai multe tipuri. Spre exem- 
plu, textul biblic și, îndeosebi, cel dogmatic, 
subordonate tradiţiei şi autorităţii Bisericii, 
se disting printr-un caracter conservator. 
Limbajul specializat al textelor dogmatice este 
argumentativ, iar termenii nu pot fi interpretati 
ambiguu, deoarece orice deviere de la tălmă- 
cirea formulată de Biserică ar putea denatura 
adevărurile de credință. Textul liturgic, referi- 
tor la slujba bisericească, este impregnat de un 
pronunțat conţinut dogmatic. 


The grammatical peculiarities of religious texts hold 
the researchers attention, which highlight various 
phenomena, as for example periphrastic and tauto- 
logical constructions, inverse verb forms, displace- 
ment and other topics reshaping, etc. In this article 
we propose to describe some of these forms, attested 
in the texts of some Akatist. 

La oficierea slujbei religioase, sunt necesare diferite cărți religioase [3, 
p. 137-146]: „Acatistierul”, „Aghiazmatarul”, „Ceaslovul”, „Liturghierul, 
„Molitfelnicul”, „Panihida” ș. a. Astfel, „Ceaslovul” („Cartea Orelor”) 
conţine slujbele zilnice; în „Liturghier” sunt prezentate diverse rân- 
duieli ale slujbei religioase: rânduiala celor trei Sfinte Liturghii, a 
Privegherii, a slujbei de seară și a celei de dimineaţă ș. a. „Molitfelnicul” 
vizează rânduiala săvârșirii sfintelor taine şi a ierurgiilor (slujbe pentru 
diferite trebuinte ale creștinilor), iar în „Panihidă” aflăm despre ritualul 
înmormântării. „Acatistierul” cuprinde mai multe acatiste (imnuri de 
laudă închinate lui Dumnezeu, Maicii Domnului, lui Iisus Hristos, 
sfinților). Cărţile indicate comportă fenomene arhaice de ordin 
ortografic, lexical, morfologic și sintactic, specifice limbajului religios 
actual [4, 5, 6]. 


În articolul de față vom examina multiple fenomene de ordin grama- 
tical în textele: „Acatistul Preasfintei Stăpânei noastre Născătoarei de 
Dumnezeu Bucuria tuturor scârbiţilor, Chişinău, Tipografia Eparhială, 
1909, „Acatistul Sfântului marelui mucenic si tămăduitorului 
Panteleimon”, Chișinău, Tipografia Eparhială, 1913, „Slujba şi Acatistul 
cuviosului și de Dumnezeu purtătoriului părintelui nostru Serafim 
făcătoriul de minuni din Sarov”, Chișinău, Tipografia Eparhială, 
1910. Există diferenţe considerabile de ordin ortografic între creaţiile 
menţionate şi normele actuale, ilustrate de mostre, precum: bucurăte 
(bucură-te), vărsânduse (vărsându-se), neai (ne-ai), invatáne (învaţă- 
ne), lai (l-ai), neam (ne-am), aceștiea (acesteia); izvorástio (izvorásti-o), 
al inpárátiei (împărăției), cel ne clintit (neclintit) etc. 


Vocabularul acatistelor denotă un şir de trăsături specifice în 
comparaţie cu textele laice. Alături de termenii religioşi, cele din- 
tâi includ numeroase arhaisme lexicale, semantice, gramaticale, 
împrumuturi din slavă s. a.: pricinuitoare, a înverednici, scârbă, pravos- 
lavnic, bogoslovie, vremelnică şi multe altele. Consemnăm atât forme în- 
vechite ale unor substantive, adjective, pronume, verbe, prepozitii etc.: 
ajutoriu, streini, zidiu, gresale, sereimani, sprijinteală (sprijin) , goli, carea, 
cari, puind, cătră, pre [AND], boalele, hiară, acestiea, inteleptit [ASP], cât 
şi sensuri arhaice ale unor cuvinte: cercetare (grijă), a înlesni pe cineva (a 
usura) [AND], a agonisi pe cineva (a asigura) „muncitor (călău), străcă- 
cios (dăunător), cămări (odăi, încăperi) [ASP] s. a. 

În plan gramatical, sunt de relevat fluctuații ale categoriei de persoană, 
cazuri specifice de rectiune şi de acord, variate construcții cu valoare 
intensivă, formaţiuni tautologice, forme perifrastice, construcţii infi- 
nitivale (acuzativ şi dativ cu infinitiv), remanieri de topică (inversiuni, 
dislocări) etc. 


Sunt de indicat atât cuvintele compuse (bogoslovie, blagocestie, 
Maremucenic, pravoslavnic ş. a.): „Bucurăte, auzire de bucurie a pravos- 
lavnicilor”; „Bucurăte, sămănătoriule cel înțelept al blagocestiei” [ASP], 
cât şi numeroase formaţiuni perifrastice substantivale: purtare de grijă, 
facerile de bine (binefacere), cu puterea Celui Preaînalt (Dumnezeu), 
adjectivale: „comoară de mult pref” (foarte prețioasă), „apa cei făcătoare 
de viață”, „adăpostirea cea cu liniște” (liniştită), „ritorii cei mult vorbi- 
tori” (vorbăreţi), „viaţă curată si fără de prihană” (neprihănită), verba- 
le: a da tămăduiri (a tămădui) etc. De exemplu: „Auzind oamenii de la 
Nicomidia despre a ta mare dimpreună pătimire cu cei pátimasi şi despre 
cea fără de plată vindecare de toate boalele, au alergat toţi către tine cu 
credință” [ASP]; „Toată viața noastră pe pământ este cu durere si plină 
de întristare despre clevetire” [AND]; „Bucurăte, tăinuitoriule al pur- 
tării de grije a lui Dumnezeu pentru noi” [ASP]. 


În textele Acatistelor observăm diverse mijloace de redare a comparatiei 
și a intensității, in general, și a superlativului, în particular. Semnificația 
de superlativ li se atribuie formantilor mult, prea- (atât în ipostaza pre- 
fixelor, cât şi ca elemente autonome), locutiunilor adverbiale întru tot, 
cu totul, participiilor şi supinelor formate cu negația ne- ş. a.: ne sfârsite 
curgeri de milă, cununi nevestezite, precinstitul tău cap etc. Prezenţa 
acestora, alături de mărcile lexico-semantice de tipul: în vecii vecilor, 
îndelung, pururi s. a., caracterizează textul liturgic, în ansamblu [6]: 
„Lăudăm îndelungă răbdarea ta” [ASP]; „Lăcuieşti în cămările cele 
pururi fericite” [ASP]. lată câteva exemple concludente: „Cântarea cea 
cu totul de oumilintá aducem Tie” [AND]; „Luptătoriule al lui Hristos 
întru bárbátie de ne biruit”; „Bucurăte, lauda tineretilor cea pre aleasă”; 
„Bucurăte, mărgăritariu cel prea luminos a lui Hristos”; „Minune prea- 
slăvită au lucrat prin tine Domnul”; „Cântănd luptele tale cele multpă- 
timitoare pentru Hristos”, „lăcuitoriule al ceriului întru tot fericite” 
[AND]; „Alinează durerile sufletului mieu celui mult suspinătoriu..” 
[ASS]; „întru tot sfânta gi preacinstită pomenirea ta” [ASS]. 

Remarcăm multiple fenomene referitoare la morfosintaxa verbului: 
forme inversate de perfect compus s. a., fluctuații ale categoriei de 
persoană, construcţiile acuzativ cu infinitiv şi acuzativ cu gerunziu, pre- 
dominarea modurilor imperativ, conjunctiv cu sens hortativ și iusiv, 
indicativ etc. În enunturile: „Îngerul cel mai întăiu státátoriu din ceriu 
au fost trimis” [AND]; Propoveduitoriu al adevărului sau arătat orbul 
cel luminat de tine trupeste și sufletește” | ASP], forma persoanei a 3-a 
plural o substituie pe cea a persoanei a 3-a singular, iar în exemplul 
„Văzutau lumina orbul” apare forma inversată de perfect compus, su- 
biectul succedând verbul predicat. 


Dintre modurile personale, alături de indicativ, este întrebuințat frec- 
vent imperativul, însoţit de adresări, de regulă dezvoltate: „Bucurăte, 
pom înfrumusețat cu bună oumbră” [AND]; „Bucurăte, îndulcirea 
mintilor celor de Dumnezeu inteleptite: bucurăte, veselia sufletelor ce- 
lor de Dumnezeu iubitoare” [ASP], dar şi conjunctivul independent, 
îndeosebi cel hortativ şi iusiv, şi cel dependent, în cadrul subordona- 
telor finale, completive ş. a.: Să fim mosteni inpárátiei cei... întru tot 
fericită” [ASP]; Roagăte Domnului, să dăruiască sufletelor noastre 
pace și mare milă [ASS]; Bucurăte, cea ce prin scârbe curáti păcatele 


noastre [AND]. 


Cât priveşte modurile nepersonale, prevalează infinitivul, mai cu seamă 
în componenţa construcției acuzativ cu infinitiv, şi gerunziul: „Iară Tu, 
ceea ce esti bună, invatáne pre noi a înţelege întrânsele purtarea de gri- 
jă cea cu milostivire a Fiului tău celui bun” [AND]; „Bucurăte ceea ce 
ne înveţi pre noi a ouri bucuriile cele degarte ale lumii acestiia” [AND]. 
Exemplul „Văzând sângele cel cu Dumnezeească crutare a Fiiului tău 
vărsânduse pe cruce pentru mântuirea noastră” [AND] conţine acuza- 
tivul cu gerunziu; atât verbul regent văzând, cât si unităţile dislocate ale 
acestei structuri — sângele cel cu Dumnezeească crutare a Fiiului tău 
vărsânduse — sunt folosite la acest mod. Despre frecvenţa gerunziului 
plasat la începutul enunturilor și a construcţiilor gerunziale în textul 
liturgic semnalează cercetátoarea M. I. Frențiu [6]. 


Observăm cazuri specifice de rectiune, ca în enunturile: „Bucurăte, că 
sfatului celor necredinciosi nu te-ai plecat”; „Cela ce ai ourmat sfaturilor 
maicii tale Ebbulei” [ASP], în care verbele a se pleca (a urma), a urma 
regentează substantivul sfatului în dativ. În îmbinarea „prin tăierea de 

sabie” este utilizat genitivul analitic de sabie, identic formal cu acuza- 
tivul prepozitional. A se compara: prin tăierea sabiei / prin tăierea cu 
sabia. 


Textele în discuţie se disting prin topica indirectă a subiectului şi a 
predicatului, a verbului predicat și a diferitor tipuri de complemente 
(direct, indirect, circumstantial), a atributului şi a substantivului de- 
terminat. Se imită structura propoziției din limba de origine — latina — 
în care predicatul ocupă poziţia finală: ,... celor ce vin cu credință 
izvoare de minuni se varsă”; „afară de Tine altă scăpare şi ajutoiu nu 
avem” [AND]; „Căci aceasta cuviosului Serafim început slavei se face” 
[ASS]. Atributul adjectival şi cel substantival deseori precedă cuvântul 
determinat: vecnica moarte, Dumnezeiasca întrupare [AND], cinstită a 
lui Hristos alegere [ASP]. Subordonata atributivă poate fi intercalată în 
cadrul regentei: „Tu eşti a celor ce se roagă bună ajutătoare” [AND], iar 
substantivul determinat poate fi precedat de un şir de atribute substan- 
tivale şi adjectivale: „ Bucurăte, cea fără prihană a lui Dumnezeu bună 
mirosire” [ASP]. 


Complementele directe şi indirecte sunt antepuse verbului predicat: 
„Bucurăte, lână rourată, pe carea Ghedeon mai înainte o au văzut” 
[AND]; „Că pre slava cea răpide trecătoare de pre sine o ai scuturat”; 
„Bucurăte, că lăţimea mulţimii dumnezeilor o ai strâmtorat” [ASP]; 
„Pre acela dară acum roagăl'|ASS]; ,... căci tu pământenilor boalele 
gonesti” [ASS]. Circumstantialul de mod apare în antepozitia verbului 
predicat: „Cu umilinţă strigăm Tie” [AND]. În enunţul: „al Tău însușii 
suflet îl va pătrunde sabia” [AND], părţile de propoziție denotă ur- 
mătoarea ordine: Atr. pron.+ Atr. pron.+ C. dir.+ C. dir.+ Pred. + Sub. 
Numeroase exemple conţin dislocări: poți împreună a simți [AND]; 
„Minte de Dumnezeu însuflată având” [ASP] etc. 


Textele Acatistelor abundă în diverse construcţii cu valoare intensivă: 
formaţiuni tautologice și pleonastice, antiteze, metafore ș.a. Construcţiile 
tautologice si pleonastice, parigmenonul din mostrele: „Înţelepciunea 
cea inteleaptá a chinurilor cumplite”; „Bucurăte, fericit pântece, carele 
pre cel neîncăput de nimene Dumnezeu lai încăput” [AND]; „Bucurăte, 
puternică tărie a celor neputincioşi” [AND]; „doftorule cel cu dar dăru- 
it”; „Auzind oamenii de la Nicomidia despre a ta mare dimpreună păti- 
mire cu cei pátimasi” [ASP]; „Bucurăte, copaci împodobit cu rodurile da- 

rurilor celor cu dar dăruite” | ASP] sunt dotate cu sens intensiv, inserând 
adjectivul, participiul sau substantivul în funcție de atribut. Altele includ 
variate complemente antepuse sau postpuse verbului predicat: „Cu cin- 
stitul Tău acoperemânt acoperi tot neamul creştinesc” [AND]; „După 
moarte cinstitele tale moaşte mirosesc cu bună mireazmă” [ASP]. Pe lân- 
gă tautologiile verbale, ca în enunţul: „Pentru aceasta lui Hristos, celui 
ce minunat proslăveşte pre cei cil slăvesc pre Dânsul” [ASP], remarcăm 
si unele construcţii in care substantivul-adresare anticipează verbul pre- 
dicat de aceeași rădăcină: „Bucurăte, milostivitoare, carea ne miluiesti pre 
noi”; „Bucurăte, chivirnisitoarea casei, carea bine chivirnisesti viaţa noas- 
[AND]. Mostrele ce ne stau la dispoziţie dezvăluie predominarea 


=» 


tră 

parigmenonului ce rezidă în reluarea într-o unitate sintactică a unor părți 
e vorbire cu aceeași rădăcină i f 

d b și răd 7,p.172 


În textele vizate este firească intrebuintarea unor construcții metaforice 
cu valoare intensivă. Preacurata Fecioara Maria este cea care a mântuit 
„lumea din potopul păcatului”, este „pământul făgăduinții, din carele curge 
miere și lapte”, Stâlpul fecioriei, Făclie primitoare de lumină. Invocatiile 
către Maica Domnului sunt pătrunse de admiraţie pentru virtuțile ei: 
„Bucurăte, vederea orbilor, auzirea surzilor: bucurăte umblarea şchiopilor, 
vorbirea mutilor”; „Bucurăte, vindecarea boalelor noastre: bucurăte, izbăvi- 
rea din nevoi” [AND]. Construcţii similare observăm și în celelalte texte: 
Sf. Panteleimon este numit încăperea înțelepciunii Dumnezeiesti, limbă de 
miere curgătoare, lumina cea preslăvită a bisericii, fluier cel cu dulce răsunare 
al credintii, veselia sufletelor celor de Dumnezeu iubitoare. Sf. Serafim din 
Sarov este vistieria faptelor bune, vas al curátiei, păzitoriu nevinovăție, izvor 
vindecărilor, doftor bolnavilor fără de plată. 


Valoare intensivă posedă și construcţiile antitetice din textele cerceta- 
te: „Bucurăte, scularea celor căzuți”, „Bucurăte, îmblânzirea inimilor ce- 
lor rele: bucurăte, oumilinta celor buni”, „Bucurăte, prin Carea din cădere 
neam ridicat” [AND]; „Bucurăte, prin care credința s-au înălțat: bucură- 
te, prin care înşelăciunea sau stricat, „Bucurăte, lácuitoriu fericit a lumii 
cei de sus: bucurăte, înțelepte călătoriule a lumii cei de jos” [ASP]. 


Din cele relatate se desprind următoarele concluzii: 


1. La oficierea slujbei religioase sunt întrebuințate diferite cărți 
bisericești: „Acatistierul”, „Aghiazmatarul”, ,Ceaslovul”, „Liturghierul', 

»Molitfelnicul”, „Panihida” s. a. „Acatistierul” cuprinde mai multe 
acatiste — imnuri de laudă închinate lui Dumnezeu, Maicii Domnului, 
lui Iisus Hristos, sfinților. 


2. Textele analizate („Acatistul Preasfintei Stăpânei noastre Nascatoarei 
de Dumnezeu „Bucuria tuturor scârbiților” (1909), „Acatistul 
Sfântului marelui mucenic și tămăduitorului Panteleimon” (1913), 
„Slujba şi Acatistul cuviosului şi de Dumnezeu purtătoriului părintelui 
nostru Serafim făcătoriul de minuni din Sarov” (1910)) denotă diver- 
se fenomene de ordin gramatical: fluctuații ale categoriei de persoană, 
cazuri specifice de rectiune şi de acord, construcții cu valoare intensivă, 
formaţiuni tautologice, forme perifrastice, construcţii infinitivale (acu- 
zativ si dativ cu infinitiv), remanieri de topică (inversiuni, dislocări) etc. 


3. Sunt frecvente atât structurile perifrastice gi locutiunile substanti- 
vale, adjectivale, verbale: purtare de grijă, comoară de mult preţ, a da 
tămăduiri etc., cât şi cuvintele compuse, mai cu seamă împrumuturi 
de origine slavă: bogoslovie, blagocestie, Maremucenic, pravoslavnic ş. a. 


4. Sunt utilizate diferite mijloace de redare a comparaţiei și a intensității: 
formantii mult-, prea- (atât în ipostaza unui prefix, cât şi ca element au- 
tonom), locuţiunea întru tot, cu totul, supine ce inserează negația ne- ş.a. 
Textele Acatistelor abundă în diverse construcţii cu valoare intensivă: 
formaţiuni tautologice și pleonastice, antiteze, metafore s. a. 


5. Remarcăm multiple fenomene referitoare la morfosintaxa verbului: for- 
me inversate de indicativ s. a. fluctuații ale categoriei de persoană, utiliza- 
rea construcțiilor acuzativ cu infinitiv şi acuzativ cu gerunziu, predominarea 
modurilor imperativ, conjunctiv cu sens hortativ și iusiv, indicativ etc. 


6. Suscită atenţia topica indirectă a subiectului gi a predicatului, a ver- 
bului predicat și a diferitor tipuri de complemente (direct, indirect, 
circumstantial), a atributului gi a substantivului determinat. 


Referinţe | 1. A.-M. Bărbuleanu, Limbajul religios românesc actual, 
bibliografice Editura Universitaria, Craiova, 2013. Disponibil: editu- 
rauniversitaria.ucv.ro/limbajul-religios-romanesc-actu- 
al... Accesat: 15. 03.17. 
2. Gh. Chivu, Civilizație si cultură. Consideraţii asupra 
limbajului bisericesc actual, Editura Academiei Române, 
București, 1997. 

3. E. Branişte, Gh. Niţoiu, Gh. Neda, Liturgica teoretică, Editura Credinţa Noastră, 
București, 1997. 

4. D. L. Teleoacă, Particularități morfosintactice ale textului contemporan de rugăciune (1). 
În: „Limba Română”, nr. 11-12, 2011, p. 51-58. 

5. V. S. Dima, Elemente arhaice în limbajul bisericesc actual — Molitvelnicul. În: „Limba 
Română”, nr. 4-6, 2002, p. 143-164. 

6. M. I. Frențiu, Aspecte ale limbajului liturgic românesc, Cluj-Napoca, 2013. 

Textele Acatistelor și abrevierile lor 
1. Acatistul Preasfintei Stăpânei noastre Nascatoarei de Dumnezeu „Bucuria tuturor 
scârbiţilor”, Tipografia Eparhială, Chișinău, 1909 — AND. 
2. Acatistul Sfântului marelui mucenic gi tămăduitorului Panteleimon, Tipografia 
Eparhială, Chişinău, 1913 — ASP. 
3. Slujba si Acatistul cuviosului şi de Dumnezeu purtătoriului părintelui nostru Serafim 
făcătoriul de minuni din Sarov, Tipografia Eparhială, Chişinău, 1910 — ASS. 

reviste de specialitate. 


Pământul românesc, cu o întindere de aproa- 
pe 300.000 km?, se înfățișează ca unitate bine 
închegată între Dunăre, Marea Neagră și 
Tisa, cadru geografic în care formează o uni- 
tate desăvârşită din toate punctele de vedere, 
populaţia ce locuiește de milenii aici, chiar 
dacă a fost şi, de ce nu, mai este împărțită în 
mai multe provincii istorice. 


Despre Tara Egiptului se zicea în vechime că ar 
fi fost un dar al Nilului; despre România s-ar 
putea spune că este un dar al Carpaţilor și al 
Dunării. Mai mult de jumătate din pământul ei 
face parte din regiunea de munte și deal, unde 
se găsesc cele mai vechi și mai temeinice sate 
românești, unde s-au păstrat, în pofida trecerii 
veacurilor, cele mai curate și frumoase tradiții 
şi obiceiuri populare şi, bineînţeles, limba, care 
a constituit un factor esenţial de unitate, în de- 
plină concordanţă cu unitatea de relief și cu 
mișcarea intensă și aproape permanentă a oa- 
menilor pe întregul teritoriu românesc. 


Pe cât de important și hotărâtor a fost ro- 
lul credinţei strămoșești în păstrarea unității 
sufleteşti a poporului român, pe atât de însem- 
nată a fost limba românească, ea pătrunzând și 
dăinuind pretutindeni, în toate straturile soci- 
ale ale acestui popor, chiar și atunci când, din 
cauza vitregiilor vremurilor, au fost impuse la 
cârmă limbi străine. 

Fiind o limbă neolatină, româna este înrudită îndeaproape cu italiana, 
spaniola, portugheza, franceza, care sunt tot atâtea mládite răsărite din 
tulpina vechiului grai latin, purtător al celei mai strălucite civilizaţii din 
istoria omenirii, comparabilă doar cu cea greacă antică. 


O caracteristică deosebită a limbii române este uimitoarea ei unitate. Ast- 
fel, limba românească apare din vremuri străvechi ca o purtătoare a icoanei 
vii a originii poporului nostru. Vechii locuitori ai acestui pământ — geto-da- 
cii — aveau limba lor proprie. Încă înainte de stăpânirea romană, influenţa 
limbii şi a culturii latine în spaţiul carpato-dunărean a fost puternică. Mai 
târziu, influenţele slave și grecești au alungat limba română din slujba bi- 
sericească, din școli și dregătorii, ea găsind însă adăpost în coliba ciobanu- 
lui și a plugarului, continuând și incápátânându-se să existe în doinele și 
poveştile pline de farmec gi de tâlc ale acestui popor până în secolul XVI, 
când reforma religioasă, adoptată atunci, îi va înlesni drumul din nou spre 
ocuparea unui loc central în viața socială și politică a românilor. 


În Ţările române unificarea limbii avea să fie mult uşurată prin rolul pe 
care l-a avut tipărirea primei cărţi în limba română, „Catehismul de la Si- 
biu” din 1544, luând parte la munca de pregătire, înceată, dar sigură de 
izbândă, a unirii tuturor românilor. În lucrările sale tipografice Coresi a 
fost ajutat de către preoţi ai bisericii Sf. Nicolae din Șcheii Braşovului. 
Primele cărți româneşti, tipărite prin strădania unor oameni deopotrivă 
inchinati în slujba lui Dumnezeu și a poporului, au circulat foarte repede 
de o parte gi de alta a Carpaţilor, atât în Transilvania, cât și în Moldova 
(deci și în nordul ei numit după 1775 Bucovina) și în Muntenia. 


Un alt moment important în procesul de unificare a limbii literare 
românești avea să-l constituie mijlocul sec. XVIII, când diferențele de ordin 
regional din textele religioase tipărite în cele trei țări româneşti au fost abolite 
prin acceptarea normei literare muntene, în cărțile moldoveneşti si ardeleneşti. 


Unitatea limbii române si latinitatea ei au fost remarcate de numeroși 
învățați şi călători străini în Evul Mediu. Astfel, unul dintre ei, învățatul 
sas (german) Martin Schmeizel, avea să afirme la 1728, într-una dintre 
lucrările sale bazate pe o bogată documentare: Limba muntenească și mol- 
dovenească este una singură, de altfel, aceste natii se numesc şi astăzi rumuny 
şi ele sunt, fără îndoială, resturile coloniilor romane transplantate pe aceste 
meleaguri în vremea lui Traian. Niciunul dintre toţi acești străini care au 

venit în contact cu poporul român nu a susținut că moldovenii ar fi vor- 
bit altă limbă decât muntenii. 


Tot în acest sens, personalități enciclopedice ale culturii şi vieţii po- 
litice româneşti, printre care domnitorul cărturar Dimitrie Cante- 
mir, apoi Petru Maior, Gheorghe Lazăr, aveau să publice numeroase 
cărți, studii si monografii dedicate limbii române, expunând idei mult 
mai bogate şi mai limpezi despre originea latină a limbii și a poporu- 
lui român, decât cronicarii medievali Grigore Ureche si Miron Costin 
despre continuitatea noastră neîntreruptă la Dacia Traiană şi despre 
unitatea limbii române. Limba folosită de Cantemir, continuând-o 
pe cea a scrierilor bisericești ale lui Varlaam gi Dosoftei şi pe cea a cro- 
nicarilor, o depășește pe a acestora prin caracterul ei savant, frază mai 
amplă, lexicul mai bogat și mai variat. Deși cele mai importante lucrări 
ale sale în limba română Istoria ieroglifică şi Hronicul au rămas netipă- 
rite până în a doua jumătate a secolului trecut, aceasta din urmă, ca și 
Descriptio Moldavie, avea să fie folosită ca izvor preţios de idei de către 
întemeietorii Şcolii Ardelene — Micu, Şincai, Petru Maior şi loan Budai 
Deleanu. Dimitrie Cantemir a pus la baza scrierilor sale în limba română 
graiul moldovenesc, dar a folosit şi numeroase elemente, mai ales foneti- 
ce, din cel muntean, intuind astfel unificarea limbii noastre literare. 


Mai târziu, când limba românească se pregătea să-și înceapă, cu ajutorul 
tiparului, lucrarea chibzuită de clădire a unităţii naționale, în provinciile 
ce au trecut sub stăpânire străină în urma unor ocupaţii militare — Bu- 
covina, Basarabia, Transilvania și Banat — se va trece la încercarea de 
germanizare a populaţiei bucovinene aflată sub stăpânire austriacă, de 
rusificare în Basarabia, de maghiarizare în Transilvania şi Banat. Românii 
din toate aceste provincii nu-și vor pierde în aceste împrejurări speranța 
într-o apropiată izbăvire. 


După cuvântul care cerea odinioară că a cui este tara — a aceluia să fie şi 
credința, s-a ivit în cursul veacului al XIX-lea în cuprinsul vieţii naţionale, 
politice şi culturale un curent ce avea să lupte cu lozinca asemănătoare: 
a cui este tara — a aceluia să fie si limba. Astfel, în Bucovina, după anexarea 
din 1774, se cristalizează, dezvoltă şi afirmă o puternică activitate cultu- 
rală. Faptul istoric cel mai însemnat este acela că aici, chiar în condiţiile 
instalării administrației habsburgice, va creşte interesul pentru procura- 
rea de cărți românești și pentru stimularea răspândirii acestora. La Lem- 

berg (Lvov) si la Cernăuţi iau ființă tipografii, se înmulţesc gi se diver- 
sificá tipăriturile religioase. Circulaţia tipăriturilor românești cunoştea 
acum în zonă un progres evident. De asemenea, se elaborează numeroa- 
se manuale școlare. Vasile Balş, unul din primii promotori si organizatori 
ai şcolii laice, de stat, sub habsburgi, avea să propună ca noile școli să aibă 
la bază studierea limbii clasice latine. Biruind adversitáti si dificultăţi nebă- 
nuite, numeroși oameni de cultură, preoţi vor încerca gi vor reuși să țină 
trează preocuparea pentru apărarea, cultivarea, dezvoltarea și afirmarea 
limbii române în Bucovina. 


Şi în Transilvania lupta pentru păstrarea limbii a fost dificilă. Chiar în 
condiţiile în care Dieta din Cluj se silea să impună în 1842 ca limbă oficială 
limba maghiară, într-o publicaţie a vremii revolutionarul sas Stefan Ludvic 
Roth avea să recunoască: Transilvania are — după cum a avut si în trecut — o 
limbă pe care o înţeleg toți locuitorii acestei țări. Nu e limba ungurească, nici cea 
nemteascá. E limba românească, pe care o ştiu toți, fără s-o fi învățat. 


Ceea ce a afirmat atunci, cu atâta dreptate, St. L. Roth avea să fie temei 
pentru viața din trecut, cât si pentru cea din prezent si din viitor a tutu- 
ror locuitorilor României întregite. Nicicum nu a putut fi însoțită lim- 
ba română de către alte limbi străine ale opresorilor, ea rămânând astfel 
unul dintre cele mai puternice temeiuri ale unirii noastre de-a pururi. 
Această idee reiese și din testamentul bucovineanului Doxachi Hurmu- 
zachi din 1857, care lăsa, ca pe o poruncă sacră, îndemnul: Să nu uitaţi 
că aveți de îndeplinit trei datorii mari si sfinte, pentru care aveți a răspun- 
de înaintea lui Dumnezeu, înaintea oamenilor şi urmaşilor voştri. Aceste 
trei datorii sunt: patria, biserica şi limba. Românească este tara aceasta, in 
care trăim, câştigată si păstrată cu sângele străbunilor noștri si înzestrată cu 
drepturi româneşti care nu au putut să apună pentru că sunt o proprietate 
nepieritoare a ei. Limba română, sufletul nationalitátii noastre, pe care ne- 
au păstrat-o străbunii în timpul barbariei, chiar cu răspunderea vieții a fost 
totdeauna si este adevărata limbă a acestei țări si niciun drept nu s-ar afla 
în putere s-o desființeze. Biserica ţării este biserica ortodoxă, odorul cel mai 
scump al sufletului nostru. Drept aceea, în încheiere, întocmai ca Enăchiţă 
Văcărescu, Doxachi Hurmuzachi zicea: Să vă nevoiţi cu toată virtutea, nu 
numai să apárati drepturile, religiunea si limba patriei noastre, ci să le lăsaţi 
urmaşilor voştri într-o stare mai înfloritoare decât le-aţi primit, numai astfel 
fiii şi urmaşii lor vor contribui la binele și fericirea națiunii române. 

Tradiţia discursurilor de recepţie la Academia 
Română prevede elogierea de către noul mem- 
bru titular a inaintagului pe al cărui loc a fost 
ales. Condiţiile postrevolutionare de reorgani- 
zare ale Academiei Române au determinat ale- 
gerea mea „fără înaintaș”, cum se zice. Situaţii 
asemănătoare au mai fost si am deci exemple 
ilustre pe care să le pot urma. În locul unei per- 
sonalitáti academice am să aduc elogiul meu 
disciplinei pe care mi-a fost dat s-o slujesc, mai 
mult sau mai puțin liber, dar cu toată dăruirea, 
timp de trei decenii — elogiul filosofiei româ- 
nesti, a filosofiei româneşti cinstire. 


Hegel spunea că un popor lipsit de filosofie 
este ca un „templu fără sanctuar”. Or, templul 
a fost şi a rămas centrul spiritual al oricărei co- 


În acest număr de revistă la rubrica Recurs la patrimo- 
niu publicăm discursul de recepţie rostit de domnul 
Alexandru SURDU în Sala Mare a Academiei Româ- 
ne pe data de 15 aprilie 1994. Apreciind creaţia nou- 
lui membru titular al Academiei Române, acad. Mihai 
Drăgănescu, în cuvântul de răspuns, a subliniat: „Re- 
cunoașterea academică, binemeritată, încununează 
viața unui filosof român, care, după cum am fost astăzi 
cu toţii martori, elogiază nu numai pe înaintașii săi, 
ci, in general, filosofia românească, deci și de astăzi și 
de mâine, deoarece această filosofie poate oferi mult 
filosofiei universale”. 

munitáti umane. În jurul acestuia se clădeşte restul așezămintelor pro- 
fane. Ele se pot extinde, în condiţii normale, spre zone periferice, fără 
să amenințe cu ceva, oricât de impunătoare ar fi, existența nucleului 
spiritual. Ci, dimpotrivă, se pot înălța, asemenea zidurilor groase de 
cetate, în apărarea acestuia. 


Numai mânia unui tiran, provenit din tenebrele lipsei de cuget, putea 
să aducă spre desăvârşire idealul antispiritual de prăbuşire, început cu 
decenii în urmă, a templelor noastre cu altarele lor cu tot. Şi chiar a 
comunităților umane care gravitează în jurul acestora. Uitându-se 
faptul că pentru instituirea şi apoi înălțarea unor astfel de ctitorii au 
fost necesare uneori mai multe secole. Si, dacă ele s-au făcut, a fost o 
trebuintá a lor de a se face. De a se face așa si nu altfel. 


Filosofia a apărut cu milenii în urmă și a fost apoi mereu cultivată, în 
forma sa metafizică, în ciuda faptului că a fost adesea şi contestată. 
Înclinaţia speculativă, ca şi religia, de altfel, cum zicea Wilson, inventa- 
torul sociobiologiei, pare a fi determinată genetic. Scientistii, de exem- 
plu, care nu cred în ,creatia” originară, cred totuși în „explozia” origina- 
ră, cu infáptuirile ei pe secunde şi minute, ceea ce depășește relatările 
biblice, în care se vorbește totuși de zile. Până și ateii se dovedesc a 
fi doar adversarii formelor de religie tradițională, ei practicând cultul 
elitelor, al personalităţilor sau al conducătorilor, cunoscute și acestea 
încă din epoca sălbăticiei. 


Filosofia, ca și religia, a avut numeroase forme. Ele diferă în funcţie de 
timpul în care au fost concepute, dar și de locul în care s-au ivit. S-a tot 
spus că filosoful este „fiul timpului său”. Dar numai al timpului? Există 
oare timp fără spaţiu? 


Hegelian vorbind, ne putem imagina că Spiritul Absolut curge invers, 
de la oceane şi mări către râuri şi izvoare. Dacă nu vine la tine vreo ast- 
fel de apă, nu te poţi alege cu nicio picătură de spirit. Dacă speculatia 
filosofică este determinată însă și genetic, atunci situația se schimbă. 
Poţi săpa adânc în propria ta conștiință și vei găsi acolo undele freatice 
ale spiritului. 


Filosofia românească este o filosofie târzie, a cărei constituire propriu- 
zisă a început după ce fuseseră deja clădite impunătoarele monumente 
ale filosofiei occidentale. Au fost necesare anumite condiţii social-is- 
torice şi culturale care să ne permită, pe de o parte, să ne bucurăm de 

marile realizări filosofice străine şi, pe de alta, să venim cu propriile 
noastre contribuţii la îmbogățirea tezaurului filosofic. 


Prin urmare, lucrurile s-au petrecut în ambele sensuri. Chiar dacă n-a 
trecut pe la poarta noastră râul cu apă vie al spiritului, ne-am dus noi, 
când am avut putinţa s-o facem, și-am zăbovit acolo pe malurile lui. 
Dar, în acelaș timp, am săpat în propria noastră grădină și am găsit aici 
ceea ce invátasem să căutăm. 


Răspundea oare această filosofie românească, cu toate variantele ei, 
unei trebuinte reale de a fi? Sau apăruse ca un simplu articol de lux? În 
termenii lui Hegel, putea oare ea să ocupe locul de „sanctuar” în „tem- 
plul” culturii noastre naționale? 


Începuturile acestei culturi, legate de opera lui Dimitrie Cantemir si de 
strădaniile cărturarilor de Școală Ardeleană, au loc în contextul fiintárii 
separate a Ţărilor Româneşti si al stăpânirii străine a Transilvaniei, dar, 
în același timp, al trezirii conștiinței naţionale a românilor de pretutin- 
deni — conştiinţa unității naționale, a comunităţii de origine, limbă si 
destin, cum va zice mai târziu Constantin Rădulescu-Motru. Trezirea 
spiritului nostru național. 


Ca forma cea mai elevată, sanctuară a conștiinței sociale, filosofia, chiar 
incipientă, în etapa de sincronizare cu cea occidentală, în faza primelor 
sale tatonări, n-a fost străină de mișcările tectonice ale acestui spirit. 
Ci, dimpotrivă, prin reprezentanții ei cei mai de seamă, a fost şi a rămas 
„Stâlpul de foc” al romanitátii. 


Pare curios, la prima vedere, interesul constant al primilor noştri filosofi 
pentru logică. Pentru disciplina, în aparenţă, cea mai rigidă a filosofiei. 
Chiar principele Dimitrie Cantemir scrie în limba latină un mic tratat 
de logică și îşi exprimă intenţia de a-l traduce în româneşte. Samuil 
Micu tipărește Loghica, adecă partea cea cuvântătoare a filosofiei, făcută 
„pre limba românească” după filosoful Baumeister, iar Titu Maiorescu, 
ulterior, publică celebra sa Logică, reeditată în opt ediții succesive. 


La un studiu mai atent al întregii opere a lui Dimitrie Cantemir, a că- 
rei finalitate o constituie lucrările de istorie, care i-au gi adus faima 
savantului de talie europeană, constatăm că acesta a urmărit în mod 
consecvent o idee majoră şi anume aceea a unității poporului român 
pe întregul teritoriu locuit de vorbitorii aceleiași limbi romanice. Or, 

această idee, susținută și de către cronicari, s-a dovedit corectă nu nu- 
mai pentru trecutul îndepărtat, ci și pentru viitorul prezis natiei noas- 
tre, în condiţii favorabile, de către marele învățat moldovean. 


Spre deosebire însă de cronicari, a căror privire era îndreptată mai mult 
spre anecdotica istorică a trecutului, principele Cantemir face conside- 
ratii teoretice, logico-metodologice asupra istoriei, cu largi deschideri 
spre viitor. Există un mers al lucrurilor, al istoriei, ca gi al lumii în gene- 
re, un mers care nu poate să încalce legile logicii. Cine slujeşte adevărul 
trebuie să apeleze la legile lui. Acesta este motivul pentru care princi- 
pele este preocupat de logică. Slujind adevărul si fiind convins că el este 
de partea noastră, căci, în mod evident, românii se găseau pe aceste 
locuri cu mult înainte de venirea populațiilor nomade, Cantemir caută 
să-l fundamenteze logico-filosofic, apelând la știința gândirii. Aceasta, 
spre deosebire de cei care, căutând să infirme adevărul, nu o pot face cu 
argumente logice, ci ,ritorice”, cum le zice Cantemir, fiind preocupaţi 
mai mult de „laudă” și „hulă”, nu de „fiinţa lucrului”, adică de adevăr. 


Faţă de aceste aspecte, mai mult de „basm” decât de istorie gi de iz- 
voare literare, Cantemir propune o îndoială de tip metodic, apropiată 
de cea cartesiană. Întreaga istorie trebuie să fie scrisă cu respectarea 
unor canoane logico-metodologice. Principele moldovean cunoștea 
logica vremii, dar motivaţia acestei cunoașteri si a interesului pentru 
logică este aplicabilitatea ei practică în cercetarea istoriei gi, mai precis, 
în căutarea de argumente incontestabile ale unității poporului român. 
O dovadă formală a acestei situaţii o constituie conceperea axiomatică 
a istoriei din Hronicul vechimei a romano-moldo-vlahilor, în care sunt 
menționate formule utilizate frecvent abia în logica simbolică actua- 
lă. Exempli gratia, enunţul: „de pe fapte a lucrurilor ființă se cunoaște, 
adică, atunci când un lucru este făcut, înțelegem că lucrul acela pricină 
înainte mergătoare au avut” se transcrie logico-matematic prin „q, deci 
p implică q”. 

Pot fi găsite, fireşte, multe alte exemple. Important este faptul că ace- 
easi situaţie a determinat și specificul preocupărilor logico-filosofice 
ale reprezentanţilor Şcolii Ardelene. Începând cu Inochentie Micu- 
Clain, Samuil Micu și Gheorghe Şincai, toți marii gânditori ardeleni au 
fost interesaţi de problema unităţii naţionale a românilor. 


Filosofii de Şcoală Ardeleană căutau argumente logice pentru unitatea 
românilor, pentru continuitatea lor pe teritoriul Daciei şi pentru drep- 

turile ce li se cuvin gi, tot începând cu Micu-Clain, adversarii romani- 
tátii n-au găsit niciodată contraargumente, ci au apelat, cum au făcut-o 
de când au ajuns pe aceste meleaguri, la reprimare prin forță, la moar- 
te, la chinuri și la exil. Aceasta, în timp ce Samuil Micu medita la prin- 
cipiul noncontradictiei si al raţiunii suficiente. El încerca să-i convingă, 
cu argumente logice, pe cei care îşi imaginau că ar fi putut să accepte, că 
ceea ce are o rațiune suficientă, deci un temei îndreptăţit de a fi, necesi- 
tă şi traducerea sa în fapt. Dacă poporul român, prin originea sa nobilă, 
prin limba care dovedeşte acest lucru, dar și prin probele clare că a fost 
stăpânul prioritar şi majoritar al acestor locuri, are și el drepturi egale 
cu stăpânitorii vremelnici, atunci, afirmă Samuil Micu, în conformitate 
cu principiul raţiunii suficiente, aceste drepturi trebuiesc date în mod 
necondiționat românilor. Asupritorii străini n-au respectat principiul 
raţiunii suficiente. Istoria însă s-a dovedit că îl respectă. Căci ea respec- 
tă mersul firesc al lucrurilor, mersul lumii în conformitate cu principii- 
le generale ale gândirii corecte. 


Filosofii Şcolii Ardelene n-au reușit să înfăptuiască Unirea și nici elibe- 
rarea de sub asuprirea străină, dar lupta lor dreaptă pentru Unire i-a de- 
prins cu însușirea dreptei filosofări, a filosofiei raţionale, corecte, bazată 
pe principiile universale ale logicii. 


Aşa se explică si faptul că momentul primei Uniri efective, deși parți- 
ală, a românilor a avut un ecou atât de puternic pe tot cuprinsul locuit 
de aceştia. Erau create deja bazele raționale ale Unirii. Principiul ratiu- 
nii suficiente se dovedea nu numai corect, ci şi eficient. 


Corifeii Şcolii Ardelene au lucrat deopotrivă în Ardeal ca şi în 
Principatele Române. Aga se explică și faptul că prima Unire n-a în- 
semnat un sfârşit de drum, ci, mai degrabă, un început. 


Aşa se explică de ce Maiorescu, un continuator al Maiorilor ardeleni, a 
fost cel mai de seamă susținător al logicii și al filosofiei raționale, ca și 
faptul că maiorescienii Constantin Rădulescu-Motru, P. P. Negulescu, 
Mircea Florian sau loan Petrovici au continuat orientarea logică și rati- 
onalistă a filosofiei românești, care devine una dintre principalele sale 
caracteristici. Lupta pentru unitatea limbii românești literare s-a dus 
tot pe principii logice şi raționale, ca și aceea pentru ortografia acestei 
limbi, căci unirea teritorială a fost precedată de unitatea lingvistică și 
culturală a românilor. 

Idealul unirii a fost cel care a determinat, în ultimă instanţă, dar in- 
contestabil, specificul logico-rationalist al filosofiei românești, dar, în 
același timp, odată cu constituirea ei ca atare, în epoca maioresciană, 
filosofia românească a condus, la rândul ei, la desăvârșirea idealului 
unităţii naţionale a românilor. 


Maiorescienii n-au fost numai un produs al constituirii istorice a filo- 
sofiei românești, odată cu idealul de secole al unităţii naționale, ci au 
devenit, cum era și firesc, principalii susținători ai acestui ideal, dinain- 
te si de după Marea Unire. Argumentelor logice, de principiu, le-au 
fost adăugate argumente antropologice și etnopsihologice. 


Nu trebuie să ne mire deci că maiorescianul Constantin Rădulescu- 
Motru, descendent al lui Eufrosin Poteca, logician și psiholog, instruit 
de Wilhelm Wundt în psihologia experimentală și psihologia popoa- 
relor sau etnopsihologie, scrie lucrări speciale dedicate poporului ro- 
mân. Să amintim doar lucrarea Etnicul românesc. Comunitate de origine, 
limbă si destin, în care Rădulescu-Motru, ca și in alte scrieri, foloseşte 
termenul de ,românism”, in mod declarat, fără nicio implicatie xenofo- 
bă, şovină sau antiminoritară. 


Problema unităţii naţionale a românilor devine, în felul acesta, de com- 
petenta unei discipline filosofice, în cadrul căreia își găsește nu numai 
justificarea istorică, lingvistică și culturală, ci și contextual-internatio- 
nală. 


Constiinta unităţii naționale a determinat, în viziunea lui Rădulescu- 
Motru, conştiinţa unităţii culturale a românilor, atât pe fundalul cre- 
dintelor, obiceiurilor și culturii populare, cât mai ales prin intervenţia 
marilor noastre personalităţi culturale, a strălucitelor noastre ,vocatii 
filosofice”, cum le numește Rădulescu-Motru. 


Acesta este drumul firesc, considera marele nostru filosof, către înfiri- 
parea treptată a unei unităţi naționale de ordin superior a românilor şi 
a minorităţilor noastre conlocuitoare, a unei unități bazată pe conștiin- 
ta comunității de destin istoric. 


Acest lucru a fost ilustrat exemplar, deşi parţial tragic, prin desfășurarea 
evenimentelor violente din cel de-al Doilea Război Mondial si de după 
război. Românii din teritoriile care au fost desprinse prin forță din tru- 
pul ţării noastre și-au pierdut nu numai legăturile spaţiale fireşti cu noi, 
ci şi comunitatea de destin. În orice formă s-ar fi menţinut unitatea 

naţională, chiar într-un regim comunist mai aspru decât cel precedent, 
soarta românilor de peste Prut, destinul lor istoric ar fi fost altul. Oricât 
de greu ar fi trăit, n-ar fi fost exterminați sau deportaţi în masă, pentru a 
le pieri urma pentru totdeauna. În măsura în care mai există români în 
acele teritorii, şi mai există, slavă Domnului, ei au experienţa trecutului 
şi, cum au dovedit-o multi dintre ei, și conştiinţa comunităţii de destin 
istoric cu a românilor din patria-mamă. În afara acestei comunități nu 
mai este posibilă supraviețuirea ființei noastre naţionale decât în mod 
accidental şi vremelnic. 


Pe de altă parte, minoritățile naţionale care s-au încadrat în comunita- 
tea de destin a românilor au supraviețuit împreună cu aceștia, la bine 
şi la rău, cum se zice. 


Acestea sunt aspecte teoretice, cu multe confirmări practice, ale idealu- 
lui elevat, filosofic al unităţii naţionale a românilor după Marea Unire. 
Şi era firesc să fie aşa, căci filosofia aceasta românească s-a născut și a 
crescut la umbra ocrotitoare a acestui ideal. 


Există însă şi un alt aspect filosofic al problemei care transcende trecu- 
tul si prezentul, ca şi previziunile, mai mult sau mai puţin corecte, ale 
viitorului. 


Este vorba de acele construcții filosofice, de după Marea Unire, care, 
mai mult decât cele artistice, greu traductibile în alte limbi, au încercat 
zidirea, ca să zicem așa, în eternitate a idealului nostru national. Două 
dintre ele sunt exemplare: Spaţiul mioritic şi Sentimentul românesc al 
ființei. 


În prima domină orizontul spaţial al inconştientului care determină un 
stil cultural material și spiritual neimitabil, ca şi un sentiment al desti- 
nului, „încuibat subteran”, cum zice Blaga, în sufletul oricărui român. 
Iar orizontul acesta se găseşte, in mod firesc, în centrul, în inima terito- 
riului locuit de români. Este spatiul-matrice al românismului. În jurul 
acestuia s-a înfăptuit Marea Unire gi numai în jurul acestuia va putea 
dăinui. 

Acestea sunt elementele de fatum, de destin pe care le determină spa- 
tiul mioritic asupra sufletului românesc. Dar nu există oare și o deter- 
minare inversă, din partea sufletului românesc asupra lumii, asupra 
fiinţei în genere? 

Există, considera Noica, o rânduială sufletească, o vocaţie constructivă 
românească de felul aceleia în care dăltuia Eminescu vocabule valahe 
pentru clădirea poeziilor sale monumentale sau de felul aceleia în care 
poetiza Brâncuși, rimându-și seriile sculpturale în poeme megalitice. 
La fel au făcut-o, chiar cu mai multă migală, creatorii anonimi ai fiin- 
tei noastre, întruchipată în pridvoare cu coloane, în porți sculptate și 
troițe, șlefuite secole de-a rândul, pentru a le da strălucirea de astăzi a 
nestematelor. 


Din toate acestea răzbate, spunea filosoful Noica, sentimentul româ- 
nesc al fiinţei, dorul acela întru ceva, care ne şi adună pe aceleași prid- 
voare, ne ţine la vorbă în fața acelorași porţi, ne strânge sub aceleași 
turle de biserici și ne îngenunchează în fața acelorași troițe, pe funda- 
lul cântecelor noastre bătrânești cu versuri mioritice. Iar dătătorii de 
seamă pentru toate acestea, „semădăii”, cum le zicea Noica, ai unităţii 
noastre culturale au fost filosofii români. 


Etapa de sincronizare a filosofiei românești cu cea occidentală a atins 
apogeul în epoca numită maioresciană. 


Lui Titu Maiorescu i s-a reproșat adesea sterilitatea creativă gi chiar lip- 
sa de vocaţie filosofică. Uitându-se sau ignorându-se că nicio inițiere 
nu începe cu inovații. 


În afara faptului că Maiorescu s-a dovedit chiar precoce, prin elabora- 
rea unui manual de logică în timpul liceului și publicarea, la 20 de ani, 
a unei lucrări de filosofie în Germania, el a înțeles mai bine decât toți 
contemporanii săi necesitățile imediate ale momentului de constituire 
efectivă a culturii române. Era o epocă în care, pentru a-şi găsi propriul 
fágas, cultura noastră începătoare trebuia să se inspire, până la imitație, 
din cea occidentală, dominantă pe plan mondial. Şi aceasta, mai ales 
pe tărâm filosofic şi ştiinţific. Este şi motivul pentru care Maiorescu, 
în loc să se hazardeze în construcţia vreunei filosofii excentrice, bazată 
pe cine ştie ce neaogisme, consideră fundamentale cursurile de Istoria 
filosofiei contemporane şi de Logică, pentru familiarizarea noastră cu fi- 
losofia curentă occidentală. 


S-a dovedit că aceasta a fost direcţia cea bună, care ne-a scutit de rătă- 
ciri zadarnice și de situaţia penibilă a unor debuturi ridicole. 


Titu Maiorescu și-a trimis principalii discipoli la studii în Franţa gi 
Germania și i-a îndrumat pe propriul său drum, de însușire a filosofiei, 

în vederea predării acesteia la universitățile românești. Ceea ce nu i-a 
împiedicat pe maiorescieni să-şi aducă, în cunoștință de cauză, contri- 
butiile lor filosofice. 


Dacă Titu Maiorescu, pentru tendinţa amintită, a fost la un pas de a 
fi învinuit, pe nedrept, de plagiat, Petre Andrei constată că maioresci- 
anul Ion Petrovici a elaborat, cu 10 ani înaintea lui Edmond Goblot, 
celebra raportare inversă a noţiunilor pe bază de sferă și conţinut. O 
analiză atentă a lucrărilor de logică ale lui Petrovici pune în evidenţă si 
alte priorități despre care se poate vorbi abia în zilele noastre. Amintim 
doar interesul acestuia pentru logica modală, în cadrul căreia a obținut 
rezultate originale care pun în discuţie valabilitatea universală a anu- 
mitor legi silogistice sau problema judecăților singulare în silogistică, 
discutată abia prin anii '50 de către Jan Lukasiewicz. 


Dar şi maiorescianul Constantin Rădulescu-Motru are o lucrare re- 
marcabilă despre Logica genetică, ceva asemănător elaborând, mult mai 
târziu, Jean Piaget. 


Este o epocă în care abundă priorităţile românești, mai mult sau mai 
puţin recunoscute. Acum trăieşte medicul Nicolae Paulescu, descope- 
ritorul insulinei, care s-a dovedit a fi gi un bun filosof spiritualist, aspru 
combătut de materialistii vremii gi mai târziu de marxiști. Si totuși con- 
ceptul său de bioplasmă, despre care vorbea la sfârșitul secolului tre- 
cut, este astăzi un termen curent, reluat prin anii '60 de biologul Eugen 
Macovschi şi de numeroşi savanți americani şi sovietici. Bioplasma 
este considerată astăzi a cincea stare a materiei, căreia i-ar corespun- 
de o energie specifică, bioenergia, pe care Paulescu o numise „agent 
animator” şi uneori „suflet”. După ultimele cercetări s-a constatat că 
aşa-numitul „biocâmp” este mai degrabă un câmp informaţional, uneori 
de natură electromagnetică, dar alteori de o natură imposibil de recep- 
tionat fizic, ceea ce îi conferă, dacă nu semnificaţia de „agent spiritual”, 
cel puţin de „agent nematerial”, care se dovedește tot mai apropiat de 
ipoteza spiritualistă a medicului Nicolae Paulescu. 


Dar „epoca de aur” a filosofiei românești a fost între cele două războaie 
mondiale, când filosofii români se simțeau în Occident ca la ei acasă. 
Se zice că Martin Heidegger, când lâncezeau discuţiile la seminar, avea 
obiceiul să întrebe: Wo sind die Lateiner? Unde sunt lateinerii? Iar „la- 
teinerii” aceștia erau tinerii filosofi români, bine pregătiți la cele trei 
universități româneşti de la Bucureşti, Iași şi Cluj. 

Este şi epoca marilor profesori de filosofie, urmașii maiorescienilor, 
care nu se mai rezumau la simpla prezentare a filosofiei occidentale, ci 
începuseră să traseze pârtiile proprii, pe care au și pornit filosofii mai 
tineri şi cei cu mai mult noroc au și ajuns la rezultate remarcabile. 


Trebuie amintit aici, în primul rând, profesorul Nae Ionescu, în jurul 
căruia s-au creat tot felul de legende, dar care a avut și numeroși adver- 
sari gi mai are încă. El a fost primul filosof român care a scris o lucrare 
de doctorat bazată pe cercetări de logică simbolică şi pe fundamentele 
matematicilor, în 1916, când dezbaterile pe aceste teme erau încă la în- 
ceput. Fără să cunoască lucrările intuitionistilor olandezi, impuse abia 
prin anii '30, el adoptă, bazat pe tradiția matematicienilor francezi, o 
poziție apropiată de aceştia, pe care o expune si în cursurile ulterioare 
şi care a fost continuată la noi de către matematicianul Octav Onicescu 
si apoi de Grigore C. Moisil cu rezultate remarcabile. 


Republicarea recentă a cursurilor pe care le-a ținut Nae Ionescu, unele 
în premieră naţională, cum a fost şi cursul de filosofia religiilor, oferă 
astăzi dovezile materiale incontestabile că el a fost cel care i-a îndru- 
mat cu adevărat pe urmaşii care i-au şi purtat o deosebită recunoştinţă. 
Poziţia fenomenologică a lui Nae Ionescu a fost adoptată ca atare de 
către Mircea Eliade în formula „morfologiei religiilor” si a fost singura 
la vremea respectivă care a stimulat studiile de istoria religiilor, con- 
testabilă din perspectivele critice și apologetice care mai domnesc și 
astăzi în filosofia religiei. Nae Ionescu a fost un precursor al disciplinei 
care se numește astăzi „religiologie” sau știința despre religie. 


Multe direcţii, la fel de importante, trasate de Nae Ionescu, n-au mai 
putut fi urmate decât partial, apropiații profesorului având de suferit 
pedepsele aspre ale urgiei comuniste. Numai Constantin Noica a re- 
usit să supraviețuiască fizic şi moral, după o condamnare la 25 de ani 
temniţă grea, din care a executat mai mult de 6 ani. Constantin Floru 
si Virgil Bogdan nu şi-au mai putut reveni decât partial după trauma 
comunistă, iar Mircea Vulcănescu, mândria şcolii lui Nae Ionescu, a 
murit, în 1952, în închisoarea de la Aiud. 


Istoria filosofiei româneşti are pagini stropite cu lacrimi și sânge. lar 
aceste evenimente triste s-au petrecut tocmai în momentele de apo- 
geu ale filosofiei noastre. Adică atunci când aceasta s-a apropiat cel mai 
mult, în termenii lui Hegel, de postura aceea de sanctuar al culturii ro- 
mâne, al templului nostru spiritual. 

Toate marile noastre înfăptuiri ştiinţifice şi culturale purtau pecetea 
vizibilă a filosofiei, se împărtășeau din izvoarele acesteia, porneau și 
se reîntorceau cu daruri prețioase care ar fi putut să conducă filosofia 
românească spre cele mai înalte piscuri ale recunoașterii mondiale. 


Filosofia istoriei a fost onorată de personalități de talia lui Xenopol, 
filosofia dreptului şi logica juridică de Mircea Djuvara si Eugeniu 
Speranţia; filosofia matematicii și logica simbolică de Octav Onicescu 
si Grigore C. Moisil; filosofia fizicii de Ştefan Lupaşcu; filosofia artei și 
estetica de Tudor Vianu şi Mihai Ralea. 


Doi dintre medicii noştri filosofi merită o menţiune specială: Daniel 
Danielopolu și Ştefan Odobleja. 


Medic de prestigiu, preşedinte al Academiei de Medicină din 1935, au- 
tor a peste 1 200 de studii de specialitate, Danielopolu a lucrat, de prin 
anii '28, la o teorie general-filosofică a medicinei. Ea se bazează pe o 
interpretare dialectică, în cinci timpi, reflexivă, numită gi „cerc vicios”, 
a două forte antagoniste, care se găsesc într-un raport de interstimulare 
reciprocă. Starea de sănătate si de boală a organismului este reprezen- 
tată prin deschideri şi inchideri ale unor cicluri pentadice de acțiune a 
forţelor opuse la diferite niveluri ale organismului. Ciclurile acestea nu 
sunt altceva decât scheme ale afrentatiei inverse, numită feed-back, iar 
autorul lor este considerat astăzi un precursor al biociberneticii. 


Ştefan Odobleja este autorul Psihologiei consonantiste, publicată în anii 
1938 şi 1939. Ea nu s-a bucurat de o difuzare corespunzătoare decât cu 
aproape patru decenii mai târziu. Este vorba de o lucrare amplă de fun- 
damentele științelor bazată pe logică și psihologie. Aplicând metoda 
modelării geometrice a conceptelor și a legilor, definirea, clasificarea și 
diviziunea lor, Odobleja descoperă, la un nivel de maximă generalitate, 
o platformă comună a acestora, o zonă de consonantá a unor domenii 
teoretice gi practice cu totul opuse în alte privințe. Consonantismul 
acesta, bazat pe o lege universală a reversibilitátii ciclice, de tipul co- 
nexiunii inverse, îl conduce pe Odobleja la ideea posibilităţii de me- 
canizare a gândirii, de realizare a unei gândiri „artificiale și provocate”, 
cum o numește el, pentru care a şi fost considerat un precursor al ci- 
berneticii. 


În ultimii ani ai vieții, în condiţii precare, a lucrat la așa-numita „logică 
a rezonantei”, care urma să ofere bazele teoretice ale unei cibernetici a 

viitorului, în care să poată fi mecanizate și automatizate actele creatoa- 
re efective ale minții umane. 


Aceeaşi temă a circularitátii apare în lucrările inginerului Paul 
Postelnicu, cu aplicaţii directe în telefonie, dar și cu implicaţii general- 
filosofice, ca fenomen care ar sta la „baza genezei lumii”. 


În fine, Constantin Noica face din circularitate, în lucrarea Devenirea 
întru fiinţă, o problemă centrală a filosofiei. 


Putem aprecia, fără retineri, având în vedere aceste exemple, că plu- 
tea ceva deosebit în atmosfera ştiinţifică și filosofică românească. Ceva 
care îndemna spre un pas hotărâtor. Însăși tema aceasta, a circularită- 
ţii, a invártirii pe loc, a reversibilitátii dovedea o autoreflexie, o ezitare 
chibzuită înaintea unei hotărâri care însă n-a mai apucat să fie luată. 


Mircea Vulcănescu, în cadrul unor emisiuni radio despre filosofia ro- 
mânească din anii '30, o consideră, pe bună dreptate, la înălțimea exi- 
gentelor hegeliene. Se ajunsese la existenţa unei problematici și a unor 
sisteme filosofice românești nu numai originale și bine fondate pe cu- 
nostintele teoretice ale vremii, dar şi cu o seamă de priorități. Exista un 
mediu larg de difuzare a ideilor filosofice prin reviste de specialitate 
si cultură generală, cărți, cursuri şi conferințe. Majoritatea oamenilor 
de știință aveau preocupări filosofice, iar în gimnazii și licee se predau 
toate disciplinele filosofice. Apăruseră gi filosofi cu preocupări politice, 
istorice și religioase, pe care Mircea Vulcănescu îi considera reprezen- 
tativi pentru unitatea elevată dintre filosofie și identitatea naţională. 
Neamul, zicea Mircea Vulcănescu, este o realitate „care stă la încheie- 
tura metafizicii cu istoria”. 


A fost o vreme în care filosofia românească era cu adevărat sanctua- 
rul culturii noastre. Astăzi ne găsim departe de acele timpuri, ca și de 
marile vocatii filosofice românești, cărora le aducem pe această cale 
modestul nostru omagiu. 


Înaintea noastră a făcut-o însă Academia Română, care i-a reprimit 
pe membrii nerecunoscuti de fosta academie comunistă. Din păcate, 
niciunul dintre filosofii academicieni n-a mai apucat aceste zile. Ne 
referim la: Lucian Blaga, P. P. Negulescu, Ion Petrovici, Constantin 
Rădulescu-Motru şi Nicolae Bagdasar. Ceea ce nu ne oprește ca, cel 
puţin acum, să le acordăm cinstirea cuvenită. La fel si filosofilor mem- 
bri post-mortem ai Academiei Române: Petre Andrei, Mircea Eliade, 

Mircea Florian, Stefan Lupaşcu, Constantin Noica, Stefan Odobleja și 
Nicolae Paulescu. 


Primul pas în vederea renașterii filosofiei românești, a cărei posibilitate 
se întrevede astăzi, o constituie înnodarea, într-un fel sau altul, a firu- 
lui tăiat cu trecutul nostru filosofic. Aceasta, în ciuda faptului că, după 
Revoluţia din 1989, au început să fie din nou atacate în anumite publi- 
catii marile personalităţi de la care ne revendicâm noi ca români, de la 
Eminescu și Iorga, până la Eliade, Cioran și Noica — filosofi pe care nici 
n-am apucat bine să-i reabilităm după interdicțiile ceauşiste. Dar, iată, 
a sosit vremea când avem şi noi dreptul de a ne spune cuvântul si anu- 
me aici, în Academia Română, sub această înaltă cupolă, sub privirea 
de safir a zeiței Palas Atena. 


În timpul domniei comuniste, chiar dacă au dispărut multi dintre fi- 
losofii noștri sau li s-a impus tăcerea, cărțile lor au supravieţuit și s-au 
găsit câțiva cărturari și filosofi care au încercat şi chiar au reușit să repu- 
blice o parte dintre acestea sau să le ducă mai departe gândul. Dar în- 
cercările lor au fost puţine şi, în ultimii ani ai dictaturii, chiar interzise. 


Au existat totuși, între anii '64 şi 75, înaintea „revoluţiei culturale”, şi mo- 
mente de relaxare. Athanase Joja, fost preşedinte al Academiei, a înființat 
un Centru de Logică, la care a primit o parte dintre filosofii prohibiti sau 
proaspăt scápati din închisorile comuniste. Într-un timp-record s-a înfiri- 
pat la București o şcoală puternică de logică, cu trei publicaţii periodice, 
dintre care două în limbi străine. Ca semn al recunoașterii internaționale 
a acestei şcoli, în anul 1971 s-a desfășurat la București, sub preşedinţia 
lui Athanase Joja, al IV-lea Congres mondial de logică, metodologie și 
filosofia științei. Centrul de Logică a fost însă prima instituţie filosofică 
desființată în focul „revoluţiei culturale”, după care au urmat cele de soci- 
ologie, psihologie si pedagogie. S-a urmărit in mod evident și s-a reușit în 
bună parte stingerea oricărei mișcări filosofice de amploare. Cu excepția 
câtorva lucrări de istoria filosofiei, în care autorii erau nevoiţi să aducă 
ofrande idolilor străini ai marxismului, au fost publicate sporadic cărți 
neutre de logică, epistemologie și filosofia științei sau lucrări filosofice, 
chiar de amploare, ca Ortofizica şi Inelul lumii materiale ale academicia- 
nului Mihai Drăgănescu, apărute sub titluri care să amăgească vigilenta 
antifilosofică a cenzurii comuniste. 


Sunt oare astăzi condiţii prielnice pentru reînvierea ca atare a filosofiei 
românești? După ce „idolii” aceia străini au fost îndepărtați din „tem- 

plu”? În principiu, se poate răspunde afirmativ, Căci la noi, ca şi în alte 
părţi, fără a mai fi oprimati sau interziși, se vor ivi din nou acei gândi- 
tori solitari, care se mulțumesc cu puţin, dar care pot oferi în schimb 
cele mai profunde gânduri despre natia lor si despre destinul acesteia, 
ca şi al lumii în genere. Ei pot innoda, cu timpul, firul rupt al tradiției 
noastre filosofice. Dar este oare suficient acest lucru? Pentru semnifi- 
catia majoră, de ,sanctuar”, a filosofiei? Evident că nu! 


Astăzi chiar şi în Occident sunt multe piedici în calea filosofiei, care, 
din „regină” a ştiinţelor, a devenit „cenușăreasa” acestora. Spiritul po- 
zitivist al vremii a dus la triumful intelectului, a gândirii practice. Or, 
rațiunea, cum s-a spus cândva, nu are nici mâini cu care să muncească 
şi nici neruşinarea de a putea cerși. Postmodernismul actual proclamă 
din nou sfârşitul filosofiei. Dar astfel de lucruri s-au mai spus. 


Avem astăzi câțiva filosofi de prestigiu, cercetători, cadre didactice uni- 
versitare gi studenţi care preţuiesc filosofia românească și au pornit-o 
pe drumul cel bun al reconstrucției sale. 


Este curios, la prima vedere, faptul că savanţi autentici, chiar din dis- 
cipline ultramoderne, ca informatica, cibernetica, genetica ș. a., simt 
nevoia filosofiei adevărate gi unii chiar o practică în forma sistemelor fi- 
losofice, bazându-se în mod expres pe contribuţiile înaintaşilor noștri, 
savanţi si filosofi. Același interes pentru filosofia autentică gi tradiţiile 
ei îl manifestă şi juristii, revalorificând lucrările româneşti de filosofia 
dreptului, care erau practic interzise în regimul comunist, ca si pe cele 
de filosofia istoriei, a religiei sau a artei, incompatibile cu dogma mar- 
xistă. Ceea ce înseamnă că reconstrucţia edificiului culturii noastre, a 
„templului”, se face, în ciuda orientării pozitiviste, cu reînscrierea din 
mers a filosofiei pe coordonatele sale firești. 


Pozitiviştii şi marxiștii intárziati sunt însă numai o parte, uşor detec- 
tabilă, a internationalistilor pentru care filosofia românească nu valo- 
rează aproape nimic. Există gi alte tendinţe, lăudabile la prima vedere, 
de a ne ține mereu la curent cu ceea ce se face „dincolo” sau s-a făcut 
deja. Dar extazul prelungit pentru lucruri care nu ne aparțin, preluate 
adesea în mod necritic numai pentru faptul cá sunt undeva la modă, 
chiar dacă nu ne este direct dăunător, ne înscrie în rândul ucenicilor, 
al vegnicilor învățăcei, care nu mai ajung niciodată „calfe și zidari”. Or, 
occidentalii aceia au obținut rezultate serioase, tocmai respectându-si 
propriile lor tradiţii, cum ar trebui să le respectăm gi noi pe ale noastre. 

Abatele Galiani zicea că nu este important să te vindeci, ci să te obiş- 
nuiesti cu bolile tale, dacă le ai. Cu „maladiile spiritului” tău, cum le 
spunea Constantin Noica. Căci tocmai „bolile” acestea sunt rodnice. 
Ele strică, în accepţia romanticilor, echilibrul acelui principium indivi- 
duationis, al liniştii şi nepăsării în faţa lumii şi a cursului ei, al calculului 
mecanic care ne spune, în ultimă instanță, mereu același lucru, că unu 
şi cu unu fac doi! Considerând deci vindecătoare leacurile unor boli de 
care suferă alții, riscăm, în măsura în care noi înșine suntem suferinzi, 
să ne facem mai rău, aplicându-le decât lăsându-le în plata Domnului şi 
văzându-ne noi de bolile noastre. Cam în felul acesta înțelegea filosoful 
amintit „spiritul românesc în cumpătul vremii”. 


Dar există oare un „spirit românesc” sau chiar un „sentiment româ- 
nesc al ființei”? Deci o modalitate specifică a noastră de a suferi „în 
cumpătul vremii” și de a da glas acestei suferințe nu numai în versuri, 
ci şi în forma aceea stranie a metafizicii? Dacă răspunsul este pozitiv, 
atunci nu mai trebuie să ne mire comparatia lui Hegel cu „templul” si 
„sanctuarul”, ci trebuie să ne apucăm de reclădirea edificiului, sau cum 
vrem să-i spunem, a unui lăcaș pe măsura acestui spirit şi abia apoi să 
facem măsurătorile, să numărăm, să cântărim şi să calculăm, la nevoie, 
asemănările și deosebirile de alte edificii, ale altor spirite. 


Chiar dacă Spiritul Absolut este același, veşnic identic cu sine, ca Fiinţa 
încremenită a lui Parmenides, care nu poate să respire, căci ea este Totul, 
el a fost conceput mereu altfel, în vremuri diferite și în locuri diferite. 


A purtat tot felul de nume și a fost evocat în forme particulare, ca spiri- 
tus loci. Adică tot vorbim de spiritul rationalist al filosofiei franceze, de 
cel speculativ al filosofiei germane sau pragmatic al celei anglo-saxone 
si le tot imităm, când pe unele, când pe altele, dar uităm de propriul 
nostru spirit sau îl lăsăm aşa, la voia întâmplării. 


În clipe de restriște, de „cumpăt al vremii”, s-a văzut că românii au în- 
ceput să asculte din nou sunetul clopotelor și s-au întors la religia lor, 
la lăcașurile lor de cult, aşa modeste cum sunt ele, față de templele gre- 
cești sau domurile gotice, fără să-i treacă cuiva prin minte asemenea 
comparații. Si iarăşi s-au apucat de clădit biserici și le fac după acelaşi 
tipic, în spiritul locului. 


Dacă există un spirit al nostru, un sentiment românesc al fiinţei, înscris 
în codul nostru genetic și scris ca atare în cărțile noastre de filosofie, nu 

este oare firesc să ni-l aducem aminte tocmai acum, când însăși ființa 
noastră națională cade în cumpătul vremii? Să nu ridicăm oare acum 
ziduri groase în apărarea acestui miez de lumină, a candelei în care pâl- 
pâie flacăra spiritului nostru? 


„Tensiunea esenţială”, ca să-i zicem așa, a filosofiei româneşti o consti- 
tuie tocmai problema propriei sale existente. Problemă care, în condi- 
tiile normale ale unei continuitáti culturale, cum s-au petrecut lucru- 
rile la alte popoare, care n-au trecut prin infernul comunist, nici n-ar fi 
trebuit să apară. 


Având în vedere însă faptul că nu suntem nevoiţi să pornim de la zero, 
să repetăm deci istoria înfiripării ex nihilo a filosofiei, descărcarea aces- 
tei „tensiuni” are o soluţie simplă şi rezonabilă — refacerea şi continu- 
area în spirit constructiv a tradiţiilor noastre filosofice, a unor voca- 
ţii filosofice exemplare de genul celor câteva, adunate aici întreolaltă, 
cărora le-am adus, în petrecerea anilor, ca și în cadrul acestui discurs, 
mult cuvenita cinstire. 


Nu spune nimeni să nu reînnodăm și tradiția legăturilor cu filosofia 
occidentală sau chiar cu cea orientală, care a și început deja să ne inun- 
de librăriile, chioșcurile şi piețele gi s-o facem chiar în mod admirativ, 
cum am facut-o în vremuri mai bune, dar să ne vedem, înainte de toa- 
te, de bucuriile gi necazurile noastre, ale natiei române si ale credinței 
străbune. 


Să fim, cu alte cuvinte, pregătiți când Spiritul Absolut al filosofiei va 
întreba, cu glasul vreunui alt Heidegger: „Unde sunt lateinerii?”, ca să-i 
putem răspunde fără nicio sfială: „Suntem aici!” 

1. Introducere 


Rândurile următoare suferă de două defecte 
fundamentale: în primul rând, sunt oarecum 
incomplete, date fiind limitările spaţiale; în 
al doilea rând - si este mai grav într-o lucrare 
omagială în care se presupune că cel care scrie 
îi face un dar original omagiatului — aceste 
rânduri sunt doar partial ale mele. În apărarea 
mea, în privinţa acestui al doilea aspect, îmi 
permit să aduc ca argument că ceea ce se va 
povesti aici, astăzi (nu însă gi în secolul XVI, 
despre care voi vorbi) s-ar numi plagiat sau 
furt de idei, si că pe atunci plagiatul articolu- 
lui putea fi văzut ca aluzie la propriul său con- 
ţinut. Să explic: voi vorbi despre relaţia între 
două texte, gramatica castiliană a lui Nebrija 
si Gramática da língua portuguesa a lui João de 
Barros, publicată in 1540. Ideea acestei com- 
paratii i-o datorez lui Eugeniu Coșeriu”, care 
nu doar că a avut intenţia de a scrie o lucra- 
re pe această temă, ci, în plus, a stabilit deja o 
concordanţă exhaustivă de comparare a unor 
pasaje din ambele lucrări. Lucrarea a rămas, 
ca multe alte opere coşeriene care se găsesc 
sub formă de manuscris în Arhiva Coşeriu 
din Tiibingen, nepublicată. În cazul compara- 
tiei Nebrija / Barros există o istorie personală 
a relației cu manuscrisul, întrucât nu doar că 

am participat la un curs de-al lui Coșeriu unde a vorbit despre aceas- 
tă temă, ci apoi am pregătit pentru un curs de-al lui Brigitte Schlie- 
ben-Lange, despre Clasici ai lingvisticii portugheze, o expunere despre 
Barros şi Nebrija. Chiar de atunci am vrut să public această lucrare, 
mai întâi în colaborare cu Coșeriu, iar apoi, după moartea lui, ca ope- 
ră postumă. Şi m-am gândit că acest omagiu ar putea fi o bună ocazie 
pentru a-mi relua îndatorirea, mai ales că Rafael Cano s-a ocupat în 
nenumărate ocazii de Nebrija, între altele la un colocviu la Tübingen 
în 2005 (a se vedea Cano, 2008), una dintre numeroasele şi agreabi- 
lele ocazii de întâlniri mutuale. Ideea fundamentală a acestei lucrări 
este următoarea: istoriografia portugheză îl consideră până acum pe 
João de Barros, celebru gramatician portughez din secolul al XVI-lea, 
ca unul dintre marii umaniști şi fondatori ai tradiției gramaticale por- 
tugheze. Se obișnuiește ca gândirea sa să fie prezentată ca originală, 
nu fără rădăcini în tradiţie, bineînţeles, din care face parte tradiția gre- 
co-latină, cea medievală și cea renascentistă de la Nebrija și maeștrii 
săi italieni. Este menţionat alături de Fernão de Oliveira, celălalt gra- 
matician portughez din epoca sa (a cărui gramatică, nepomenită de 
Barros, care se autonumeste primul gramatician al limbii portugheze, 
este anterioară), subliniindu-i-se superioritatea: Pela riqueza da sua 
reflexão sobre o fenómeno misterioso da linguagem, meio privilegiado de 
comunicação humana, João de Barros parece ser, com efeito, o maior dos 
gramáticos e 'protolinguistas' do Renascimento português, participante ac- 
tivo nas grandes criações do Humanismo Europeu (Buescu, 1978, 73). 
În contradicţie cu această opinie, Coșeriu ne învăța că ideile grama- 
ticale ale lui Barros proveneau practic toate din gramatica castiliană a 
lui Nebrija și că gramatica sa, în ample pasaje, nu făcea altceva decât să 
îl parafrazeze pe Nebrija. În propriile mele analize ale textelor mi-am 
dat seama că Barros îl urma pe Nebrija, chiar atunci când limba portu- 
gheză ar fi cerut alte exemple sau o altă descriere. Cu toate acestea, în 
lumea lusofonă se continuă minimalizarea influenţei lui Nebrija asupra 
lui Barros: 


Percebe-se, logo numa primeira leitura, uma aproximação muito grande 
entre a Gramática de João de Barros e a obra do espanhol Antonio de Ne- 
brija. Não se pode, porém, simplesmente dizer que se trata de um plágio 
ou mera tradução ou mesmo uma adaptação, pois, em diversos pontos, 
há diferenças que revelam um paciente trabalho de reflexão sobre a lín- 

gua portuguesa. E o próprio estilo ou forma de apresentação diverge em 
função dos objetivos propostos: enquanto Nebrija teve uma preocupação 
doutrinária ou especulativa, João de Barros manifestou uma intenção 
pedagógica ou normativa. Além disso, é de pressupor que muitas das 
coincidências entre os dois autores se debe ao fato de ambos utilizarem 
algumas fontes comuns, sobretudo as gramáticas latinas que lhes servem 
de modelo? (Monteiro, 1999, 37). 


În faţa acestui tip de afirmaţii care nuanteazá coincidentele dintre ambii 
autori, obiectivul meu este să demonstrez — sprijinindu-mã pe analiza 
realizată de Eugeniu Coșeriu şi pe propria mea comparare a textelor — 
că există mai mult decât o ,aproximação muito grande” între João de 
Barros și Nebrija: voi demonstra că gramatica lui João de Barros are, 
în faţa celei realizate de geniul lui Nebrija, mult mai puţine lucruri ori- 
ginale și că acolo unde Barros introduce idei proprii, ajunge chiar să 
se înșele. A-i face dreptate lui João de Barros implică în același timp 
să i se facă autorului primei gramatici portugheze, Fernão de Oliveira, 
care apare față de Barros, în ciuda faimei mult mai mari a acestuia din 
urmă, ca un autor extrem de original si inovator și care ar merita să fie 
recunoscut în istoriografia lingvistică chiar și dincolo de cea lusitană 


(cf. Coseriu, 1975, Schlieben Lange, 1994). 


2. Opera lingvistică a lui João de Barros 


Umanistul João de Barros, numit si O Grande sau Tito Lívio Português 
pentru opera sa istoriografică, a marcat istoria lingvisticii portughe- 
ze graţie unei serii de opere cu caracter didactic și apologetic. Astfel, 
în lucrarea sa Cartinha, publicată înaintea gramaticii din 1540, care 
urmează modelul altor cartinhas anterioare ale altor autori (Buescu, 
1969, 13), propune un scurt text despre învățarea limbii materne, în 
fond nişte reguli de pronunțare a silabelor şi o serie de texte religioa- 
se ca exerciții de lectură. Îi urmează Grammática, din 1540, însoțită 
de faimosul text apologetic Diálogo em Louvor da nóssa Linguágem, cu 
care Barros se alătură mișcării europene a dialogurilor apologetice pre- 
cum cele ale lui Sperone Speroni, ale lui Joaquim du Bellay sau ale lui 
Juan de Valdes, aducând ca argument pentru supremaţia portughezei 
asupra celorlalte limbi romanice (,franceza, precum italiana, par a fi 

vorbite mai degrabă de femei”) acea ,gravidáde” a sa: „A linguágem 
portuguesa, que tenha esta gravidáde, nam perde a força pera decla- 
rar, mover, deleitar e exortár a parte a que se inclina, seja em qualquér 
género de escritura” (Barros, 1540/1971, 83)5. Gramatica este cunos- 
cutá mai ales sub forma primei sale editii moderne a lui José Pedro 
Machado, publicată în 19576, şi ediţia posterioară, împreună cu cele- 
lalte opere lingvistice, de Maria Leonor Carvalhão Buescu, din 1969, 
cu reeditarea, incluzând facsimil, din 1971. 


Ediţia lui Machado conţine un scurt cuvânt înainte în care acesta co- 
mentează în mod critic tăcerea lui Barros față de existența gramaticii 
lui Oliveira, care a fost profesor al fiilor lui Barros și a cărui operă cu 
greu ar fi putut trece neobservată de Barros. 


3. Barros şi Nebrija în operele lui Carvalho Buescu 


Imaginea lui Barros in lusitanologie — așa cum se reflectă și in para- 
graful lui Monteiro citat mai sus — se datorează în mare parte operei 
amintitei Maria Leonor Carvalhăo Buescu, care a dedicat o serie de 
studii gramaticienilor portughezi din secolele XVI și XVII și care este 
considerată până astăzi cea mai importantă referință pentru gramati- 
cografia lusitană a acestei epoci”. Într-o antologie de texte ale lui Barros 
din 1969, care conţine o parte din gramatică, dedică și două pagini re- 
latiei dintre Barros si Nebrija, iar în operele care îi urmează (Buescu, 
1978, 1999, 1984a, 1984b, 1984c) îl menţionează din nou pe Nebrija 
în diferite ocazii. Capitolul Barros și Nebrija în introducerea la operele 
lingvistice (Barros, 1540/1969, 29-30) discută pe scurt relaţia dintre 
cei doi gramaticieni, cu următoarea argumentare: 


— se pleacă de la faptul că gramatica lui Nebrija este sursa principa- 
lá a lui Barros (,Considera-se geralmente a Gramática de la Lengua 
Castellana de António de Nebrija como a principal fonte de João de 
Barros”, p. 29 [,Se considerá in mod general Gramática de la Lengua 
Castellana a lui Antonio Nebrija ca sursă a lui João de Barros” ]); 


— se acceptă inclusiv că gramatica lui Barros este „replica portugheză a 
lui Nebrija”: „Barros conheceu e analisou certamente a obra do prede- 
cesor castelhano e nela colheu muitos elementos que viria a aproveitar 

na sua obra” (ibidem). „Barros a cunoscut și a analizat cu siguranță 
opera predecesorului său castilian și în ea a întâlnit multe elemente pe 
care le-a folosit în opera sa”]; 


— totuși această primă acceptare este doar punctul de plecare pentru o ar- 
gumentare contrară. Textul continuă cu un conector concesiv: „No entan- 
to não é possível considerar a Gramática de Barros meramente como uma 
adaptação da de Nebrija” (p. 29). [Totuși nu este posibil sá se considere 
gramatica lui Barros ca o simplă adaptare a celei a lui Nebrija” ]. 


Urmează apoi o listă de argumente care subliniază diferenţa dintre am- 
bele opere: 


— se afirmă că Nebrija demonstrează mult mai clar un model al grama- 
ticii latine, evitat la Barros din motive didactice (se vorbeşte despre 
lipsa intenționată de erudiție la Barros); 


— se spune că, față de Barros, Nebrija este aproape un gramatician al 
limbii latine; 


— se spune că există o serie lungă de capitole diferite; 


— se spune că acea „comparaţie detaliată”, acel „paralelism extins” dez- 
văluie o autonomie a textului lui Barros care „não permite considerar 
a sua gramática como uma tradução ou uma adaptação da castelhana” 
(p. 30) „nu permite ca gramatica sa să fie considerată o traducere sau 
o adaptare a celei castiliene” ]; 


— se concluzionează că suntem în fața a două personalităţi diferite: „Ne- 
brija é o gramático especulativo, o cientista da linguagem; Barros é o 
mestre, e o pedagogo”. [,Nebrija este gramaticianul speculativ sau cerce- 
tátorul ştiinţific al limbii. Barros este profesorul, este pedagogul”]. 


Schema argumentativă a textului lui Carvalhão Buescu este deci ur- 
mătoarea: toată lumea știe gi este de acord cu faptul că gramatica lui 
Barros este bazată pe cea a lui Nebrija. Totuși, uitându-ne bine la am- 
bele lucrări si comparându-le în mod exact, apar numeroase diferente 
între cele două gramatici; nu se vede doar că Nebrija este o sursă a lui 
Barros, între altele, ci se vede — după aceeaşi Carvalhão Buescu - și 
faptul că Barros modifică în mod deliberat textul lui Nebrija, oferind 
o gramatică mai liberă de latinism și cu un evident obiectiv pedagogic. 

În lucrări ulterioare, autoarea îl va menţiona din nou pe Nebrija, vor- 
bind, de pildă, de postura sa antiarabă, neîmpărtășită de Barros (Bu- 
escu, 1978, 67 şi Buescu, 1984a, 71). Totuși se pare că uită de „com- 
paratia detaliată” a celor două opere când vorbeşte de pasaje şi de idei 
fundamentale ale gramaticii lui Barros în mod evident adoptate de la 
Nebrija, fără a menţiona acest fapt şi interpretându-le ca și cum ar fi 
idei proprii ale lui Barros. Astfel, în Buescu, 1978, p. 64-66, se găsește o 
enumerare a unei serii de fenomene cu următorul comentariu: 


Verifica-se [...] que as principais inovações románicas em relação ao 
latim foram ou claramente discernidas ou, pelo menos, pressentidas 
por Barros (Buescu, 1978, 65)º. 


În continuare se vorbeşte despre existența articolului, despre dispariția 
declinării, a formelor perifrastice, a reducerii claselor de conjugare etc., 
şi modelul de la care se adoptă totul este eludat. În cele din urmă, în 
Buescu, 1984a, se reia textul din Buescu, 1978, dar se adaugă mai mul- 
te argumente în favoarea independenţei textului lui Barros.” Se insis- 
tă pe faptul că baza argumentării este „compararea detaliată” (1984a, 
93). Printre argumente sunt următoarele: 


— lipsesc „capitolele II și III”, rămânând neclar faptul dacă face referire 
la cărţile II și III, amplu reproduse la Barros, sau la capitolele primei 
cărţi; 

— câteva aspecte ale gramaticii se tratează în locuri diferite la Barros; 


— există o oarecare diferență în clasificare (de ex., nouă părți ale discursu- 
lui la Barros în loc de zece); există alte exemple și dispunerea materiei are 
„uma clareza maior”, [,o claritate mai mare”) (ibidem, p. 91). 


4. Comparatia Nebrija - Barros 


Fatá de concluziile lui Carvalhão Buescu, confruntarea celor douã 
gramatici realizată de Eugeniu Coșeriu ajunge la un rezultat cu totul 
diferit: mare parte a gramaticii lui João de Barros este o adaptare direc- 
tă a gramaticii castiliene a lui Nebrija. Din păcate, Coșeriu nu a lăsat 
posterităţii o interpretare exhaustivă gi o evaluare a filiatiei celor două 
opere, dar am patru mărturii ale sale!! din care se poate determina nu 

doar care a fost părerea sa, ci gi ceea ce mi se pare o judecată mult mai 
nimerită decât cea a lui Carvalhão Buescu: 


— un tabel pe trei pagini scrise de mână conţinând echivalentele exacte 
ale capitolelor ambelor opere; 


— o scurtă notă sub acest tabel; 


— un tabel de 34 de pagini pe două coloane scrise la mașină cu alătura- 
rea textelor corespondente; 


— notițele mele de la cursuri şi amintirile despre unele comentarii per- 
sonale. 


Reproducem în continuare tabelul complet al corespondentelor ambe- 
lor opere stabilit de Coșeriu. Este ordonat plecând de la gramatica lui 
Barros (coloana din mijloc) către sursele din Nebrija (coloana din dreap- 
ta). Numerotarea coloanei din stânga este a lui Coşeriu gi corespunde 
unei intenţii de ordonare sistematică a structurii gramaticii lui Barros”: 


Barros Nebrija 
0.1. Definição da gramática e as partes A 
dela 
0.2. Definição das letras e número delas LS 
Í Da Sílaba e seus acidentes I, 1 
I: Da Dição III 
0. [Difinição] III, 1 
Í; [Do nome] II, 2,3,6,7 
1.0. Do nome e das suas espécies III, 2,2 
1.1.1. | Do nome próprio e comum III, 2,2 
1.1.2. | Do nome sustantivo e adjetivo III, 2,3 
1.1.3. | Do nome relativo e antecedente III, 2,4 
1.2. Da espécie do nome III, 3 
1.2.0. | [Definição e enumeração] III, 3,1 

12.1 Do nomepatronímico III, 3,2 
1.2.2. | Do nome possessivo III, 3, 3 
1.2.3. | Do nome diminutivo III, 3, 4 
1.2.4. | Do nome aumentativo III, 3, 5 
1.2.5. | Do nome comparativo III, 3,6 
1.2.6. | Dos nomes verbais III, 3, 8 + III, 5,3 
1.2.7. | Dos nomes participiais 111,3, 9 
1.2.8. | Dos nomes adverbiais III, 3, 10 
1.3. Das figuras do nome M, 6,1 
1.4. Do género do nome M, 6,2 
1.5.1. | Do número que tem o nome III, 6,3 
1.5.2. | Dos nomes irregulares III, 7 
1.6. Dos casos do nome III, 6, 5 
2, Dos artigos III, 9 
2.7, Das declinações do nome III, 5,4 
2.8. Da formação dos nomes em o plurar | III, 5, 4 
3. Do pronome e seus accidentes III, 8 
3.0. [Definição e enumeração] III, 8, 1 
3.1. Da espécia III, 8,2 
3.2. Da figura III, 8,3 
3.3. Do género, pessoa e número III, 8, 4-6 
III, 10, 11; V, 5, 
4. Do verbo 6, 11 si partea din 
cartea IV, 3 
4.0.1. | [Introd.] - 
4.0.2. | Definição e divisão do verbo III, 10,1,+1V,3,1 

4.1. Do género do verbopessoal III, 10, 4+ III, 11,2 
4.1.0. | [Definição e enumeração |] 
4.1.1. | Dosverbos autivos Ea i N TV Spa 
4.1.2. | Dos verbos neutros III, 10,4+1V,3,2 
IV, 3,2 + IV, 3,3 + 
4.1.3. | Dos verbos impessoais III, 11,2 + 
IV, 3,3 
4.2. Da espécie do verbo M, 10,2 
4.3. Das figuras do verbo III, 10,3 
44. Dos tempos do verbo III, 10,6 
4.5. Dos modos do verbo III, 10,5 
4.6. Das pessoas e números do verbo III, 10, 7-8 
4.7. Da conjugação do verbo III, 10,9 
i au 
EaD 
4.9.0. | [Introd.] V, 5,1 
4.9.1. | Dos pretéritos e particípios V,6,4+ V,11,2-3 
4.9.2. | Das formações V, 5, 1-2 
5: Do avérbio e suas partes III, 16 
5.0. [Definição e enumeração] III, 16,1 
5.1. Da espécia e figura III, 15, 2-3 
5.2, Da significação III, 16, 4 
6. Da preposição III, 15 
6.0. [Defin.] MI, 15,1 
6.1. Da figura M, 15, 2-4 

7. Da interjeição III, 16,5 

HI. Da Construição IV y parte dell. III 

0. [Definicão] IV, 1,1 

1. [Regras] 

1.0. Divisão da construição Res mod 

LL Da concordância do nome IV; 1, 1-3 
sustantivo com o ajetivo 

1.2.1.1. | Do regimento dos verbos IV, 3, 1-2 

1.2.1.2. | Dos verbos impessoais!? IV, 3,3 

1.2.2.2. | Do regimento dos nomes Iv, 4 

1.2.3. | Do regimento do avérbio - 

1.2.4. | Da preposição MI, 15,3 

1.2.5. | Da conjunção M, 17 

1.2.6. | Da interjeição = 

2, Das figuras IV, 5-7 

IV. Da ortografia I 

0. [Definição e introdução. ] [1,2 

1.0. Das lêteras que temos e da suadivisão | V, 1,1 

1.1. Das lêteras consoantes 1,4,3 

1.2; Das lêteras dobradas que usamos - 

1.3. Das lêteras numerais - 

2. Regras da ortografia I, 5-6, 9-10 

A | Regrasgerais] 

Ea Reglas particulares de cada lêtera I, 5-6, 9-10 

3. Dos pontos e distinções da oração — 

Tabelul demonstrează coincidenta cvasitotală a cuprinsului lui Barros 
cu modelul lui Nebrija. Sub tabel apare următoarea notă: 


Casi todo lo que trata Barros estă tratado en Nebrija. Mucho de lo 
que trata Nebrija no se encuentra en Barros (Coşeriu, manuscrisul 
citat)". 


Nu e locul aici să reproducem cel de-al doilea tabel comparativ, cel al 
textelor înseși, nici să facem un comentariu exhaustiv al paralelismului, 
dar vrem să reproducem, ca mostră, câteva paragrafe. 


După cum se vede din tabel, structura generală a celor două opere 
nu este chiar la fel. Barros începe cu o scurtă introducere în care gra- 
matica este comparată cu jocul de şah! și cu un scurt capitol despre 
ortografie, temă amplificată în ultimele capitole fără ca sursa directă 
să fie textul lui Nebrija. Barros, spre deosebire de Fernão de Oliveira 
în gramatica publicată cu patru ani mai devreme, nu reușește să iden- 
tifice vocalele nazale, nici opozitiile pe care le stabilesc. Se vorbeşte 
despre funcţia tildei'” în formele abreviate gi se spune că de aseme- 
nea se pune pe vocale, dar nu i se precizează funcţia și se observă că 
în această privință copiştii „năo guardam lei nem regras”!* (Barros, 
1940-1957, 65), motiv pentru care nu intră în mai multe amănunte. 
Prezentarea este nesistematică şi conţine câte o observaţie comică, 
precum atunci când se vorbeşte de ,tão perversa natureza além do 
nome” (“natura atât de perversă a numelui”) literei <q>! (Barros, 
1940-1957, 64). 


Lipseste aproape toată partea de fonetică şi ortografie din primele ca- 
pitole ale lui Nebrija și se trece apoi, după o scurtă enumerare a litere- 
lor, la silabă. Aici se adoptă ideile principale ale lui Nebrija. În unele 
cazuri coincid până gi exemplele: 


I. Os latinos faze màs vezes u-a |En el latin tres consonantes 
só sílaba com cinco consoantes, |pueden silabicarse con una vocal 
como nestas dições, scobs, stirps. |antes della, i otras tres después 
de ella, como en estas diciones: 
[3 + . [3 . 2 

scrobs, por el hoio, ‘stirps’, por la 


planta (I, 9, 2) 


În alte cazuri se aleg exemple proprii, dar uneori cu confuzii: 

A nossa silaba não passa de 
três, como vimos nesta dição 
atrás, livros, as quais servem no 
princípio, como Príncipe, ou no 
fim, como Rainhas. 


„de manera que una sílaba 
no puede tener mas de tres 
consonantes, dos antes dela vocal 
i una después della (II, 1,2) 


Se pare că aici silaba -nhas din rainhas se consideră in mod greșit for- 


matá din trei consoane. 


Când Nebrija vorbeste de vocale lungi si scurte spunând cá limbii cas- 
tiliene îi lipseşte această distincţie, Barros dá un exemplu din portu- 


gheză de vocale lungi și scurte: 


Espaço de tempo, porque u-as são 
curtas e outras longas, como nesta 
dição Bárbora, que a primeira é 
longa, e as duas são breves, porque 
tanto tempo se gasta na primeira, 
como nas duas seguintes... E os 
Latinos e Gregos sentem melhor 
o tempo das sílabas por causa do 
verso, do que o nos sintimos nas 
trovas... 


Tiene esso mismo la silaba 
longura de tiempo por que unas 
son cortas i otras luengas, lo cual 
sienten la lengua griega i latina, 
i llaman silabas cortas y breves 
a las que gastan un tiempo en 
su pronunciación, luengas, a las 
que gastan dos tiempos: como 
diciendo corpora, la primera silaba 
es luenga, las dos siguientes 
breves, asi que tanto tiempo se 
gasta en pronunciar la primera 
silaba como las dos siguientes. 
Mas el castellano no puede 
sentir esta diferencia, ni los 
que componen versos pueden 
distinguir las silabas luengas de 
las breves, (II, 1,3) 


Nu ştim până în ce punct in spatele acestei observaţii se află intuitia 


unei mai mari durate a silabei în portugheză decât în spaniolă (pentru 
acest aspect, să se vadă acum Heinz, 2014) sau pur şi simplu este vorba 


de o confuzie între accent și durată. 


În privinţa morfosintaxei, Carvalhăo Buescu subliniază meritul lui Barros 


de a fi recunoscut principalele diferenţe între limbile romanice și latină: 


EENT RO MIÂINIĂ 


Verifica-se, por outro lado, que as principais inovações românicas em 
relação ao latim foram ou claramente discernidas ou, pelo menos, pre- 
ssentidas por João de Barros (Buescu, 1978, 65)?. 


Enumeră, între altele, existenţa articolului, dispariția declinării, formarea pe- 
rifrastică a gradelor de comparaţie, reducerea conjugărilor, diferența de for- 
mă gi funcţie a timpurilor verbale față de latină și apariția formelor perifras- 


tice în limbile romanice. Buescu îl prezintă aici pe Barros ca şi cum el însuși 
ar fi descoperit toate aceste fenomene; totuși, dacă ne uităm la respectivele 
pasaje din Barros alături de textul lui Nebrija, impresia se schimbă. 


Doar cu titlu de exemplu, iată definiția substantivului: 


II, 1,0] Nome, segundo a difinição 
dos gramáticos, é aquele que se 
declina per casos sem tempo, 
sinificando sempre alg-ua cousa 
que tenha corpo, ou sem corpo. 
Que tenha corpo, como homem, 
pau, pedra. Sem corpo: gramática, 
ciência, doutrina. E cada um dos 
nomes tem estes accidentes: 
qualidade, espécia, figura, género, 
número, declinação, per casos. 


Nombre es una de las diez partes de 
la oración que se declina por casos, 
sin tiempos; i significa cuerpo o 
cosa. Digo cuerpo, como hombre 
piedra árbol; digo cosa, como Dios 
anima gramatica. [...] 

Los acidentes del nombre son 
seis: calidad, especie, figura, 
genero, numero, declinacion por 
casos. (III, 2, 1) 


sau identificarea articolului drept categorie: 


II, 2. Artigo é h-ua das partes da 
oração, a qual, como já dissemos, 
não têm os Latinos. E vem neste 
nome artigo de articulus, dição 
latina, derivada de Arthon, 
grega, que querdizer “juntura de 
nervos, a que nós propriamente 
chamamos artelho... 


Todas las lenguas, cuantas he oido, 
tienen una parte de la oración, 
la cual no siente ni conoce la 
lengua latina. Los griegos llamanla 
arthron'; los que la volvieron de 
griego en latin Ilamaronle “artículo; 
que en nuestra lengua quiere decir 
artejo, el cual, enel castellano, no 
significa lo que algunos piensan 
que es una coiuntura o ñudo 
delos dedos; antes se an de llamar 
artejo aquellos uessos de que se 
componen los dedos ... (III, 9) 

Paralelismele în foarte multe locuri sunt absolut clare, deși există une- 


ori câte o variaţie în alegerea exem 


plelor: 


[II. 1. 2. 3.] Nome diminutivo 


é aquele que Tem alg-ua 
diminuição de nome principal 
donde como de 
homem, homezinho; de mulher, 
mulherzinha; de moço, mocinho; 


de ciança, criancinha... 


se derivou, 


Diminutivo nombre es aquel 
que significa disminucion del 
principal de donde se deriva, 
como de ombre ombrecillo, que 
quiere dezir pequeño ombre, 
de muger mugerzilla pequeña 
mujer... (II, 3, 4) 


Ne atrage atenția faptul că, în numeroase ocazii, unde Nebrija ante- 
pune adjectivele, Barros le postpune (proprio nombre > nome próprio; 
diminutivo nombre > nome diminutivo; activo verbo > verbo activo; imper- 
sonales verbos > verbo impessoal). Se pare că există o tendință generală 
de a alege un stil mai puțin pronunțat, în acord cu finalitatea mai didac- 
tică a textului.” 


Uneori exemplificarea lui Barros nu reușește să reproducă în mod 
adecvat ceea ce a fost exprimat în textul lui Nebrija, ca în următorul 
exemplu din capitolul despre figurile retorice: 


Antithesis es cuando una letra se 
pone por otra, como diciendo io 
gelo dixe, por decir io selo dixe; 
i llamase antithesis, que quiere 
decir postura de una letra por 
otra. (IV, 6,2) 


Antítesis quer dizer „postura de 
lêtera u-ma por outra”, como 
quando dizemos dixe por disse. 


Sunt suficiente aceste exemple pentru a ne crea o impresie, desi foarte 
generală și puțin detaliată, a relaţiei dintre cele două opere. 


6. Concluzii 


În capitolul despre pronume, João de Barros exemplifică valoarea pro- 
numelui față de cea a substantivului propriu cu propoziţia „Eu, João 
de Barros, escrevo Gramática pera ti, António” [Eu, João de Barros 
scriu Gramatica pentru tine, Antonio). Evident cá acest exemplu nu se 
găseşte la Nebrija”, unde totuși găsim numele lui Antonio ca exemplu 

de nume propriu. Nu ştim dacă, prin menţionarea lui Antonio, Barros 
a vrut să facă aluzie la izvorul din care a băut atâta, dar, examinând 
notițele lui Eugeniu Coșeriu și comparând cele două gramatici, este 
evident că Barros nu doar că s-a inspirat din Nebrija, ci l-a urmat pas cu 
pas ca model, producând, cu toate acestea, o gramatică mult inferioară 
modelului castilian — si asta nu doar din motive pedagogice. 


Meritul lui Barros rămâne totuși acela de a fi introdus principiile gra- 
maticale în portugheză și de a fi apărat limba portugheză în fața latinei. 
Ar fi anacronic să îi reprosám plagiatul, întrucât concepţiile privitoare 
la original și copie în secolul al XVI-lea erau total diferite de cele ac- 
tuale. Si, in parte, trebuie să îi dăm dreptate Mariei Leonor Carvalhão 
Buescu când insistă atât de mult asupra caracterului pedagogic al gra- 
maticii lui Barros: 


João de Barros teve antes de mais nada em vista a facilidade de apren- 
dizagem dos moços portugueses e também daqueles 'em que tanto 
obrou a língua portuguesa e que o amor dela ôs traz tantas mil légoas” 
(Buescu, 1985a, 93). 


Cu toate acestea, mi se pare cá, in ciuda tuturor meritelor lui Barros, 
prin lucrarea de comparare planificatá, dar nerealizatá de Eugeniu 
Coseriu, acesta a vrut, de fapt, să îi facă dreptate lui Nebrija, a cărui 
concepție gramaticală a avut o enormă influenţă în Portugalia, nu doar 
prin ampla difuzare a Introducerilor..., ci şi, chiar dacă sub formă indi- 
rectă gi redusă, prin intermediul textului lui João de Barros care repro- 
duce părți din Gramatica limbii castiliene. 


Rândurile noastre, limitate aici şi din motive de spaţiu”, nu sunt sub 
nicio formă la înălțimea lucrării pe care ar fi făcut-o Coşeriu însuși, dar 
sper ca şi eu să fi contribuit cât de puţin la această rectificare a istori- 
ografiei lingvistice portugheze pe care el a avut-o în minte și care, fără 
această scoatere la lumină, ar fi trecut neobservată. 


Traducere din limba spaniolă de 
Cristina BLEORTU si Dorel FÍNARU 

Note | ! Chiar şi în interviurile acordate lui Johannes Kabatek și 
Adolfo Murguia, Coşeriu spunea: „Fără intenţia de a de- 
monstra neapărat că cineva a copiat, am cercetat tradiţia 
lui Nebrija. Mi-a atras atenţia faptul cá Nebrija, de ex., era 
încă citat în mod expres de Dubois în Franţa, dar grama- 
ticienii de mai târziu nu-l mai citează. M-am întrebat care 
a fost influenţa lui Nebrija, constatând că, de ex., João de 
Barros îl copiază, pur si simplu.” (Johannes Kabatek şi 
Adolfo Murguía, A spune lucrurile așa cum sunt, trad. A. 
Turculet si C. Bleortu, sub tipar). 

2 „Prin bogăţia reflectiei sale asupra fenomenului misteri- 
os al limbajului, mijloc privilegiat de comunicare umană, 
João de Barros pare a fi, într-adevăr, unul dintre cei mai 
mari gramaticieni si «prolingvisti> ai Renașterii portu- 
gheze, participant activ la marile creaţii ale Umanismului 
European” [nota trad.) 

3 „Să se observe, la o primă lectură, o asemănare foarte 
mare între Gramatica lui João de Barros şi opera spani- 
olului Antonio de Nebrija. Nu se poate totuși doar să 
spui că este vorba de un plagiat sau de o simplă traducere 
sau inclusiv o adaptare, întrucât în diferite puncte există 
diferenţe care demonstrează o îndelungată muncă de re- 
flectie asupra limbii portugheze. Şi propriul stil sau formă 
de prezentare diferă în funcţie de obiectivele propuse: în 
timp ce Nebrija a avut o preocupare doctrinară sau spe- 
culativă, João de Barros a manifestat o intenţie pedagogi- 
că sau normativă. În afară de aceasta, trebuie presupus că 
multe dintre coincidentele dintre cei doi autori se dato- 
rează faptului că ambii au utilizat surse comune, mai ales 
gramaticile latine care le servesc de model” [nota trad.] 

* Cu privire la spaniolă poziţia sa este ambiguă: fuge de 
comparatia directă cu portugheza, dar laudă moderat 
spaniola: „Gerto é que a lingua castelhanamuito melhór é 
que o vasconço de Biscaia e o ceçeár [cigano] de Sevilha, 
as quáes nam sepódem escrever” (Barros 1540/1971: 81 
[Este adevărat că limba castiliană este mult mai bună de- 
cât basca din Vizcaya şi ceceo-ul [cigano] din Sevilla, în 
care nu se poate scrie]; în ediția din 1971 lipseşte adjec- 
tivul ,çigano”, adăugat în ediţiile posterioare din Didlo- 
go; cf. şi Garcia Martin 2003:116). Carolina Miachaelis 
de Vasconcelos a citat acest pasaj ca dovadă timpurie a 
ceceo-ului din Sevilla, până când Amado Alonso (1953: 
2-4) a clarificat că Barros nu făcea referire aici la ceceo, ci 
la vorbirea ţiganilor în general şi că citatul nu era o probă 
a existenței ceceo-ului din Sevilla în 1540. Şi clarifică, în 

plus, că motivul principal al citatului este de a sublinia că „spaniola este cu siguranță mai 
bună decât basca sau că ceceo-ul din Sevilla nu este atât de bun ca portugheza.” (ibidem). 
3 Machado o prezintă ca fiind a treia ediţie, ţinând cont de cele două ediţii din 1540. 

é Pentru secolele următoare, a căror gramaticografie a fost aproape uitată, se poate con- 
sulta lucrarea lui Schăfer-Priess (2000). 

7 Trebuie menţionat aici în primul rând capitolul despre Barros din Buescu 1978; în 
Buescu 1984 se găseşte, fără menţionarea versiunii anterioare, o versiune mai amplă a 
aceluiaşi text. 

8 [„Se dovedeşte [...] că principalele inovaţii romanice în relaţie cu latina au fost clar 
distinse sau au fost măcar întrevăzute de Barros” — nota trad. ] 

? Se pare că au existat reacţii la textul din 1978, care au făcut ca autoarea să insiste asupra 
acestui aspect. Nu știu dacă a avut vreo legătură în această privinţă o posibilă reacţie a 
lui Coșeriu, care se ocupă în această perioadă de gramaticografia portugheză si publică, 
în 1975, studiul său despre gramatica lui Fernão de Oliveira în care îl menţionează pe 
Barros cu referire la Nebrija ca pe un „blofer Nachahmer”, un “pur imitator’ (p. 68). 

10 Cele două tabele se găsesc în Arhiva Coșeriu la numărul A XX 6, v. www.coseriu.de 

H Titlurile lui Barros, cu accente adăugate, corespund ediţiei lui Machado; ceea ce e adă- 
ugat de Coșeriu între paranteze drepte este uneori în spaniolă, alteori în portugheză în 
manuscris gi le-am unificat. 

* ['Aproape tot din ceea ce tratează Barros este tratat la Nebrija. Mult din ceea ce tratează 
Nebrija nu se găsește la Barros) nota trad.] 

13 Să ne reamintim că peste secole Saussure va folosi aceeași comparaţie în celebrul său 
Curs de lingvistică generală (nota trad.). 

14 Tilda este un semn diacritic de forma unui s de tipar culcat, pus deasupra unei litere. 
Se folosea pentru indicarea abrevierilor în latina medievală, în portugheză se foloseşte 
pentru a indica nazalizarea unor vocale şi în spaniolă pentru a indica palatalizarea lui n 
(ñ) (nota trad.). 

15 [Nu păstrează o lege, nici reguli’ — nota trad. ] 

16 Monteiro (1999) observă că „João de Barros deve ter sofrido uma forte influência 
dos ortografistas italianos, que preconizavam a conformidade da escrita com a pronún- 
cia, aliada ao conservadorismo de Nebrija que, embora também defendesse o mesmo 
princípio, manteve-se bastante sóbrio quanto a inovações” [João de Barros trebuie să 
fi suferit o influenţă puternică a specialiștilor in ortografie italieni, care preconizau con- 
formitatea scriiturii cu pronunția, aliată conservatorismului lui Nebrija care, deşi apăra 
acelaşi principiu, se menţine destul de sobru când [e vorba de] inovaţii” ] Acesta greşeşte 
atât în privinţa specialiştilor în ortografie italieni (principiul că trebuie să se scrie cum se 
vorbeşte se întâlneşte la Nebrija şi este destul de comun în acea perioadă), precum şi în 
privinţa așa-zisului „conservatorism” al lui Nebrija. 

1 Vezi nota 9. 

'5 Ar trebui, în afară de conţinut, să se compare „tradiţiile discursive gramaticale” ale 
ambilor autori în sensul construcţiei discursului (cf. Cano 2008). 

'9 Este vorba, de fapt, de un exemplu nu prea fericit ales, întrucât Barros vrea să ilus- 
treze agramaticalitatea propoziţiilor fără pronume. La început reușește să definească 
ce este un pronume cu exemplul Eu escrevo esta Gramática para ti. Apoi adaugă nume 
proprii pentru a indica faptul că pronumele înlocuiesc substantivele proprii („Eu, João 

de Barros, escrevo Gramática pera ti, António”). Şi în a treia etapă, elimină pronumele 
pentru a demonstra că fără pronume propoziţia devine ,imperfectã”, adică agramaticală 
(„João de Barros escrevo Gramática pera António), deşi, în mod evident, agramaticalita- 
tea nu rezultă din lipsa pronumelor, ci din lipsa concordantei verbului. 

2 Caracterul didactic este subliniat, cum observă Nagel 1971, de contextul operei, care 
în 1540 e publicată împreună cu Cartinha, cu Diálogo em louvor da nossa linguagem şi cu 
Diálogo da viçiósa vergonha. Trebuie mentionat cá, cu doi ani inainte, Barros deja publicase 
o scurtă gramatică latină, bogat ilustrată şi cu scopuri exclusiv didactice (Barros cca 1538). 
2 Într-adevăr aceste pagini sunt doar un prim pas spre o lucrare exhaustivă pe această 
temă. Vom lăsa pentru un alt studiu publicarea colationárii complete și o dezbatere ex- 
haustivă a problemei dacă este sigur, cum spune Buescu 1984a: 93, că Barros a folosit, în 
afară de gramatica lui Nebrija, numeroase surse clasice și bibliografie gramaticală roma- 
nică de la începutul secolului al XVI-lea. 

l Competitivitatea socială a satelor 


1. Competitivitatea socială se referă la capaci- 
tatea ăctorilor! locali de a acționa împreună şi 
eficient pentru dezvoltarea comunităţilor lor, 
rezolvând problemele sociale (adică, diminu- 
ând numărul săracilor, al bătrânilor singuri, 
uitaţi de lume, al celor care „nu au ce pune pe 


masă” etc.?). Capacitatea aceasta se bazează pe 
| 1.1. - profesor doctor, creşterea încrederii reciproce între membrii 
Departamentul de 
Sociologie şi Asistenţă 
Socială al Universitát 

„Al. |. Cuza”, laşi. Preşedin 
supleant în comisii d 
doctorat (Université de 
Luxembourg). Prodeca 


n 
al Facultăţii de Filosofie ` : _ i 
si Ştiinţe Social-Politice $1 implementarea unor proiecte care să contri- 


comunităților, între instituții, între locuitori 
şi instituții, pe dorința şi voința lor de a se (re) 


cunoaşte, de a exprima şi concerta? interese- 
le individuale şi colective. Competitivitatea 
socială priveşte ordinea, organizarea, relaţiile 


e 
e 


oneste și ea poate fi un atu pentru construirea 


şi membru al Senatului buie la dezvoltarea durabilă a comunităților. 
Universităţii „Al. |. Cuza”, 
laşi (2000-2008). Membru 
fondator al Societát 
Sociologilor din România. 


2. Există diferenţe între comunităţile rurale, 
între satele dezvoltate durabil, competitive 
economic şi „satele care mor”, satele izolate, 


Once in a previous article I wrote about the economic 
competitiveness of the villages, the following pages 
analyse their social competitiveness. After defining it, 
I try to show that is no village in general, but different 
villages, with different resources and different levels of 
development, where social issues are similar and diffe- 
rent. Their resources can be identified and analyzed, 
and strategies can be built to improve their social com- 
petitiveness. Important in this article are examples of 
successful strategies built in different places of Europe. 


EET PT ROMIÂINIĂ 


departe de schimbările societății moderne, care au pierdut formele 
tradiționale de organizare, dar nu au altele moderne, sunt socialmen- 
te destructurate, sunt marcate de lipsa de încredere a oamenilor în 
instituţii şi asociaţii. Sunt sate care suferă de pe urma „moștenirii tre- 
cutului”, a „rănilor nevindecate”, sate lipsite de elementele minimale 
ale culturii antreprenoriale, sate fără o viață socioculturală sănătoasă. 
Atunci când analizăm competitivitatea socială a unei comunităţi loca- 
le ar trebui luate în seamă resursele umane (locuitorii persoane fizice, 
actorii colectivi, promotorii de proiecte etc.), guvernanta”, dar şi rela- 
tiile de afinitate sau de respingere între locuitori, capacitatea lor de a 
coopera, dar si cultura și identitatea locală, precum și legăturile dintre 
cei care împărtășesc aceleași valori, precum şi competențele, cunostin- 
tele și bunele practici de management social, dezvoltare comunitară, 
democraţie participativă. 


3. Resursele umane pot fi identificate gi analizate plecând de la indica- 
tori sociodemografici”, de la actorii-cheie ai comunităţii rurale, de la 
identificarea dinamismului unor asociaţii, servicii locale, firme produc- 
tive. Oricine poate deveni actor-cheie într-o comunitate în momentul 
în care cunoștințele si competențele pe care le are capătă valoare de 
resursă pentru dezvoltarea durabilă a acesteia. 


În Cávado Alto (Portugalia), o femeie în vârstă, mult timp uitată de locu- 
itori, marginalizată, a devenit spre sfârșitul vieţii actorul principal al unei 
cooperative de producţie a lenjeriei din in, pentru că era singura care mai 
păstra secretele vechii meserii practicate în zonă cu decenii în urmă. 


Este important să fie identificaţi inovatorii potenţiali, cei care ştiu să 
îmbine perspectiva locală și cea globală, cei care s-au mutat la țară după 
ce au trăit o vreme la oraș, cei cu cunoștințe, priceperi si deprinderi 
care le permit să se descurce rapid în situaţii complexe etc. 


Dornică să organizeze o reţea a agricultorilor, o asociație din Haute- 
Loire (Auvergne, Franţa) a recrutat un profesor pensionar care cu- 
nostea bine pe fermierii locali, le ştia ,sensibilitátile”, era în diferite 
reţele de informare, avea contacte cu reprezentanţii politici locali etc. 
Cunoştintele si competențele sale au permis rezolvarea mai rapidă şi 
eficientă a problemelor agricultorilor. 

Este importantă contribuţia celor convinși de necesitatea (re)creării 
legăturilor sociale, a mobilizării oamenilor în jurul unor idei. 


În valea Briiche (Alsacia, Franţa), două femei au creat o bibliotecă am- 
bulantă şi o asociaţie (Livren vol), care reunea profesori, părinți, diverși 
locuitori pricepuţi în organizarea de spectacole și de evenimente legate 
de promovarea lecturii în rândul populaţiei locale. 


Chiar dacă viitorul unui teritoriu nu depinde doar de „cultura 
tradițională” si de „identitatea locală” — care au fost construite de-a 
lungul timpului — acestea sunt importante pentru strategia dezvoltă- 
rii durabile. Legăturile dintre generaţii au făurit configurația actuală a 
comunităţilor. Așa s-a transmis ataşamentul față de locul natal, față de 
limba maternă, față de neamuri etc. Atunci când satele nu mai sunt ca- 
pabile să-și țină pe loc tinerii, când îmbătrânesc şi se feminizează, când 
cei plecaţi se înstrăinează cu totul, țesătura locală se destramă, dispar 
instituţii, activități... 


În Franța, după cel de-al Doilea Război Mondial, locuitorii din Bretagne 
și-au redescoperit identitatea locală, fapt care a dus la revigorarea comu- 
nitátilor locale, la căutarea tuturor modalitátilor prin care se putea asigu- 
ra „un viitor mai bun tuturor fiilor ținutului”. După o etapă de creştere 
economică accelerată, preocuparea principală a devenit aceea de a co- 
recta efectele negative ale agriculturii accelerate, în special cele asupra 
mediului. Sporirea competitivităţii sociale a așezărilor, rezolvarea pro- 
blemelor sociale au făcut ca populaţia să rămână pe loc și Finistere-ul să 
înflorească. 


În Alentejo (Portugalia), regiune dominată timp de secole de marii 
proprietari de pământ şi locuită de o populaţie compusă din peste 80% 
de muncitori agricoli, se văd și astăzi consecinţele lipsei ataşamentului 
față de pământ, lipsei culturii antreprenoriale... Promotorii de proiecte 
încearcă să acopere asemenea lipsuri. 


Este importantă analiza intereselor, afinitátilor, ostilităților, relațiilor 
de putere care ies lesne la iveală într-o comunitate atunci când e vor- 
ba de construirea unui drum, de promovarea unui produs sau a unei 
caracteristici identitare, atunci când e vorba de „importanţa culturii 
locale”, a unei confesiuni, când „vine vorba” de experienţe negative din 
trecut. De regulă, în zonele rurale, puterea este împărțită între câțiva 

aleși locali, funcţionari și şefi de instituţii, iar percepţia pe care o au 
aceştia despre viitorul comunităţii decide direcţia şi modul în care sunt 
folosite resursele... În aceste condiţii, unele comunități ajung să se dez- 
volte, altele ajung să-și piardă capacitatea inovării, iar în altele, oamenii 
izolaţi își pierd (dacă au avut) obiceiul intercunoaşterii, comunicării și 
acțiunii laolaltă. Experienţa eșecurilor continue și lipsa unor proiecte 
încununate de succes poate face oamenii să se opună oricăror noi ini- 
tiative. Buna guvernantã ţine și de capacitatea actorilor locali de a-și 
gestiona democratic comunitatea (fie că e vorba de o democraţie re- 
prezentativă, fie de una participativă). 


La Collombey-les-Belles (Lorraine, Franţa), zonă aflată în apropierea 
a trei mari oraşe (între care Nancy, 250 000 locuitori), un parteneriat 
a unit — într-o structură intercomunală — 41 de sate în care funcționau 
33 de comisii tematice, alcătuite din funcționari, aleşi locali și locuitori. 
Un comitet format din preşedinţii acestor comisii avea o privire de an- 
samblu asupra dezvoltării localităţilor. O adunare generală regională 
aducea periodic laolaltă comitetul, pe reprezentanţii consiliilor mu- 
nicipale și pe membrii comisiilor care făceau propuneri ce cântăreau 
greu în luarea deciziilor de către cei în drept să o facă. Aceste structuri 
participative au ajuns să mobilizeze sute de persoane în proiecte. 


Adesea, abilitățile oamenilor din sate sunt necunoscute, fie din cau- 
za unor dificultăți de comunicare, fie din cauză că mulți nu mai sunt 
interesați de ele. Or multe priceperi, deprinderi, abilități, cunoștințe 
ale locuitorilor ar putea deveni purtătoare de inovare, de reînnoire. 


La Västerbotten (Suedia), șaptesprezece agricultoare s-au grupat pen- 
tru a-şi promova abilităţile culinare tradiționale gi au ajuns ulterior la o 
afacere prosperă din vânzarea produselor realizate împreună. 


Patru grupuri (din Valle Elvo, Piemont, Anglona din Monte Acuto 
Sardinia, Adri din Valladolid şi Montanas del Teleno din Castilia- 
Leon) au făcut un proiect transnational de cooperare pentru moder- 
nizarea tratării tehnice a lânei provenite de la rase de oi care nu făceau 
firul subţire. Modernizarea tehnicii de spălare, filare şi vopsire a permis 
folosirea acesteia pentru producerea de cergi, dar și a unor materiale 
izolatoare foarte apreciate. De eficiența bănească a acestei activități au 
profitat mai ales tinerii, rata şomajului descrescând simţitor în zonă. 

4. Cum poate fi concepută o strategie de îmbunătățire a competitivită- 
tii sociale a unor aşezări? 


— făcând din fiecare activitate, intervenţie, proiect, instrumente de ani- 
mare a comunităţii locale; orice diagnostic, orice activitate de formare 
profesională, selecţie de proiecte etc. pot deveni instrumente de mobi- 
lizare a localnicilor, de coeziune, liant, (re)structurare socială; 


— identificând metode eficiente de mobilizare a oamenilor, de aflare a 
„numitorului comun”, a interesului comun; dacă este imposibil ca toți 
locuitorii să fie câștigători în urma unor activități, proiecte, indicat ar fi 
să se prevadă compensaţii si pentru cei necâștigători; 


— asumând si împărtășind riscurile; într-o comunitate rurală, in care 
„toată lumea cunoaște pe toată lumea”, asumarea riscurilor poate duce 
la pierderea prestigiului în caz de eşec și la invidie în caz de succes...; 


— apelând la simţul responsabilitátii față de resursele locale, față de dez- 
voltarea comunităţii; se poate apela la simţul responsabilitátii proprie- 
tarilor care au lăsat ogorul în paragină sau casa degradată etc.; 


— folosind tehnici de concertare“ plecând de la o abordare generală, de 
la definirea unor obiective globale ale dezvoltării locale (se poate gândi 
global, dar se acţionează local). 


În Serrania de Ronda (Andaluzia, Spania), frumuseţile naturale (mun- 
ţii, peisajul pitoresc, patrimoniul istoric), apropierea de mare (plajă, 
turism), prezența orașului Ronda (elogiat de scriitori și frecventat de 
numeroși turiști) au făcut din zonă una cu un potențial turistic imens. 
Cu toate acestea, zona nu a putut beneficia de oportunităţile pe care 
le avea până la constituirea unor structuri de concertare a eforturilor 
locuitorilor, după care au fost derulate cu succes numeroase proiecte 
finanţate. 


Este foarte important diagnosticul initial si implicarea localnicilor in 
activitatea de monitorizare şi evaluare a acţiunilor, proiectelor, incu- 
rajând reflexia colectivă asupra acţiunilor desfășurate (chiar prin re- 
activarea unor locuri de întâlnire ,traditionale”, precum birtul satului, 
o serbare, o sărbătoare tradițională etc.), capitalizând acquis-urile (se 
poate învăţa mult din greșeli, nu numai din reușite...). Comunitățile îşi 
pot stabili o listă a prioritátilor. 

În Val Venosta (Trentino, Italia), un teritoriu dezvoltat economic, dar 
afectat de lipsa colaborării între actorii locali, un proiect a rupt „pă- 
guboasa tradiție” prin recursul la parteneriate informale (mai uşor de 
acceptat de către actorii locali), ulterior formalizate, legalizate, apoi la 
parteneriate în proiecte care aduceau câştig imediat (accesul la o nouă 
piaţă de desfacere, de exemplu), la proiecte a căror șansă de reușită era 
estimată aproape de 100%. 


S. Strategii de ameliorare a competitivităţii sociale: 
- Restaurarea încrederii prin proiecte cu valoare demonstrativă. 


În Sierra de Bejar (Castilla y León, Spania), teritoriu cândva în declin, 
au fost finanţate proiecte suficient de mari pentru a demonstra că este 
posibilă revitalizarea teritoriului. Aceste proiecte încununate de succes 
au atras şi dinamizat populaţia, au creat oportunități pentru derularea 
unor noi proiecte. 


- Restaurarea încrederii prin animarea colectivitátii. 


În Sierra do Caldeirăo (Algarve, Portugalia), zonă care a cunoscut un 
adevărat exod rural, restabilirea încrederii oamenilor în viitorul lor s-a 
făcut prin tinerii recrutaţi din sate și instruiți să promoveze activități 
economice, sociale, culturale bazate în principal pe revalorizarea tra- 
ditiilor. Tinerii au început prin organizarea unor târguri locale menite 
să reunească producătorii de bunuri materiale, dar gi pe cei care men- 
ţineau tradiţiile folclorice, pe cei care acționau pentru sporirea ataga- 
mentului locuitorilor faţă de comunităţile lor etc. 


— Restabilirea încrederii prin consolidarea valorilor identitare. 


În Gwynedd (Tara Galilor) exista un puternic simţ al apartenenţei la 
cultura celtică și o dorinţă a locuitorilor de a se diferenția de „vecina 
Anglie”. Un grup de inițiativă local s-a preocupat de revalorizarea culturii 
tradiționale și a specificului zonei, de reînvierea limbii și culturii Țării 
Galilor. Proiectul a obţinut un imens sprijin popular și a deschis noi per- 
spective de dezvoltare, în special în domeniul turismului cultural. 


- Restaurarea încrederii prin consolidarea ataşamentului faţă de locul natal. 


Lassithi (Creta) a fost mult timp puternic afectat de depopulare și de 
abandonarea activităţilor agricole. Un grup de inițiativă a mobilizat 

oamenii pentru recuperarea morilor de vânt tradiționale folosite pen- 
tru pomparea apei necesare irigatiilor, dar și ca simboluri ale identității 
zonei. Lansat initial la scară mică, proiectul a trezit interesul oamenilor 
de pe întreg teritoriul si a contribuit la dezvoltarea lui. 


- Restaurarea încrederii prin apelul la persoane din afara localităţii. 


În Burgenland (Austria), unde promotorii de proiecte erau mai 
rari, câţiva actori locali și-au unit forţele pentru a stabili legături cu 
Universitatea din Viena. Studenţi și profesori-cercetători ai acesteia 
au mers în Burgenland pentru a inventaria patrimoniul local, pentru a 
identifica nevoi locale, pentru a diagnostica nivelul de dezvoltare loca- 
lã, punctele tari, slabe, oportunităţile zonei. Acest fapt a reaprins inte- 
resul locuitorilor pentru comunităţile lor şi a făcut să apară numeroase 
idei de proiecte pentru restabilirea încrederii în viitorul comunităţilor 
locale. 


— Transformarea unui parteneriat local în element de restructurare socială. 


În Serrania Rincon de Ademuz (Valencia, Spania), regiune mun- 
toasă, izolată, s-a constituit un grup de acțiune locală de circa 160 
de persoane care au construit proiecte ce abordau cultura, mediul, 
turismul, formarea profesională, micile intreprinderi şi servicii, 
dezvoltarea gi valorificarea producţiei locale. Multe proiecte au fost 
finanţate şi au contribuit ca printr-un „efect de domino” la dezvol- 
tarea zonei. 


— Crearea unui mecanism de colaborare între actori locali. 


În Garfagnana (Toscana, Italia), fermierii erau în conflict cu prelu- 
crătorii şi comercianții (care voiau să le cumpere produsele la prețuri 
mici...). Pentru a depăși acest conflict, un grup de acțiune locală a 
trecut la operațiunea de gospodărire a produselor locale „cu caracter 
demonstrativ”, „pentru promovarea teritoriului”. Membrii grupului au 
organizat evenimente promoţionale, au determinat agricultorii, pro- 
cesatorii şi comercianții să li se alăture, creându-se astfel „Consorzio 
Garfagnana Produce”. În acest fel s-a reușit aplanarea conflictului și 
convietuirea într-o structură colectivă locală. În vremuri de criză, evi- 
tarea conflictelor, aflarea consensului, a compromisului rezonabil sunt 
benefice pentru dezvoltarea comunităților... 

— Încurajarea tuturor iniţiativelor, proiectelor locale. 


În Anhalt (Germania), grupul Kultur Landschaft Haldensleben și-a 
concentrat eforturile într-un proiect de reabilitare a unui castel vechi 
şi a unei zone industriale cu mare valoare istorică. Prin cooptarea tutu- 
ror iniţiativelor, proiectelor locale, s-a ajuns la crearea unui Centru de 
Dezvoltare Economică si Culturală, la experienţa căruia au apelat ulteri- 
or locuitorii altor regiuni. 


- Cultivarea spiritului antreprenorial în rândul elevilor. 


În Comitatul Tipperary (Irlanda), elevii din clasele primare se do- 
vedeau mai inventivi şi mai întreprinzători decât adolescenţii... Ei au 
fost contactaţi de un GAL”, propunându-li-se... o afacere (un proiect 
finanţat cu 15 600 euro). 600 dintre ei au produs broșuri, clipuri video 
despre patrimoniul local, au confecţionat obiecte de artizanat, felici- 
tări de Crăciun, au vândut flori și legume, au reciclat hârtie, au organi- 
zat locuri de servit micul dejun etc. 


— Crearea de parteneriate care concertează interese particulare. 


În Mugello Val di Sieve (Toscana, Italia), Firenzuola (Florenţa) s-a pus 
în aplicare un plan de valorificare a unei pietre din miocen (din de- 
pozite locale imense) formate timp de milioane de ani — „pietra sere- 
na”. S-a pornit de la popularizarea potenţialului acestei materii prime. 
Colaborarea tuturor actorilor locali a dus la crearea unor produse din 
această piatră, la diversificarea continuă a lor, la o creştere a ocupării 
și la promovarea turistică a teritoriului. IMM-urile create au ajuns în 
scurt timp să aibă sute de angajaţi, dezvoltându-se unități de servicii 
care distribuiau echipamente, ofereau asistenţă în restructurarea cen- 
trelor istorice etc. 


- Revigorarea unor activități rurale profitând de apropierea de o impor- 
tantă piaţă urbană. 


Marsica (Abruzzi, Italia) ajunsese să fie recunoscută pentru dificultă- 
tile sociale prin care trecea. Era nevoie de demararea unor acțiuni care 
să revalorizeze cultura locală, să constituie un minim de servicii sociale 
etc. Proiectul a plecat de la analiza fluxurilor turistice de la sfârşitul 
săptămânii. Turistii erau în majoritate proprietarii rezidentelor secun- 
dare din zonă, iar ei puteau deveni o resursă importantă pentru taxe- 

le gi impozitele locale, dacă aveau și alte oferte, avantaje pe teritoriul 
unde-si aveau casele de vacanță. Actorii locali și-au concentrat efortu- 
rile pentru a lărgi gama serviciilor, produselor, activităților culturale 
propuse la sfârșit de săptămână, după care strategia lor s-a centrat pe 
atragerea altor turiști, nerezidenti, pe creşterea consumului de produse 
locale, pe dezvoltarea turismului cultural. 


Note | Actor este artistul care interpretează roluri în piese de teatru, 
în filme etc. Folosesc de mai bine de 15 ani cuvântul care pune 
accent pe a, ăctor, pentru a mă referi la omul care acţionează. 
2 La compétitivité Sociale. Construire une strategie de développe- 
ment territorial à la lumière de l'experience LEADER, Cahier nr. 6, 
Observatoire europeen LEADER, 2000 
3 Concertare vine de la concert, a concerta: o mulţime de in- 
strumentisti cântă la diferite instrumente, diferite partituri, 
dar rezultă o armonie pe ansamblu. Mutatis mutandis, în 
domeniul socialului ne gândim la consultare, la schimbul de 
puncte de vedere pentru a pune la cale, a pregăti în comun, a 
cădea de acord asupra unui proiect, pentru a lua o atitudine 
comună, o anumită măsură. 

* Guvernanta” este un concept apărut odată cu mondializarea 
şi se referă la o formă de gestionare democratică. E vorba aici 
de posibilitatea exprimării şi participării democratice a socie- 
tátii civile, a unor noi actori colectivi etc. 

* Compoziţia demografică, distribuţia populaţiei în comu- 
nitate, evoluţiile recente ale acesteia, formele de asociere gi 
organizare cooperativă, grupurile de presiune, relaţiile dintre 
grupuri sociale, modul de relationare între generaţii, dificultăți 
ale transferului de cunoștințe, priceperi şi deprinderi etc. 

é Revin asupra acestui termen, pe care-l folosesc ca pe o pa- 
rabolă, ca pe un cuvânt ce conţine un anumit tâlc... Într-o or- 
chestră, fiecare cântă la intrumentul lui, în ritmul lui, conform 
partiturii lui etc., dar rezultatul e armonia de ansamblu. Într-o 
comunitate, concertarea intereselor diverse poate induce or- 
dine şi armonie în ansamblul ei. Se pot depăși astfel obstaco- 
le, blocaje ale trecutului, momente de care „mulţi nu mai vor 
să-şi amintească”, clivaje istorice între familii, grupuri sociale. 
Nu înseamnă ca toţi membrii comunităţii să fie întru totul de 
acord cu orice, oricând, ci mai curând de crearea și consolida- 
rea unei culturi a încrederii reciproce, care poate aduna forțele 
creatoare în proiecte colective, care poate oferi oportunități 
celor inovatori, poate combina interese și expertize diferite. 
”Grup de acţiune locală. 

Guttentag 


Nemţii nu s-au reținut prea mult în sat. Vestea 
despre ei, ca despre răpitori, ajunsese înaintea 
lor, transmisă de iscoade din armata rușilor. 
Astfel că oamenii ingroziti nu-și scoteau capul 
afară din casele lor. Se culcau odată cu găinile 
(pe care unii nu le mai aveau) si se desteptau 
târziu, ca să nu aprindă lumina ce i-ar fi ade- 
menit pe friți. Copiii curiosi ar fi vrut, desi- 
gur, ar fi vrut să vadă măcar un neamt, dar 
nu-i lăsau părinţii. Şi drumul, care despică 
satul în două, atunci se întindea singuratic și 
speriat, trecând pe lângă izvor și dând cu ca- 
pul în moara ce părea paralizată. Drumul n- 
avea cum şi unde să se ascundă! Era nevoit 
să-şi facă datoria. Pe toţi îi primea şi-i petre- 
cea... Cine ştie, poate nu veneau nemții ceia 
cu gând rău, dar vorba bătrânilor: paza bună 
trece primejdia rea. 


Unul moş Andron s-a găsit mai deștept și mai 
îndrăzneţ. Cică cunoştea un pic de nemteascá 
încă din primul război care pârjolise jumătate 
de lume, de pe când fusese în prizonierat la 
nemți. Şi, iată, îi venise şi lui norocul și mo- 
mentul să se fălească în ochii sătenilor. leşi la 
răscrucea drumului care cotea spre târg şi-i 
aşteptă cu nerăbdare. Când nemţii au intrat în 
sat, el i-a salutat cu un ,Guttentag!” binevo- 
itor. Ar fi vrut, ehe, cât de mult şi-ar fi dorit 
atunci să-l vadă şi să-l audă ai săi, dar toţi, ca 

nişte fricosi, se ascunseseră, stăteau tupilati prin cotloane, beciuri și 
poduri. Nimeni nu l-a văzut! Păcat. Dar, poate, si mai bine... Nevastă- 
sa, după acea întâmplare, mult timp și-a ferit ochii ca să nu-l vadă. Nu-l 
putea ierta. Atunci însă umbla cotcodăcind prin curte, nemulțumită 
şi repetând ca un papagal aceleași vorbe: "Of, Doamne, Doamne! Cu 
ce-am greșit de mi-ai legat viaţa de un tontălău. Lumea, ca lumea, se 
fereşte din calea răului, da el se bagă și-n gura lupului de bună voie... 


Când portita a scârțâit deranjată si mogul a intrat însoţit de câțiva 
soldați nemți, femeia s-a făcut nevăzută. Parcă o inghitise pământul. 
Şi-o fi zis, când s-a furişat în sopron: „Lasă-l să se descurce singur, dacă 
n-are cap pe umeri!” Așa s-o fi gândit ea înspăimântată și n-a răspuns 
nici în ruptul capului la chemările lui moş Andron. Zadarnic a strigat-o, 
a implorat-o, degeaba a amenintat-o! Bine că nu-l înțelegeau fritii. 
Nu aveau cum! Căci moșul nu putea să spună clar în germană decât 
Guttentag. Să fi ştiut măcar încă vreo câteva cuvinte, poate le-ar fi lá- 
murit nemților, când i-au scos din cotet porcul, că acesta era unica lui 
avere şi scăpare. Porcul, nenorocitul de el, răspunse în locul mătușii 
Mărioara. Fritii, auzindu-l (si pe porc, si pe mos Andron, care-i însoțea 
cu pompă), o fi crezut că, dacă-i poftise în sat și în casa lui, acum își 
chema dobitocul spre a-l sacrifica în cinstea lor... 


»Usca-ti-s-ar limba-n gură, netrebnicule!”, îi răspundea nevasta, numai 
că o făcea în gând, să nu fie descoperită. Iar porcul, dacă ar fi tăcut, 
rămânea viu! În timp ce covitáia de spaimă gi durere, câinii au prins sá 
latre de parcă și ei ar fi fost injunghiati. Se intreceau la hămăit, părea că 
vor să se acopere unii pe alții, ca sá se audă fie limba cea necunoscută, 
fie lătratul. Si-o fi închipuit în legea lor de câine că acei care vociferau 
gălăgios, de fapt, îi asmutau. 


În seara aceea satul a fost acoperit ca de o ceaţă de un miros ademe- 
nitor de friptură, o aromă ameţitoare cum n-a fost demult, dinaintea 
războiului, să gâdile nările oamenilor. Şi, până-n zori, câinii (tulburati 
şi ei de miros de carne proaspătă) au urlat amestecându-li-se hărmălaia 
cu limba sucită şi neinteleasá. Nici chiar de moş Andron! Că, dacă s-ar 
fi putut înțelege mai bine cu nemții, le-ar fi explicat de ce îi chemase 
în casa lui: să-i încălzească, să le toarne un pahar de vin și să mai audă 
vorbă nemţească. Nicidecum să-i fie scos porcul din cotet si tăiat. El 
nu s-a atins de bucate, chiar dacă matele i se răsuceau și de foame, si de 

necaz. Însă, dacă ar fi pus în gură o fărâmitură, precis că s-ar fi înecat. 
Poate chiar s-ar fi otrăvit... 


Dimineaţa, când látratul rágusi, lumea prin crăpăturile obloanelor i-a 
văzut pe nemți cum se cărăbăneau cu tot cu motocicletele lor, cu caii 
vânjosi şi cu ce mai aveau. Printre ei se învârtea, cu căciula căzută a le- 
hamete pe-o ureche, moş Andron. Nu părea fericit, deşi rostea întruna: 
Guttentag! Guttentag! Nemţii nu-i acordau mare atenţie. Doar câțiva 
s-au apropiat și l-au bătut soldáteste pe umăr. Astfel i-au mulțumit! 
Apoi şi-au luat tálpásita. Dusi au fost! Atunci moșul a trântit căciula 
jos şi o călca în picioare supărat, ca şi când ar fi purtat vreo vină. Dar 
era vinovată! Pentru că-i acoperea capul prost. Dar prost-prost, de nu 
se mai putea. Asta gândea moșul. Ştia că, după cele întâmplate cu el 
si cu porcul lui, avea să râdă lumea de el ca de nebunul târgului. Nici 
acasă nu-i venea să se întoarcă. Presimtea ce-l așteaptă și ce avea să-i 
spună femeie-sa: „Ce-ai făcut, nenorocitule? Guttentag ţi-a trebuit?! 
La Paști o să mănânci un guttentag prăjit... La ce te-ai dat mare şi tare cu 
nemteasca ta? De-acum o să-ţi covitáie sărăcia în cocină!”. 


Aşa a și fost! Şi nu găsea cuvinte (de parcă tot în altă limbă trebuia să se 
dezvinoviteascá), și nici rost n-avea să-i reproșeze femeii. Pentru că ea 
avea dreptate! Vai de capul lui! După acea pătăranie, moş Andron s-a 
întrebat: la ce i-a trebuit să-i întâmpine pe nemți cu Guttentag? Nu era 
mai cuminte să se dea într-un ascunziș ca şi ceilalți oameni? Cu ce s-a 
ales de la nemții care s-au dovedit a fi la fel de buni și intelegátori ca și 
ruşii? Cu o poreclă, iată cu ce s-a căpătuit! Fără porc si cu Guttentagul 
pe frunte. Cu trecerea timpului, numai Mărioara lui îi mai zicea pe 
nume, ceilalți uitaseră de numele-i adevărat. Andron! De parcă acesta — 
numele de botez! — s-ar fi dus cu nemți cu tot şi ar fi lăsat în locul lui pe 
un altul, pe care-l chema Guttentag... 


Crezuse atunci că necazul cel mare i s-a terminat odată cu pierderea 
porcului. Ehe! Imediat după război în sat au poposit pentru mult şi 
bine rușii. Şi, cum e lumea de felul ei gură-spartă, s-a găsit un suflet 
bun care le-a soptit sovieticilor despre fapta lui. Guttentagul ei de 
viață... Sărmanul moş Andron! Măcar că ştia mai bine ruseasca de- 
cât nemteasca, n-a fost înţeles și nici cruțat. Într-un cuvânt, i-a ieşit 
Guttentagul pe nas şi pe ochi. Era cât pe ce să fie trimis cu tot cu 
nemteasca lui și cu toţi ai săi tocmai în Siberia. Norocul lui că, în ajun 

de a fi ridicat, a dat peste el o boală rușinoasă care-l ţinea mai mult pe- 
afară, prin tufari, decât în casă și care (boală) li s-a părut sovieticilor 
suspectă, de aceea l-au și lăsat în plata Domnului: să moară acasă cu tot 
neamul! Astfel a scăpat. Mult timp, până părea că oamenii au uitat de 
existenţa celui cu Guttentagul, n-a ieşit din ogradă. Nu i se vedea nici 
chiar vârful tuguiat al căciulii brumárii. Unii au avut bănuiala că a dat 
ortul popii si mătușa Mărioara l-o fi îngropat în fundul grădinii. Numai 
că moş Andron le-a făcut la toţi în ciudă și n-a murit. Poate o fi trăind 
şi azi, de n-o fi dat vreo altă pacoste peste el... 


Lingura 


Povestea fără a se auzi. O ascultam închipuindu-mi cum îi ies vorbele 
fără a-i atinge velele auzului. Ca vântul care străbate o peşteră în adân- 
cul căreia nu se vede și în străfundul căreia poate fi un lac în care se 
reflectă chipul trăirilor toate. Povestea lucruri dureroase, credibile, dar 
şi incredibile, iar cuvintele i se rostogoleau din gură pe buze nestăvilite 
şi cu un calm care poate linişti, dar gi înspăimânta. Iar tot ce spunea 
părea a nu fi despre sine, ci despre cu totul altcineva. Parcă ar fi citit în 
cartea nevăzută a Lumii. 


Urma să suporte o intervenţie chirurgicală dificilă. Nu părea îngrijo- 
rată. Poate nici nu realiza gravitatea situaţiei. Pentru că nu auzea... Mai 
bine de urechile-i că nu înregistrau ceea ce se spunea despre boala ei și 
despre operaţia care urma să i se facă. Nu auzi (sau se făcu a nu auzi?) 
nici avertismentul infirmierei care, dimineaţă (o zi înainte de operaţie), 
intră ca fulgerul pentru a-şi face datoria și îi aruncă vorbele ca pe nişte 
coji de seminţe: „Mătuşică, să nu mănânci nimic — nici la prânz, nici la 
cină. Ai înțeles?!” A înțeles, dar s-a făcut a nu auzi. La prânz a mâncat 
două farfurii de ciorbă, iar la cină a cerut supliment. Una dintre veci- 
nele de salon a râs cu poftă și la prânz, dar și la cină. Eu am încercat 
s-o avertizez (pe mătușă!), dar ea mi-a zâmbit intelegátoare: „Demult 
n-am mai mâncat cu atâta poftă... Atunci am fost sigură că aude totul, 
dar nu vrea să înţeleagă. Se prefăcea a nu auzi, dar înțelegea doar ceea 
ce găsea de cuviință. 


În ziua operaţiei ieși din salon zâmbind, însoţită de două infirmiere. 
Parcă s-ar fi dus la plimbare. Cred că n-au ajuns-o din urmă vorbele 

noastre: „Te aşteptăm... Nu le-a auzit. Aceasta a fost explicaţia că nu 
s-a mai întors în salon. Iar la întrebarea noastră: „Când ne aduceţi mă- 
tuşa... infirmierele strângeau din umeri. Părea că aud și înțeleg, dar se 
prefac afone și că nu le pasă de noi, cu atât mai mult de mătușa guralivă, 
dar surdă. 


De fapt, în ipostază de bolnav, în spital, nu o singură dată am avut 
senzaţia că aș fi un exponat pe lângă care trec oameni în halate albe. 
Mi se părea, uneori, că acei la care venisem în speranţa de a scăpa de o 
meteahnă, şi mă uitam la ei ca la Dumnezeu, nu mă observau. Nu mă 
auzeau ori se făceau a nu mă auzi (mai afoni fiind decât mătușa!). Că 
de văzut mă vedeau, doar că eram (îmi imaginez) în ochii lor o mostră 
(vie) asemănătoare acelora care plutesc în havuzul din sala de Anatomie. 
Există, fireşte, o explicaţie în comportamentul urmașilor lui Hipocrat, 
un fel de justificare: îşi fac datoria precum simt şi cum pot! Dar si pen- 
tru cât sunt remunerati. De aceea (unii, nu generalizez!) văd în fața lor 
nişte purtători de maladii (cu sau fără bani), mai mult sau mai puțin, 
demni de a le fi acordată atenţie, adică tratament (!). Aceştia te fac să 
crezi că, atunci când examinează pacientul, îmbracă mănuși nu doar 
pe mâini, ci şi pe suflet. Noi, bolnavii, ca niște umbre contopindu-ne 
în imaginaţia lor cu mesele, dulapurile, cu paturile de spital — eu, veci- 
na de salon, mătușa (care, posibil, acum nu mai are nevoie să audă sau 
ea să fie auzită si înţeleasă), dar şi alţii — multi! 


Nu voi uita niciodată o noapte petrecută în spital si... o lingură. N-a 
fost un vis! S-a întâmplat după ce mătușa afonă n-a mai revenit în sa- 
lon. Îmi bătu mie ceasul să trec prin sala de operaţii de unde am revenit 
legumă. Nu eram în stare de nimic! Abia de puteam întinde braţul până 
la paharul de pe noptieră, în care inmuiam lingura şi-mi udam buzele. 
Atât. Şi nu aveam în acea noapte pe nimeni alături... Să fi fost trecut 
de miezul nopţii. Salonul era iluminat de luna plină, care-şi lipise fața 
lată şi gălbejită, de parcă ar fi avut gi ea nevoie de investigaţii, de sticla 
geamului. Îmi era sete! Neîndemnatică, precum eram, am scăpat lin- 
gura din mână și aceasta s-a rostogolit pe podea, producând un zgo- 
mot deranjant. Buzele mă frigeau, căci nu ajunsesem (cu lingura) să le 
umezesc. Paharul nu l-as fi putut ţine în mână. La zgomotul produs de 
lingura căzută, vecina, care suportase şi ea o intervenţie complicată, 
a tresărit, trezită ca din anestezie. Făcând un efort dureros, s-a întors 

cu fața spre patul meu. M-a privit întrebătoare, apoi, pricepându-mi 
necazul, a încercat să se ridice, dar s-a prăbușit fără puteri. A închis 
ochii, apoi i-a deschis din nou. Fără a-mi spune un cuvânt, își fugărea 
privirea de la buzele-mi arse de sete la lingura care stătea nemiscatá pe 
podea. Íntelegeam că voia din toată inima gi din toate puterile să mă 
ajute. Gestul ei mă mișcă, dar setea nu-mi potoli. Nici să-i mulțumesc 
nu eram în stare. Stoarsă de dorul apei, îmi secase glasul. Cuvintele 
mi se agátaserá de cerul gurii ca niște stalactite. Cu mare greutate am 
scos, totuși, un piuit: „E cineva?! Vă rog.... Vecina își drese şi ea vocea 
şi-mi sări în ajutor cu un glas și mai leșinat ca al meu: „He-e-i, e vreun 
suflet viu?!” Zadarnic vociferam, nu ne auzea nimeni. Părea că asurzise 
spitalul. Ori se făcea a nu ne auzi. Ştiam din poveştile care bântuiau 
printre bolnavi că sora de gardă avea obiceiul să se închidă în sala de 
proceduri cu alte surate de-ale ei din alte secţii și, fie că spuneau glume, 
beau cafele sau își făcea de cap cu vreun medic aflat și el în serviciul de 
noapte. În cel mai bun caz, dormea dusă. Stia acest lucru și vecina mea. 
N-a fost nevoie să ne revoltăm gi nici să insistăm prea mult. Nu avea 
rost! Si am stat, cred, câteva ore cu ochii fixati pe lingura nesimțită. 
Uneori privirile ni se încrucişau, se făceau cáus, aproape că ar fi putut 
ridica lingura de jos, dacă aceasta ar fi simţit cât de mult îmi doream 
să sorb măcar o picătură de apă. Poate, până la urmă, ar fi funcționat 
trucul nostru telechinezic, dacă... Dacă nu adormeam frântă de sete cu 
privirea îngenuncheată în fața lingurei. 


M-am trezit simțind că cineva mi-a umezit buzele. Mi se potolise setea! 
Dar nu era nimeni. Şi lingura stătea cuminte, ca de obicei, pe ceașcă. 
Cine o ridicase? Cine a fost? Vecina sforăia, cu siguranţă nu fusese ea. 
Nici infirmiera. S-ar fi auzit paşi, ar fi scârțâit ușa, ca de obicei. Gândul 
m-a dus la... mătușă. Ea fusese! Surdă, dar intelegátoare, cum era, ne-o 
fi auzit din lumea-i şi a venit. A ridicat lingura de jos, mi-a picurat apă 
pe buze, dojenindu-ne apoi în felul ei: „Uite la ele — tinere, dar nepu- 
tincioase!”, şi s-a dus... 

Constantin SPÎNU 


Victor Hristov - un artist 
al expresiilor cromatice decorative 


C. S. — doctor în studiul 
artelor, cercetător științific 
coordonator la Institutul 
Patrimoniului Cultural al 
Academiei de Științe 

a Moldovei. 


Pictorul Victor Hristov înscrie în istoria arte- 
lor plastice din Republica Moldova o pagină 
inedită atât prin operele sale originale ca vizi- 
une plastică, căt și ca artist ce a promovat ima- 
ginea artelor plastice din republică în calitate 
de inițiator și organizator al cunoscutelor Ta- 
bere de creaţie ale plasticienilor, desfășurate 
pe parcursul a optsprezece ani în or. Cimișlia. 


Tablourile pictorului Victor Hristov aduc în 
faţa spectatorului o lume ce poartă în sine 
memoria unor realități asemănătoare tangi- 
bilului, dar care, prin modalităţile de stilizare 
convenţională a formei și de tratare cromati- 
că decorativă a spaţiului imaginii, vin să pună 
în valoare atitudinile personale ale artistului 
față de pictură ca specie a creaţiei plastice. Or, 
exersarea diverselor procedee de valorificare 
estetică, prin culoarea aparentelor ce ne în- 
conjoară, constituie principala opţiune spre 
care tinde pictorul astăzi. 


Practicănd prioritar genurile peisajului și al 
portretului, artistul în mod conștient gi pre- 
meditat deviază pe parcursul deceniilor de 
la tradiţia reprezentării mimetice a realității 
tangibile - metodologie explorată la începu- 
tul carierei sale artistice — spre crearea unor 
imagini coloristic expresive. Pânzele artistului 
fac să „apară” parcă din adâncurile memoriei 

trăiri îndepărtate, unde lumea de cândva, găsindu-se într-o poetică ar- 
monie dintre formă, culoare și lumină, serveşte ca lăcaş existenţial, in 
care spiritul își găsește împlinire prin estetica decorativului şi a expre- 
siei culorii. 

Încadrându-se stilistic în unele dintre filierele expresionismului liric, 
operele create de către Victor Hristov oglindesc reliefat explorarea 
prioritară de către acesta a valorilor estetice generate de către con- 
trastele cromatice complementare. Complementarele îi înlesnesc 
pictorului, pe de o parte, obținerea expresiei plastice și ,vitalitátii” 
energetice a planului, pe de alta, îi favorizează atingerea profunzimii 
spaţiale a imaginii graţie procedeelor de constituire a unor interferenţe 
proporţionale semnificative dintre culorile calde gi reci, explorate pe 
larg de către artist. Culoarea, concomitent cu funcţiile sale sintactice 
de structuralizare şi asigurare a echilibrului compozițional al imaginii, 
întotdeauna îndeplineşte în creaţia pictorului si funcţii de generare a 
mesajului. 


Ca regulă, diapazonul axiologic al lucrărilor artistului este complex. 
Adesea Victor Hristov preferă să îşi exprime metaforic şi emotionant 
fascinația perceperii personale a frumuseţii stărilor temporale ale 
naturii înconjurătoare prin înseși modalitățile de tratare structural — 
compozițională şi cromatică a motivelor selectate. Concomitent, ten- 
siunile raporturilor cromatice în mai multe tablouri create de către 
Victor Hristov elucidează intensele trăiri spirituale ale autorului, re- 
flectând și confirmând faptul că coliziile umane, interacțiunea omu- 
lui cu universul servesc în calitate de repere fundamentale ale creaţiei, 
generând opere originale şi semnificative. Printre acestea evidentiem 
tablourile: Veste (1990), Recviem. Valentina Bradu-Hristov (1996), 
Sărbătoare de Paşti (2000), Peisaj de toamnă (2007), Zvâcnirea plaiu- 
lui (2009), Plai slovac (2010), Slovacia (2010), Castel-cetate la munte 
(2010), Primăvara la munte (2010), Autoportret (2010), Coltisor de rai 
(2011), Plai minunat (2013), Flori (2013), Toamnă (2013), La Dună- 
re (2013), Semne (2014), Suvoi (2016), Soarele răsare (2016). Operele 
enumerate întrunesc întreg spectrul de probleme plastice, pentru a că- 
ror soluţionare a optat Victor Hristov pe parcursul carierei sale artis- 
tice. Totodată, ele oglindesc complexitatea semantică atinsă de către 
pictor în urma exerciţiului creativ cu mijloacele artistice ale picturii de 

șevalet, artă pe care o practică cu devotament pe parcursul anilor. Fi- 
ind îndreptate spre optimizarea expresiei artistice a operei, lărgirea și 
aprofundarea mesajelor generate de aceasta, exerciţiile și investigaţiile 
artistice întreprinse de către plastician au contribuit eminent la forma- 
rea propriei fațete stilistice inconfundabile. În consecinţă, operele cre- 
ate de către Victor Hristov se caracterizează prin originale abordări ale 
datelor tangibilului, structurări compoziționale inedite ale tabloului, 
cunoaştere și operare profesionistă a culorii. Fiind mânuită de către 
artist cu măiestrie, culoarea îndeplinește în tablourile plasticianului 
principala funcţie de generare emotivă a mesajului, or, în creaţia plas- 
ticianului, aceasta este energică, adesea tensionată și asigură funcții de 
integrare a datelor naturii și totodată poartă o profundă încărcătură se- 
mantică, contribuind notoriu la atingerea unor coordonate valorice de 
importanţă. 


Ca rezultat al organizării de către Victor Hristov a ineditelor manifes- 
tări culturale internaționale din or. Cimișlia, prin suportul nemijlocit 
al autorităţilor locale, care au oferit locaţie, a fost posibilă inaugurarea 
la Cimișlia a unei Galerii de Artă Plastică, în care initial au fost expuse 
opere ale artiştilor plastici din Republica Moldova, România, Ucraina, 
Rusia, Belarus, Turcia — țări participante la Taberele de creaţie aminti- 
te. Actualmente Galeria de Artă din Cimișlia vernisează în permanență 
expoziţii de artă plastică ale artiştilor din Republica Moldova, deve- 
nind principalul centru de cultură din afara Chişinăului. 

Victor Hristov 


Tablourile ca 
memorie a relitatii 


Reminiscente, pânză, acrilic, 85 x 85 cm, 2016 

Ambianta, pânză, teh. mixtă, 60 x 50 cm, 2017 

Toamna, pânză, acrilic, 60 x 50 cm, 2013 

Toamna in Moldova, pânză, teh. mixtă, 80 x 60 cm, 2016 


DIALOGUL ARTELOR | V 


Bucuria sufletului, pânză, teh. mixtă, 80 x 60 cm, 2015 

Regata, pânză, ulei, 60 x 70 cm, 2011 

Plai în floare, pânză, acrilic, 50 x 60 cm, 2011 

Coloristica naturii, pânză, acrilic, 50 x 60 cm, 2016 

SI GATIS Linia imaginară 
Când am tras acea linie imaginară 
Toți câinii din oraş au început să latre, 
Toate bunicile au încremenit cu nepoții de mână, 
La birtul din colț, zeii au ieșit plictisitila o bere; 


Eina nica Puteam să le stric infernul, cu linia mea imaginară 


realizatora numeroase Sau să-i fac să se iubească nebun... 
emisiuni radio și TV. Fondator 
al cenaclului de literatură SF Dar ceea ce trebuia să se întâmple, s-a întâmplat, 


Helion din Timişoara, alături Asa că dimineaţa asta e o fetiță tristă, 
de prof. Cornel Secu. În ? g ? 


1981 este premia . . 
concursuri nationale pentru E vacanţă si totul e asemenea vacanței, 


poezie şi proză scurtă Singura preocupare sunt fenomenele normale 


a luat premiul! la Festivalul Cum ar fi privitul în ochii minții 
tudentesc de la laşi, cu 


prozá scurtá science fiction. 
În acelaşi an a fost interzis de 
regimul comunist. În 1990 
a fondat prima publicaţie Când am tras acea linie imaginară, nici nu am știut 
particulară din Timişoara Că doamnele visează la iubirea veşnică; 
ED Moa: Tiid copil te uiţi după fetițe, 
Conduce şi colaborează la ra . E fi 
mai multe publicaţii. Printre Bătrân când esti te uiţi după doamne-doamne... 
cărţile apărute: Proză bipedă, Pentru o doamnă am oprit odată apele si munții, 
Moartea necesară, Boeme si Am oprit poeţii și criticii literari, 
alte povestiri etnobotanice. Am oprit câinii să latre; 
Ea m-a lăsat să-i pup mâna 
Care brusc s-a ofilit și doamna a murit curând. 
Toate femeile sărutate de mine se ofilesc, 


Banală, plictisită, nici măcar nu merge la școală, 

Si mersul pe catalige 
Pentru a analiza lumea de sus... 


Apoi se întristează și mor devreme. 

Așa cum zici 


Fără îndoială te iubesc mult, 

Îţi pot defini ochiul şi taina, 

Apoi pot muri lângă tine tăcut, 

Îţi pot asculta șoapta din soapte; 

Între noi stau gi acum milioane de frezii, 
Mă gândesc la tine cu emoții și vise, 
Apoi mă trezesc și e... noapte. 


Eşti ceea ce eşti, de ce să explic, 

Doar am fost amândoi la o şcoală, 
Am învăţat teoria cartofului timpuriu, 
A călatoriei prin visele altora 

Şi meditaţia transcendentală. 


Așa cum zici, părerile noastre sunt triste, 
Timpul curge implacabil în taine 
Alambicate și pline de înțelesuri subtile 
Ca şi tăcerile puse în caiete de şcoală, 
Ca şi moliile care mestecă mobilierul cu haine... 
Fără îndoială te iubesc veşnic 

(Ce tâmpenii vorbesc... si e noapte), 
Milioane de frezii te aşteaptă pe câmpuri, 
Lumea noastră e din sticlă murdară, 

Din fantezii şi din şoapte... 


Momentul 


M-am ascuns în acel moment 

Şi apoi momentul acela a trecut... 
Aveam picioarele acoperite cu lut, 
Cuvintele tale îmi sunau violent, 


Îmi spuneai ceva despre diacritice, 
Bolboroseai cuvinte rostite de mult; 
Eu priveam cerul complice 

Şi visam în loc să te-ascult... 


Totul părea o nebunie riscantă 

Ca un copil trist mestecând o suzetă... 
Tu vorbeai, eu visam, ei treceau 
Dintr-o lume în altă lume absentă. 


Ce contează, îmi spuneam, dacă sunt 
Diacritice în poemele mele 

Zilele trec, noi ne apropiem de stele, 
Picioarele mele sunt acoperite cu lut... 


Scrisoare 


N-am mai vorbit de mult 

Şi-a început să ningă 

Dar între noi nu cresc zăpezi, 

Iar pietrele de ger n-au lacrimi să plângă, 
Nici dorurile mari, nevoie de dovezi... 


Fiind sărac, 

Te voi iubi cu muguri 
De frezii colorate, 
Scăldate-n adevăr; 


Acum, in miez de iarnă, 
Tu ai miros de struguri 
Şi păsări înghețate 
Ţi se aşază-n păr... 

Poemul frânturilor de gânduri 


Se-aud frânturi de gânduri, cum bat la ușa nopţii 
Şi vor să intre-n casă, și vor să plângă fin; 

Ea fredonează-n taină frânturile de gânduri 

Şi le așază galben, si tandru, pe un scrin. 


Iar uşa nopții, iată, se sfarmă ca o floare, 
Petale cad pereche și lin se desfágor; 
Începe un spectacol de tipete albastre, 
Procesiuni ciudate ca de cocori în zbor. 


La capăt, casa plânge cu lacrimi de faianță 

Şi tencuieli, și geamuri, si gresii spaniole; 
Frânturile de gânduri plutesc de jertfă-n gestul 
Cu care construiește, tulburător, Manole... 


Dimineața ciudată 


Bat clopotele lumii prin visele celeste; 
Din nou fără speranţă se naște-o nouă zi... 
Neantul cade-n sine, rostogolind căderea 
În matematici oarbe şi creuzete false, 

În falsele tipare ale iubirii false 

Cu întrebări degarte: a fi sau a nu fi? 


E-aşa aproape ora când totul se va sparge 
Ca vasul figurină din dinastia Ming 

Şi cauza ciobirii va naște alte cauze, 
Interpretări nocturne de infinite spaţii 
Sub cerul ca o lume de întrebări nebune 
În zorii dimineții când stelele se sting... 


Frumosul ca o taină va risipi cortina 
Acestor dulci cuvinte nescrise într-o carte 


Iubirea gi mirarea, atingerea, sărutul, 
Durerea și-mpăcarea, caleidoscopul firii, 
Impresii scrijelite pe frontispicii mate... 


Învingătoare, viața va merge mai departe. 


Plimbare pe facebook 


Merg pe facebook și mi se pare 
Că aud o poezie plângând — 
Poate vine primăvara prea repede, 
Poate tu esti nebuna cu laicuri, 
Poate am o tumoare în gând... 


Drumul trece prin timpane, discret 
Ca năluca prin vedenii călcând; 

Mi se sparge poemul de spaimă, 
Mi se sparge tableta de spaimă 

Şi aud rimele din suflet curgând... 


Străinul perfect 


Înarmat cu toată realitatea lui 

Străinul povestește întâmplări ciudate; 
Înaintea lui se surpă imperii de frunze, 
Pune în cafea puțină speranță 

Şi vise mereu amânate... 


Îmi place să-l ascult, e interesant, 
Îmi povestește mereu ştiri urgente, 
Mai ales că am fost repetent 

La lecţia despre Viitor mai ales 

Şi la lecţia despre Trecut, 

Am mers la toaletă cam des... 

Străinul frumos are răbdare cu mine, 
Cred că mă iubește discret, 
Bolboroseste reţete mistice 

Despre ce va urma în trecut, 

Despre ce va fi mai departe; 


Străinul perfect mă priveşte zâmbind 
Şi-mi pune în cafea puţină uitare 
Şi vise mereu amânate... 


Sfârşitul unui poet dubios 


De când am murit e pace în România 

Cred că eram un tip dubios 

Serviciile secrete se interesau de mine în fiecare seară 
Dădeau rapoarte, se primeau rapoarte 

Numai eu știam conjugarea verbului a simți 
Numai eu intelegeam răsăritul și apusul 

Dar mi-a intrat un cui în talpă 

Cuiul fundamental prezis de Einstein 

Am dat apoi în starea de triunghi și am murit, 
Lăsând pe toţi cu gura căscată 

S-a vorbit la moartea mea, ca și la alții 

Uite domnule a murit, vai, era o valoare 

Şi m-au dus la cimitir 

Printre mii de oameni de neînlocuit 

Passionaria STOICESCU 


Despre boemie, morală 
și jocul lingvistic 


Încă din titlul ales, Boeme și alte proze scur- 
te, volum apărut la Editura Inspirescu, Satu 
Mare, 2017, colecţia Scriitorii secolului XXI, 
George Terziu demonstrează apetenta sa spre 
joc — lingvistic si semantic — „boeme / poe- 
me” susținând un soi de paronimie metafori- 
că. În ce fel se traduce asta? 


, De la început, autorul ne dezvăluie esența 
P S. — poetă, prozatoare, î 


scriitoare de literatură pentru existenței sale artistice și a existenţei sale în 
copii, traducătoare, membră general: boemia, traiul într-o dezordine indu- 
a Uniunii Scriitorilor din sã de crezul și simțămintele sale, sinceritatea 
România (1976). A publicat 
67 de volume, dintre care 
18 de poezii. Colaborează 

la reviste literare din ţară 

şi străinătate. A tradus in 
volum poezie, dramaturgie 
(în colaborare) din limbile 
rusă, polonă, iar în periodice „Poeţii îi fac cu mâna din fum”, prietenii îi sunt 
şi din limbile belarusă, „în creier”, iar lumea sa „e din sticlă murdară / 

cehă, bulgară şi georgiană. din fantezii şi din şoapte”. Omul contemporan 
Laureată a numeroase 
premii literare și culturale. 


de a o recunoaște și a face acest gest cu un fel 
de curaj ostentativ. 


Boemia poetică e susținută însă de poezie 
adevărată, cu timbru propriu. „Linia imagi- 
nară” trasă de George Terziu are concretete, 


văzut de poet înseamnă „Omul trist din orașul 
trist / Cu viaţa lui repetată, rotundă/ Care se 


trezeşte la 8 dimineaţa / Sorbindu-si aerul şi 
silabele din ceaşcă / Si privirea lui blândă. / El 
nu urăște pe nimeni, nu iubeşte pe nimeni, / 
Este echidistant ca o floare tandră / Puţină re- 
alitate și multe amintiri ratate.../” Concluzia? 
„De atâta prostie se face seară / Şi încep să ne 

crescă dinţii de lapte”. Această „minoritate” reprezintă majoritatea și 
titlul poemului e pe măsură: „Concert de pian pentru majori”. 


Partea de poezie Boeme are o structură combinată: despre condiţia po- 
etului față în față cu cea a omului obișnuit: „Rimele curg printre cărți 
disperate / Poetul stă respectuos în picioare” (Prietenilor din cărți), 
despre sentimentul religios (Aer de sărbătoare creştină) şi multe poe- 
me de dragoste, de fapt lamento-uri pentru iubita cândva reală, acum 
devenită „O himeră / Postată undeva în stratosferă / Ca un final de 
film fără imagini / Sau ca un vis frumos, neomenesc..” („Final ratat”). 
Dar cu toate regretele și tristeţea, aferente despărțirii, autorul are forța 
luciditátii întru potolirea unei disperări adesea mimate. Altminteri n-ar 
fi scris „Picioarele mele sunt acoperite cu lut”( Momentul), simțindu-se 
destul de „pe pământ”, trufas chiar, atunci când afirmă: 


„Dacă te-ncrezi în rândurile mele / Şi crezi în ele mereu, / Să știi că 
ai în mână / Cartea de vizită a lui Dumnezeu.” (Poate). „Învingătoa- 
re viața va merge mai departe” (Dimineaţa ciudată), cu atât mai mult 
cu cât parodicul, sarcasmul care nu-l părăsește o clipă, îşi arată brusc 
faţa: „Azi te iubesc nepereche / Azi te iubesc precum o tortá de flori / 
Dar fii calmă, poate o să-mi treacă...” (Poem banal, într-o zi banală) sau 
„De ce gândesc imagini fără noimă? / Aceste roiuri de cuvinte-n zbor / 
Când tu, de fapt, esti dusă după lapte, / Iar eu te-astept şi mi-e atât de 
dor...” (Retorica matinală). 


Pentru a completa acest caleidoscop liric sunt gi câteva poeme preamă- 
rind copilăria şi puritatea (Caii gândului, Copilărie). 


Între Ion Minulescu, Marin Sorescu gi Şerban Foartá, ba chiar prelu- 
ând ceva din poemele de frondă ale lui Vladimir Vásotki, din care am 
tradus, George Terziu are glas propriu si poezie notabilă. 


Alte proze scurte anunţate în titlul cărţii au totuși un nume în volum: 
Proze etnobotanice. Iarăşi plăcerea jocului semantic! Etnobotanicele 
sunt prafuri create în laborator: droguri sintetice care dau dependen- 
tá, care induc halucinaţii, euforie, relaxare, amnezie, dar pot cauza și 
moartea. Ele sunt consumate în starea de boemie, anunţată anterior. 
Apreciez autorii care ştiu să-şi aleagă titlul cărților lor în conformita- 
te cu conţinutul, frizând echivocul, așa cum stă bine artei, literaturii. 
Prozele lui George Terziu pot da dependenţă la lectură, dar se poate 

înțelege și că autorul e dependent de scrisul lui. Că scrisul, în genere, 
dă halucinatia măririi, a rămânerii în timp prin el. Doar că, paradoxal, 
şi aici autorul operează cu ironie și sarcasm, ba chiar cu autoironie, în 
semn că îşi cunoaşte limitele și nu se ia prea tare în serios. Reţeta e 
asemănătoare cu cea din Proza bipedă. De la versul manifest din Boeme, 
în care se adresează confratilor „Voi chiar credeţi că acum suntem cu 
adevárat?”, desfiintând iluzia scrisului, se trece la concret, la real, cu 
biciuirea absurdului social și politic contemporan, cu mesaje codificate 
şi parabole, care au ca scop să ia în derizoriu contradicţiile lumii în care 
trăim, pentru „a uşura” mizeria de zi cu zi, cauzată de tarele noastre 
caracteriale, de starea perpetuă de nerezolvare a problemelor din con- 
temporaneitate. 


Personajele lui George Terziu sunt construite din stările lor psihologi- 
ce si comportamentale. Nu au chip, dar au atitudini, mod de gândire si 
reacţie, care să le contureze fața. Hazardul, absurdul se grefează pe tra- 
gic, dar tocmai din această combinaţie iese parodicul. Finalurile sunt 
neaşteptate, iar jocurile de cuvinte fac deliciul povestirilor. 


Afacerea seminţelor din Afaceri comuniste ascunde drama politică a 
intelectualului care cumpără seminţe pentru ambalajul lor preţios — 
pagini dintr-o Istorie a literaturii române pe unde scurte de Monica Lo- 
vinescu. Finalul e ca de roman polițist, dezvăluind parabola semintei. 
Peste cea mundană și banală, ca hrană a săracului si a omului de rând, 
deci deasupra ei, la propriu si la figurat, stă „sămânţa culturii”, interzisă 
în comunismul incipient. 


Modelul lui Dimi, bărbatul în căutare de neveste și cu multe căsăto- 
rii la activ, din proza Miresele lui Dimi, nu e altul decât politicianul 
contemporan Călin Popescu Tăriceanu, campion la însurătoare. Mo- 
rala povestirii, deși vulgară, „Şi şoarecele se satură de aceeași gaură”, 
e adevărată şi salvatoare pentru bărbat și justificativă pentru derapa- 
jele feminine ale personajelor. Filozofia de viață desprinsă din fiecare 
mariaj al lui Dimi e savuroasă și extrem de reală. Finalul este de un 
comic tragic. La spovedania în fața preotului, întrebat de acesta după 
tipic, dacă se leapădă de Satana ( femeia, în capul celuia cu atâtea 
experiențe matrimoniale la activ), Dimi răspunde: „Părinte, m-aș le- 
păda, dar am trei copii cu ea!” 

Iubita lui Pink aduce pe tapet duetul credincios / ateu cu deriziunile 
soartei pentru credincios. Dialogul spumos între cei doi nici nu elu- 
dează, nici nu confirmă adevărata existenţă a Celui de Sus. 


„Asociaţii” prezintă un alt cuplu tragicomic: profesorul de filosofie și 
elevul său, ba chiar și tatăl elevului, la fel de trogloditi amândoi aceștia 
din urmă... Încercând să pareze obrăznicia golănească a elevilor, dar și 
prostia lor, filosoful însuşi devine ridicol cu explicaţiile date pe măsura 
tembelilor interlocutori, speriați nu de nestiinta lor, ci de urmáririle la 
modă ale DNA. 


Ca ingrediente, toate prozele au perechi antinomice: sacru / profan, 
înțelepciune / prostie, naivitate / siretenie, bigotism / ateism, mascu- 
lin / feminin. Din confruntarea lor se naşte tensiunea prozei „tratată” 
de către autor gradual: de la ironie la sarcasm, totul reliefând absurdul 
existenţial. 


O altă trăsătură a prozelor din această carte este caracterul lor interac- 
tiv. În toate finalurile, autorul intervine și-și face simțită prezenţa, ori 
moralând discret, ori autoironizându-se, ca în Asociaţii: „Pentru că 
nu mai am ce să vă povestesc, aici, la Spitalul de Psihiatrie din Gătaia, 
unde sunt internat de doi ani, se stinge lumina la orele 22, vă doresc 
numai bine și ne vedem mâine. Până atunci nu uitaţi: Viaţa noastră este 
un mare rahat, dar e singurul bun de preț pe care-l avem!” 


Morala? Nu credeţi un nebun, dar nu uitaţi că el e rezoneurul care spu- 
ne lucrurilor pe nume. 


„Rezon”! i-aş răspunde şi eu ca unui confrate, ca demni urmași ai lui 
Nenea Iancu, cel cu „văz enorm” și „simţ monstruos”. 

Mircea DRUC 
EI și NOI 
[fragment] 


7. Amprente 


„In copilărie, creierul nu este îndeajuns de dezvoltat 
încât să înțeleagă primele noastre experiente si ast- 
fel ele devin amintiri nerezolvate, inconștiente... Ca 
i adulți, unele dintre răspunsurile noastre la situații 
M. D. — om politic, adept al a da à q r 
Reunificării României, náscutla $í evenimente sunt reacții la un trecut care nu mai 
25 iulie 1941 în Pociumbăuţi, există. Ele au devenit reflexe protectoare automate... 
judeţul Bălți. Studii: Facultatea ; 
die să i o Putem recunoaște cu exactitate cum sunt conecta- 

de Filologie a Universităţii qua ? eo i . 
in Leningrad (1964); studii. te acțiunile noastre de astăzi cu experienţele din 
doctorale la Institutul Americi copilăria timpurie, cu relațiile cu părinţii, dar şi cu 


Latine al Academiei de Ştiinţe | PENR .» 
E eneratiile, istoria si cultura trecutului. 
URSS (1970); facultatea de 8 dci ? 


psihologie a Universităţii din Menis YOUSRY 
oscova (1980). A lucrat în 
diverse domenii la Moscova, 
Chișinău, Cernăuţi, București: 


învățământ superior, cercetare Un disident 


ştiinţifică, producţie, diplomaţie. 


O. e 


o 


Distins cu Ordinul National Pe parcursul vieții am constientizat: diverse 
„Steaua României" în grad de edi idiferitesi t 
Mare Ofiţer. Activist al mişcăride Personaje din epoci diferite și-au pus amprenta 
renaştere națională a românilor asupra psihicului meu. Comportarea lor mi-a 
din Basarabia și Nordul Bucovinei servit drept ghid moral în situații critice; exem- 
(1959-1991). Președinte a tul Tor degl x fi t : 
Consiliului de MinistrialRssM  PLUL lor declanşează frecvent un cenzor sin- 
(1990-1991). La alegerile cron. Prin empatie, reactionez identic la pro- 
prezidenţiale din România, în vocári gi stimuli exteriori specifici. Continui 


septembrie 1992, a fost primu 2 A SEEN PRI dê 
PEMAN p să cred şi astăzi că am fost modelat încă din 
candidat independent cu o > 


platformă unionistă declarată. În 
prezent este pensionar, locuieşte 
cu familia la București. 


copilărie de bunicul Ştefan Ciubară pe care, 


E Continuare. Începutul în nr. 3 (239) 2017, p. 162-175. 

involuntar, l-am imitat adeseori. El mi-a rămas în memorie ca un simbol 
al confruntării între două lumi. Când puterea sovietică s-a înrădăcinat 
adânc în Pociumbáuti, el se apropia de final. Atitudinea sa critică față de 
rânduielile sovietice i-au creat reputaţia unui disident sui generis. Din 
această cauză, pe timpul deportărilor şi al colectivizării familia noastră 
trăia cu frica în sân. Bunica Eugenia îl implora adeseori: „Mata, Ştefane, 
nu le mai zice nimic la aiștia, că-i rău de noi!” 


Bătrânul recalcitrant îi lua mereu peste picior pe activiștii satului. Tănase 
a lui Tárlan, secretarul comsomolistilor, nu putea să treacă pe lângă noi, 
că bunicul însenina la gard: „Auzi, Afanasii Ivanovici, tu știi că tătucă-tu 
ieşea primăvara la plug, adormea pe brazdă și-l ciupeau cotofenele?”. 


Victima ironiei suporta tăcut acest apropo jignitor. Bunicul mai zicea și 
de-a dreptul: , Activistii sunt viță de oamenii leneși, curvari gi betivi. Aistia 
caută să trăiască numai din chilipiruri”. Văzând fâstâceala bietului Tănase, 
moșneagul continua ofensiva verbală: „De ce porţi, flăcăule, o vechitură 
moscălească? Am în pod o căciulă de astrahan. Drept că a mai pus baba 
cloșca în ea, dar mai bine ti-ar sta decât asta, cu urechi clăpăuge...!. 


Faptul că Ștefan Ciubară era cel mai bătrân om din sat îi servea, probabil, 
un fel de garanţie că nu va fi pedepsit. Şi ereticul se distra. Câte un activist 
mai intepat îl repezea: „Taci dracului, Haba (porecla lui Stefan Ciubară, 
pe care eu, nepotul, o mostenisem). Nu mai hăbăi atâta c-o să ajungi în 


[> 


Siberia 


„Niciodată! replica mogneagul rebel. Până să mă duceti voi în Siberia, eu 
mor pe drum, si tot nu mai ajung acolo... Astfel îşi exprima supremaţia 
față de venetici gi impostori. Bunicul aparţinea deja acelei lumi asupra 
căreia eliberatorii şi gástele colhoznice nu mai aveau nicio putere. 


Îmi amintesc ce bucurie când bunicul mă lua cu el la cele două mori de 
pe Ciuhur. La moara lui Iuza, dinspre Pociumbeni, mă scăldam şi mân- 
cam miez de floarea soarelui de la presa de ulei. La moara lui Ladu, din- 
spre Stolniceni, prindeam la gârlă câte o traistă de raci. Din spusele săte- 
nilor, aici, în casa morii, se întâmplase o mare tragedie. Înainte să-i treacă 
pragul, bunicul îşi făcea cruce. La români locuise acolo arendașul cu soţia 
şi doi copii. Ofticat de atâtea taxe si impozite, venea adesea pe la bunicul, 
să mai pună tara la cale. ,Stefane, să ştii de la mine, vin ruşii în curând... 
O s-o ducem mult mai bine!” 

În '40, la o lună după cedarea Basarabiei, bunicul se trezeşte cu 
arendașul la poartă: ,Stefane, aiștia nu-s ruşii, pe care eu i-am așteptat! 
Primeşte-ne, te rog, să stăm la tine o zi-două, până găsesc ceva”. Puterea 
sovietică îl expropriase. I-a luat moara și l-a dat afară din casă. Apoi, un 
şef de la raion i-a permis „fostului ilegalist” să ocupe două câmárute, 
ca gestionar al morii, devenită întreprindere de stat. Peste un an, ca să 
nu nimerească în mâinile nemților, evreul şi-a omorât soţia şi copiii cu 
toporul şi a incendiat casa. Când oamenii au sărit să stingă focul, l-au 
găsit spânzurat în pod... 


În mod tradițional, țăranii noștri duceau tot ce aveau de vânzare la 
piaţa din Cernăuţi. Acolo îi aştepta Haim, un angrosist dintre vechile 
cunoştinţe ale bunicului. Tin minte, după foamete, venea vreun sătean 
alarmat: „Moș Stefane, am «ieşit din brânză» tare bine și mă gândeam 
să duc cagul și urda la Cernăuţi. Dar am auzit că Haim e plecat, n-o să fie 
sâmbăta asta”. „Fără un ovrei se face târgul. ÎI găsim noi pe Mayer, că-i 
mare neamul negustorilor...” 


Adeseori ne trezeam cu „musafiri. Bunica era necăjită, fiindcă nu prea 
avea ce să pună pe masă. Eu rămâneam numai ochi și urechi. Dar nu 
intelegeam mare lucru. Bunicul se întreținea cu „partenerii de afaceri” 
într-un fel de lingua franca: cu şefii vorbea rusește, cu negustorii — 
ovreieste, cu potcovarii si tinichigiii — tigâneste. Se întâmpla ca bunicul 
să aibă nevoie de ajutor: „Hai, Marcel, cu mine, până la fierăria lui Nenitá 
să aducem... „Nu vreau!” „Bine, nepoate, fără un ovrei se face târgul” 
Această frază de serviciu trăda calm şi înțelegerea situaţiei: „Nu face ni- 
mic, mă descurc și singur” sau „Caut altă soluţie”. Am preluat de la buni- 
cul maniera sa de a-i trata pe cei care te refuză fără niciun motiv, sau te 
sâcâie cu invitaţii și oferte inacceptabile. 


Februarie, 1951. Alegeri! Activiştii, precauti să nu iasă cu scandal, trimit 
în misiune două tinere comsomoliste. Cu voce mieroasă, caută să-l lin- 
guseascá pe bunicul: „Stepan Ivanovici, mata esti om în etate, n-are rost 
să vii la votare prin troiene. Aducem noi urna acasă”. Dar era greu să-l 
tragi pe sfoară: ,Lásati-o baltă! Cine va trimis? Cine îmi poartă de grijă?” 


Nici bunica, nici mama nu reușeau să-l convingă ca să accepte oferta. 
Şi, cu toţii, dădeau din mâini a lehamite. Aveam la activ și alte eşecuri în 
acest sens. Înainte de revelion, bunicul ignorase decizia consiliului de fa- 

milie. A plecat la Brátugeni. În centrul raional avea loc trecerea în revistă 
a formațiunilor artistice de amatori. A convins o bătrână vădană din sat 
să-l însoţească. Au urcat pe scenă, au cântat și au dansat, piese folclorice 
nealterate, vechi, de când „era bunica fată mare”. Au câștigat un premiu 
bănesc şi câte un costum... Așa că, nu putea bunicul să omită o eventuală 
plăcere cu ocazia alegerilor... 


Satul e plin de pancarte si steaguri roșii. La scoală, drânga-drânga-drâng 
o orchestră din strânsură. Tineti-vá bine, Ştefan Ciubară merge la votare! 
Înalt, cu ochi albaștri, în tinereţe era blond, cu barbă albă și semet: „Bună 
ziua doamnelor şi domnilor!”, salută răspicat, pe vechi, ca la români, şi 
activiștii înțeleg: semn rău. 


„O, ce bătrân interesant! se înduioșa polnomosnicul de la raion. Acesta 
era un rus autentic, nu ca hoholii sau alți „ruși de profesie”, de prin părțile 
noastre. Ce păcat că nu ştie rusește!” 


„Eu n-am să votez! declară alegătorul capricios. Doresc, mai întâi, un 
cântec!” Activistii sar alarmati, nerăbdători: „Ce cântec, moș Stefan!?”. 
Moşul le explică. Polnomosnicul, indulgent, face semn cu capul, în sen- 
sul: „Daţi-i drumul, ce vă coditi atâta!” Acesta n-are de unde să ştie că bă- 
trânul... Ce oroare! Comandase „Vasilică din Craiova”. De fapt, nu-i poţi 
explica în două cuvinte unui rus născut pe Volga că adjectivul „român” 
conţine a priori un fel de crimă politică... Că acest cuvânt nu se poate 
compara nici măcar cu adjectivele ,bulgar”, „maghiar” etc. 


Şi astfel, în ziua alegerilor, la sovietici, nişte muzicanți timorati — Ilarion la 
vioara lui fără o coardă, Sârghi la contrabas si doi ţigani din Pociumbeni — 
unul la tobă si altul la trombon - execută un șlagăr «6Aarnoi>, de la ro- 
mâni... Stefan Ciubară stă în poziţie de ,drepti”, sobru, solemn, de parcă 
s-ar intona „Trăiască Regele”. Se închină şi mulțumește... într-o rusă per- 
fectă. Polnomosnicul reacționează entuziasmat, dar iată ce aude drept 
răspuns, în rusește, desigur: „Am avut onoarea și fericirea să trăiesc sub 
împăratul Franz-losif, sub impăratul Nicolai Alexandrovici și acum, iată, 
sub împăratul Iosif Visarionovici!” 


„Stepan Ivanovici, tovarășul Stalin nu-i împărat!” îl lămurește pripit un 
activist. „Dar ce-i? Eu îl servesc cu adevăr si credinţă, sunt paznic la moa- 
ra lui Ladu! Noi cu bătrâna ne mulțumim cu ce avem. Ce-ar fi să aibă si 
el o capră, să dea câte cinci litri de lapte pe zi — ce, nu-i de ajuns? Atunci 

poate n-ar mai umbla prin sat fel de fel de agenţi: dați lapte, daţi carne, 
daţi ouă, daţi lână...” 


Apropo, cam așa proceda Ştefan Ciubară și pe timpul românilor. Fusese 
în opoziție permanentă cu autorităţile locale și membrii diverselor par- 
tide politice. Avea marea plăcere să-i tachineze pe inspectorii și agenţii 
fiscali. Se ciondănea mai ales cu unul Sogu, român basarabean, dintr-un 
sat de pe malul Prutului. Ştia că-l cheamă Nicolae, iar pe taică-său Ion. 
Când îl vedea intrând pe poartă, ca să-l impoziteze, îl saluta sarcastic: 
„Hy, Huxosaú HBanoBuu, kak pesa?” 


Auzeam în familie cá Sogu era tare supărat. La rugămintea familiei 
Vornicu, agentul fiscal l-a împlinit pe Stefan Ciubară. Dar a luat, în contul 
datoriei, numai hainele de gală ale domnişoarei Elena Ciubară. Cu toată 
stratagema, domnigoara Ninela Vornicu a pierdut partida. Cică, Ilenuta 
lui Haba ar fi apărut, inopinat, la mijlocul petrecerii, îmbrăcată în hainele 
lui maică-sa, și tot pe ea au ales-o regina balului. 


La a doua venire, în primăvara lui '44, eliberatorii au dezmembrat defi- 
nitiv numeroasa familie a lui Ştefan Ciubară. Doi feciori, unul tehnolog- 
vinificator, altul profesor de matematică, și două fiice măritate s-au eva- 
în propria lor ţară, România. În Basarabia au rămas: bunicul gi bunica, 
trei fiice și doi feciori. Cel mai mare dintre feciori, Andrei Ciubară, a ab- 
solvit seminarul teologic. Nu mai știu din ce cauză, dar nu a reușit să 
treacă Prutul. Cu toate presiunile şi promisiunile din partea autorităților 
sovietice, nu și-a schimbat profesia. Peste vreo zece ani a obținut din nou 
dreptul de a practica preoția. 


Feciorul cel mai mic a avut un mare ghinion. Elev fiind, împreună cu 
un coleg a fost martorul unei încăierări dintre un popă şi profesoara lor. 
Popa i-a somat să-și țină gura. Dar profesoara a decis să-și facă dreptate 
şi i-a chemat ca martori oculari. La judecată elevii au spus ce-au văzut cu 
ochii lor: „Popa a lovit-o!” Preotul i-a anatemizat pe ambii copii. Ghiţă 
Ciubară a dispărut fără urme, iar colegul său s-a spânzurat. Abia la sfâr- 
situl lui '44 am aflat că fugise peste Nistru. Că a fost mobilizat în Armata 
Roşie, că a devenit ofițer — tanchist. Una din fiicele rămase în Basarabia a 
fost deportată cu familia în Siberia, iar fiica cea mai mare și mama Ileana 
au împărţit destinul oamenilor din Pociumbáuti. 


____176 AA ROIMIÂNIA 
Niste români 


Citisem romanul Pădurea spânzuraților de Liviu Rebreanu când s-a năs- 
cut fratele meu, mezinul. Am insistat să-i punem numele , Emil”, în onoa- 
rea eroului principal. Fratele scriitorului, Emil Rebreanu, executat de 
autorităţile austro-ungare, este prototipul lui Apostol Bologa. Un ofițer 
rezervist în armata austro-ungară, Apostol Bologa, pentru comportare 
eroică pe frontul italian, este ridicat în grad, decorat cu o medalie. Mai 
târziu, batalionul său este transferat din Italia în Carpaţi. Într-o noapte 
a încercat să treacă linia frontului. Cine a citit cartea sau a văzut filmul 
înțelege la ce mă refer: ardeleanul nu a putut să lupte contra românilor 
săi şi a plătit cu viaţa. 


Despre fapta basarabeanului am aflat ceva mai târziu, fiind student la anul 
întâi. Venisem în vacanţa de iarnă la părinţi. Într-o duminică ne-a vizitat 
un om din Zăbriceni, mos Tarpan. Tata nu era acasă. Fiindcă omul a decis 
să-l aştepte, am coborât în beci și am adus un ulcior cu vin. „Mulţumesc! 
Tare bun vin, roșu!... Închin în sănătatea celor drepți... Gheorghiţă, taică- 
tău, m-a scăpat de la moarte... Hai să-ţi spun, Marcel, cum am fost noi pe 
front, cu rușii. Așa, ca să ne treacă mai repede timpul.” 


Când i-au mobilizat în Armata Roșie, în aprilie '44, tata avea 28 de ani. 
Moş Tarpan se apropia de 50, un vecin de al nostru, Gheorghe Ieşanu, 
abia împlinise 15 ani. Acum, cele auzite de la moș Tarpan le percepeam 
ca pe o evocare axată pe contraste. Despre Armata Roșie nu prea avea cu- 
vinte de laudă. Asupra celor cu armata făcută la români ofiţerii sovietici 
produceau o impresie cel puţin stranie. „Bocaku. Camosgannpr. (Nişte 
golani. Nişte impostori”). La Dnepropetrovsk, acolo unde, în aprilie '44, 
fuseseră duși recrutii nord-bucovineni gi basarabeni, din primele județe 
ocupate de sovietici, văzuse cum un subofițer beat critá injura o patrulă — 
doi soldaţi si un căpitan. 


„Am crezut că s-a zis cu el. Că-l împușcă pe loc. La români nimeni 
n-ar fi permis asemenea lucruri. Am făcut armata la Alba Iulia. Când 
se apropia sergentul, noi, soldaţii, ne întindeam strună. Celor mai 
mari în grad le prezentam onorul de la douăzeci de pași. Aveam un 
căpitan bănăţean. Mândru, spilcuit, iute foc, dar bun la suflet... Nu se 
compară cu sovieticii. Am avut ocazia să păzesc nişte ofițeri. Făceam 
de gardă la camera de arest... Odată cu noi, la Dnepropetrovsk, mai 

aduseseră recruți. De dincolo de Ural. Tineri de tot, nu ca ai noștri. 
leşeam cu toții la instrucţie, la o margine de oras. Tineretul lor se 
plictisea. Uneori ne înjurau: „moldavan-baran!”. Nu le plăceam. Prea 
eram ascultători, executam întocmai. Comandantul ne dădea exem- 
plu. Pe ei, mai rar...” 


S-a întâmplat, spunea mos Tarpan, după sărbătoarea Paștelui. „Rusnacii 
au zărit un popă; taman ieşise dintr-o bisericuţă de alături, după serviciul 
divin. Când să ajungă în dreptul lor, unul dă comanda: „B3oA, meauroca!” 
(Pluton, arma la ochi!). Plutonul, încolonat, gata să tragă. Preotul se spe- 
rie. Scapă bocceluta si ridică mâinile în sus”. 


Soldaţii sovietici, bucuroși de cum s-au jucat „de-a execuţia”, se trântesc 
la pământ în hohote de râs. Recrutii români, șocați, urmăreau tot ce se pe- 
trecea acolo. Preotul ajunge apoi în dreptul lor. „Şi, deodată, Gheorghiță 
ordonă cu toată puterea, în română: “Pluton, alinierea! Drepti! Pentru 
onor prezentaţi arm!>. Şi ai noştri execută fulger”. 


Imaginati-vá: un rus în sutană, bătrân, cu barbă albă, derutat complet; 
un soldat în uniformă sovietică, dar străin după chip şi vorbă, se apropie 
de el, îi sărută mâna și îngenunchează: „Binecuvântează, sfinte părinte!’ 
Acum, moș Tarpan, emoţionat fiind de parcă totul s-ar fi petrecut aie- 
vea, îmi descrie plastic scena: „Popii îi dau lacrimile. Îi tremură barba. Ne 
întrebă: «KTO BÞI, OTKyAa BÞI, AoGpere aroan? > (Cine sunteți, de unde 
sunteți, oameni buni?). Gheorghiţă, taică-tu, ia poziţie de drepți, rapor- 
tează: «PyMBIHBI, cBaroi oren! Ms BeccapaGuu n ByxosHHbI. (Români, 
sfinte părinte! Din Basarabia și Bucovina)». Apoi, preotul trece pe la fie- 
care şi ne binecuvântează cu semnul crucii... Rusnacii de acolo văd la ce-i 
duce mintea pe nişte „boi de moldoveni” si rămân cu gura căscată. După 
asta ne-au pârât la superiori... 


Văzându-mă uluit, mogul mai gustă din vin şi deapănă mai departe: „Da 
la Berlin!?... Nimerisem într-o intersecţie, sub foc încrucișat... Ardea un 
tanc. Tanchistul reușise să iasă. Îi strigam să vină, tárás, către noi. Eram 
foarte aproape, îl acopeream. Trágeam tare dintr-o clădire dărâmată. 
Când colo, Ivan se ridică în picioare. Rácneste, înjură: «Kro nocmea? 
Borxoau, ras!» (Cine a cutezat? Aratá-te, canalie!). Numai unul beat 
putea să facă așa ceva. L-au ciuruit momentan... Să ştii, Marcel, că nici 
americanii nu mi-au plăcut. I-am văzut... Când ne-am întâlnit, la Oder. 

Eram aliaţi, dragă doamne. Gálágiosi, dezmátati... Curgea uniforma 

pe ei. Parcă erau niște partizani... N-aş fi crezut niciodată că-s betivi. 

Pupáciosi... ca rușii”. 


Basarabeanul Gheorghe Druc făcuse o şcoală de sergenti la români. I-a 
fost de mare folos. Mai târziu, în tranșeele din Prusia Orientală, la Oder 
şi în luptele de stradă la asaltul Berlinului. În timp ce-i pregăteau pentru 
front, s-a găsit unul să-l denunțe: „Druc a făcut armata la români... Are și 


grad”. 


Un ofițer NKVD, vorbitor de română, l-a interogat îndelung. 
Comandantul batalionului, în loc să-l pedepsească, l-a pus să facă ser- 
viciu de front şi alte exerciţii cu basarabenii și bucovinenii, care „deo- 
camdată” nu posedau rusa. Probabil au judecat pragmatic: „important 
să-i pregătim cât de cât pe acești moldoveni, să-i trimitem în linia întâi, 
iar acolo se va vedea. Gheorghiță se descurca excelent. Moldovenii, 
disciplinati, progresau vizibil. Lucru care pe unii îi irita. A venit şi un 
control de la statul major. Ofiţerul superior, văzând cum mărșăluiesc pe 
câmpul de instrucție foştii militari români, iar acum ostași sovietici, s-a 
cam oțărât: „Gardă regală, ce-i asta? Exces de zel, n-are rost... Vedeți dacă 
ştiu să împuște și... înainte, la Berlin!” 


Am aflat mult mai târziu cine l-a pârât pe tata. Chiar de la turnător. 
Când trăgea să moară, consăteanul l-a chemat la el: „Gheorghe! Atunci, 
la Dnepropetrovsk, eu am spus că tu ești ofițer român. Mă gândeam, 
poate îmi vor da ceva de mâncare. Nu pot îndura foamea. Ne hrăneau, 
ţii minte, numai cu varză murată. În '49, ridicau oamenii să-i ducă în 
Siberia... Eu eram în activul de partid. Am ținut mortis să fii trecut în 
lista culacilor... Odată, la Oder, am tras în tine, din spate, dar nu te-am 
nimerit... Te invidiam, ţi-am purtat ură încă din şcoală. Când eram flăcăi, 
ti-au furat caii cu tot cu căruță... Să ştii, că eu i-am pus la cale pe ţiganii 
din Pociumbeni. lartă-mă, Gheorghe!.... „Dumnezeu să te ierte, Grigore. 
Eu te-am iertat...” 


Încă un român pe care îl invoc adesea în disputele dintre EI și NOI. 
O altă amprentă constientizatá... Moş Pintilie Druc, fratele bunicului 
Ostin, era poreclit „Ferdinand capu-nant”, fiindcă purta căciulă înaltă, 
la fel ca regele României și, cică, chiar semănau la chip. Când cineva 
aducea vorba despre nemți și ruși, acesta pufnea în râs. Şi, neapărat, 

relata o întâmplare trăită: cum a fost el prădat de niște militari germani. 
Într-o bună zi, cam pe la început de iulie '41, se trezeşte cu o mașină 
la poartă. Coboară câţiva soldaţi. Printre ei și un traducător. Acela i-a 
cerut să deschidă beciurile. Basarabeanul avea tocmai două, semn că-i 
om înstărit. L-au pus să umple ulciorul, să bea un păhar, după care au 
degustat şi ceilalți. Recht gut! S-au consultat, au tras mașina în curte, 
au încărcat butoaiele gi au numărat mărcile. 


A rămas moş Pintilie descumpănit, cu teancul de mărci germane în 
mână: „Poate oi face ceva cu ele la Cernáuti..”, se consola bătrânul. A 
doua zi, pe la amiază, cineva bate din nou la poartă. Omul deschide și... 
aceiași soldaţi. „Ce mai vor oare!? Mi-au luat tot vinul.” Pedanti, griju- 
lii, militarii descarcă butoaiele deșarte. S-o fi gândit că n-au dat bani pe 
ambalaj și nici n-are rost să se piardă bunătate de butoaie. Si mogul era 
îngrijorat că la toamnă n-o să aibă în ce pune vinul. 


Dar de unde au știut nemţii că „Ferdinand capu-nant” are cel mai bun 
vin? Era în sat un om singuratic, schiop din născare. Când se schimba 
puterea, el îi pára pe cei care au vin bun și cai buni. Astfel abătea peri- 
colul de la casele rudelor sale bogate. Prin '49, când a înţeles că nu vom 
scăpa de colectivizare, s-a spânzurat. 


Pătărania mai are și prelungire. În primăvara lui '44, ajunseseră pe la 
Pociumbăuţi eliberatorii. Au intrat în același beci. Fără să gândească, 
au dat o rafală. Din butoaie ţâșnea vinul ca dintr-o fântână arteziană. 
Euforici, extaziati, beau din căști și gamele, fleşcăind prin vin până la 
glezne. Amintindu-si, mos Pintilie se tânguia: „Pe aiștia nici să prade 
nu-i ajunge capul! Mi-au ciuruit butoaiele, mi-au stricat beciul... Că 
dacă se așezau ca oamenii la masă, le-aș fi adus vin cu găleata. Si pâine, 
şi slănină. Şi tot ce aveam de mâncare..”. Morala fabulei, sentința — 
nici să prade nu-i ajunge capul — le-a intrat în cap basarabenilor pen- 
tru totdeauna. Propaganda sovietică nu reușea să elimine ampren- 
tele. Adevăruri, nu din auzite, ci insusite prin propria experiență de 
viaţă... 


Încă o amprentă: mă gândesc la amicul meu, regretatul Petru Dudnic, 
un român transnistrean. Era perioada studenţiei mele la Chişinău, oc- 
tombrie 1957 — aprilie 1960. Petru Dudnic făcuse rost de «Cnucok 
a6onenroB  KumuHeBckoă FOPOACKOÁ  TeAeDoHHoă ceru IO 

cocroanuro Ha 1 aBrycra 1958 r. Ilapruănoe nsaareabcrBo HK KII 
MonnaBuu KumuneB. 1958 r.» Seara, la cămin, tolănit pe pat, rásfoia 
cartea aceea de telefoane. O studia încruntat. Într-un târziu, pe coperta 
interioară a scris o dedicație: „Lui Mircea Druc, spre tinere de minte și 
cugetare îndelungată”. 


Mi-am dat seama rapid de sensul gestului său. Făcuse o mare descoperi- 
re. În lista alfabetică a abonaților din Chişinău, capitala RSSM, la fiecare 
literă nu se aflau decât două sau trei nume de familie autohtone. 


Uneori, Petru Dudnic, viitorul poet şi jurnalist, avea accese de umor 
sumbru: „Drug! Mircea! Eu sunt de peste Nistru! Tu, frátiorule, să 
mă asculti. Să-mi porți respectul. De ce? Păi, noi, şantiştii, de pe malul 
stâng, construim comunismul din 1917. Iar voi, basarabeni procleti, 
de pe malul drept, abia din '40'. Tot el mi-a băgat in cap o teză rimată, 
ca o strigătură: « Moldovean de peste Nistru? Ai putea să ajungi minis- 
trul». 


Cam în aceeași perioadă am avut ore de practică pedagogică la Școala 
moldovenească nr. 1 din Chișinău. Ulterior Grupul nostru a avut o întâl- 
nire de instruire cu un inspector de la Ministerul învățământului. Când 
să plecăm, Petru Dudnic îşi exprimă nedumirirea: „Suntem la practică 
la Şcoala moldovenească numărul 1. În capitala republicii și să arate atât 
de sărăcăcioasă?!” Inspectorul, un bielorus în vârstă, ne-a explicat cu 
blândete situaţia: „În prezent la școala moldovenească vin copii de prin 
mahala gi satele vecine. În curând toți părinţii își vor da copiii la şcolile 
ruse”. Spusele inspectorului au sunat pentru mine ca o sentinţă: „Voi, 
aborigenilor, urmează să dispáreti!”. 


În decembrie 1971, când KGB făcea perchezitii pe la casele naționaliștilor 
basarabeni, mi-am îngropat arhiva, inclusiv corespondenţa, în poiata 
mătușii mele, sora mamei, deportată în Siberia, în 1951. După 15 ani, 
ea obținuse permisiunea de a reveni în Basarabia. Dar cei deportații nu 
aveau voie să se întoarcă în localitatea de unde au fost ridicaţi; s-a stabi- 
lit cu familia la Vatra-Ghidighici, o suburbie a Chișinăului. În 1974, am 
dezgropat arhiva, ca s-o iau cu mine la Moscova. Atunci m-am ofticat 
peste măsură. Prin cele două genti de piele, puse într-o cutie de carton, 
pătrunsese apa. Am uscat atent documentele cu fierul de călcat şi la be- 
cul electric, ca să mai pot restabili câte ceva. 

Extrase din scrisorile românului transnistrean Petru Dudnic către româ- 
nul basarabean Mircea Druc: 


„Ak-Tau, continentul Asia”, 19 noiembrie 1959. 


Marcel, aici, în Ak-Tau, toți ,politionerii” sunt moldoveni. De aceea, 
noi, moldovenii, ne simţim aici, ca Petrică Lucinschi la voi, la facultate. 
Când apare vreo problemă: „Auzi, mă frate! Ce-i cu rusul acela? Ia să nu-l 
mai văd prin Ak-Tau!”. „Bine, frate!” Ei, dar asta cu miliția nu are prea 
mare importanţă, căci, în orice situaţie, biruitorii suntem noi, urmașii lui 
Stefan cel Mare. Mai pe scurt, se tem toţi de moldovenii noștri, ca de-o 
bombă. Şi să ştii, Mircea, că-mi pare bine, nespus de bine îmi pare. Am 
devenit optimist din cale afară. Ca gi tine. Deşi n-am fost niciodată pe- 
simist. Mă bucur de frumuseţea „basmelor vieţii contemporane”. Lupt 
pentru pace si... bani! 


Alte noutăţi. De sărbătoarea Marelui Octombrie, combinatul de ciment 
din Ak-Tau nu ne-a dat salariul. Eu și Simion am stat închiși în cameră, 
flămânzi. Ca tine și alți studenți de la Chișinău. De la gazda noastră am 
furat niște curechi murat și posmagi. Eram atât de fericiți! Ne părea că 
am ajuns pe Lună. Pe urmă, stăpânul casei s-a dus în oras, la fete tinere. 
Noi am rămas singuri, cu stăpâna... Ea ne-a adus două sticle de votcă, 
de cea de 40 de grade. Am băut împreună „de sănătatea apusei noastre 
tinereti”, După care femeia şi-a amintit tinereţea sub ceargafuri albe. Cred 
că te pricepi... Şi iată că din ziua aceea gazda se poartă cu noi de parcă am 
fi nişte sfinți, sau îngeri. Ne hrănește pe ascuns; să nu vadă el. Şi din când 
în când ne roagă s-o mai ,gâdilim”... Așa trăim. 


Ce aş mai putea să-ţi spun? Uite, de trei zile stau acasă că mi-am scrântit 
un picior. Treceam pe la miezul nopții prin cimitirul puscáriasilor și am 
căzut într-o groapă. A săpat-o cineva în ajun pentru un betivan singura- 
tic, care „şi-a dat pielea lui Allah”. Şi încă bine că-mi plângeau ochii cu la- 
crimi de votcă, altfel m-aș fi scăpat, zău, în izmenele mele muncitorești... 


Acum, Mircea, să-ți spun adevărul: m-am supărat un pic pe tine. De ce 
îmi scrii ca unui calic? Poate mă ai de Silifante, recunoaște? Iată de ce in 
scrisoarea aceasta am decis să-ţi ingir numai prostii şi lucruri minore. Ştiu 
eu!? Poate că astea te interesează mai mult. Poate că ai poftă să râzi. Eu 
însă râd tare rar pe aici... 

Mă, voi, cei de la Chișinău, nu vă mai lăudaţi că sunteți europeni! Voi 
fi şi eu cândva... ,ne-asiatic” Visez aventuri ca un copil. Mă văd în vis în 
Singapore, în Magadan, pe Oceanul Pacific. Dar cred că şi acestea sunt 
nişte iluzii bolnave. Am aici un prieten, Tolea Omeliuta, fost marinar. A 
colindat lumea de-a lungul și de-a latul: Singapore, Veneţia, Alexandria, 
peste tot a umblat. Mi-a povestit. Şi a fost atât de interesant! Şi am ho- 
tărât să nu mor până nu văd Singapore. Sunt sigur, odată şi odată îl voi 
vizita. Fie ce-o fi, dă-i în mă-sa pe toţi! Că tot până la urmă viermii își vor 
face adăpost în creierii noştri. 


O ştire, numai pentru tine. Până în 1952, aici, în Ak-Tau, a stat în puşcărie 
marea cântăreaţă Lidia Ruslanova. Amânunte cu altă ocazie. 


Auzi, Mircea, Drug, scrie-mi, cât mai mult, despre toţi si despre toate, 
despre rebeliunea ,arhiprostilor” de la Chișinău, să-mi scrii”. 


»Ak-Tau, regiunea Karaganda, 10 martie 1960. 


Marcel, permite-mi să-mi expun un punct de vedere propriu, legat de 
nişte chestiuni care ne preocupă pe ambii. Tu te revolti si pe bună drep- 
tate. Căci vine străinul în casa ta și se face mare și tare peste tot ce ai 
mai scump. Fireşte, asta nu-ți convine. Când îi auzi cum îi batjocoresc 
pe moldoveni cu fel de fel de vorbe — „ţigani, boi, berbeci, proști, cu lim- 
bă păsărească și obiceiuri imputite”, îţi vine să-i ucizi; eu îi scuip în faţă, 
deocamdată. Contra unor asemenea „ruși mitocani” trebuie să luptăm. 
Totodată, e strict necesar să facem deosebire între poporul rus și ne-rusi, 
care, cu timpul, s-au asimilat. Aceștia sunt doar niște indivizi, care vor- 
besc, într-o oarecare măsură, limba rusă și se comportă cu ai lor gi cu 
celelalte minorități naționale mai brutal decât rușii pursânge. Sper că mă 
înţelegi ce spun. Părerea mea: noi nu putem să-i ignorăm pe ruși în orice 
privinţă. Uite, chiar americanii, francezii, toate popoarele lumii, inclu- 
siv românii noștri, sunt nevoiţi să recunoască: rușii sunt eroii zilei gi ai 
veacului. Şi, cu atât mai mult noi, cetăţeni ai Uniunii Sovietice, de orice 
naţionalitate, ne putem mândri cu succesele rușilor... 


Degeaba vin moldovenii noștri încoace. Nu are niciun rost, e prăpăd pes- 
te tot. M-am săturat de-acu de atâta ciment. Aș reveni acasă chiar astăzi, 
dar mi-i ruşine, frate, să mă arăt în ochii tatei cu mâna goală. Măcar un 
costumas de vreo 150 de ruble să-i cumpăr... 

Mâine plec la Karaganda, la spitalul regional. Mă vor interna, probabil, pen- 
tru vreo zece zile. Mă doare tot corpul, dar am învăţat să rabd. Ferească Allah, 
să mai mori prin stepele acestea! Nu te înmormântează nimeni, zău!... 


Continui scrisoarea fiind de-acu internat în spital. Mă doare, totul mă 
doare, însă moldoveanul nu se dă! Salutări cordiale din partea lui Simion 
Plămădeală. Când vin acasă, îți divulg toate secretele lui. Am permisiu- 
nea sa. Nu-l mai vezi, frate, prin Chişinău, vreo şase ani. 


M-a vizitat o fată din Karaganda, Tonea Simakova, studentă la medicină. A 
aflat că sunt bolnav gi a venit să mă vadă. Parcă mi-au mai trecut durerile” 


Recensământ 


E vorba de recensământul din 1959, invocat în prezent de cei nemulțumiți 
de rezultatele trucate ale nefastului recensământ din 2014. Stataliştii ru- 
sofoni, bunăoară, se lamentează indignati: „am revenit la numărul de 
locuitori din 1959”. Eu însă tin minte presingul demografic din anii '60- 
'70. Populaţia celor şase judeţe basarabene, devenite RSSM, se dublase 
datorită politicii de cadre a Centrului imperial: aducerea masivă de din- 
colo de Ural a lucrătorilor pentru complexul militaro-industrial, invazia 
matrimonială și afluxul veteranilor ,eliberatori”. De aceea, acum, într-un 
fel, pot suporta mai ușor dezamăgirea legată de „densitatea populaţiei 
RM pe kilometru pătrat” Am invidiat întotdeauna națiunile baltice, care 
ignoră „principiul” domnitorului Alexandru Lăpuşneanu „proşti, dar 
mulți”, fiind axate preponderent pe calitatea resurselor umane. 


În 1959, administraţia orășenească şi decanatul facultății au selectat 
un grup numeros de studenţi, printre care si eu. După un instructaj 
minuţios, urma să fim cenzori la recensământul populaţiei din luna de- 
cembrie. Pe mine m-au repartizat la Sculeanca. O mahala prăpădită de la 
marginea nord-vestică a Chişinăului. Umblam mai mult seara, precum 
ceilalți cenzori, ca să găsim oamenii pe la casele lor. Aproape la fiecare 
poartă o tăbliță în rusă: «OcropoxHo! 3aaa coGara!» (Atenţie! Câine 
rău!). Pe stâlpi nu ardeau felinare, străzile numai gropi si noroi. Noaptea, 
când să revin la cămin, mi se făcea frică. Mă temeam mai tare de oameni 
decât de maidanezi. Umblam cu un ciomag în mâna dreaptă. În stân- 
ga tineam mapa cu formulare. Aveam de traversat si un cimitir evreiesc. 

Cam pe atunci, autorităţile comuniste începură să radă treptat cimitirul. 
Protestele timide n-au stopat profanarea memoriei seculare. Veneticii 
erau indiferenți, iar evreii se temeau să nu fie incluși în lista sionistilor... 
Peste morminte au ridicat mai târziu un scuar gi case de locuit, vizavi de 
fabrica de încălțăminte „Zorile”. 


Intrând în casă, salutam vioi în rusă şi imediat în română. Un fel de test. 
În dependență de cum îmi răspundea locatarul, alegeam limba în care 
să-i explic regulamentul. În română, desigur, îmi venea mai bine. Tin 
minte un caz. La o casă am dat peste o mamă și doi copii. Un băiat și o 
fetiță, îşi făceau temele la lumina unei lămpi cu gaz. Numele de familie 
curat românesc — Vornicescu. Femeia însă nu înțelegea nimic în română. 
„Soţul e moldovean. Încă nu a venit de la lucru. Eu sunt ucraineancă, din 
Kirovograd”. Trec grijuliu în formular răspunsul la întrebări. La punctul 
„Naţionalitatea” mă opresc: „Pe copilași, cum să-i scriu?”. Femeia nedu- 
merită: „Ruși, desigur! Ce întrebare și asta!?”. 


Deodată, parca de sub pământ, se aude un geamăt răgușit. Până în clipa 
aceea n-am observat că în fund, lângă sobă, stătea culcată o bătrână, pro- 
babil foarte bolnavă. „Feciorașule!... Ai dat „bună seara”. Se pare că esti 
român”. „Da, mătușică!. „Le implor, să nu-mi scrii nepoteii ,rusi”, cum 
doreşte ea. Veneticii mi-au împușcat soţul. Chiar aici, în casa aceasta, sub 
ochii mei. Iar feciorul nostru, un bleg rătăcit, a venit de la armată însurat, 
cu o muiere de-a lor..”. Nora s-a panicat: „Ce spune? Ce vrea?” 


Ca să calmez situația, le-am lămurit îndelung ceea ce prevedea legislația 
sovietică în vigoare. Mai întâi în rusă, apoi în română. În cazul căsătorii- 
lor mixte, dacă apar divergente, rubrica „naționalitatea minorilor” nu se 
completează. Când vor ajunge la maturitate, copiii vor decide singuri de 
ce naționalitate sunt. La cămin, pe fata şi băiatul cu numele de familie 
Vornicescu i-am trecut în formularul de recensământ — „moldoveni” În 
noaptea aceea de decembrie 1959 n-am mai putut să adorm... 


„Răbdare, Druc!” 


Am îmbătrânit, însă nu pot şterge din memorie o scenă. Anul 1958, la 
Chişinău. Căminul studențesc de pe strada Frunze, numărul 104. O ca- 
meră-salon cu zece paturi cazone de fier, în blocul vechi, la „deadea Sașa 

Rabinovici”. Intră vertiginos un tânăr. Desprinde mâna tremurândă de 
la gură. Incredibil, în palmă sânge închegat și dinți dezbătuţi. De data 
aceasta suferise cel mai timid dintre noi. Un student sufletist, de la filolo- 
gie. ÎI stimam fiindcă debutase deja prin ziare cu poezii. 


Pe la finele anilor '50, în RSSM, „roata roşie”, deznationalizarea bruta- 
lá și anihilarea silentioasá își făcuseră efectul. În Chișinău limba română 
se mai vorbea doar pe la Institutul pedagogic. Studenţii traversau zilnic 
parcul catedralei. Seara reveneau la cămin vorbind încetișor în limba lor 
maternă. În colțuri întunecate, printre tufari, îi pândeau huliganii ruso- 
foni din oras. Se repezeau fulgerător: «ToBopu ueAoBeseckuM A35IKOM, 
gapan!» (Vorbeşte ca oamenii, tárane!). Adeseori se lăsa cu bătaie. Ca 
martor ocular, m-am încăierat si eu de multe ori. 


Printre noi, studenţii de la ţară, aveam gi un exemplar mai altfel. Un 
orăşean, crescut la Bălţi. Era mai mare de ani, cu armata făcută. Se 
evidenția: chipeș, stilat, mare șugubăţ. Pe noi, tineri modesti de la țară, 
umorul său ne distra, ne încuraja. Vorbea rusește impecabil, fără pic de 
accent. Când apărea sâmbăta seara la ringul central de dans, fetiscanele de 
oras trepidau. Se bucura de succes și la studentele mai stilate, din grupele 
ruseşti. Unii colegi îlinvidiau... M-a văzut odată în faţa oglinzii, incretit de 
durere. Îmi pipăiam o vânătaie proaspătă sub ochi. Râzând, și-a exprimat 
compasiunea: „Răbdare, Druc, răbdare! Na, nişte „rpoănoă oAeKOACH” 
şi puţină vată. Tamponeazá, că ajută. Asta e, rusnacii se poartă urât ... Ne 
vom revanşa cumva. Ei ne freacă pe noi... Dar gi noi, moldovenii, pe... 
rusoaice. C'est la vie!” 


Pentru comparaţie și cugetări, fac un salt peste trei decenii. Prezint 
succint situaţia şi evenimentele din capitala RSSM descrise de Leonid 
Klementovici, originar din Râbnița: „În anii tulburi 1989-1992, eram 
student la Chişinău. Orașul de atunci nu prezenta o panoramă sumbră 
ca în prezent, ci un important centru industrial, cu multe întreprinderi 
în funcţiune. Si, practic, era un oraş rusofon. Majoritatea locuitorilor 
rusofoni erau oameni instruiți si culti; lucrau în diverse domenii social- 
culturale gi industriale. Dar apăruseră tot felul de subculturi ale tinerilor 
rusofoni, inclusiv găștile de huligani. În anii '90, la fel ca pe întreg cu- 
prinsul Uniunii Sovietice, acestea au devenit o forță motrice a banditis- 
mului. La Chișinău, chiar gi în 1992, o puteai lua peste bot mai repede 
pentru vorbă moldovenească decât pentru vorbă rusească” (AeonuA 

KaemenroBuu. IlpuAHecrpoBbe — crpaHa, poxxseHHas IIpornaraHAOă. 
www. l-clementovich.livejournal.com). 


De la amintirile lui Leonid Klementovici despre anul 1989 mă întorc la 
scrisorile lui Petru Dudnic din 1959). 


„Regiunea Karaganda, 20 octombrie 1959. 


Marcel, aici, în Ak-Tau, în fiecare noapte bătăi, omoruri. Moldovenii 
noştri — invincibili, nişte eroi adevăraţi. Ieri, chiar eu i-am tras unuia o 
mamă de bătaie, ştii, „de cea românească”. L-au dus la spital. Mie, auzi, 
mi-au dat «crporuiă Bbirosop>. Ástia nu-și pun mintea cu mine, cred 
că sunt dintre cei condamnaţi. Cincizeci la sută din populaţia urbei sunt 
puşcăriași, restul... moldoveni. Într-un cuvânt, trăim ca în sânul lui Allah. 
Sper să pot reveni la Chişinău, poate continui studiile la facultate. Să ne 
zbuciumăm împreună și să numărăm stelele norocului pe firmament, 
cum spui tu. Am primit o carte poştală din Novosibirsk, de la Victor 
Krulikovschi, colegul meu de şcoală, l-ai cunoscut. Furtuna destinului 
l-a mânat si pe el în orientul sălbatic. 


Scrie-mi! Dacă întârzii cu răspunsul și dacă îmi scrii scurt, nu te scuz. 
Aici pe 10 octombrie a căzut deja zăpada”. 


Pe atunci, tineretul din Chişinău se aduna, în fiecare sâmbătă, la ringul 
de dans al orașului, în apropierea gării feroviare. Eu însă preferam o 
biserică de pe artera centrală — bulevardul Lenin. Acum, la sovietici, 
devenise clubul studenţesc al Institutului de medicină. Mă bucuram 
să-mi revăd acolo foști colegi de clasă de la Zăicani și Zăbriceni: Elvira 
Valutá, Augustina Tábártá, Victor Pântea, Lidia Gherman. Mândria 
de odinioară a dascălilor noștri. 


Mă căutau uneori studenţi de la Institutul pedagogic, Institutul agri- 
col. Majoritatea de la ultimul an de facultate. Serioşi, buni de însu- 
rat. Veneau cu o rugăminte nostimă: să înmânez personal o scrisoare. 
Destinatara - Silvia Huzum, din Pociumbăuţi, studentă la medicină. 
Îndeplineam onest misiunea. Mă flata faptul că Silvia, consăteana 
mea (toată lumea credea că mi-i verișoară), era atât de frumoasă. Că o 
mulțime de bravi cavaleri încercau s-o curteze. 


Într-o seară, la clubul medicilor, Elvira Válutá îmi sopteste iritată: „Nu 
mai vorbi moldoveneste! Aici, la medicină, te iau peste picior... Am 

rămas înmărmurit. Să aud așa ceva de la o fostă colegă de școală la 
Zăicani!? Instantaneu, mi-a apărut în minte chipul lui Apostol Bologa, 
venit acasă, la părinţi, într-un concediu de o săptămână. După ororile 
din tranșee, rămâne șocat de viața lipsită de griji. În orășelul său na- 
tal din Transilvania, fostele colege, românce, nu scapă nicio sindro- 
fie. Umblă la petreceri cu tineri ofițeri maghiari. Până şi logodnica sa 
preferă să vorbească în public numai ungurește... Tot atunci mi-am 
amintit de Gheorghe Druc, care și-a aliniat plutonul, ca să prezinte 
onorul unui preot rus, batjocorit de nişte tineri recruti-comsomolisti. 


„Ak-Tau/Karaganda, decembrie 1959. 


Marcel, frate, după atâtea răvașe pline de optimism, de încredere în 
sine, ultima ta scrisoare m-a derutat. Mă întreb, de unde ar putea veni 
acest pesimism? Poetul nostru Nicolae Costenco, exilat la Polul Nord, 
a spus: „Dacă esti bărbat, nu-ţi curgă lacrimi..”. Adu-ti aminte în ce 
condiţii a trăit şi a luptat scriitorul rus Nicolai Ostrowski. Astăzi, a fi 
pesimist înseamnă să fii banal. Mi-am dat seama că pentru NOI pesi- 
mismul este foarte dăunător. 


Marcel, spui că ai nimerit din lac în put, că te smulgi dintr-o mocirlă 
si cazi în alta. Adică, nu te poţi înțelege nici cu șefii de la Universitate, 
nici cu redactorii de la Uniunea Scriitorilor. Zici că, la ultima analiză a 
manuscrisului tău, criticul literar Ramil Portnoi te-a deziluzionat? Te 
cred, oricând îţi dau crezare. EI nu te vor accepta niciodată, chiar de 
ti-ar înţelege durerea. Dar nu te lăsa cenzurat, scrie așa cum simți, scrie 
numai adevărul tău. Am umblat și eu pe la redactiile din Chişinău cu 
poezii. Când pronunt ,redactie” mă cuprind fiorii. O concentraţie de 
„oameni talentaţi” pe metru pătrat şi toți cer de la tine „poeme con- 
temporane”. De parcă rostul literaturii ar consta doar în cântarea vieţii 
fericite a oamenilor muncii de la sate şi orașe. Știu pe de rost poeziile 
lui Esenin şi Evtuşenko. Aga vreau să scriu, nu ode contemporane. 


Regreti deciziile pripite?... Ştiu. Ce pot să-ţi spun? Ce sfat să-ți dau? 
Vezi, Mircea, nici Eminescu nu era înțeles de contemporani. Din 
această cauză atâţia intelectuali, din atâtea ţări, alegeau emigrația, exi- 
lul. Neinteles, neacceptat de regim, Esenin a început să bea. Dar ami- 
cul meu Mircea Drug umblă aiurea prin Piaţa centrală din Chișinău. 
Studiază chipuri tipice de țărani moldoveni și comercianţi ovrei. Din 

ultimele copeici îşi cumpără câte un pateu cu lebăr sau curechi, ca să-și 
amăgească foamea. După care merge la facultate. Ascultând cursul 
special , Diferente lexicale mari în limbile moldovenească si română” de 
Ivan Dimitrievici Ceban, îi vine să urle ca un gacal. Dar miaună ca un 
motan. Sau dă din coadă ca o vulpe... Astea sunt bârfele de la Chișinău. 
Au ajuns până la mine, dar eu nu le dau crezare. ÎI știu pe băiatul acela, 
seamănă cu Toma Nour a lui Eminescu. Lumea din jur nu-l înţelege. 
Nici pe mine nu mă înțelegeau și de aceea mi-am luat lumea în cap. 


Am auzit că si pe mine mă vorbesc de rău foștii colegi Lucinschi, 
Cazacu, Dânga. I-am descifrat încă de la anul întâi. Primul, un protejat 
al..., ştii tu, care veghează ca toți studenţii să achite la timp cotizatiile 
comsomoliste. Nu mă îndoiesc, va face o carieră strălucită. Al doilea, 
un curcan cu cravată rosie şi aspirații de Don Juan. Al treilea un şoricel 
activist, care visează să ajungă cineva în provincie. Nu mă interesează 
părerea nimănui despre mine. Îmi doresc o viață spirituală, nu doar 
haine gi mâncare. Aşa cum sunt, prost, năuc, nu importă. Eu mă am 
numai pe mine, pe mama si tata, pe Marcel Drug si pe Mihai Pláiegu. 


Să ştii, Mircea, când eram la facultate nu aveam încredere în tine. 
Acum văd că am greșit. Nimeni, absolut nimeni, nici chiar tata nu mi-a 
răspuns prompt la scrisori. Numai tu, Mircea Drug. Spuneai că o să te 
încaieri rău cu Lucinschi dacă te mai toarnă la decanat, lui Repida gi 
Sinita. Lasă-l, dă-i pace, nu te lega cu ei. Vezi, poate Anatol Ciocanu 
sau Filaret Sandrovschi te pot ajuta să aplanezi conflictul cu Petea; 
locuiesc în aceeași cameră la cămin, ştiu cum să-l abordeze. 


Ce să-ți mai scriu, Marcel. Am cunoscut aici o fată, Marusea, mol- 
doveancă, eu am rebotezat-o „Marcela”, Îmi place, ne împăcăm foarte 
bine, căutăm o gazdă ca să stăm împreună. Poate mă însor și revin cu 
ea în Moldova. Ce zici, ar fi bine așa? 


Apropo! Spuneai, într-o scrisoare, despre o studentă de la facultatea de 
biologie. Că-i frumoasă și că nu-i indiferentă față de tine. Dar nu poţi 
să ţi-o apropii, fiindcă e rusoaică. Şi că a venit la Chișinău tocmai de pe 
Volga. Dar, în suflet, o iubeşti, nu-i aşa? Recunoaste, fii sincer... Mi-ai 
scris că nici moldoveanca de la medicină, fosta ta colegă de școală, nu 
te înțelege. Că nimeni nu pricepe care este idealul tău în viață. Mie 
îmi pare bine că am un prieten ca Mircea Druc. ÎI stimez pentru că își 

iubeşte neamul, poporul român din sânul căruia se trage. Dar foarte 
multă lume este nepăsătoare față de asemenea valori. Majoritatea e 
lipsită de orice mândrie națională. 


Mircea! Cred că îţi faci prea mari iluzii în privința moldovenilor 
noştri. lată câteva exemple concrete, de aici, din Ak-Tau, unde mă aflu 
în prezent. O bună parte dintre muierile noastre se culcă pe sub gar- 
duri cu ruși, ceceni, lituanieni. Fiindcă îl înşela soţia, unul de-al nostru 
s-a aruncat sub tren. Ea nici nu a vrut să-l inmormânteze. Să-l ducă 
acasă, la Criuleni, nici vorbă. „La ce-mi trebuie? N-am bani. Nu-i vina 
mea că l-a călcat trenul ca pe un câine”. Mihai, un prieten de al meu, 
l-a înmormântat aici, omeneste. A rămas un copil orfan de tată. Peste 
două săptămâni, prin Ak-Tau circulă zvonul că moldoveanca ceea își 
vinde copilul. O caută o familie de ruși, soț şi soție: „Ni-l dai cu 900 de 
ruble?” „Nu, eu cer o mie pe el!” „Bine, îţi dăm o mie!”. 


Înţelegi tu, Mircea Druc, ce-ţi scrie amicul tău Petru Dudhnic? Își vând 
propriii copii, nu neamul! Nu ideea ta națională... Este al treilea caz pe 
aici când moldovencele şi-au vândut copiii. Şi mai am atâtea exemple 
negative despre noi, moldovenii. Asta e situația, Mircea, si e trist de 
tot. De acolo, din Chişinău, nu se prea vede ce se întâmplă în lume. 
Dar lumea e plină, arhiplină de moldoveni. Şi multora dintre ei le este 
ruşine să-şi vorbească limba maternă printre ruși... Ce să mai zică lu- 
mea despre noi, moldovenii...?”. 


La o distanță de peste o jumătate de secol, de această întrebare reto- 
rică a lui Petru Dudnic avea să-mi amintească o altă întrebare — „De 
ce nu-mi place Moldova”, formulată în „Adevărul” la 19 mai 2010 de 
Ramona Ursu, o tânără jurnalistă din lași: 


„Sunt moldoveancă din moși-strămoşi, cu părinţi, bunici, străbunici 
născuți și crescuţi în partea asta de țară. Toată viața am trăit în laşi. De 
ce nu-mi place Moldova? Pentru că cel mai des am auzit la moldoveni 
„nu se poate”. Pentru că ne-am obişnuit să fim în topul handicapatilor, 
al sărăntocilor, al betivilor, al violatorilor țării. Pentru că nu pot să 
plec în weekend cu mașina la Viena din cauză că n-avem autostradă. 
Pentru că niște nenorociti de aleși judeţeni din Botoșani şi Suceava 
s-au certat de la numele unui aeroport până n-au mai investit niciun 
ban în el. Pentru că un alt aeroport, cel internațional din Iași, arată 

mai prost decât vila unui interlop. Pentru că atâta bârfă, scuipat de 
seminţe și frecat menta n-am văzut niciunde. Pentru că în marile sta- 
tiuni turistice din Bucovina si Neamţ doar preţurile la hoteluri sunt 
ca-n Occident. Pentru că de la Durău se poate vedea Ceahlăul doar 
în urlete de manele. Pentru că m-am săturat să ni se spună că avem 
vorba dulce. Nu văd nimic dulce în ,ghini”, ,uái”, „şi», „iaca», „şiapî», 
„jin>, „chişioari» sau ,cartoafi>. Pentru că și moldovean spunem gre- 
sit: „moldovian». Pentru că salariile sunt cele mai mici din toată tara. 
Pentru că m-am săturat de Vaslui până-n gât. Pentru că oamenii de 
acolo încă mai umblă cu sacoșe ceauşiste în mână. Pentru că avem 
la Iași universităţi de nota 10, unde învăţăm că cel mai bine este să 
muncim pentru străini. Pentru că atâţia habotnici câți am întâlnit în 
Moldova n-am văzut nicăieri. Pentru că aici am învăţat să spun ,vriau 
si iemigrez!». 


Notă la cartea în curs de pregătire „EI şi NOT” 

Marea pasiune a lui Mircea Druc rămâne Prezentul. Dar respectă istoricii adevăraţi şi 
arhivarii, modelatori onești ai unor timpuri apuse. El practică și un remediu psihotera- 
peutic, astăzi la modă: „lartă-i pe toți şi pe tine insuti!”. Însă, involuntar, se dedă amin- 
tirilor, căci nu poate uita Trecutul. Drept urmare, definitivează o carte intitulată „EI şi 
NOI”. O lucrare autobiografică în care EI” sunt restauratorii Imperiului, iar „NOT pro- 
motorii Etnoresurecției. Cartea este elaborată în baza amintirilor şi documentelor. Au- 
torul valorifică adevăruri aflate din surse directe, şi nu din maculatura propagandistică 
sau beletristică. Druc contează pe narativitatea şi mărturiile participanţilor la evenimen- 
tele respective. Scrie doar ceea ce a reținut în memorie pentru totdeauna. Relatează totul 
onest, fără inflorituri sau omisiuni. Doar aşa, un piculet, câte o tuşă pe alocuri. 

Oricum, realitatea este întotdeauna mai complexă decât orice plăsmuire. Pe parcursul 
expunerii şi în măsura posibilităţilor aminteşte prima sursă — persoane concrete, pe ale 
căror relatări, fapte, detalii şi amintiri se sprijină. Astfel că tabloul său nu este oficial, 
ci unul aşa cum l-au perceput chiar participanţii la acele evenimente. Totuși el evită 
conştient înclinația multor autori şi martori oculari de a evalua întâmplările trăite în afa- 
ra cadrului national, politologic si sociologic. 

Dorind să descopere amintirile ascunse gi adevăratul EU, autorul explorează și propria 
conştiinţă. Astfel încearcă să schimbe ceea ce crede că este pentru a deveni cine este 
cu adevărat. În viziunea sa, actele conștiente, starea de spirit, psihicul și stimulii care 
ne călăuzesc derivă dintr-un substrat inconștient, format din influenţe ereditare, re- 
ziduuri ancestrale, motive gi instincte. Integrate în rețea, acestea constituie Etnopsihicul. 
Enumerăm capitolele principale ale cărții: De profundis, Amprente, Evadarea, Poduri, 
Clanuri, Revansa, Congrese, Candidat, Persona non grata. În fond, nişte întâmplări trăite 
de autor de la naştere până în prezent, care, pe parcursul vieţii, i-au determinat acţiunile 
ca o radiaţie invizibilă. 

Adelina Emilia MIHALI 


O amplă lucrare 
despre nume și numire 


Continuând seria manifestărilor ştiinţifice 
de onomastică, organizate, începând cu 
anul 2011, de Departamentul de Onomas- 
tică al Facultăţii de Litere din cadrul Cen- 
trului Universitar Nord Baia Mare, Uni- 
versitatea Tehnică din Cluj-Napoca, a treia 
ediție a Conferinţei Internaţionale de Ono- 
A.E. M. - cercetátorla masticá Numele si numirea. Conventional / 
Institutul de Lingvistică i A i, Ai a 
Dog Neconventional în onomastică a avut loc la în- 
si Istorie Literară „Sextil D ; . 
Pușcariu” Cluj-Napoca, Ceputul lunii septembrie, 2015, la Baia Mare. 
Departamentulde Articolele prezentate cu această ocazie au 
onomastică. Doctorîn fost reunite în amplul volum (1010 pagini) 
filologie din 2013. Cărți: 
Toponimie maramureșeană. 


Valea superioară a i . A a, 
iseului 2075. Conventional / Neconventional in onomastică, 


editat de prof. univ. dr. hab. Oliviu Felecan și 
publicat prin colaborarea a două edituri clu- 
jene, Mega, respectiv Argonaut. 


Name and naming. Conventional / Uncon- 
ventional in Onomastics / Numele şi numirea. 


Lucrarea cuprinde actele conferinței la care 
au fost prezente personalități ştiinţifice din 
24 de țări: Africa de Sud, Albania, Azerbai- 
djan, Belgia, Bulgaria, Cehia, Elveţia, Estonia, 
Franţa, Iordania, Israel, Italia, Japonia, Marea 
Britanie, Polonia, România, Rusia, Slovacia, 
Spania, SUA, Suedia, Ungaria, Zimbabwe. Nu 
putem exclude faptul că mulţi dintre cei ale 
căror nume se regăsesc în cuprinsul volumu- 
lui, personalități consacrate în studiul ono- 
masticii, sociolingvisticii, psiholingvisticii 

sau al pragmaticii, fac parte din conducerea ICOS. Dintre specialiştii 
din afara granițelor României, ale căror lucrări sunt reunite în volumul 
în discuţie, amintim pe Svetllana Titini (Albania), Willy Van Langen- 
donck (Belgia), Milan Harvalik (Cehia), Marcienne Martin, Michel 
A. Rateau (Franţa), Enzo Caffarelli, Alfonso Germani (Italia), Leo 
Loveday (Japonia), Ewa Majewska (Polonia), Anna Tsepkova (Ru- 
sia), Grant W. Smith (SUA). Alături de aceştia semnează profesori si 
cercetători de la universităţi si institute ale Academiei Române din 
București, Cluj-Napoca, Craiova, laşi, Ploieşti, Sibiu, Timişoara (Da- 
niela Butnaru, Gheorghe Calcan, Gheorghe Chivu, Daiana Cuibus, 
Vlad Cojocaru, Magdalena Manu-Magda, Silvia Pitiriciu, Adriana 
Stoichitoiu-Ichim, Ioana Vintilă-Rădulescu), precum și profesori, doc- 
toranzi şi cercetători din Baia Mare. 


Volumul cuprinde articole atât în română, cât si în engleză, franceză, 
italiană, spaniolă sau germană, fapt ce conferă un plus în receptarea 
informaţiei. De altfel, titlul lucrării, Cuvântul-înainte şi cuprinsul sunt 
traduse în engleză și franceză pentru a facilita consultarea studiilor. 


Lucrările reunite în paginile volumului amintit se caracterizează printr-o 
varietate tematică, oferind astfel o imagine amplă, complexă și detalia- 
tă a relaţiei oficial-popular, conventional-neconventional în toate do- 
meniile onomasticii. Cercetarea multidisciplinară a numelui propriu 
întăreşte studiul antroponimiei gi al toponimiei şi aduce în discuţie un 
aspect din ce în ce mai abordat: numele comercial. 


Volumul Numele și numirea. Conventional / Neconventional în onomasti- 
că / Name and naming. Conventional / Unconventional in Onomastics este 
structurat pe cinci părți, cuprinzând domeniile de cercetare: Teorie ono- 
mastică, Conventional / neconvențional in antroponimie, Conventional / 
neconvențional în toponimie, Conventional / neconvențional în numele din 
spațiul public, Onomastică literară. 


Aspectele teoretice vizează atât relaţia dintre formarea numelor pro- 
prii şi a numelor comune, cât şi direcţii noi în cercetarea onomastică: 
numele de branduri sau crematonimele. Daiana Felecan (Universita- 
tea Tehnică din Cluj-Napoca, România) propune câteva repere de ana- 
liză a numelor de branduri din spaţiul românesc pre- si postcomunist. 
Artur Galkowski (Universitatea Lódzki, Polonia) analizează aspectele 


CĂRŢI SI ATITUDINI MJ 


teoretice referitoare la crematonime, ca o categorie neconvenţională 
a numelor proprii, din punct de vedere comunicational și cultural. 
Milan Harvalik (The Institute of the Czech Language, Cehia) acordă 
atenție sistemului de formare a numelor proprii în limba cehă. Iveta 
Valentovă (Institutul de Lingvistică Ludovit Stúr, Slovacia) definește 
termenul din onomastica slovacă Zivé meno (,living” personal names) 
si identifică originea acestui grup de antroponime neoficiale. 


În partea a doua, diversitatea tematică este susținută de dinamica an- 
troponimelor şi de multitudinea ariilor de cercetare din România și 
din afara ei. Astfel, articolele abordează problema antroponimelor din 
prisma ariei de răspândire, a contactului lingvistic și a evoluţiei diacro- 
nice, studiul poreclelor în mediul școlar, denominatia necovenţională 
în presă sau în discursul politic, pseudonimele din mediul virtual. Wafa 
Abu Hatab (Universitatea Zarga, lordania) analizează antroponimele 
din Iordania postcolonialá, din prisma genului, etniei și a convențiilor 
aplicate in denominatie. Alexander Avram (Yad Vashem, Israel) aduce 
în discuţie fenomenul preluării de către evreii stabiliți în vechiul regat 
românesc a numelor de familie românești sau adaptarea numelor străi- 
ne specificului țării adoptive. Oliver Blomqvist (Universitatea Uppsala, 
Suedia) abordează actul de numire din prisma multilingvismului, anali- 
zând formele bilingve suedeze-finlandeze de denominatie personală din 
Finlanda medievală. Studiul Angelei Cristoreanu (Universitatea Tehnică 
din Cluj-Napoca) vizează cercetarea socio- şi psiholingvisticá, pragmati- 
că şi lexicală a poreclelor din mediul școlar, atât cele pe care şi le conferă 
reciproc elevii, cât gi cele pe care le alocă profesorilor. Zsuzsanna Fábián 
(Universitatea „Eötvös Loránd”, Ungaria) prezintă un excurs contrastiv 
între italiană si maghiară, în privința definirii termenilor conventional şi 
neconvențional în antroponimie. O ilustrare a contactului lingvistic ma- 
ghiar-român în folosirea numelor de persoană este realizată de Jânos Fo- 
dor (Universitatea „Eötvös Loránd”, Ungaria). Tamás Farkas (Univer- 
sitatea „Eötvös Loránd”, Ungaria) propune un studiu comparativ între 
cele mai frecvente nume de familie maghiare și alte sisteme onomastice 
similare din limbi europene, privite din punct de vedere teoretic, meto- 
dologic si geolingvistic. Un demers teoretic cu privire la „refuzul nume- 
lui”, prin care se urmărește stabilirea unor împrejurări socio- şi psiholin- 
gvistice care determină repudierea numelui dat, este propus de Daiana 
Felecan. Oliviu Felecan (Universitatea Tehnică din Cluj-Napoca) aduce 

în discuţie (pre)numele unisex în română prin comparaţie cu alte limbi 
în care această practică antroponimică este frecventă (engleză, franceză, 
italiană, rusă). Ewa Majewska (Universitatea Warschau, Polonia) anali- 
zează doar antroponimul Maria şi pătrunderea variantelor sale biblice în 
germană și olandeză. Marcienne Martin discută despre pseudonimele 
de pe site-urile presei franceze ca exemple ale discursive synthesis. O ana- 
liză sincronică a pseudonimelor (nicknames) din mediul virtual ale tine- 
rilor în perioada 2004-2014 este întreprinsă de Anna Tsepkova (Rusia). 
Ephraim Nissan (Universitatea din Manchester, Marea Britanie) propu- 
ne două studii: o analiză a jocurilor de cuvinte cu efect antroponimic 
şi, alături de Ghilad Zuckermann (Universitatea din Adelaide, Austra- 
lia), o ilustrare a obiceiurilor de pronunție a antroponimelor, datorate 
interferentelor culturale. O abordare etimologică a numelor de persoane 
este oferită de Gergana Petlova (Universitatea Medicală, Plovdiv, Bul- 
garia), care studiază numele de persoană românești şi bulgare provenite 
din apelative referitoare la plante gi animale. Un demers similar este în- 
treprins de Mariann Sliz (Universitatea „Eötvös Loránd”, Ungaria) care 
discutá numele de familie maghiare referitoare la ocupatii. Utilizarea 
antroponimelor neconventionale in discursul public românesc legat de 
fotbal, evidențiind funcţia de identificare, funcţia descriptivă şi cea ex- 
presivă a numelui, precum și strategiile onomastice populare specifice 
registrului colocvial, este discutată de Adriana Stoichiţoiu-Ichim (Uni- 
versitatea din București, România). 


Studiile de toponimie reunite în partea a III-a a volumului se remarcă 
prin abordarea numelor de locuri din perspectivă sociolingvistică, psi- 
holingvisticá sau lexicografică, dublată de cercetarea sincronică, res- 
pectiv diacronică. Nu putem omite nici vastitatea teritoriilor supuse 
analizei: Africa de Sud, Albania (districtul Hamara), Estonia, Franţa, 
România, Spania (Catalonia), Ungaria. Marit Alas (The Institute ofthe 
Estonian Language, Estonia) face o trecere în revistă a sistemului topo- 
nimic identificat in Peninsula Vergi, respectiv regiunea Kórkvere, am- 
bele situate în nordul Estoniei. Andrea Bălcskei (Universitatea Károli 
Gáspár a Bisericii Reformate din Ungaria) aduce în discuţie probleme 
istorice, culturale și lingvistice ale numelor de locuri referitoare la po- 
sesiile ecleziastice din Ungaria. O descriere semantică și structurală a 
toponimiei vechi maghiare este oferită de Anita Rácz (Universitatea 
din Debrecen, Ungaria). 

Folosirea toponimelor românești în diferite contexte ale vieţii sociale, 
precum si modalități de analiză toponimică sunt câteva dintre aspec- 
tele abordate în studiile incluse în volum. Alina Bugheșiu (Universi- 
tatea Tehnică din Cluj-Napoca) aduce în discuţie problema utilizării 
neconvenţionale a numelor de locuri românești în sloganurile publicita- 
re în limba engleză. Cezar Buterez (Universitatea din București, Româ- 
nia) vorbeşte despre Sistemul Informational Istorico-Geografic utilizat 
în cercetarea fenomenului monahal din regiunea Subcarpaților Buzău- 
lui, România, şi rolul toponimelor în studiul geografiei istorice. Un arti- 
col despre Micul dicţionar toponimic al Moldovei (structural si etimologic) 
este semnat de un colectiv de cercetători români ieşeni, Daniela Butnaru, 
Vlad Cojocaru, Dinu Moscal, Ana-Maria Prisăcaru, care prezintă avan- 
tajele aduse de noile abordări în lexicografia toponimică. Daiana Cuibus 
(Universitatea Babeş-Bolyai din Cluj-Napoca, România) supune anali- 
zei comportamentul morfosintactic al unor toponime, în principal, de- 
terminarea definită inerentă a acestora, statutul „articolului” din structu- 
ra lor, precum si relația, obligatorie sau contextuală, cu un determinant 
(articol sau demonstrativ). Raportul conventional — neconvențional în 
toponimie este discutat de Nicolae Felecan (Universitatea Tehnică din 
Cluj-Napoca), care abordează problema schimbării unor oiconime din 
România ca urmare a Decretului din 1964; de Simona Goicu-Cealmof 
(Centrul de studii lingvistice româneşti, Timişoara, România), care ana- 
lizează aspectele convenţionale ale toponimiei românești; de Adelina 
Mihali (Universitatea Tehnică din Cluj-Napoca), care discută relația 
popular — oficial în toponimia din nordul Maramureșului, România; de 
Tiina Laansalu (The Institute of the Estonian Language, Estonia), care 
aduce în discuţie asemănările și diferenţele dintre vechile gi noile nume 
de locuri din Kose, Estonia; de Michel A. Rateau (Mauzac-et-Grand- 
Castang, Franţa) al cărui studiu vizează primele nume de locuri din Afri- 
ca de Sud; de Joan Tort-Donada (Universitatea din Barcelona, Spania), 
care propune o analiză a microtoponimiei dintr-o regiune a provinciei 
Tarragona. Michel A. Rateau și Willy van Langendonck (Universitatea 
din Leuven, Belgia) discută câteva nume de locuri publice din Franţa, 
prin prisma conventionalitátii. 


Partea a IV-a Conventional / Neconventional în numele din spațiul public 
românesc se caracterizează, de asemenea, prin diferite modalităţi de 
abordare şi prin extinderea ariilor de cercetare. Numele din spaţiul pu- 

blic analizate în lucrările reunite în volum sunt selectate din domeniile: 
botanică, folclor, legislație, media, medicină, mobilier, nume comerci- 
ale — produse, firme, magazine online, pictură, zoonimie etc. Varieta- 
tea punctelor de vedere este susținută de abordarea interdisciplinară, 
de domeniile şi de aria de cercetare, care cuprinde atât Europa, cât şi 
vestul Asiei gi sudul Africii. Daniela Cacia (Universitatea din Torino, 
Italia) analizează numele pieselor de mobilier din Italia, reliefând as- 
pecte de ordin antroponimic, etnonimic şi toponimic. Enzo Caffarelli 
(Universitatea din Roma Tor Vergta, Italia) discută crematonimele din 
perspectiva transonimizării. Alfonso Germani (Centrul de Cercetare 
Dialectală „La Ciocia”, Italia) continuă studiul prezentat la ICONN 1, 
în 2011, analizând și clasificând numele izvoarelor din regiunile Cam- 
pania, Molise, Aquila și Potenza, din sudul Italiei. O altă abordare a 
numelor din spaţiul public italian, de data aceasta vizând politica, legi 
si reforme numite după autorii lor, este oferită de Silvia Corino Rova- 
no (Universitatea din Torino, Italia). Emili Casanova (Universitatea 
din Valencia, Spania) propune câteva clasificări ale numelor porum- 
beilor călători din Valencia, prezentând aspecte legate de evoluţia și 
implicaţiile sociolingvistice ale acestor denumiri. 


O serie de articole vizează spaţiul public românesc: Lazăr Avram 
(Universitatea Petrol-Gaze din Ploiești, România), alături de Nicolae 
Felecan prezintă o serie de termeni din domeniul petrolului utilizați 
în onomastică; Silvia Pitiriciu (Universitatea din Craiova) discută 
numele detergentilor; loana Vintilă-Rădulescu (Institutul de Lin- 
gvistică „Iorgu Iordan — Al. Rosetti”, Bucureşti, România) identifică 
relaţia conventional — neconvențional în denumirile statelor lumii și 
implicaţiile acesteia în plan lingvistic și extralingvistic; Mihaela Mun- 
teanu Siserman (Universitatea Tehnica din Cluj-Napoca) analizează 
diversitatea onomasticii media și rolul său în relaţia cu telespectatorul; 
Magdalena Manu-Magda (Institutul de Lingvistică „Iorgu Iordan — Al. 
Rosetti”, București, România) prezintă câteva consideraţii referitoare 
la formațiunile neologice ale termenului băiat în discursul politico-pu- 
blicistic actual; Delia-Anamaria Răchișan (Universitatea Tehnica din 
Cluj-Napoca) abordează numele de manifestări ritual-magico-sim- 
bolice din perspectiva conventionalitátii; Nicolae Suciu (Universita- 
tea Tehnica din Cluj-Napoca) evidenţiază rolul toponimiei în pictura 
plein-air a Centrului Artistic, Baia Mare. De asemenea, numele bran- 

durilor reprezintă un domeniu de interes: Luminiţa Todea (Universi- 
tatea Tehnica din Cluj-Napoca) analizează brandurile din tehnologie 
inspirate de natură; Svjetllana Titini (Universitatea „Aleksandër Mo- 
isiu”, Durrês, Albania) propune un studiu al acestei categorii onomas- 
tice pentru spaţiul albanez; Sambulo Ndlovu (Great Zimbabwe Uni- 
versity) prezintă numele utilizate în comercializarea cărnii în Zimba- 
bwe, reliefând implicaţiile culturale, etnice şi sociale; Rodica-Cristina 
Țurcanu (Universitatea Tehnica din Cluj-Napoca) aduce în discuție 
strategiile discursive utilizate de companiile din România înainte si 
după 1989 în onomastică şi implicaţiile lor asupra consumatorului. 


Ultimul capitol este destinat onomasticii literare, remarcându-se și aici 
aceeași pluralitate tematică: de la pseudonimele autorilor la numele per- 
sonajelor literare, analizate din punct de vedere traductologic, semiotic, 
pragmatic si psiholingvistic. Literatura română este abordată de George 
Achim (Universitatea Tehnica din Cluj-Napoca), care discută onomas- 
tica „imperială” central-europeană și terminologia „K und K” identifica- 
te în creaţiile româneşti; de Codruța Cozma (Universitatea Tehnica din 
Cluj-Napoca), care propune un studiu al numelor personajelor din ro- 
manul Baltagul de Mihail Sadoveanu, şi de Veronica Onet (Universitatea 
Tehnica din Cluj-Napoca), care analizează antroponimele din basmele 
româneşti. Gheorghe Chivu (Academia Română, Bucureşti) aduce în 
discuție numele dacilor în traducerea românească, făcută de George 
Coşbuc, a Divinei Comedii. Giacomo Giuntoli (Universitatea din Pisa, 
Italia) discută aspecte legate de numele autorilor din literatură și proble- 
ma pseudonimelor. Tendai Mangena (Great Zimbabwe University) scrie 
despre diferite moduri creative de utilizare a numelor personalităților 
istorice în literatura din Zimbabwe. Marie Rieger (Universitatea din Bo- 
logna, Italia) defineşte alteritatea prin nume, referindu-se la denumirile 
date străinilor in literatura colonială germană. Giorgio Sale (Universita- 
tea din Sassari, Italia) identifică şi discută trei strategii denominative în 
Le Berger extravegant de Charles Sorel. Grant Smith (Eastern Washin- 
gton University, USA) abordează un scriitor clasic englez, William Sha- 
kespeare, cu opera Negustorul din Veneţia, ilustrând aspectele semiotice 
ale numelor celor două personaje, Antonio și Shylock. 


Vastitatea informaţiei, varietatea problemelor onomastice analizate 
şi multitudinea ideilor susținute fac din volumul Numele și numirea. 

Conventional / Neconventional în onomastică / Name and naming. Con- 
ventional / Unconventional in Onomastics o lucrare care îmbină elemen- 
tele teoretice cu aplicaţiile directe, un studiu complex asupra numelui 
propriu sub diversele lui aspecte. Importantă este și formaţia autorilor 
care vine să completeze studiul multidisciplinar al numelor proprii. 
Limbile cu o largă circulaţie în care sunt redactate majoritatea articole- 
lor (engleza, franceza, italiana, germana, spaniola) facilitează transmi- 
terea informaţiei la nivel international. O lucrare temeinică, bine elabo- 
rată, Numele și numirea. Conventional / Neconventional în onomastică / 
Name and naming. Conventional / Unconventional in Onomastics este un 
reper important în bibliografia de specialitate. 

Roxana PASCA 


O contribuție valoroasă 
în domeniul onomasticii 


Preocuparea constantă a Mihaelei Munteanu 
Siserman pentru onomastică este reflectată în 
cel mai recent volum, intitulat Nume și simțuri: 
corespondențe semantice în configurații deno- 
minative (Editura Mega, Editura Argonaut, 
Cluj-Napoca, 2015, 255 p.), lucrarea cuprin- 
zând o serie de studii apărute în publicaţii atât 


R.P.— profesoarăde româneşti, cât și străine. Cartea este structura- 

limba și literatura română ua à : 
> o táin patru capitole, precedate de o introducere 
la Şcoala gimnazială „Mihai | i i a 
Viteazu" Valea Chioarului... ÎN care sunt menționate referintele bibliogra- 
Masterandă, Facultatea de fice ale articolelor publicate şi manifestările 


Litere, Centrul Universitar științifice la care au fost susținute. 
Nord Baia Mare, 
Universitatea Capitolul întâi, Nume proprii vs. nume comu- 


Tehnică din Cluj- ne, conţine două secţiuni teoretico-aplicative, 
apoca. legate de statutul numelui propriu în interi- 


orul sintagmelor referentiale. Primul studiu 
inclus în acest capitol investighează conver- 
siunea unor nume proprii în nume comune, 
prin antonomază, și propune o taxonomie 
fundamentată pe criterii lexical-semantice, 
utilizând un instrumentar specific lingvisticii, 
raportat la metodele specifice unor domenii 
de frontieră, precum socio- si psiholingvis- 
tica. Astfel, autoarea analizează evoluţia se- 
mantică a unor termeni din domeniul gas- 
tronomic, din cel vestimentar, din arealul 
tehnico-stiintific, dar și din sfera mitologiei, 
conchizând că metamorfoza unui nume pro- 

priu într-un substantiv comun reflectă existenţa „unei legături «<ono- 
mastice» a numelui «comunizat» (devenit comun) şi originea sa 
proprială” (p. 38). Al doilea studiu, Comportament morfosintactic si 
funcție discursivă în cazul numelor proprii cu / fără determinanti, pro- 
pune o analiză a rolului discursiv actualizat în cadrul unor structuri 
antroponimice. Numele proprii fără determinanti cumulează atât o 
funcție deictică, precum și una anaforică, fapt ilustrat printr-un frag- 
ment din Biblioteca din Alexandria de Sălcudeanu. Determinantii 
din cadrul formulelor antroponimice se constituie în două catego- 
rii: pe de o parte, aceştia contribuie la fixarea referentului desemnat 
prin numele propriu, iar pe de altă parte, conduc la ruperea legăturii 
denominative, precum în cazul utilizărilor exemplare, metaforice sau 
metonimice. Un caz interesant, încadrat în prima categorie, este re- 
prezentat de numele proprii cu formă de plural, care marchează „o 
deplasare a denominării de la nume proprii la o categorie de oameni: 
Miticii nu sunt numai cei care poartă numele de Mitică (Dumitru), ci 
acest apelativ denumește generic și definește emblematic un grup” 
(p. 52). Determinarea demonstrativă a numelor proprii actualizează 
funcţii discursive bivalente: demonstrativul are atât rol de focalizare 
asupra referentului, cât şi o funcție demarcativă, care impune o schim- 
bare de paragraf. Valoarea posesivă a numelor proprii cu determinare 
posesivă este transferată fie asupra unui pronume personal genitival, 
fie asupra dativului posesiv în cadrul predicatiei. 


Capitolul al doilea al cărții este consacrat unui domeniu mai puţin ex- 
plorat în spaţiul românesc — onomastica senzorialului, remarcându-se 
un demers de o incontestabilă originalitate, în care se contopesc ri- 
goarea științifică si argumentarea fundamentată pe studii de referință 
ale literaturii de specialitate. Patru dintre cele cinci simţuri au intrat în 
sfera de interes a autoarei. Onomastica senzorialului olfactiv îşi subor- 
donează studiul Nume proprii de parfumuri: o analiză semio-lingvisticá, 
propunând o taxonomie complexă a numelor de parfumuri, structura- 
tă pe patru niveluri: din perspectiva componentei lingvistice generice, 
din perspectivă stilistică, din punct de vedere pragmatic și sociocultu- 
ral. Această analiză evidenţiază potenţialul multivalent al numelor de 
parfumuri, întrucât cheia decriptării acestora nu se reduce la lectura 
literală, ci actualizează un set de cunoştinţe extralingvistice. Expresii- 
le care desemnează parfumuri sunt, în majoritatea cazurilor, structuri 

lingvistice motivate obiectiv, pe de o parte, precum numele de parfu- 
muri realizate prin metonimie, și subiectiv, pe de alta, evocând stări de 
spirit, atitudini sau sentimente. 


Studiul Nume de preparate culinare autohtone în perspectiva globalizării (in- 
terpretări onomastice si socioculturale) se înscrie în onomastica senzorialului 
gustativ şi investighează numele unor produse din gastronomia româneas- 
că, realizând o tipologizare a acestora dintr-o pluriperspectivă: a prezenţei 
unei componente onomastice în structura numelor de preparate culina- 
re, a celei lexico-semantice și a celei etimologice. S-au identificat, astfel, o 
componentă generică și una specifică a gastronimelor: „genericitatea gas- 
tronimului poate fi surprinsă și la nivelul substantivului mâncare, urmat 
de complinire specifică la rândul ei, generică, precum mâncare de legume, 
mâncare de pui sau, în alte situaţii, specificitatea se realizează în cadrul le- 
guminoaselor: mâncare (mâncărică) de cartofi, de ciuperci, de dovlecei” 
(p. 90). O categorie aparte de gastronime sunt structurile denominative 
supuse unui proces de detoponimizare sau deantroponimizare, fenomen 
însoțit de schimbarea valorii morfologice: fostele adjective relationale au 
trecut în clasa substantivelor, primind o semnificație culinară specifică. 


Tot sub umbrela onomasticii senzorialului gustativ se regăsește si o 
analiză a numelor de vinuri si de soiuri de struguri românești, prefi- 
gurându-se două tendinţe ale podgoriilor: pe de o parte, reîntoarcerea 
spre simboluri puternic autohtonizate, pe de alta, datorită deschiderii 
spre piaţa occidentală, alegerea unor nume de vinuri ca strategie de 
marketing (vezi Nume de vinuri si de soiuri de struguri românești). 


Onomastica vizualului include studiul Nume de emisiuni din spațiul 
media românesc, în care a fost realizată o delimitare taxonomică a emi- 
siunilor TV, pornind de la conţinutul lor tematic, reflectat, în unele 
cazuri, în numele emisiunii. 


Numele de monede naţionale s-au constituit într-un studiu de ono- 
mastică numismatică, subordonată senzorialului tactil. Clasificarea 
semantică a diferitor nume de monede are la bază semnificaţia cu care 
monedele sunt denumite de diverse țări, cu forme diferite de guver- 
nământ. Semantica acestor denominatii stă în strânsă legătură cu „o 
semnificaţie înscrisă în sistemul lingvistic «național», numele mo- 
nedei reiterând un nume de metal, valoarea unei greutăți, un simbol 

etnic, «decriptarea» sensului adecvat implicând actualizarea unor 
cunoştinţe extralingvistice” (p. 187). 


Ultimul studiu din acest capitol prefigurează o onomastică a senzorialului 
„integral şi propune o abordare interdisciplinară a interferenţei domeniu- 
lui medical cu cel lingvistic, inventarul expresiilor nominale fiind constitu- 
it din nume de afecțiuni ale sistemului nervos, ale sistemului endocrin, ale 
sistemului cardiovascular, ale sistemului musculo-scheletal, ale aparatului 
digestiv sau ale aparatului genital. Clasificarea propusă ţine cont atât de 
dimensiunea medicală, prin raportarea maladiei la un sistem / aparat, cât 
şi de cea lingvistică (morfologică și sintactică) a structurilor onomastice 
avute în vedere. Nomenclatorul medical relevă că seriile sinonimice identi- 
ficate aparţin registrului neconvențional, expresia lingvistică fiind marcată 
stilistic, ca rezultat al procesului de analogie sau metaforizare. 


Altreilea capitol, Onomastică frazeologică, vizează structurile fixe care conţin 
anumite categorii onomastice. Nucleul onomastic are o referință directă, 
strâns legată de cultura autohtonă, fapt ce implică o lectură conotativă, aceas- 
ta fiind rezultatul unui proces de recuperare metaforică a sensului denotativ. 


Ultima parte a cărţii, Antroponimie diacronică, analizează din punct de 
vedere semantic gi structural supranumele / poreclele atribuite condu- 
cătorilor din perioada Evului Mediu românesc. Categoriile semantice 
de supranume identificate în denominatia domnitorilor din Țările Ro- 
mâne presupun universalii semantice, depășind limitele temporale sau 
spaţiale. Astfel, supranumele cu conotaţie pozitivă sunt legate de ide- 
ea de întemeiere (Basarab I Întemeietorul), de etnie (Iancu Sasul, Petru 
Cazacul), de trăsături de caracter (Alexandru cel Bun, Pătrașcu cel Bun, 
Mihai Viteazu), de vârstă (Petru cel Tânăr, Mircea cel Bătrân, Alexandru 
Coconul), de meserii (Vlad Călugărul, Mircea Ciobanul), de aspectul fizic 
(Radu cel Frumos, Petru Cercel). La polul opus se găsesc supranumele cu 
conotaţie negativă, care fac trimitere la trăsături de caracter (Ștefan cel 
Crud, Aron Vodă cel Cumplit, Vlad Ţepeş), la aspect fizic dezagreabil (Iuga 
Ologul, Petru Șchiopul), la calamitáti (Ștefan Lăcustă, Papură-Vodă). 


Deşi nu am reuşit să surprindem pe deplin complexitatea cărţii recen- 
zate, considerăm că lucrarea Nume și simțuri: corespondențe semantice în 
configurații denominative se impune drept o contribuţie valoroasă, prin 
acurateţea si rigoarea de care autoarea a dat dovadă în demersul științific. 

Cristinel MUNTEANU 


Calistrat Hogaș 
în evocarea lui Anton Marin 

Intru amintirea 
Profesorului Vasile Scânteie* 


Pe lângă acele cărți despre copilărie, care ne 
încântă şi ne influențează hotărâtor in peri- 
oada primelor lecturi (și care continuă să ne 
delecteze toată viaţa), adică acele cărți bazate, 
într-o măsură mai mare sau mai mică, pe re- 
memorarea „ghiduşiilor” săvârșite cândva de 
autori — cum găsim în Amintiri din copilărie de 
Ion Creangă sau în Aventurile lui Tom Sawyer 
de Mark Twain -, cărți ce şi-au dobândit o bi- 
nemeritată faimă naţională sau universală, in- 
trând definitiv în patrimoniul operelor clasice 
(sau „canonice”), există şi unele cărți mai pu- 
tin celebre, dar care ne impresionează uneori, 
din diverse motive, la fel de mult. 


O astfel de carte este — în cazul meu — car- 
tea scrisă de Anton Marin, Lumea lui Tonicã 
(Editura „lon Creangă”, Bucureşti, 1989). 
Neindoielnic, un atare volumaș memorialis- 
tic place cititorilor de oriunde grație năzdră- 
văniilor băiețești şi întâmplărilor amuzante — 
care se înscriu, la urma urmelor, în „copilăria 
copilului universal” — povestite de scriitorul 
respectiv într-o manieră atractivă, permițând 
adesea și extragerea cuvenitelor învățăminte. 

În plus, dincolo de conţinutul propriu-zis, la nivelul expresiei ca ata- 
re, pot fi descoperite fapte de limbă interesante (bunăoară, numeroase 
frazeologisme), care ar merita, cu un alt prilej, o tratare aparte!. Mie 
însă această carte mi-a stârnit un interes deosebit, fiindcă multe dintre 
evenimentele relatate în ea s-au petrecut, la începutul secolului al XX- 
lea, într-un spaţiu familiar: în oraşul Tecuci (în care m-am născut) și în 
comuna Ivesti (în vecinătatea căreia am crescut şi am mers la şcoală). 


Câteva cuvinte despre autorul cărţii în cauză. Anton Marin (1898-1992) — 
născut la Ivesti, dar locuind, încă din clasa a II-a primară, la Tecuci — este, 
în primul rând, o personalitate a aviaţiei românești: a început ca artile- 
rist, devenind apoi un excelent pilot, chiar comandor aviator, fiind de- 
corat pentru participarea sa eroică la ambele Războaie Mondiale; a fost, 
totodată, si un remarcabil profesor al Școlii Superioare de Război. Deşi 
nu a făcut niciodată politică, a fost acuzat, după instalarea regimului co- 
munist, de uneltiri împotriva securității statului. În consecință, a primit o 
condamnare de 20 de ani de închisoare, executând (până în 1964, când 
a fost eliberat) 16 ani de detentie”. În amurgul vieții, a împărtășit și altora 
câte ceva din experiența sa aviatică prin intermediul a două cărți memo- 
rialistice: Aripi în furtună (Editura Militară, Bucureşti, 1979) şi Sub cupo- 
la de azur (Editura Militară, Bucureşti, 1984). 


Lumea lui 'Tonică, ce a văzut lumina tiparului cu trei ani înainte ca Anton 
Marin să fi închis ochii, atinge însă, cum spuneam, alte coarde ale sensibi- 
litátii noastre. Ne mișcă, de pildă, felul in care autorul prezintă personali- 
tatea mamei lui (căreia, de altfel, îi este închinată cartea), modul în care îşi 
descrie tatăl, și fraţii, şi oamenii timpului său. De o preţuire şi o tratare apar- 
te beneficiază, în paginile cărții, si profesorii de la care a avut ce învăța pe 
parcursul formării sale. Tecuciul, prin şcoala sa, i-a dat o pregătire excelentă 
la mai multe materii (de la limba gi literatura română, limba franceză, mu- 
zică“ etc. până la educaţia fizicã*, ce reprezenta, mai degrabă, o gimnastică 
de nivel ridicat), ceea ce i-a asigurat o bună primire la toate celelalte şcoli 
pe care le-a urmat ulterior. De altminteri, în gimnaziu, „Lonică” a reprezen- 
tat cu cinste Tecuciul, câștigând și o medalie, la București, la concursurile 


=» 


organizate pe atunci de Societatea „Tinerimea Română”, 


Pe această linie, un capitol cu totul special, asupra căruia voi insista 
mai departe, este cel intitulat Dascálii și un prieten de seamă. ,Dascálii” 
evocati aici sunt profesorii pe care Anton Marin i-a avul la liceul din 

Piatra Neamţ (unde a ajuns fiindcă a fost dat în grija unui frate mai 
mare ce lucra în zonă). „Prietenul de seamă” nu este altul decât scri- 
itorul Calistrat Hogaş (1847-1917), tecucean la origine, care i-a dat 
lui Tonică, după cum vom vedea, unele îndrumări folositoare. Întrucât 
anul acesta se împlinește un secol de la dispariţia acestui important 
prozator (ba chiar și o sumă rotundă de ani de la nașterea sa), cred că 
merită să zăbovim asupra amintirilor (cuprinzând și o întâmplare cu 
tâlc) pe care Anton Marin le-a asternut pe hârtie într-o secțiune dedi- 
cată marelui său concitadin. 


Primul său contact cu Calistrat Hogaș are loc în următoarele împreju- 
rări: „Cum veneam de pe strada Petru Rareș către liceu, urmam o pantă 
urcând până la intrarea în curte. Deseori, dimineața, când mă duceam la 
şcoală şi dam colțul, vedeam, coborând de sus, pe cealaltă parte a străzii, 
un domn înalt, voinic, cu bărbuţă și niște musteti groase lăsate în jos, 
purtând o pelerină dublă de un verde întunecat. Pe cap, avea o pălărie 
neagră cu margini mari, dată ușor pe ceafă, de i se vedea fruntea lumi- 
noasă şi sprâncenele stufoase. Figura deschisă și zâmbitoare, cu pometii 
ușor proeminenți, te atrăgea de la prima vedere. Am aflat repede că-i pro- 
fesorul pensionar Calistrat Hogas, pe care numai noi, cei veniți proaspăt 
din alte părţi, nu-l cunoşteam” (A. Marin, op. cit. p. 96-97). Întâlnirea cu 
numeroșii elevi care se îndreptau spre şcoală îi producea scriitorului o 
veritabilă bucurie: „Cu mersul sprinten și privirea ageră, răspundea surâ- 
zător la salutul șirului neîntrerupt de elevi, ce urcau grăbiţi în sfertul de 
oră ce le mai rămăsese până la începerea cursurilor” (ibid., p. 97). 


La un moment dat, Calistrat Hogas îl remarcă pe adolescentul Anton 
Marin (deoarece statura mică, pe atunci, a acestuia contrasta cu tresa 
de la șapcă, semn că urma cursul superior): „Mi-a pus câteva întrebări 
şi când a aflat că am venit de la Tecuci, o vie curiozitate i s-a aşternut 
pe față. Atunci, a început să mă descoase: dacă sunt din judeţul Tecuci, 
ori chiar din oraș; cum îl cheamă pe tata și în care parte a târgului e 
casa noastră. [...] Din ziua aceea, mă oprea de fiecare dată când ne în- 
tâlneam şi mă tot întreba despre Tecuciul nostru și, mai cu seamă, de 
lumea de care-și aducea aminte” (p. 97). 


Nu peste multă vreme, prozatorul se arată interesat nu doar de felul în 
care se schimbase Tecuciul, ci și de felul in care învăţa 'Tonică: „Uneori, 
nu-l mai vedeam zile in şir şi, apoi, deodată, fáptura lui masivă și plină de 

viață apărea coborând strada, sprinten ca un tânăr. lar mă mai întreba de 
ce-și mai adusese aminte, ori se interesa unde stau la gazdă și mai cu sea- 
mă cum merg cu școala. Cred că se informase și prin alții de mine, fiindcă 
ştia multe detalii, de care eu nici nu-i pomenisem” (p. 98). 


Scriitorul nu întârzie să se intereseze gi de ,performantele” lui 'Tonică 
la disciplina limba si literatura română: „Era după anul nou, când mi-a 
spus deodată: 


— Dar la română cum stai? 


Aveam note bune şi, cum tocmai ne dăduse, ca lucrare acasă, să facem 
analiza poemului eroic Dumbrava Roșie de Vasile Alecsandri, m-am 
grăbit să-i spun că aproape am si făcut-o, deși trebuie s-o predám peste 
două săptămâni. 

— Atunci, s-o revezi o dată, de două ori, s-o treci pe curat şi, poimâine 
dimineața, mi-o aduci s-o văd şi eu” (p. 98). 


În acest punct, Anton Marin face o paranteză pentru a-l prezenta pe 
profesorul său de română de la liceu, Panaite Crivăţ, un profesor com- 
petent, dar, în același timp, unul foarte sever, care se îndeletnicea, ca 
deputat, și cu politica: „Bine legat si cu o ţinută totdeauna foarte ingri- 
jită, cu părul cărunt, avea barbişon si purta ochelari. Conu Panaite — 
cum îi spuneam noi — păstra în tot ce făcea şi în tot ce spunea nu numai 
pecetea corectitudinii, dar, după noi elevii, şi pe cea a perfecțiunii. Ca 
mai toți profesorii de pe vremea lui, era foarte pretentios la interogatii 
şi nota cea mai mare pe care o dădea nu trecea de opt. Măi, și când 
punea el un opt... ştia tot liceul. După cântarul lui, nota nouă n-o putea 
avea decât profesorul, iar zece era rezervată lui Dumnezeu!” (p. 98). 


Confruntat cu exigenţele acestui profesor, Ionică ajunge să creadă că 
nota şapte la română este una chiar multumitoare: „În cursul inferior, 
eu treceam drept unul din elevii cei mai buni la Limba română și în 
special la compuneri. Ajunsesem la o oarecare ușurință în întocmirea 
acestor lucrări și profesorul de la 'Tecuci găsea în ele ceva calități. Aici, 
mai dădusem încă două asemenea analize, dar nu luasem la ele decât 
nota șapte. Am înţeles atunci că domnul Crivăţ drămuia cu altă balanță 
decât domnul Bistriteanu, pe care-l avusesem în cursul inferior. Însă 
şi şapte, n-o aveau multi elevi! Un opt, multi de șase şi de cinci, foarte 

multi de patru, ba gi câțiva trei... cam acestea erau notele pe care le da 
profesorul nostru” (p. 98-99). 


Motivat de discutia pe care o avusese cu Calistrat Hogas, Ionică se 
pune pe treabă: termină de redactat lucrarea, o revede de trei ori, o 
trece pe curat, considerând că a rezultat un produs de care putea fi 
mândru. În ziua convenită, îi încredinţează scriitorului caietul respec- 
tiv, așteptând cu nerăbdare verdictul“. Hogas îi restituie, într-una din 
zilele următoare, caietul, adăugând: ,Mi-l aduci iar poimâine”. Tonică 
hotărăşte să deschidă caietul când va ajunge acasă („voiam să mă bucur 
singur de toate laudele”) şi are parte de o mare şi neplăcută surpriză: 
„Când am ajuns acasă şi am deschis caietul... m-am dezumflat ca un 
caltaboș de cauciuc din cele de la iarmaroace, când îl intepi cu acul! 
Caietul meu semăna cu o salată de varză roșie... atâtea stersáturi, corec- 
turi şi adăugiri avea puse cu creionul stacojiu! Nu mai vorbesc de ob- 
servatiile si recomandatiile scrise, tot cu roșu, pe margine, de nu se mai 
terminau nici la sfârşitul lucrării mele! D-apoi când am citit ce scria, 
atunci am înţeles că s-au dus pe gârlă toate iluziile ce mi le făurisem! 
Că niciuna nu era mai îngăduitoare! « Dar pe aceasta, de unde ai mai 
scos-o?» Ori «Sărmane Alecsandri, cine a ajuns să te judece!» Şi tot 
de-alde astea, de mi-a pierit tot elanul..” (p. 99). 


După ce ii trece, cât de cât, starea de soc, Ionică începe să îi dea dreptate 
lui Calistrat Hogas, încercând să refacă lucrarea după indicaţiile primi- 
te. Iarăşi îi înmânează profesorului pensionar caietul, primindu-l înapoi 
după două zile: „Era mai ros ca prima dată. Ce să mai citesc în el, că mă 
apucase ameteala! [...] «Unde-ai mai auzit si bâzgodiile acestea?!» Ori: 
«Eu am spus s-o refaci după îndreptările mele, nu după ifosele dumi- 
tale!» «Ei, comedie! Dar aici te-ai întrecut de tot!>... «Nu mai alerga 
după metafore, că dacă nu le pui ca lumea, iese iar o prostie!» Şi tot dră- 
gălăşenii de felul acesta, de-mi venea să plesnesc de ciudă” (p. 100). 


După ce îi mai trece enervarea, "Ionică apreciază că observaţiile lui 
Hogaş sunt, din nou, întemeiate („La urma urmei, de ce n-o refăcusem 
chiar așa cum îmi scrisese el? Am vrut s-o fac pe grozavul și iată ce-a 
ieşit!”). Episodul cu „salata de varză roşie” se repetă întocmai și a treia 
oară. În fine, abia la a patra refacere a lucrării, scriitorul îi înapoiază 
lui Tonică un caiet ceva mai „luminat” („dar încă mai avea stersáturi, 
însemnări, observaţii și multe îndrumări”). Fiindcă „intraseră zilele 

în sac”, elevul reface lucrarea și o rescrie caligrafic într-un alt caiet, pe 
care îl predă profesorului de la liceu, printre caietele celorlalți (cu sen- 
timentul că s-a „descotorisit de-o adevărată belea”). 


Vine si ziua în care profesorul Panaite Crivát aduce elevilor caietele cu 
pricina, criticând şi comentând mai întâi lucrările slabe, apoi referin- 
du-se la cele bune: „Către sfârșitul orei, îl văd pe domnul Crivãt că-şi 
potriveşte ochelarii gi, tot căutând cu ochii prin clasă, întreabă otárát: 
«Care-i acela...?!» (si pronunţă numele meu). 


Mi-a stat inima în loc... Îmi frământam mintea să deslușesc ce naiba 
mai greşisem!... M-am sculat și atunci s-a răstit la mine: 


— Ia să-mi spui, cinstit, cine ţi-a făcut lucrarea! 

— Eu, domnule profesor! am răspuns cu puţină sováialã. 
- Înţeleg... Tu ai scris-o, dar cine ţi-a făcut compunerea? 
Dau eu să-i spun că eu am făcut-o... el însă a continuat: 
— Vreau să spun... cine te-a ajutat? 


— A, da! Să vedeţi... Am arătat lucrarea domnului profesor Calistrat 
Hogas si el m-a mai corectat... mi-a mai dat îndrumări... Şi aş fi vrut să-i 
mărturisesc toată întâmplarea, dar el a scos creionul albastru, a scris 
ceva pe caiet și mi-a scurtat-o: 


— Să-i spui domnului profesor Calistrat Hogas că i-am pus nota nouă! 
şi a ieşit din clasă, că sunase clopotelul. 


Nouă! Cred că nota aceasta n-a mai pus-o el în toată viaţa... În liceu, a 
fost un fel de revoluţie când s-a auzit! Veneau cei din clasa a opta să-mi 
ceară caietul, ca să vadă, cu ochii lor, un «nouă», pus de mâna lui 
Panaite Crivăţ!” (p. 101). 


Bineînţeles că din relatarea lui Anton Marin nu putea lipsi şi revede- 
rea cu Calistrat Hogas și comunicarea notei obținute cu ajutorul său: 
„Hazul cel mare a fost, însă, când l-am reîntâlnit pe marele meu pri- 
eten, coborând la vale strada prin fața liceului. Cum toată figura mea 
radia ca un soare, m-a și întrebat: 


— Ei, ce-i? Ce s-a întâmplat? 

— Ne-a dat caietele la română... am răspuns eu. 
— Ei şi? făcu el glumet. 
— O zâs domnul profesor Crivăţ să vă spun că v-o pus nota nouă!... 


Atunci, a izbucnit într-un hohot de râs, de se zguduia tot monumentul 
acela de om, de parcă se cutremura Ceahlăul însuși... și râdeam gi eu 
privind fermecat la el, că nu-mi închipuisem, vreodată, că poate cineva 
să râdă așa din adâncul inimii! 


Când s-a mai potolit olecutá, și-a șters ochii cu batista si a spus, așa, ca 
pentru el: «Mi-o pus Panainte [sic] nouă!? Ei, bată-vă norocul!>. Şi 
iar o cascadă de râs. 


— Zi... am avut noroc cu tine... că altfel, nu mai căpătam eu nouă de la 
Panainte!..” (p. 101-102). 


Rememorarea aceasta scumpă se încheie cu următoarele cuvinte, care 
trag cortina odată cu ieșirea din scenă a impresionantului profesor și 
prozator: „Și a plecat hohotind la vale, de se vedea cum i se scutură toa- 
tă făptura masivă, înfășurată în faimoasa lui pelerină prăzulie... La anii 
pe care îi aveam atunci, nici n-am prins exact cât de sugubeatá ieşise 
întâmplarea, când marele povestitor s-a ales cu un «nouă» la compu- 
nere... grație mie, fireşte!” (p. 102). 


* Vasile Scânteie, ce a trecut în neființă acum cinci ani, mi-a fost profesor de română în 
gimnaziu. De la dânsul am învăţat să preţuiesc literatura română și să pătrund cu alți 
ochi universul poeziei lirice. Dată fiind pregătirea sa temeinică (în care intrau şi serioase 
lecturi filosofice), ar fi meritat sá ocupe o catedră universitară. Însă nu a tintit o aseme- 
nea poziţie. (De altminteri, nici nu ar fi putut să o facă în perioada comunistă, din cauza 
„originii sale nesănătoase”.) A fost norocul nostru, al copiilor din comuna Umbráresti 
(„din vale”), să avem un profesor de un asemenea calibru, care prefera (chiar gi mai târ- 
ziu, când vremurile se schimbaseră) să facă zilnic naveta de la Tecuci „la ţară”, ca să ne 
lumineze, cu analize scânteietoare, în legătură cu stilul lui Creangă și cu armonia lui Emi- 
nescu şi să ne aprindă cunoaşterea în numeroase alte privinţe. Se bucura mult de fiecare 
reușită a foștilor săi elevi. El însuși poet remarcabil (dar nedorind să-și publice poeziile, 
din care îmi citea uneori câte una ce supravietuise din timpul „păcatelor tinereții”), m-a 
încurajat, când eram deja la liceu, să scriu în continuare poezii și aforisme. Acestea, câte 
le-am scris până am intrat la facultate, au rămas într-un caiet. Răsfoindu-i paginile îngăl- 
benite, am dat recent peste un aforism-,definitie” care îi plăcuse profesorului meu: „Poe- 
zia este filosofie sculptată în marmura albastră a sufletului”. În lutul ființei mele omeneşti, 
Profesorul Vasile Scânteie a lăsat urme trainice, pentru care îi voi fi mereu recunoscător. 

! Din considerente lingvistice, am făcut trimitere la car- 
tea lui Anton Marin in unele lucrári; vezi Cristinel Mun- 
teanu, Oameni si cai (de la Marin Preda citire), in „Limba 
română”, Chişinău, nr. 10-12, 2007, p. 54-55, si IDEM, 
Acuitate auditivă in expresii idiomatice româneşti, în „Lim- 
ba română”, Chişinău, nr. 5-6, 2009, p. 97. 

? Vezi, pentru informaţii suplimentare, Adrian Stroea, 
Marin Ghinoiu, Din elita artileriei, Editura Centrului 
Tehnic-Editorial al Armatei, Bucureşti, 2012, p. 22-23; 
de asemenea, cf. http://www.aviatori.ro/dict_pers. 
php?sel=M. 

3 Ajuns la Liceul de la Piatra Neamţ, autorul îşi uimeşte 
profesorul de franceză cu cunoștințele dobândite la Te- 
cuci: „Când am terminat gimnaziul, puteam fiecare din 
noi să intretinem o conversaţie în frantuzeste, fireşte, unii 
mai bine, alții mai puţin, însă suficient, ca oricare să se 
poată descurca în limba lui Voltaire, chiar de s-ar fi aflat în 
Franța, şi nu la Tecuci!” (A. Marin, op. cit. p. 85). 

*La ora de muzică, la acelaşi liceu din Piatra Neamţ, este 
repede remarcat, deși, în primă instanţă, este luat peste 
picior: „Când i-am spus că sunt venit de la Tecuci şi el 
[= profesorul de muzică] a făcut o glumă: ...că pe-acolo 
«băieţii nu cântă, ci...», însă i-am luat-o eu înainte: — Nu, 
domnule, de urlat, numai câinii urlă... dar la Giurgiu, nu 
la Tecuci” (ibid. p. 81). 

După ce Tonică își demonstrează abilităţile de gimnast 
la ora de educaţie fizică, profesorul de sport de la liceul 
nemtean se arată realmente uluit: „— Unde-ai învăţat mi- 
nunátiile istea, măi băiețâcă?!! / — La Tecuci, domnule, la 
Tecuci! Se face şi acolo gimnastică, spusei eu intorcându-i 
ironia pe care mi-o servise la începutul orei” (p. 80). 
“Totul se petrece, desigur, în cea mai mare discreţie: „Fi- 
reşte că n-am vorbit cu nimeni de treaba asta şi, la unii 
curiosi, care mă văzuseră discutând cu domnul Hogas, 
le-am spus o altă poveste” (p. 99). 

Ana BANTOŞ 


Maria Briedis-Macovei: Suntem atât 
de plini de adevăr, ca visul împlinit 


De curând a plecat în lumea celor drepți Maria Briedis-Macovei, 
scriitoare, traducătoare, jurnalistă, participantă activă la lupta pentru 
obţinerea independenţei naţionale a Letoniei şi a Republicii Moldova. 
Despre nefericitul eveniment ne-a comunicat într-un mesaj domnul 
Leons Briedis, soţul îndurerat al celei care ne-a părăsit. Reproducem, 
fragmentar, corespondenţa purtată cu eminentul scriitor: 


Distinsă doamnă Ana! 


Vin cu o veste tristă. La 18 iulie, dimineaţa, s-a stins din viață soția mea Maria. 
Noi ne-am luat rămas bun de la ea la 22 iulie, deci în ziua Sfintei Marii (după 
calendarul leton). 


Maria a lăsat după ea enorm de multe materiale şi documente, de care mă voi 
ocupa mulți ani, dar acum vreau să vă spun că până la plecarea sa Maria a 
pregătit pentru tipar un volum de versuri Vâlvătaie (aproximativ 120 de po- 
ezii), pe care eu deja l-am tradus în letonă şi pe care îl voi edita pe contul meu 
propriu. Ea m-a rugat să editez cartea şi în română (cam 20 de exemplare) 
pentru prieteni, biblioteci, reviste, ceea ce voi face în curand, dar, totusi, ar fi fost 
foarte bine, şi totodată normal, ca cineva (vreo editură) să se intereseze de car- 
tea ei si să se ocupe de editarea ei. Numai că nu ştiu unde trebuie să mă adresez. 
Poate Dumneavoastră stiti vreo soluţie? Sincer vorbind, fiind o ființă de o rară 
încăpățânare, îndârjire şi independență, chiar şi în acest caz exclusiv nu vreau 
sa mă adresez la nimeni. 


În 1991 la Chişinau, la Editura Hyperion, în traducerea Mariei, au aparut 
Daine letone. Ultimele luni ale vieţii sale ea a lucrat la această ediție — a șlefuit 
şi a prelucrat traducerea, a adăugat catrene, deci daine-doine noi etc. Ea a vrut 
să facă această carte drept cadou pentru Letonia, care în 2018 va împlini 100 
de ani de la proclamarea sa, dar eu fiind sceptic cred că aceste Daine letone 

niciodată nu vor fi reeditate în română, căci niciun editor, fie din Moldova, fie 
din România, niciodată nu se va ocupa cu ceva absolut necomercial si totodată 
«traditional», deci «antipoetic>, cum se pronunţă la orice colțuri ale lumii. 


În rest, pregatesc pentru tipar cartea la care Maria a lucrat ultimii 20 de 
ani — o monografie / un studiu / o cercetare — Universul în care trăim — 
cam 1.000 de pagini, cu prefață, comentarii, suplimente, fotografii etc. 
Bineînţeles, în versiune letonă, deci traduse de mine şi totodată un pic amplifica- 
tă, căci la baza tracică (la care a lucrat Maria) eu am adăugat materiale baltice 
(letone si lituaniene) si estice (din Estonia, Finlanda...). 


Îmi cer scuze pentru atâta vorbă, dar asta deocamdată este tot ce eu am vrut să 
vă spun, distinsă doamnă Ana. 


Sincere salutări domnului Alexandru. 


Cu un poclon adânc, 
Leons Briedis, Riga, 
24 iulie 2017 


Dragul nostru domn Leons Briedis, 


vestea tristă si incredibilă ne-a ajuns din urmă în Maramureş, unde ne aflam 
într-o vacanţă cu copiii sosiți din Geneva. Îmi cer scuze că răspund cu întârzie- 
re, căci până a ajunge aici am avut şi alte popasuri, dar nu aveam întotdeauna 
acces la internet. 


Ne pare nespus de rău de plecarea dintre noi a doamnei Maria. 


Condoleante întregii familii. Dumnezeu să vă întărească si să vă dea putere să 
treceţi peste această grea încercare. 


Doamna Maria a fost o femeie minunată, foarte curajoasă şi a realizat multe 
lucruri frumoase. Dumnezeu s-o odihnească în pace! 


Cât privește editarea volumului de versuri Vâlvătaie, în 20 de exemplare, 
Alexandru va încerca să găsească o soluţie. 


Să știți că ne sunteţi aproape si că după întâlnirea noastră de la Riga deseori 
vorbeam despre cuplul Dumneavoastră. 


Voi reveni la Chișinău la sfârşitul săptămânii şi voi da în reluare emisiunea“ 

cu participarea Dumneavoastră şi a regretatei Maria Briedis-Macovei, înregis- 
trată în aprilie 2016, la Riga. Îi vom dedica, de asemenea, un compartiment în 
numărul 4 al revistei „Limba Română”, la care lucrăm în prezent. Vă rugăm să 
ne trimiteţi cartea. 


Calde salutări si condoleanţe din partea lui Alexandru. 
Suntem în aceste clipe cu sufletul alături de Dumneavoastră. 


Ana Bantos, 
Sighetul Marmaţiei, 
30 iulie 2017 


Dragii mei Ana si Alexandru! 


Vă mulțumesc din toată inima pentru cuvintele atât de sincere, calde si conso- 
latoare. 


Maria a fost, este si totdeauna va fi sensul vieţii mele, căci graţie ei eu am devenit 
ceea ce sunt. 


Cu o mare plăcere vă trimit cartea Mariei, pe care ea a numit-o Vâlvătaie. 
N-am corectat în ea nimic, căci sunt totuşi acolo greșeli ortografice, chiar gra- 
maticale, de punctuație etc. Ea nu prea bine a stat cu vederea de la 2001, când 
a avut o operație — o tumoare cerebrală, așa că, vă rog, scuzaţi... Cartea trebuie 
să fie redactată, dar în linii generale Maria a făcut-o așa cum a vrut-o ea. Eu am 
tradus-o deja în letonă si până în septembrie sper s-o editez. 


Știu că în ultimele luni Maria a pregătit pentru „Limba Română” — cu pri- 
lejul jubileului ei din această toamnă — nişte poze și texte, pe care vroia să vi 
le trimită: a trimis sau nu — nu stiu... Dati-mi o veste. N-am deschis compu- 
tatorul Mariei până acum, dar o voi face, dacă insistati, căci în el se află o 
duzină de materiale pregatite special pentru revista Domniilor Voastre. Ea 
a vrut atât de mult să reediteze Dainele letone în română si să facă un nu- 
măr sau o parte a numărului revistei Dumneavoastră dedicat Letoniei, căci 
în noiembrie 2018 se împlinesc 100 de ani de la proclamarea independenţei 
statale a țării mele. 


* Emisiunea „Un pământ şi două ceruri” poate fi ascultată în internet pe adre- 
sa: radiochisinau.md/un-pamant-si-doua-ceruri. Leons Briedis |, II, III. 

Au rămas atât de multe după ea. Eu voi face totul ca să realizez toate ideile 
literare şi spirituale ale Mariei. 


Ma consolează faptul că Maria a plecat din această lume cu o demnitate rega- 
lá: fără niciun suspin, niciun repros, niciun regret — nemaipomenit de frumos și 
nemaipomenit de frumoasă. 


Vă mulțumesc încă o dată pentru prezență, susținere, înțelegere si suport. 


Aştept vesti bune de la tara Mariei, de la tara tinereţii mele, de la tara unde 
m-am îndragostit pentru toată viața si unde eu cu adevărat am fost fericit. 


Vă îmbrăţişez cu sufletul meu. 


Leons Briedis, 
30 iulie 2017 


Dragă Leons, 


Mulţumim pentru volumul Vâlvătaie, din care, cu permisiunea dumitale, voi 
selecta un grupaj de versuri pentru a le publica în „Limba Română”. 


Astăzi am vizitat Memorialul Victimelor Comunismului si al Rezistenței de la 
Sighet, însoţiţi de poetul Gheorghe Mihai Bârlea, pe care l-aţi cunoscut impreu- 
nã cu Maria. El îţi transmite condoleanţe. 


Reveniti la Chișinău, vom definitiva paginile dedicate regretatei tale soții. 


Am citit poemele. Sunt tulburătoare prin mesajul si zbuciumul sufletului Mariei. 


Cu gândul la dumneata, 
Ana și Alexandru, 
Sighetul Marmaţiei, 
2 august 2017 
Dragă Ana! 


Sigur că ne vom bucura amândoi cu Maria pentru orice publicație a ei. Ea a 
fost atât de fericită după convorbirea cu tine la Riga si tot timpul vorbea numai 
de tine si de Alexandru — unicii prieteni adevarati care au ramas pentru ea în 
Chișinău. 

Mi se pare, îmi cer scuze, că Maria este o Mare Poetă — păcat că benevol ea a 
fost obligată să se afle mereu în umbra mea — toată viaţa... Fără niciun repros 
ori regret. 


Ea cu adevărat simte nervul lăuntric al cuvântului, forma lăuntrică si dinamică 
a cuvântului sau mai degrabă a logosului, ceea ce si este Poezia, cum a zis filoso- 
ful grec Plotin (nu Platon). Pentru mine si fiii noştri Maria veșnic va fi. Ori cum 
ea a scris într-o poezie a sa: 


Până [ori înainte de] iubire, 
Iubirea va fi numită Maria. 


Cu poclon, 
Leons, 
3 august 2017 


Maria Macovei (n.22.X.1947, Sarata-Răzeși, Leova, Republica Moldova — 
18VIL.2017, Yurmala, Republica Letonă), descendentă pe linia paternă 
din neamul Macovei, familie de răzeși înstăriți, iar pe linia maternă — din 
Movilă, a împărtășit destinul basarabenilor care de la o vârstă fragedă au 
cunoscut gulagul: în 1940, bunicii, proprietari de pământ, au fost depor- 
tati (bunica — în Karaganda, bunicul — în Tomsk), iar în 1949, tatăl, om 
cu studii, refuzând diverse posturi propuse de autorităţile sovietice, este 
declarat „duşman al poporului” și întreaga familie va fi exilată în Siberia, 
în Republica Sovietică Autonomă Bureat-Mongolă, unde, între anii 1953- 
1957, Maria frecventează școala primară de limba rusă din Haracatul, ra- 
ionul Zaiegraievo. După moartea lui Stalin familia se reîntoarce, în 1957, 
în satul natal, aici Maria Macovei reluându-și studiile în limba română, 
pe care mai apoi, din 1965 până în 1970, le va continua la Facultatea de 
Filologie a Universităţii de Stat din Chișinău. În perioada 1970-1974 este 
colaborator ştiinţific superior la Muzeul de literatură din Chișinău, iar în 
1974, căsătorindu-se cu poetul leton Leons Briedis, se stabileşte cu tra- 
iul în orașul Riga, unde, din 1974 până în 1987, este angajată a Bibliotecii 
naţionale „Vilis Lacis”, apoi a Bibliotecii Uniunii Scriitorilor. Din 1986 se 
află în rândurile militantilor pentru emanciparea Letoniei si a Moldovei. 
Fondează societatea de cultură română „Dacia” din Letonia. Împreună cu 
Leons Briedis vor lupta pentru apariţia, în 1989, a primului număr al re- 
vistei ,Glasul”, prima publicaţie cu caractere latine în Basarabia de după 

Riga, aprilie 2016. De la stânga la dreapta: Eugen Revenco, 
ambasadorul Republicii Moldova în Letonia, Maria Briedis-Macovei, 
Ana Bantos si Leons Briedis. 


1945, număr pregătit și difuzat cu participarea ziaristului Vlad Pohilă și 
a pictorului Iurie Zavadschi. Între anii 1987-1995 este corespondentă la 
ziarul „Sfatul Tării” și la radioul naţional din Chișinău. Fiind acreditată în 
Parlamentul Letoniei (1991), a activat în calitate de corespondentă la de- 
partamentul românesc al postului de radio Europa Liberă. În 1992, impre- 
ună cu Leons Briedis, fondează la Riga editura privată Minerva și revista 
de culturologie — „Kentaurs XXI”. În 1995 Parlamentul Letoniei îi acordă, 
„Pentru merite deosebite”, cetăţenie letonă, în același an fiind aleasă mem- 
bru al Comitetului Consultativ, condus de preşedintele Republicii Letone 
Guntis Ulmanis. 


A debutat editorial în 1990 cu volumul de versuri În singurătatea cuvintelor, 
prefațat de Ana Blandiana. Autoare a șapte volume, trei cărți de traduceri 
şi patru originale, dintre care numai cartea de debut este scrisă în limba 
română (Editura Hiperion, Chișinău), celelalte volume (versuri, eseuri, 
studiu monografic) au fost scrise şi editate în limba letonă la Riga. Maria 
Briedis-Macovei a tradus din letonă în română un volum impunător intitu- 
lat Daine letone, apărut în 1991 la Editura Hyperion din Chișinău, la care a 

continuat să lucreze, perfectionându-l si completându-l. A rămas nepubli- 
cat studiul Universul în care trăim, elaborate împreună cu Leons Briedis, pe 
parcursul ultimelor două decenii. 


A colaborat la revistele: ,Diena”, ,Neatkariga Rita Avize, ,Labrit”, 
„Literatura un Maksla”, „Literatura. Maksla un Mes”, „Atmoda Atputai”, 
„Izgitiba un kulturai”, „Jauna Avize”, „Kentaurs XXI” din Letonia, la 
„Literatura gi Arta’, „Sfatul Țării”, ,Nistru”, „Luceafărul” din Republica 


Moldova, precum si la mai multe publicaţii din România. 


Maria Briedis-Macovei şi Leons Briedis au promovat timp îndelungat și 
într-un mod remarcabil valorile literare și culturale letone gi române, atât 
prin intermediul numeroaselor traduceri, cât și prin organizarea vizitelor 
scriitorilor români în Letonia, ei, la rândul lor, participând la diverse ma- 
nifestări literare și culturale din Republica Moldova şi din România. Am 
avut onoarea să-i cunosc la Riga, unde în aprilie 2016 m-am aflat într-o 
delegaţie de serviciu de la Ministerul Educaţiei. Am discutat mult cu dom- 
niile lor în incinta Ambasadei Republicii Moldova din Letonia, Excelența 
Sa domnul ambasador Eugen Revenco dovedindu-se a fi o gazdă ospita- 
lieră și foarte receptivă la activitatea soților Briedis, în calitatea lor de pro- 
motori ai culturii române și letone și ai dialogului intercultural. În semn 
de înaltă consideraţie, ulterior le-a fost decernată Medalia „Meritul Civic”, 
distincţie care le-a fost înmânată de către ambasadorul Republicii Moldova 
în Letonia. Întâlnirea mea de neuitat cu distinsul cuplu de scriitori Leons 
Briedis şi Maria Briedis-Macovei a fost reflectată într-un interviu în trei 
episoade pentru emisiunea de literatură și cultură „Un pământ si două ce- 
ruri”, pe care o realizez la postul Radio România, Chișinău. 


În versurile sale Maria Briedis-Macovei îşi asumă o perspectivă a vieţii de 
astăzi, criza care afectează omul contemporan răsfrângându-se și asupra 
poeziei. Aceasta subzistă în subterană, trasând un drum puțin vizibil până 
în inima experienţei literaturii și spre marja ei de difuzare. Autoarea îşi con- 
cepe versurile într-un timp în care marile curente literare au rămas în urmă, 
astfel că în prezent nu ne putem referi la eventuale poetici elaborate. Mai 
curând putem vorbi despre poziţii tranșante şi despre practici divirgente 
în arta scrisului, poezia fondându-se pe lucrul efectuat perseverent, fără 
ca autorul să se conducă de teorii care ar precede scriitura sau procesul 
scrierii. „Arta poetică, si în cazul Mariei Briedis-Macovei, se developea- 
ză aleatoriu din însuși textul scris, poezia aflându-se mereu în căutare, iar 

personajul fiind plasat direct, cu propriul său limbaj, în miezul lucrurilor. 
Tonul categoric poate fi înşelător, poezia Mariei Briedis-Macovei înscriin- 
du-se în contextul celor care optează în favoarea demersului liric menit să 
exprime esenţa discretă și mai puţin vizibilă a vieţii: ea interoghează re- 
alitatea prin intermediul lucrului asupra limbii, implicându-se, totodată, 
în dezbaterile ardente ale timpului în care a trăit. În versurile sale Heraclit 
trece prin clipe tulburi, Diogene e alarmat că „ceru-i plin de grote negre 
si e butoiul răsturnat”, iar Gorgona jubilează. Cronometrând „orele de- 
cedate”, personajul liric se întreabă „încotro gonesc / aceste pâlcuri / cu 
zilele amare / gonesc sălbăticind / cu viața pusă pe grátare” Un cer de- 
vastat de furtună („cerul sorții e-n furtună”) și un timp profan pune stă- 
pânire pe atmosferă: „cade timpul sub picioare”, „ cad clipele în stoluri cu 
ochii de trotil”, „ se surpă orele / închise în eroare” şi „vântul şuieră prin 
simţuri”, „vise goale ca în glastră / în mănunchiuri se adun, / scuturând 
în soarta noastră / vise prefăcute-n scrum... Totul pare a fi apocalip- 
tic. Însă personajul are sentimentul împlinirii prin viaţa trăită în adevăr: 
„suntem atât de plini de adevăr / ca visul împlinit”, În veacul înciumat, 
în care „pustiul îşi arată colții de safir” gi în care „apocaliptic este totul — 
vâlvătaie şi pieire”, iar „sufletul renunţă / la vis şi la nemurire”, persona- 
jul învinge singurătatea, prin păstrarea legăturii cu strămoșii: „Dar nu 
sunt singură, o, nu! / Că-n rădăcina vieţii eu ajung / unde pot să stau la 
sfat / cu moșii îndelung... Căci în mintea „doldora de amintiri”, în care 
„cad rănile pieziş pe rană, / trezind smeritii adormiti. / Şi noi retrași prin 
colțuri / ne lingem ránile-n tăceri, [...] cad peste noi capcanele fatale — / 
n-avem ziua cea de mâine / fără ieri” (Fără ieri... ). Autoarea se regăseşte 
în moştenirea valorilor păstrate de la străbuni, în care caută și află sensuri- 
le adânci ale existenţei noastre. Tangenta cu această axă vitală îi sporește 
încrederea că poezia are dreptul la viață. Aflarea prezenţei în cuvânt sau a 
infinitului în grai („Graiul este infinitul în care trăim”, scrie poeta) certifică 
siguranța mânuirii cuvântului artistic, siguranţă care vine gi din faptul că 
Maria Briedis-Macovei „simte cu adevărat nervul lăuntric al cuvântului, 
forma lăuntrică si dinamică a cuvântului sau, mai degrabă, a logosului, ceea 
ce gi este Poezia, cum a zis filosoful grec Plotin”... (Leons Briedis). 


„„.Joate acestea i-au permis Mariei Briedis-Macovei să trăiască în adevărul 
Artei ca într-un vis împlinit. 


| Maria BRIEDIS-MACOVEI 


IN MEMORIAM [HEHE 


Câte o Marie 


Să vorbim, 

să ne cunoaștem 

şi să râmâneti încă vii!... 
Voi, oaste de captivi 

ai propriilor goluri, 
robi ai dezastrelor, 

ai uitării robi! 

Jar ati pus ca 

să domnească peste voi 
Zădărnicia! 


Inglodati în spaime, 
răni de întuneric 
delirează-n creier, 

cu sensuri putrede 
vi-i cerul răsturnat, 
dar vina, vai, 

daţi tot pe cei ce 
ierburi vă aduc de leac 
şi soarta lor și-o pun 
sub teascul ăstui veac, 
nerod gi inciumat. 


Sperante, vise spulberate, 
vá cer din nou de vie 
să ziditi în zidul vieţii 
câte-o Ană și Marie... 

Trece timpul 


Trece timpul 

rătăcind înnebunit, 

zi şi noapte pendulează 
între „da” şi nu” la infinit. 


Trece prin contraste 
bune-rele-ireale-bipolare, 
este plin de sensuri seci, 
plin de vise şi eroare. 


Urcă el pe căi ferite, 

ale soartei urme șterge, 
delirând pribeag prin vise 
şi căzând mai ancestral 
drept în iad din paradise. 


Amintiri din copilărie 


Pune mama pânza la ţesut, 
măsurând urzeala-n lat cu palma, 
iar lungimea de la palmă pân la cot 
şi îmi zice mama că-i bau, bau; 
Statu-Palmă-Barbă-Cot... 


Vâlvătaie 


Veşnicia arde-n flăcări — 
îngeri, zei, mistere ard, 
creierul a-ncins pustia 
întronat de-a dreptu-n iad 
şi salvat de nebunie, 

stă chemând-o 

din vecie pe Maria. 


Ai uitat că nu sunt... 
Lui Leons Briedis 


Dragul meu, 

ai scris atâtea versuri 
dedicate mie, 

încât ai şi uitat 

că nu sunt poezie. 


Dor de dor 


Mocneste lumea 

vuind ca în vulcan, 

iar voi vă tárguiti 

ca babele în bâlci, 
croind destinele umane 
ca nişte venetici. 


În soartă genii rele bat 

şi poarta veşniciei închizând, 
voi cheia aruncaţi în nor 
şi-mbătrânim ca în găoace 
fără să ne fie dor de dor. 


Vise de argint... 


Vise, vise scufundate 
în izvoare de-argint, 

se tot duc în calea vieții 
în regrete fumegând. 


Anii trec şi trec pe rând, 
apocalipse răsfoind, 

si cade lumea-n mreaja lor 
cu soarta-n ele putrezind. 

Trecând de golurile vieții, 

de calea-n cruce sângerând, 

vei da și tu de pace 

cu Dumnezeu la masă sfătuind. 


Fără ieri... 


Mintea mea e doldora de amintiri, 
mai vine-n ea câte-un drumet 

şi calea mea prin viață 

e tot mai plină de tristeti. 


Aş vrea să las în pace 

să doarmă moșii liniștiți, 
cad rănile piezis pe rană, 
trezând smeritii adormiti. 


Şi noi, retrași prin colțuri, 
ne lingem rănile-n tăceri, 
cad peste noi capcanele fatale — 
n-avem ziua cea de mâine 
fără ieri. 


Cântă anii mei 


Cântă, cântă anii mei 

din fluiere fatale, 

cu soarta în delir 

prin labirinturi ancestrale. 


Din vis o halbă 

să-i daţi destinului să bea, 
să treacă beat prin ani 
cum trece-n el o stea. 


Şi stau în miezul vieții 

rupând din soarta mea câte-o petală, 
ghicind de sunt, nu sunt 

blestem sau cântec de vioară. 


Dar n-am răspuns, 
răspunsul nu mai vine, 

căci soarta mea 

de azi pe mâine mi-l amână. 


Ore decedate 


Pustiul îşi arată 
colții de safir, 

cad clipele în stoluri 
cu ochii de trotil. 


Vise goale ca în glastră 

în mănunchiuri se adun, 
scuturând în soarta noastră 
vise prefăcute-n scrum. 


Apocaliptic este totul — 
vâlvătaie gi pieire — 
sufletul renunță 

la vis gi la nemurire. 


Iar peste toată lumea asta 
crucificată-n ceasul rău 

ca leac de vindecare cade 
lacrima zgârcită a lui Dumnezeu. 

In drumul vieții noastre 


În drumul vieţii noastre 
eram atât de visători, 
cum pot fi 

numai visele în zbor. 


Misterele-ntre noi 

renasc necontenit, 

suntem atât de plini de adevăr 
ca visul împlinit. 


Incotro gonesc 


Încotro gonesc 

aceste pâlcuri 

cu zilele amare, 

gonesc sălbăticind 

cu viaţa pusă pe grătare. 


Aud cum se sufocă 

cuprinși de amnezie 

și-i strig, și-i chem, 

dar n-are cine să-mi răspundă, 
innebuniti de o stafie 

în apocalipse se cufundă. 


Iar eu rămân pe loc, 

dar nu sunt singură, o, nu! 
Că-n rădăcina vieții eu ajung 
unde pot să stau la sfat 

cu moșii îndelung... 

